
„Am vizitat muzeele din Lima și am fost fascinat de culturile 
precolumbiene. Apoi am citit cartea lui Jared Diamond, Arme, virusuri Și 
oțel, Și atunci am înţeles cum poate fi rezolvată problema acestei cărți, ca 
într-un joc.” 

Laurent Binet 


„Ceea ce vrea să ne reamintească 
Binet este că detaliile de suprafaţă se pot schimba, însă ambitiile imperiale 
sunt o constantă a istoriei, oricum ai privi-o”. 
The Guardian 


„Acest roman aduce în faţa cititorilor săi mari nume ale istoriei și 
literaturii, care prind viaţă și primesc Şansa de a juca noi roluri.” 
Liberation 
Laurent Binet 
Civilizaţii 
„Arta dă viaţă lumilor pe care 
istoria le-a ucis.” 
Carlos Fuentes, 
Cervantes sau critica lecturii 


„Din pricina acestei confuzii în care 
trăiau, fără pic de minte, cucerirea lor 
a fost foarte ușoară”. 
Inca Garcilaso de la Vega, 
Comentarii regale despre incași 


Partea întâi 
Saga lui Freydis Eriksdottir 


1. Erik 


A fost odată o femeie care se numea Aude Preaînţeleapta, fiica lui Ketill cel 
cu nasul turtit, Și care era regină. Era văduva lui Olaf cel Alb, rege- 
războinic al Irlandei. La moartea soţului ei, a venit în insulele Hebride, iar 
apoi în Scoţia, unde fiul său, Thorstein cel Roșu, a ajuns la rândul lui rege, 
după care scoţii l-au trădat, iar el a pierit într-o bătălie. 

Când a aflat de moartea fiului ei, Aude a luat calea mării cu douăzeci de 
oameni liberi, pornind spre Islanda, unde a colonizat ţinuturile aflate între 


râurile Nămiaza Și Șipotul Skraumei. 

Cu ea au sosit mai mulţi bărbaţi nobili care fuseseră luați prizonieri în 
expedițiile vikinge către Apus și care erau socotiți sclavi. 

A fost odată Și un bărbat, Thorvald pe numele lui, care plecase din 
Norvegia din cauza unui omor, împreună cu fiul său, Erik cel Roșu. Erau 
fermieri, lucrau pământul. Într-o zi, Eyjolf Găinaţ, rudă cu un vecin de-ai 
lui Erik, a ucis niște sclavi de-ai acestuia din urmă, fiindcă provocaseră o 
alunecare de teren. Erik l-a ucis atunci pe Eyjolf Găinaţ. Și l-a ucis și pe 
Harfn Duelistul. 

Așa că a fost izgonit. 

El a colonizat Insula Boilor. Și-a lăsat bârnele casei la vecinul său, dar 
când a venit să le ia înapoi, acesta a refuzat să i le mai dea. S-au bătut și 
iarăși au murit niște oameni. Erik a fost izgonit din nou de marele sfat din 
Thorsnes. 

Nu mai putea rămâne în Islanda, iar în Norvegia nu se putea întoarce. De 
aceea a ales să navigheze către ţara pe care o zărise fiul lui Ulf Corbul, într- 
o zi când se abătuse din drum înspre vest. Erik a numit acea țară 
Groenlanda, zicându-Și că oamenii Și-ar dori foarte tare să meargă într-un 
loc cu un nume atât de frumos. 

S-a însurat cu Thjodhild, nepoata lui Thârbjorg Piept de Knörr!, cu care a 
avut mai mulți fii. Dar a mai avut Și o fată, de la o altă femeie. Ea se numea 
Freydis. 


2. Freydis 


Despre mama lui Freydis nu știm nimic. Dar Freydis, la fel ca frații ei, 
moștenise de la tatăl său, Erik, gustul pentru călătorii. Așa că s-a îmbarcat 
pe o corabie pe care fratele ei vitreg, Leif Norocosul, i-o împrumutase lui 
Thorfinn Karisefni, pentru a lua drumul Vinlandei. 

Au călătorit spre apus. Au făcut un popas la Markland, apoi au ajuns pe 
ţărmul Vinlandei și au găsit tabăra pe care Leif Eriksson o lăsase în urma 
lui. 

Țara li s-a părut frumoasă și bine împădurită, cu codri care ajungeau până 
la mare Și cu nisipuri albe de-a lungul coastelor. În apropiere erau o 
sumedenie de insule și de zone cu ape puţin adânci. Ziua și noaptea aveau 
o lungime ceva mai echilibrată, ca în Groenlanda sau în Islanda. 


Dar acolo mai erau și skraelingii, care semănau cu niște troli mai mici. 
Nu erau unipezi, adică nu aveau un singur picior, așa cum se povestise, dar 
pielea le era închisă la culoare și le plăceau ţesăturile de lână de culoare 
roșie. Groenlandezii li le-au dat pe cele pe care le aveau cu ei, primind la 
schimb piei de animale. Au făcut negoţ. Numai că într-o zi, un taur mugind, 
care-i aparținea lui Karisefni, a scăpat din ţarc Și i-a speriat pe skraelingi. 
Aceștia au atacat atunci tabăra, iar oamenii lui Karisefni ar fi fost alungați 
dacă Freydis, înfuriată de fuga lor, n-ar fi luat o sabie ca să se pună în calea 
atacatorilor. Și-a sfâșiat cămașa de pe ea și s-a lovit cu latul spadei peste 
sâni, ocărându-i pe skraelingi. Era înnebunită de mânie ȘI-Și afurisea 
tovarășii pentru lașitatea lor. Groenlandezilor li s-a făcut atunci rușine Și s- 
au întors, iar skraelingiui, înspăimântați la vederea acelei creaturi 
planturoase, ieșite din minţi, Și-au luat tălpășiţa, risipindu-se care-ncotro. 

Freydis era însărcinată ȘI-i sărea ţandăra din orice. S-a certat cu doi frați 
care-i erau asociaţi. Întrucât voia să pună mâna pe corabia lor, care era mai 
mare decât a ei, i-a poruncit soţului său, Thorvard, să-i ucidă pe aceștia Și 
pe oamenii lor, ceea ce s-a Și înfăptuit. Freydis le-a ucis nevestele cu un 
topor. 

Iarna trecuse Și se apropia vara. Freydis însă n-a îndrăznit să se întoarcă 
în Groenlanda, fiindcă se temea de furia ce urma să-l cuprindă pe fratele ei 
Leif când avea să afle că se făcea vinovată de omor. Pe de altă parte, simţea 
că oamenii nu mai aveau încredere în ea și că nu mai era binevenită în 
tabără. A echipat, așadar, corabia celor doi fraţi ai ei, după care, alături de 
bărbatu-său, a îmbarcat vreo câțiva oameni, plus vite Și cai. Cei rămași în 
micuța colonie din Vinlanda au răsuflat ușuraţi văzând-o că pleacă. Înainte 
însă de-a ieși din nou pe mare, le-a spus: „Eu, Freydis Eriksdottir, jur c-am 
să mă întorc”. 

Au pornit-o către miazăzi. 


3. Sudul 


Knorrul cu punti întinse a mers de-a lungul coastei. A venit o furtună, iar 
Freydis s-a rugat la zeul Thor. Corabia a fost cât pe ce să se zdrobească de 
stâncile falezei. Cuprinse de groază, animalele de la bord loveau atât de tare 
din picioare, încât oamenii au fost pe punctul de a le arunca în apă, 
temându-se că le-ar putea scufunda nava. Până la urmă însă, funia zeului s-a 
domolit. 


Călătoria a durat mai mult decât își imaginaseră ei. Echipajul nu găsea 
niciun loc unde să acosteze, întrucât falezele erau prea înalte, iar când 
dădeau peste câte o plajă, aceasta era plină de skraelingi care-și agitau 
ameninţător arcurile și azvârleau în ei cu pietre. Era prea târziu ca s-o mai 
apuce spre răsărit și Freydis nu voia cu niciun chip să facă cale-ntoarsă. 
Bărbaţi prindeau pește ca să se hrănească, iar pentru că unii băuseră apă 
din mare, s-au îmbolnăvit. 

În mijlocul vâslașilor, între două bănci, într-o zi în care niciun fir de vânt 
dinspre nord nu le venea în ajutor, umflându-le pânzele, Freydis a născut un 
copil mort, căruia a ţinut să-i pună numele Erik, după bunicul ei, Și pe care 
l-a înapoiat mării. 

În cele din urmă, au găsit un golf unde să acosteze. 


4. Țara Aurorei 


Apa era atât de mică, încât au putut merge pe picioare până la plaja cu 
nisip. Aduseseră cu ei tot felul de animale. Era un ținut frumos. N-aveau 
altă grijă decât să-l exploreze. 

Au găsit acolo pășuni Și păduri cu copaci destul de răsfirați. Vânat era 
din belșug. Râurile gemeau de pești. Freydis și tovarășii săi au hotărât să 
facă o tabără aproape de coastă, la adăpost de vânt. N-au dus lipsă de 
provizii, așa că s-au gândit să rămână acolo peste iarnă, căci se așteptau ca 
iernile să fie mai ceva mai blânde, sau măcar mai scurte decât în ţara lor 
natală. Cei mai tineri se născuseră în Groenlanda, ceilalți veneau din 
Islanda ori din Norvegia, precum tatăl lui Freydis. 

Într-o bună zi însă, pătrunzând ceva mai adânc în interiorul acelui ţinut, 
au descoperit un câmp cultivat. Erau niște parcele cu plantaţii frumos 
aliniate, între care Și spice de orz auriu, cu boabe suculente și 
cronțănitoare. Așa Și-au dat seama că nu erau singuri. 

Au vrut Și ei să cultive orz cronţănitor, dar nu Știau cum să facă. 

Peste câteva săptămâni, mai mulți skraelingi se iviră pe culmea dealului 
cu vedere la tabăra lor. Erau mari Și bine clădiţi, cu pielea unsuroasă ȘI cu 
niște dungi lungi și negre pictate pe faţă, lucru care i-a speriat pe 
groenlandezi, numai că de astă dată nimeni n-a mai îndrăznit să miște în 
prezenţa lui Freydis, de teamă să nu fie luat de laș. Altminteri, skraelingii 
părea nu atât ostili, cât mânați de o anume curiozitate. Unul dintre 
groenlandezi a vrut să le dea un mic topor, ca să-i îmbuneze, dar Freydis l-a 


oprit, oferindu-le în schimb, cu mâna ei, un colier de perle și o broșă de 
fier. Skraelingii păreau să aprecieze foarte tare acest din urmă dar; ȘI l-au 
trecut din mână în mână, Și l-au disputat, după care Freydis Și tovarășii săi 
au înțeles că voiau să-i poftească în satul lor. Numai Freydis a acceptat 
invitația. Bărbatul ei dimpreună cu ceilalți au rămas în tabără, nu fiindcă le 
era teamă de necunoscut, ci, dimpotrivă, pentru că înainte, într-o situaţie 
asemănătoare, se aflaseră la un pas de moarte. Au desemnat-o pe Freydis ca 
emisar Și delegat al lor, lucru care a făcut-o să râdă, întrucât își dăduse 
seama că niciunul dintre ei n-avea de fapt curajul s-o însoţească. I-a ocărât 
din nou, însă de astă dată rușinea n-a mai avut niciun efect. Așa că i-a 
urmat singură pe skraelingi, care i-au uns pielea albă și păru-i roșcat cu seu 
de urs, după care s-au afundat împreună cu ea prin mlaștini, într-o barcă 
scobită dintr-un trunchi de copac. Puteau încăpea cu ușurință zece oameni 
în ea, atât de groși erau copacii în ținutul acela. Barca s-a îndepărtat, iar 
Freydis a dispărut laolaltă cu skraelingii. 

Trei zile Și trei nopți au așteptat-o să se întoarcă, dar nimeni nu a pornit 
în căutarea ei. Nici chiar bărbatul ei, Thorvard, n-ar fi îndrăznit să se 
aventureze prin mlaștinile acelea. 

Apoi, în cea de-a patra zi, Freydis s-a întors cu o căpetenie skraelingă, 
care purta niște podoabe viu colorate în jurul gâtului Și la urechi. Avea 
părut lung, dar ras pe o parte, Și greu se putea închipui un om de o statură 
mai impunătoare. 

Freydis le-a zis tovarășilor ei că aici e Țara Aurorei Și că skraelingii 
locului își spun Poporul Luminii Dintâi. Ei se aflau în război cu un alt 
popor, care trăia mai la vest, iar Freydis era de părere că trebuiau ajutați. 
Când tovarășii ei au întrebat-o cum de le înţelesese limba, ea le-a răspuns 
râzând: „Păi, poate că Și eu sunt o völva ”. 

Apoi l-a chemat pe bărbatul care vrusese să le ofere skraelingilor toporul 
său Și de astă dată l-a pus să i-l dea sachemului care o însoțea (căci așa își 
numeau ei căpeteniile). 

Nouă luni mai târziu, Freydis avea să nască o fată pe care o va numi 
Gudrid, ca pe fosta ei cumnată, nevasta lui Karisefni, văduva lui Thorstein 
Eriksson, pe care întotdeauna o urâse (dar nu are rost să vorbim despre 
oameni care nu vor avea niciun rol în această sagă). 

Micuța colonie s-a instalat în vecinătatea satului skraelingilor Și, 
nemulțumite de o coabitare fără interacţiune, cele două grupuri s-au 


întrajutorat. Groenlandezii i-au învăţat pe skraelingi să caute fier în 
mlaștinile cu turbă și să-l lucreze pentru a face din el topoare, lănci sau 
vârfuri de săgeți. În felul acesta, skraelingii s-au putut înarma eficient 
pentru a-și înfrânge dușmanii. În schimb, ei i-au învăţat pe groenlandezi să 
cultive orz cronțănitor, înfigând grăunţele în mici grămăjoare de pământ, 
alături de fasole și de dovleac, pentru ca vrejurile lor să se răsucească în 
jurul tulpinilor înalte. În felul acesta, ei puteau să-și facă stocuri pentru 
iarnă, când vânatul avea să cam lipsească. Groenlandezii nu voiau nimic 
altceva decât să rămână în această ţară. Ca dovadă de prietenie, le-au dăruit 
skraelingilor o vacă. 

Numai că s-a întâmplat ca vreo câţiva skraelingi să se îmbolnăvească. 
Unul dintre ei a fost cuprins de fierbinţeli și a murit. După aceea n-a durat 
mult Și oamenii au prins să moară unii după alţii. Groenlandezilor li s-a 
făcut atunci frică Și au vrut să plece, însă Freydis nu era de acord. Degeaba 
îi explicau tovarășii săi că mai devreme sau mai târziu molima avea să 
ajungă Și la ei, ea refuza să abandoneze satul pe care-l construiseră, 
insistând pe faptul că acolo găsiseră pământ roditor Și că nimic nu le 
garanta că în altă parte ar mai întâlni niște skraelingi prietenoși, cu care să 
poată face negoț. 

Numai că sachemul cel lat în umeri a fost atins la rândul lui de boală. 
Când a dat să intre în casă, care era un dom clădit pe niște stâlpi încovoiatţi, 
acoperiţi cu fâșii de scoarță de copac, a văzut niște morţi necunoscuti, 
împrăștiați pe prag, Și un fel de val imens măturând satul său și pe cel al 
groenlandezilor. După ce vedenia s-a risipit, omul s-a culcat, arzând de 
febră, Și a cerut să meargă cineva după Freydis. Când aceasta a venit la 
căpătâiul său, el i-a spus la ureche câteva cuvinte, încet, ca numai ea să le 
priceapă, declarând însă apoi sus Și tare, pentru ca toată lumea să audă, că 
fericiți sunt cei care se simt acasă oriunde pe acest pământ și că darul 
fierului, pe care călătorii l-au făcut poporului său, n-o să fie niciodată uitat. 
I-a vorbit lui Freydis despre situația ei Și i-a zis că va avea un destin măreț, 
la fel ca fiul său. Apoi, sleit de puteri, s-a prăbușit. Ea l-a vegheat toată 
noaptea, însă dimineaţa trupul lui era rece. Atunci, ea s-a întors la tovarășii 
săi și le-a spus: „Haideţi, acum, trebuie încărcate vitele pe knörr”. 


5. Cuba 


Freydis încă nu se gândea decât să coboare mai spre sud. Au mers de-a 
lungul coastelor vreo câteva săptămâni, așa încât nu mai aveau de niciunele 
la bord și nu se puteau bizui decât pe pescuit Și pe apa de ploaie; dar de 
fiecare dată când li se părea că au dat peste un teren propice, Freydis se 
opunea acostării, lucru care a stârnit mai întâi nervozitatea, apoi 
neîncrederea, iar în cele din urmă furia tovarășilor săi. Freydis le spunea: 
„Vreti să ajungeţi iarăși în pericol de moarte? Vrei ca vreun uniped să vă 
străpungă pântecele cu o săgeată?” (Fiindcă așa murise celălalt frate vitreg 
al său, Thorvald, fiul lui Erik, Și era convinsă că toţi își aminteau de acel 
episod funest.). „Ne vom duce călătoria până la capăt sau vom muri pe 
mare, dacă asta e damblaua lui Njord sau vrerea lui Hel.” Nimeni nu știa 
însă care era capătul de care vorbea Freydis. 

Până la urmă, au găsit o bucată de pământ, care era probabil o insulă. 
Simţind că nu va mai putea stăvili multă vreme nerăbdarea tovarășilor săi, 
Freydis a acceptat să acosteze. 

Knörrul a pătruns pe un fluviu minunat. Pe întreaga zonă de coastă pe 
care au străbătut-o ca să ajungă la uscat, au găsit o apă nespus de limpede. 

Nu mai văzuseră niciodată un tărâm atât de frumos. În apropierea 
fluviului erau numai pomi înverziţi, fiecare cu florile Și fructele soiului său. 
Fructele aveau un gust încântător. O sumedenie de păsări mai mari sau mai 
mici cântau încetișor. Frunzele copacilor erau atât de mari încât puteai 
acoperi casele cu ele. Iar terenul era foarte nivelat. 

Freydis a sărit pe uscat. A ajuns la niște case care păreau de pescari, dar 
cei ce le locuiau au luat-o la goană îngroziţi. Într-una dintre ele, a dat peste 
un câine care nu lătra deloc. 

Groenlandezii au debarcat animalele, iar skraelingii, nedumeriți la 
vederea cailor, Și-au făcut din nou apariţia. Erau goi Și mici de statură, dar 
bine legaţi la trup; aveau pielea închisă la culoare Și părul negru. Freydis s- 
a apropiat de ei, socotind că o femeie însărcinată le-ar putea câștiga 
încrederea. I-a propus unuia să urce pe cal și l-a purtat în jurul satului 
mergând pe lângă el, cu hăţurile în mână. Skraelingii tare s-au mai înveselit 
atunci Și s-au minunat. Le-au oferit hrană oaspeţilor Și i-au primit în casele 
lor. l-au îmbiat de asemenea cu niște frunze răsucite, pe care le aprindeau la 
foc și le duceau apoi la gură, ca să tragă fumul în piept. 

Așa se face că Freydis Și tovarășii săi au rămas cu ei, iar satul 
skraelingilor a devenit satul lor. Și-au construit propriile case după modelul 


celor ale gazdelor lor, rotunde și acoperite cu paie. Au construit Și un 
templu întru cinstirea lui Thor, cu stâlpi și bârne de lemn. Skraelingii le-au 
arătat cum să scoată apa din nucile uriașe, care creșteau în copacii cu 
frunze imense, căci apa aceea era nespus de gustoasă. I-au învăţat cum se 
numeau unele și altele: astfel, orzul cel cronțănitor se chema porumb în 
limba lor. Le-au arătat cum să doarmă în niște plase care se întindeau între 
doi copaci Și care se numeau hamace. Atât de cald era în tot timpul anului 
încât cei de-ai locului nu știau ce-i aia zăpadă. 

Acolo a născut Freydis. Soţul ei, Thorvard, a tratat-o pe Gudrid ca pe 
propria lui fiică, iar asta a înduioșat-o pe Freydis. Ea a început să se poarte 
cu Thorvard mai puţin aspru decât o făcuse până atunci. 

Skraelingii au ajuns buni călăreți și au învăţat să lucreze fierul. 
Groenlandezii au învăţat să recunoască animalele și să tragă cu arcul. Se 
găseau acolo broaște țestoase și tot felul de șerpi, precum Și șopârle cu 
solzii tari ca piatra Și cu botul alungat. Pe cer zburau vulturi cu capul roșcat. 

Cele două grupuri s-au amestecat atât de bine încât s-au născut Și alți 
copii. Unii aveau părut negru, alţii blond sau roșu. Și înțelegeau ambele 
limbi ale părinţilor. 

Numai că din nou skraelingii au fost loviți de febră și au murit. Cum ei 
scăpau neatinȘi, groenlandezii Și-au dat seama că n-aveau a se teme de acea 
molimă, dar că ei o aduseseră. Și-au dat seama că ei erau molima. Oamenii 
nordului le-au făcut defuncților morminte Și pe ele au gravat rune. S-au 
rugat la Thor și la Odin. Cu toate astea, skraelingii continuau să se 
îmbolnăvească. Groenlandezii s-au gândit că, dacă mai zăboveau mult 
acolo, gazdele lor aveau să piară în întregime, iar ei aveau să rămână 
singuri. Li s-a făcut milă. Fără mare tragere de inimă, au hotărât să plece 
din nou la drum. Au demontat templul lui Thor ca să-l ia cu ei, dar le-au 
lăsat skraelingilor câteva animale, ca dar de rămas-bun. 

După plecarea lor, febra n-a încetat. Skraelingii au continuat să moară, 
ajungând la un pas de extincție. Supraviețuitorii s-au împrăștiat în celelalte 
colţuri ale insulei, cu tot cu animale. 


6. Chichén Itzá 
Despre Freydis trebuie spus acum că s-a îndreptat spre apus, mergând de- 


a lungul coastelor cu fiica sa, Gudrid, precum și cu soțul său, Thorvard, Și 
cu tovarășii lor. S-au convins că ţinutul pe care-l lăsau în urmă era într- 


adevăr o insulă, iar apoi, după cum îi era obiceiul, Freydis a vrut s-o ia către 
miazăzi. Tovarășii săi însă refuzau să mai navigheze chiar Și o singură zi 
fără să știe încotro se îndreaptă, așa că Freydis le-a propus să arunce în 
mare bârnele templului lui Thor, pentru ca acestea să le arate drumul de 
urmat. Ea le-a spus că vor debarca pe acel pământ spre care Thor le va 
împinge bârnele. De cum s-au îndepărtat de corabie, bârnele au fost 
conduse către tărâmul aflat cel mai la apus, iar oamenilor de pe corabie li s- 
a părut că acestea nu se deplasau chiar atât de încet pe cât se așteptau ei. 
După aceea, briza mării s-a întețit; au ridicat pânzele în dreptul capului unei 
insule pe care au numit-o Insula Femeilor Și au pornit-o înspre apus. Apoi 
au dat de un ţinut întins, care părea a fi mai mult decât o insulă, și au intrat 
într-un fiord. Au văzut că acesta era nesfârșit în lungime și lăţime și 
mărginit pe fiecare parte de munţi foarte înalți. Freydis i-a dat fiordului 
numele fiicei sale. Apoi, au explorat locurile și au descoperit că Thor 
atinsese cu bârnele pământul, pe un promontoriu ce înainta în mare în 
partea de miazănoapte a golfului. 

Acolo se afla un râu nu prea adânc, pe care knorrul a putut să intre 
mulțumită pescajului său destul de mic. Au urcat pe râu până la un sat. Era 
târziu Și, cum soarele stătea să apună, Freydis Și-a condus oamenii pe 
bancurile de nisip de pe celălalt mal. A doua zi, mai mulți skraelingi au 
venit cu o barcă; le-au adus găini cu capul roșcat și niște porumb, dar abia 
cât să ajungă pentru prânzul câtorva oameni, ȘI le-au spus să ia merindele și 
să se pornească la drum. Numai că, de astă dată, groenlandezii voiau să 
rămână, căci Thor le indicase acel loc. Atunci skraelingii s-au întors în 
straie de luptă, înarmați cu arcuri și săgeți, cu sulițe și scuturi. 
Groenlandezii, prea osteniţi ca să mai fugă, au ales să se bată. Au fost însă 
repede depășiți de mulțimea skraelingilor, care au rănit zece dintre ei ȘI i- 
au luat pe toţi prizonieri. 

l-ar fi măcelărit pe loc dacă sub ochii lor nu s-ar fi petrecut un fapt 
neașteptat. Unul dintre groenlandezi, care lupta călare, a căzut din șa, lucru 
care i-a speriat grozav pe skraelingi, făcându-i să urle îngroziţi. Într-adevăr, 
aceștia crezuseră că bietul călăreț și calul erau o singură făptură. Au stat ei 
ȘI s-au sfătuit, apoi i-au pus în Şir pe groenlandezi și i-au legat laolaltă, ca 
să-i ia cu ei, dimpreună cu animalele și cu armele lor. 

Au străbătut codri și mlaștini, printr-o căldură copleșitoare. Umezeala 
era atât de mare încât oamenii nordului simțeau că se topesc ca zăpada în 


foc. Apoi au ajuns într-un oraș cum nu mai văzuseră niciodată. Erau acolo 
temple din piatră, Și piramide cu mai multe caturi, ȘI statui de războinici, 
rânduite în colonadă, precum Și impozante capete sculptate de șerpi, ce le 
aminteau de prova knorrurilor Și a langskipurilor”, doar că acești șerpi 
aveau ȘI pene. 

Au fost duși într-o arenă în formă de H, unde se desfășura un joc cu o 
minge. Se înfruntau două echipe, fiecare în jumătatea sa de teren, 
trimițându-Și o bilă mare, făcută dintr-un material ciudat — elastic Și tare în 
același timp —, care sărea foarte sus. Scopul era, din câte pricepeau ei, să 
trimită bila în terenul advers, menţinând-o în aer Și fără a se folosi de mâini 
sau picioare, ci doar de șolduri, coate, genunchi, fund sau antebraţe. Două 
inele de piatră erau agăţate de pereţii gropii, la intersecția celor două 
jumătăţi de teren, dar groenlandezilor nu le-a fost dat să afle rolul lor în acel 
moment. Niște gradene permiteau unui public numeros să urmărească 
partida. La sfârșitul ei, unii jucători erau sacrificați prin tăierea capului. 

Doisprezece groenlandezi, printre care Freydis Și soţul ei, Thorvard, au 
fost aruncaţi în groapă. De cealaltă parte îi așteptau doisprezece skraelingi 
echipați doar cu apărătoare de genunchi și de coate. Partida a început, iar 
groenlandezii, care nu mai jucaseră niciodată jocul acela, vedeau cum 
mingea cădea în terenul lor fără a o putea trimite înapoi ori, în caz că totuși 
reușeau, comiteau tot felul de greșeli, nerespectând regulile unui joc despre 
care nu Știau absolut nimic. Teama creștea în ei cu fiecare lovitură pierdută, 
întrucât își dădeau seama că, în cazul unei înfrângeri, aveau să fie 
sacrificați. Deodată însă, mingea a lovit unul dintre inelele de piatră, fără a 
trece totuși prin el, ceea ce a stârnit rumoare în rândul publicului. Freydis 
Și-a îndemnat atunci partenerii să ia la ţintă inelul. Iar Thorvard, bărbatul ei, 
a reușit o lovitură norocoasă ajutându-se de genunchi, așa încât bila s-a 
ridicat în aer, a descris un arc de cerc și a trecut prin inel, în urletele 
furioase ale publicului. Imediat după aceea, jocul s-a oprit, iar groenlandezii 
au fost declarați învingători. Căpitanul echipei adverse a fost decapitat. 
Groenlandezii nu ştiau însă că, în anumite cazuri excepţionale, cel mai bun 
jucător al echipei câștigătoare era și el executat, ceea ce reprezenta o mare 
onoare. Așa se face că lui Thorvard, bărbatul lui Freydis, i s-a tăiat capul 
sub privirile nevestei și ale fiicei lui adoptive, Gudrid, care plângea în 
brațele mamei sale. Atunci Freydis le-a spus tovarășilor săi: 


— Suntem la bunul plac al unor skraelingi mai sălbatici decât trolu, iar 
dacă vrem să rămânem în viață, trebuie să le câștigăm prietenia făcând tot 
ce ne vor cere. 

Apoi a intonat un cântec de trecere: 


Uite-așa am aflat că la miazăzi 

Thorvard Și-a găsit sfârșitul pe pământ 

Crudă mi-a fost ursitoarea, căci prea devreme Odin 
A ales apărătorul securilor. 


Și, spre marea mirare a skraelingilor, cântecul ei, tot ridicându-se în 
văzduh, a căzut la sfârșit ca o săgeată fulgerătoare: 


Să nu crezi că-s mânioasă 
Eu doar îmi caut o mai bună soartă. 


Trupul lui Thorvald a fost aruncat, cu mare ceremonial, în lacul de pe 
fundul unei prăpăstii. Ceilalţi groenlandezi fuseseră cruțaţi, dar skraelingii 
i-au tratat la început ca sclavi. Unii lucrau în mine de sare, sub cerul liber, 
sau cultivau bumbac, din cel pe care-l văzuseră cândva adus de suedezi de 
la Myklagaard, iar muncile acelea erau cele mai grele. Alții erau folosiți ca 
servitori sau puși să ajute la ritualurile închinate numeroșilor zei skraelingi, 
în fruntea cărora se aflau Kukulklan, șarpele cu pene, și Chac, zeul ploii. 

Într-o zi, Freydis s-a apropiat de o statuie ce înfățișa un bărbat culcat, 
sprijinit pe coate, cu genunchii îndoiți Și capul întors, încins cu o coroană. 
Jarlul” skraeling în slujba căruia fusese dată i-a explicat prin semne că era 
vorba de Chac, zeul ploii. Atunci ea s-a dus Și a luat un ciocan, pe care l-a 
pus pe pântecul statuii. I-a spus jarlului că-l cunoaște foarte bine pe acest 
zeu, dar sub numele de Thor. Câteva zile mai târziu, o furtună năprasnică s- 
a abătut asupra cetăţii. Dar a fost numai bine, pentru că ţara ieșea dintr-o 
lungă perioadă de secetă. 

Altă dată, fata lui Freydis, Gudrid, se distra cu o jucărie skraelingă, care 
avea niște roţi micuţe. Freydis s-a mirat că, în afară de acea jucărie, 
skraelingii n-aveau nici care, nici pluguri. Ei însă nu vedeau rostul unor 
vehicule așa de masive, mult prea grele pentru a fi trase sau împinse de 
niște braţe omenești. Atunci, Freydis le-a cerut tovarășilor ei să 
construiască un car Și să aducă o iapă pe care s-o înhame la el. Skraelingii 


au fost mulţumiţi peste măsură de acea descoperire, dar și mai abitir când 
au văzut că un plug înzestrat cu o lamă de fier și tras de un cal sau un bou 
putea să fie de mare ajutor la arat Și să sporească astfel culturile de bumbac. 
Așa a contribuit Freydis la prosperitatea cetății, întrucât aceasta dădea 
bumbacul cetăților învecinate, luând în schimb porumb și pietre preţioase. 

În semn de recunoștință, localnicii le-au acordat lui Freydis și 
tovarășilor ei dreptul de a bea ciocolată, o băutură spumoasă, de care erau 
foarte mândri, dar care lui Freydis 1 s-a părut amară. 

Astfel, groenlandezii au încetat să mai fie sclavi, fiind tratați de-acum ca 
oaspeți. Li s-a dat voie să asiste la jocurile cu mingea și să participe la 
ceremoniile din jurul puţurilor sacre. Skraelingii i-au învăţat știința stelelor 
Şi bazele scrierii lor, ale cărei semne semănau cu runele, dar erau mult mai 
rafinate. 

O vreme au avut motive să creadă că fiica lui Loki uitase în sfârșit de ei. 
Numai că Hel nu era atât de uitucă. Au apărut, așadar, și primii skraelingi 
bolnavi. Li s-a dat să bea ciocolată din belșug, dar până la urmă au murit. 
Freydis știa că nu va dura mult Și își vor da seama că străinii veniseră cu 
molima. S-a grăbit, așadar, să pună la cale fuga întregii cete. Într-o noapte 
fără lună, au ieșit din cetate luând cu ei animalele și au apucat-o pe drumul 
către coastă, ca să ajungă la corabie. Iapa care fusese înhămată la car era 
borţoasă Şi-i încetinea, dar nu voiau s-o abandoneze. Dimineaţa, au auzit 
strigătele din cetate și au știut că skraelingii aveau s-o pornească în 
căutarea lor. Au iuțit pasul cât i-au ţinut puterile. Knorrul îi aștepta acolo 
unde îl lăsaseră. 

Skraelingii din satul vecin își dăduseră însă seama de întoarcerea lor Și- 
Și puseseră-n gând să-i oprească, așa că groenlandezii au grăbit îmbarcarea 
cât au putut. Numai că iapa borțoasă rămăsese în urmă, iar când toţi s-au 
văzut urcați la bord, nu mai lipsea decât ea, care abia înainta prin nisipul de 
pe plajă. Skraelingii se iviseră deja, cu urletele lor de luptă, și veneau în 
urma ei. Groenlandezii i-au strigat încurajări Și îndemnuri, căci, deși era 
sfârșită oboseală, îi mai lipseau doar câțiva pași ca să ajungă pe corabie. 
Knorrul însă, care așteptase până în ultima clipă, a trebuit să se desprindă 
de țărm ca să nu fie luat cu asalt de atacatori. Groenlandezii au zărit câțiva 
skraelingi prinzând iapa pe după de grumaz, așa cum văzuseră că se face. 

Au pornit-o înspre miazăzi, fără să scoată o vorbă. 


7. Panama 


Cine știe câte leghe a străbătut knörrul? Groenlandezii trăgeau la vâsle cu 
capul plecat când marea furtunoasă nu-i lăsa să-și umfle pânzele fără riscul 
de-a se răsturna. Au trecut așa zile Și nopţi în Șir. Doar mugetele vitelor, 
nechezăturile cailor și orăcăielile pruncilor nou-născuţi trădau prezenţa 
vieţii la bord. 

Au acostat pe o ploaie năprasnică. Erau murdari, hirsuți și flămânzi. În 
faţa lor se întindea un ținut înverzit, dar pe care-l presimțeau ostil. 
Nenumărate păsări, de toate felurile, zburau în înaltul cerului. Au omorât 
mai multe, cu ajutorul arcurilor. Dar majoritatea celor de la bord nu voiau 
să-ȘI riște viaţa explorând un loc pe care-l bănuiau locuit de alți skraelingi, 
mai fioroși decât cei dinainte. Dimpotrivă, erau de părere că e mai bine să- 
Și facă niscaiva provizii, iar după ce campați atât cât să prindă din nou 
puteri, să pună corabia pe direcția nord și s-o pornească spre casă. Freydis 
se opunea cu îndârjire acestei idei, dar unul dintre tovarășii ei i-a zis așa: 

— Ştim cu toţii de ce nu vrei să te întorci în Groenlanda. Ți-e teamă că 
fratele tău Leif o să te pedepsească pentru crimele pe care le-ai săvârșit în 
Vinlanda. Eu pot să-ţi făgăduiesc că niciunul dintre noi nu va spune nimic, 
dar dacă Leif află totuși ce-ai făcut, va trebui să te supui sentinței fratelui 
tău sau judecății marelui sfat. 

Freydis n-a zis nimic. Dar de dimineaţă, tovarășii ei au găsit knorrul pe 
jumătate scufundat în apă Și răsturnat pe o parte. Ceata a fost atunci ca 
trăsmită de deznădejde. Nimeni n-a îndrăznit s-o învinuiască pe faţă de 
scufundarea corabiei, dar toţi erau convinși că ea era făptașa. Cu toate 
astea, Freydis a prins a le vorbi, zicându-le astfel: 

— Acum, după cum vedeţi, calea mării ni s-a închis. Niciunul dintre noi 
nu se va mai întoarce în Groenlanda. Taică-meu numise așa ţara pe care o 
descoperise ca să atragă islandezi ca voi Şi să-și întărească astfel colonia. În 
realitate, pământul nu era verde, ci alb în cea mai mare parte a anului. Țara 
aceea așa-zis verde nu era atât de primitoare precum cea de aici. Uitaţi-vă 
la păsările de pe cer. Uitaţi-vă la fructele din pomi. Aici nu e nevoie să ne 
acoperim cu blănuri de animale, nici să facem focul ca să ne încălzim ori să 
ne adăpostim de vânt în case de gheaţă. Vom explora acest ţinut până când 
vom găsi locul cel mai nimerit în care să ne întemeiem propria colonie. Aici 
este adevărata Groenlandă. Aici vom împlini lucrarea lui Erik cel Roșu. 


Câţiva au aclamat-o atunci pe Freydis, dar alţii stăteau tăcuţi și abătuți, 
căci se temeau de ce-i mai aștepta și prin locurile astea. 


8. Lambayeque 


Au străbătut mlaștini, codri deși ca împletiturile de lână, munți 
înzăpeziţi. Au cunoscut din nou frigul, dar nimeni nu mai cârtea la ordinele 
lui Freydis, de parcă, năruindu-le orice speranţă de întoarcere, pierderea 
knorrului le frânsese toată voinţa. 

Din loc în loc, întâlneau skraelingi care veneau să dea la schimb podoabe 
de aur sau de cupru pe cuie de fier sau străchini de lapte. Au descoperit o 
mare la apus. Și-au făcut plute. Cu cât coborau mai mult de-a lungul 
coastei, cu atât podoabele care li se ofereau erau mai fin lucrate. S-a 
întâmplat ca un skraeling să-i ofere lui Gudrid niște cercei care înfățișau un 
sacrificator ţinând în mână un cap tăiat, iar asta i-a plăcut mult mamei sale. 
Freydis a socotit că era bine să se instaleze pe teritoriul unui popor de 
aurari. În plus, skraelingii aceia cultivau terenuri întinse cât vedeai cu ochii. 
Mai multe canale brăzdau câmpia. A știut atunci că ţara aceea se numea 
Lambayeque. 

Skraelingii au primit fierul Și animalele de povară ca pe niște daruri ale 
providenţei. Au văzut în acei vizitatori niște trimiși ai lui Naylamp, zeul 
lor. Așa că Freydis a fost cinstită ca o mare preoteasă, acoperită cu aur ȘI 
învestită cu mari puteri. Gazdele sale au sacrificat pentru ea mai mulți 
prizonieri, cu niște cuțite ritualice care aveau pe mâner efigia lui Naylamp, 
iar lama în formă de semilună. Erau un popor de agricultori Și meșteșugari 
suficient de îndemânatici pentru a lucra metalele. La scurtă vreme după 
sosirea groenlandezilor, forjau ciocane de fier de toate mărimile. Freydis îi 
fascina cu părul ei roșu. 

Totuşi, cum ea știa ce urma să se-ntâmple, a profeţit că o molimă avea să 
se abată asupra lor; astfel, când într-adevăr s-au îmbolnăvit Și au început să 
moară, încrederea în ea a crescut Și mai tare. Freydis i-a îmboldit să 
sacrifice mai mulţi prizonieri Și să sporească recoltele. Datorită animalelor 
cu care veniseră Și a priceperii în lucratul fierului, groenlandezii au 
dobândit poziţii avantajoase în sânul acelui popor. În plus, văzându-i 
neatinși de boală, skraelingii erau tot mai convinși de originea lor divină. 

Apoi s-a întâmplat ca un skraeling atins de febră să supraviețuiască Și să- 
Și revină. El a fost urmat de un altul, iar răul adus de străini Și-a pierdut, 


încetul cu încetul, din putere. Atunci groenlandezii au Știut că ajunseseră la 
capătul călătoriei lor. 


9. Moartea lui Freydis 


Ani în Șir au trecut fără nicio iarnă. Groenlandezii au învăţat să sape 
canale Și să cultive legume necunoscute, roșii, galbene, vineții, uneori 
suculente, alteori făinoase. Freydis a ajuns regină. S-a căsătorit cu jarlul 
unui oraș vecin, numit Cajamarca, iar pentru pecetluirea acelei alianţe s-a 
organizat un ospăț grandios. Au curs valuri de akha, o bere făcută din 
porumb, iar de mâncare s-au servit pești fripți, alpaca, adică un fel de oaie 
mai zveltă, Și cuys la proțap, care erau ca niște iepuri pufoși, cu urechi 
mici ȘI carne fragedă ȘI gustoasă. 

Freydis a mai avut și alți copii Și a murit copleșită de onoruri. A fost 
îngropată împreună cu servitorii, bijuteriile și vesela ei. O tiară de aur îi 
încingea fruntea. Un colier cu optsprezece șiruri de perle îi acoperea 
pieptul. Într-o mână strângea un ciocan de fier, iar în cealaltă un cuţit în 
formă de semilună. 

Gudrid crescuse ȘI, chiar dacă nu avea părut roșu ca mama sa, reușise să 
cucerească o poziție de seamă printre lambayequezi. Așa încât, atunci când 
niște furtuni năprasnice au măturat acea regiune ȘI toţi se tânguiau pentru 
recoltele pierdute și pentru câmpurile inundate, ea i-a convins pe skraelingi 
că Thor voia să le spună ceva. Pentru ea, nu încăpea nicio îndoială că 
trebuiau să plece Și, ca o demnă urmașă a mamei sale, a pornit spre miazăzi 
cu un mare număr de skraelingi și groenlandezi, uniţi de-acum într-un 
singur popor. Din câte se povestește, au dat peste un mare lac, dar saga 
aceasta se oprește aici, fiindcă nimeni nu știe cu siguranţă ce s-a întâmplat 
mai departe. 

Partea a doua 
Jurnalul lui Cristofor Columb 
(fragmente) 


Vineri, 3 august 

Am plecat vineri, 3 august, 1492, la orele opt, din insula Saltes. Am mers 
spre sud până la apusul soarelui, printr-un vânt puternic, preţ de șaizeci de 
mile, care înseamnă cincisprezece leghe; după aceea, spre sud-vest, apoi 
spre sud cu un sfert sud-vest, adică pe drumul Canarelor. 


Luni, 17 septembrie 
Sper ca Cel de Sus, care ţine în mâna Sa toate izbânzile, să ne arate 
curând pământul. 


Miercuri, 19 septembrie 
Vremea e bună și, cu voia lui Dumnezeu, totul se va vedea la întoarcere. 


Marţi, 2 octombrie 
Marea e în continuare blândă și liniștită. Slavă nesfârșită bunului 
Dumnezeu. 


Luni, 8 octombrie 
Slavă Domnului, aerul e mângâietor ca la Sevilla în aprilie și-i o plăcere 
să te afli aici, atât e de parfumat. 


Marţi, 9 octombrie 
Toată noaptea am auzit păsări zburând. 


Joi, 11 octombrie în al doisprezecelea ceas după miezul nopții, s-a văzut 
pământul, la o depărtare de două leghe. 


Vineri, 12 octombrie 

Am atins o mică insulă care în limba indienilor se numește Guanahani. 
Atunci au apărut niște oameni goi, iar eu am pornit-o spre țărm, împreună 
cu Martin Alonso Pinzón, căpitanul Pintei, Și cu Vicente Yáñez, fratele său, 
căpitanul Nincei. 

Odată ajuns pe uscat, am luat în stăpânire respectiva insulă în numele 
Alteţei Voastre. 

Imediat s-au adunat acolo mai mulţi oameni de pe insulă. Eu, pentru ca ei 
să ne considere prieteni Și pentru că am văzut că erau oameni pe care să-l 
supui Și să-i convertești mult mai ușor la sfânta noastră credință prin iubire 
decât prin forță, le-am dat câtorva dintre ei niște bonete roșii, niște mărgele 
de sticlă, pe care Și le-au pus la gât, și multe alte lucruri de mică valoare, de 
care s-au bucurat foarte tare; iar ei au devenit atât de ai noștri că mă și 
minunam. 

Mi s-a părut că erau lipsiți de toate cele. Umblă goi, așa cum i-a adus 
mama lor pe lume; la fel și femeile. 


Cu voia Domnului, când voi pleca de aici, am să iau vreo Șase pentru 
Alteța Voastră, ca să înveţe să vorbească. Pe insula aceasta, în afară de 
papagali, n-am văzut animale de niciun fel. 


Sâmbătă, 13 octombrie 

De cum s-a crăpat de ziuă, pe plajă au venit mai mulți bărbați, toți tineri 
Și toți zvelți la trup. Sunt niște oameni foarte frumoși. Părul lor nu e 
ondulat, ci drept Și gros precum coama cailor. 

Au venit la corabie cu bărcile lor, care sunt făcute fiecare dintr-un singur 
trunchi de copac Și atât de mari că în unele dintre ele intrau patruzeci de 
oameni. 

Dădeau totul pentru orice fleac le ofeream. Eu eram foarte atent și 
încercam să aflu dacă se găsește aur pe undeva. Am înţeles, prin semne, că 
era mai la sud un rege care avea din belșug. 

Am hotărât, așadar, s-o pornesc spre sud-vest, după aur și pietre 
preţioase... 


Vineri, 19 octombrie 
Ce vreau eu e să văd și să descopăr cât de mult voi putea, astfel încât, cu 
voia lui Dumnezeu, să fiu înapoi la Alteța Voastră în aprilie. 


Duminică, 21 octombrie 

Stolurile de papagali întunecă cerul. 

Vreau s-o pornesc spre o altă insulă, mai mare, care trebuie să fie 
Cipango dacă e să mă încred în indicațiile indienilor pe care-i ţin pe lângă 
mine Și care-i spun Colba. 


Marţi, 23 octombrie 

Astăzi aș vrea să plec spre insula Cuba, care cred că e Cipango, după 
detaliile pe care mi le dau acești oameni privind mărimea și bogăţia ei. Nu 
vreau să zăbovesc prea multă vreme, fundcă, din câte văd, nu există mine 
de aur pe-aici. 


Miercuri, 24 octombrie 

Astă-noapte, pe la miezul ei, am ridicat ancora ca s-o pornesc spre insula 
Cuba, care, din ce am înţeles de la indieni, este foarte întinsă, cu un comerț 
bine dezvoltat, bogată în aur Și mirodenii, vizitată de corăbii mari Și de 
negustori. Cred că, dacă e așa cum îmi arată toţi indienii prin semne — căci 


nu le înțeleg limba —, acolo este insula Cipango, despre care se povestesc 
lucruri atât de minunate Și care, pe globurile pe care le-am văzut Și pe 
hărțile pictate ale lumii, este situată în aceste locuri. 


Duminică, 28 octombrie 

Iarba este la fel de înaltă ca-n Andaluzia în luna aprilie. Eu zic că insula 
aceasta este cea mai frumoasă din câte au văzut vreodată ochii, plină de 
munți splendizi Și foarte înalți, deși de mică întindere. Pe alocuri, solul are 
un nivel asemănător celui al Siciliei. 

Indienii spun că pe insulă există mine de aur și perle. Într-adevăr, am 
văzut un loc numai bun pentru formarea acestora din urmă Și scoici care le 
indică prezenţa. Dacă am înțeles bine, aici veneau corăbiile de mare tonaj 
aparținând Marelui Han, iar continentul e la o distanţă de zece zile de 
navigație. 


Luni, 29 octombrie 

Ca să obțin mai multe informații, am trimis două Șalupe într-un sat. Toţi 
bărbaţii, toate femeile și toți copiii din sat au fugit, abandonându-și casele 
cu tot ce aveau în ele. Am poruncit să nu se atingă nimeni de nimic. Casele 
aveau formă de corturi militare, dar erau la fel de mari ca pavilioanele 
regale; nu erau amplasate pe străzi, ci ici-colo, cu interiorul bine măturat ȘI 
uneltele frumos aranjate. Toate acele case sunt făcute din ramuri mari de 
palmier, în afară de una, care este foarte lungă, cu un acoperiș făcut din 
pământ Și acoperit cu iarbă. Am găsit acolo multe statui cu chip de femeie 
Și multe capete sub formă de măşti atent lucrate. Nu știu dacă servesc ca 
ornament sau ca să fie adorate. Mai erau în acele case niște câini care nu 
latră niciodată Și păsărele sălbatice domesticite. 

Probabil că sunt și vite, fiindcă am văzut niște tigve care mi s-au părut a 
fi de vaci. 


Duminică, 4 noiembrie 
Oamenii ăștia sunt foarte liniștiți și temători, goi cum am mai spus, fără 
arme ȘI fără legi. Pământurile sunt foarte roditoare. 


Luni, 5 noiembrie 
In zori, am poruncit să fie trasă corabia cea mare pe uscat, apoi și 
celelalte nave, dar nu toate laolaltă, astfel încât, pentru mai multă siguranţă, 


să rămână totuși două la apă, deși oamenii ăștia nu prezintă niciun risc Și 
am putea, fără teamă, să băgăm toate navele la doc uscat. 


Luni, 12 noiembrie 

Ieri, Șase oameni într-o barcă au acostat la corabie; cinci dintre ei au 
urcat la bord. Am dat poruncă să fie reținuți, ca să-i iau cu mine. Apoi am 
trimis câţiva oameni la o casă de pe malul vestic al fluviului. Aceștia mi-au 
adus de acolo șase femei — fete și adulte — Și trei copii. Am procedat astfel 
pentru că bărbații s-ar comporta mai bine în Spania dacă ar avea femei din 
ţara lor decât dacă n-ar avea. 

În noaptea aceasta, un bărbat a venit cu o barcă la bordul corabiei mele, 
spunând că este soţul uneia dintre femei Și tatăl celor trei copii — un băiat Și 
două fete. Mi-a cerut să-l las și pe el să vină cu noi. Lucrul ăsta m-a bucurat 
foarte tare. Acum s-au liniștit cu toţii, de unde trag concluzia că toţi sunt 
rude între ei. Bărbatul are deja patruzeci sau patruzeci ȘI cinci de ani. 


Vineri, 16 noiembrie 

Indienii pe care-i aduc cu mine au pescuit niște scoici foarte mari. Atunci 
le-am zis oamenilor mei să intre în apă și să vadă dacă nu sunt și stridii 
sidefate, din cele în care se fac perlele, și au găsit multe, dar fără perle. 


Sâmbătă, 17 noiembrie 
Dintre cei șase băieți pe care-i luaserăm de pe fluviul ce se vărsa în mare, 
poruncind să meargă pe caravela Nina, cei doi mai mari de ani au fugit. 


Duminică, 18 noiembrie 

Am ieșit încă o dată cu șalupele, luând mai mulți oameni cu mine, ca să 
înfigem crucea cea mare, făcută la porunca mea din două bucăţi de lemn, 
într-un loc cu vizibilitate Și fără copaci. Era foarte înaltă și foarte frumoasă 
la vedere. 


Marţi, 20 noiembrie 

Nu vreau să fugă indienii pe care i-am prins la Guanahani, căci am mare 
nevoie de acești oameni, spre a-i duce în Castilia. Ei sunt convinși că 
atunci când vom da de aur îi voi lăsa să se întoarcă pe pământurile lor. 


Miercuri, 21 noiembrie 


În această zi, Martin Alonso Pinzón s-a îndepărtat cu caravela Pinta, fără 
ordin Și împotriva voinţei mele, din lăcomie, crezând că indianul pe care-l 
trimisesem pe nava lui avea să-i dea mult aur. Așa că a plecat fără să mai 
stea pe gânduri, fără vreo pricină de vreme rea, ci doar fiindcă așa a vrut el. 

Și mi-a făcut și mi-a zis încă multe altele. 


Vineri, 23 noiembrie 

Am navigat întreaga zi spre uscat, tot către sud, printr-un vânt domol. 
Dincolo de acest cap era un alt pământ, unde indienii spun că poti întâlni 
oameni cu un ochi în frunte și pe alţii, numiți canibali, de care le este foarte 
frică. 

Duminică, 25 noiembrie 


Înainte de răsăritul soarelui, am urcat într-o Șalupă Și m-am dus să văd o 
limbă de pământ, căci mi s-a părut că acolo ar putea fi un râu cu apă dulce. 
Într-adevăr, nu departe de vârful acelei limbi de pământ, după ce am mers 
preţ de vreo două bătăi de arbaletă, am văzut curgând un pârâu lat, cu apă 
foarte limpede, care se prăvălea cu mare vuiet de pe un munte. M-am 
apropiat de acel pârâu și am văzut lucind în el câteva pietre, cu niște pistrui 
sclipitori, de culoarea aurului. Mi-am adus atunci aminte că la gura de 
vărsare a fluviului Tajo, aproape de mare, s-a găsit aur Și mi-am zis că mai 
mult ca sigur trebuie să fie și aici. Am pus să fie adunate mai multe astfel 
de pietre, pentru a le aduce Alteţei Voastre. Privind înspre munte, am văzut 
niște pini atât de mari, atât de falnici, că nici n-aș putea spune cât de înalți 
erau — ca niște fusuri imense și zvelte. Cred că putem face din ei corăbii ȘI, 
fără de număr, scânduri Și catarge pentru cele mai mari nave ale Spaniei. 
Aici sunt stejari și arbuști de frăguțe, un râu curat Și un loc pentru 
construirea unor gatere pe apă. 

Am văzut pe plajă nenumărate pietre de culoarea fierului Și altele despre 
care unii zic că ar proveni din mine de argint, toate aduse de râu. 

Dacă nu vede cu ochii lui, nimeni nu poate crede ce am văzut eu aici, Și 
totuși îi pot asigura pe Domnii mei Principi că nu exagerez nici cu a suta 
parte. 

Am mers mai departe, de-a lungul coastei, ca să văd totul de-aproape. Tot 
acest pământ e alcătuit din munți foarte înalți Și foarte frumoși, nici arizi, 
nici Stâncoși, ci foarte ușor de traversat Și cu niște văi minunate. La fel ca 


munţii, văile sunt și ele pline de copaci înalţi Și verzi, pe care e o plăcere 
să-i priveşti. 


Marţi, 27 noiembrie 

Am văzut în partea de sud un port impresionant, căruia indienii îi spun 
Baracoa, iar în partea de sud-est a acestui ţinut încântător, niște câmpuri 
îmbietoare Șerpuind printre munţi. Acolo am zărit fuioare groase de fum, 
sate mari Și terenuri bine lucrate. Din aceste motive, am hotărât să 
descindem în portul respectiv Și să vedem dacă putem intra în dialog cu 
localnicii Și dacă ne putem apropia de ei. După ce am coborât ancora 
corabiei mari, am sărit într-o șalupă ca să mă duc să sondez portul și am 
găsit o gură de vărsare suficient de largă pentru o galeră. Intrând prin 
această gură de vărsare, a fost într-atât de minunat să văd copacii ȘI 
prospeţimea lor, apa atât de limpede, păsările și dulceaţa acestor locuri, 
încât am crezut că n-o să-mi mai vină să plec de-aici. 

Alteţele Voastre vor pune să se construiască orașe Și cetăți în aceste ţări, 
iar oamenii de aici se vor converti la credinţa noastră. 

Aici, la fel ca în toate locurile pe care le-am descoperit Și pe care sper să 
le mai descopăr înainte de-a mă întoarce în Castilia, cred că întreaga 
creștinătate va avea mult negoţ de făcut, și în special Spania, căreia tot ȘI 
toate trebuie să 1 se supună. 


Miercuri, 28 noiembrie 

Am hotărât să rămânem în port, fiindcă plouă și cerul e foarte întunecat. 
Cei din echipaj au coborât pe uscat, iar unii au pătruns spre interior, ca să-ȘI 
spele rufele. Au dat peste niște sate mari, ale căror case sunt însă goale, căci 
toți locuitorii au fugit. S-au întors urmând un alt râu, dar unul dintre muși 
lipsește la apel. Nimeni nu știe ce s-a întâmplat cu el. Poate a fost înhăţat 
de vreun crocodil sau de vreo șopârlă, de care e plină insula. 


Joi, 29 noiembrie întrucât plouă și cerul e tot întunecat, am rămas în 
continuare în port. 


Vineri, 30 noiembrie 

N-am putut pleca, pentru că vântul, bătând dinspre răsărit, ne era 
potrivnic. 

Sâmbătă, 1 decembrie 


Plouă mult, iar vântul bate în continuare dinspre răsărit. 
Pe niște stânci ascuţite, la intrarea în port, am pus să fie înfiptă o cruce. 


Duminică, 2 decembrie 
Vântul ne este încă potrivnic Și nu putem pleca. La gura de vărsare a 
râului, un mus a găsit niște pietre care par să conţină aur. 


Luni, 3 decembrie 

Cum vremea ne era în continuare potrivnică, am hotărât să mă duc să văd 
un promontoriu foarte frumos, cu șalupele și cu câţiva oameni înarmați. 
Am intrat pe un râu Și am dat peste un mic golf, unde erau cinci bărci foarte 
mari, pe care indienii le numesc „canoe”. Ne-am adunat sub niște copaci ȘI 
am pornit-o pe un drum care ducea la un șopron foarte bine rânduit. Sub 
acel acoperiș era o altă canoe, făcută dintr-un singur trunchi de copac, ca Și 
celelalte, și mare cât o galeră cu șaptesprezece bănci. Mai era o forjă pentru 
extragerea fierului din turbă, iar jos, lângă cuptor, erau niște coșuri cu 
vârfuri de săgeți Și cârlige de undiţă. 

Am urcat pe un munte cu piscul plat, unde se afla un sat. Localnicii, de 
cum m-au zărit cu oamenii mei, au rupt-o la fugă. Văzând că nu aveau nici 
aur, nici pietre preţioase, am hotărât să mă întorc. 

Ajunși însă acolo unde ne lăsaserăm Șalupele, am avut neplăcuta surpriză 
de-a nu le mai găsi nici pe acestea, nici cancele. Am fost foarte mirat, căci 
cei de pe aici nu ne obișnuiseră cu o asemenea îndrăzneală. Dimpotrivă, 
erau atât de temători și de speriați că o luau la fugă aproape de fiecare dată 
când ne făceam apariția ori, dacă se lăsau totuși abordați, ne dădeau 
bucuroși bunurile lor pe câteva zdrăngănele. Mi s-au părut a nu cunoaște 
proprietatea și incapabili să se dedea furtului fiindcă, atunci când le ceri un 
bun pe care-l deţin, nu spun niciodată nu. 

Indienii s-au arătat în cele din urmă. Erau vopsiți cu roșu și goi, cum îi 
făcuseră mamele lor, câțiva dintre ei cu pene pe cap Și toţi cu câte o suliță 
scurtă în mână. Stăteau la o oarecare distanţă de noi, dar din când în când 
ridicau braţele spre cer, scoțând un strigăt puternic. l-am întrebat prin 
semne dacă-și făceau cumva rugăciunea. Mi-au răspuns că nu. Le-am spus 
că trebuie să ne dea înapoi Șalupele. Indienii păreau să nu înţeleagă. I-am 
întrebat unde le sunt canoele, nădăjduind să le iau ca să ieșim de pe râu și 
să ajungem la corabie. 


Atunci s-a petrecut un lucru ciudat. Un nechezat sfâșietor s-a ridicat în 
văzduh. Indienii au fugit. 

Am pus patru oameni să se ducă la ai noștri, pe uscat, și să le spună de 
necazul pe care l-am păţit. Dar, în ce mă privește, am hotărât s-o pornesc cu 
oamenii care-mi rămâneau în direcția din care se auzise nechezatul. 

Am ieşit într-un luminiș care mi s-a părut a fi un cimitir, căci era presărat 
cu pietre pe care erau gravate niște inscripții într-un alfabet necunoscut, 
alcătuit din linii ca niște bastonașe, unele drepte, altele înclinate. 

Cum începea să se însereze, le-am poruncit oamenilor mei să ridice o 
tabără, căci ar fi fost prea primejdios să ne întoarcem pe întuneric, mai ales 
că, venind cu Șalupele, n-aveam nici cai cu noi. Am socotit că-i mai prudent 
să campăm fără să facem focul. Așa că ne-am culcat, eu Și oamenii mei, 
printre morminte, fără a suferi de frig, întrucât pământul era mai cald ca 
oricând. 

Întreaga noapte am ascultat nechezăturile ce spintecau văzduhul. 


Marţi, 4 decembrie 

Când s-a luminat de ziuă, am pus să se ridice o cruce în mijlocul 
pietrelor, făcută dintr-un lemn moale, ca de ulm. Oamenii mei voiau să sape 
sub fiecare stelă, să vadă dacă nu cumva dau de aur, dar am socotit că era 
mai înţelept să ne întoarcem neîntârziat la corabie. 

Am mers cu toţii de-a lungul râului, dar drumul era plin de povârnișuri, 
iar uneori trebuia să intrăm în apă până la brâu ca să ocolim vegetaţia prea 
deasă. Vulturi cu capul roșu zburau pe deasupra noastră. Nechezăturile 
răsunau în continuare în urma noastră, enervându-mi foarte tare oamenii, 
căci le aminteau cât de bine ne-ar fi prins niște cai în acea situație. Am 
încercat să-i binedispun și le-am arătat niște pietre care luceau în apă, 
zicându-le că sigur era aur în râul acela, lucru de care sunt aproape convins. 
Mi-am promis c-o să mă întorc cândva acolo, ca să le pot asigura pe 
Alteţele Voastre în această privinţă. 

Numai că, în timp ce înaintam cu atâta trudă, o săgeată l-a lovit pe unul 
dintre ai noștri, omorându-l pe loc. Întâmplarea a stârnit derută în ceata 
noastră Și a trebuit să fac uz de întreaga-mi autoritate ca să reinstaurez 
calmul. Vă spun aceste lucruri căci nu există oameni mai răi decât lașii care 
nu-Și riscă niciodată viaţa luptând față-n față și ca să știți că, dacă indienii 
găsesc unu-doi oameni izolați, n-ar fi de mirare să-i ucidă. Săgeata avea un 


vârf de fier. Am zis atunci să fim cu mare băgare de seamă și am verificat 
personal dacă băierele platoșelor erau bine strânse. 


Miercuri, 5 decembrie 

Cum nu voiam să-mi asum niciun risc, ne-am continuat drumul cu 
prudenţă, strecurându-ne prin ceea ce nativii de aici numesc mangrovă, 
după un soi de arbust care crește în apă. (Cel puţin așa mi-a spus un indian 
pe care l-am luat din insula Guanahani Și care a fost învăţat castiliană 
pentru a ne servi drept tălmaci, căci s-ar părea că toţi de pe-aici vorbesc Și 
înţeleg aceeași limbă.) înaintăm cu greutate din pricina apei mâloase, dar 
alte incidente nu am mai avut. Pe fluviu am văzut trecând trupul unui bărbat 
îmbrăcat ca un creștin, pe care nu l-am putut prinde, lăsându-l să fie purtat 
mai departe de curent. 

Mâine, cu voia Domnului, care veghează neîncetat asupra noastră, vom 
ajunge în portul unde am lăsat corabia cea mare, dimpreună cu Nina ȘI tot 
restul echipajului. 

Totuși, nechezăturile răsună în continuare. 


Joi, 6 decembrie 

Ne-am pornit la drum înainte de răsăritul soarelui, pentru că oamenii erau 
neliniștiți Și nerăbdători. Când am ajuns pe plajă, totul era calm, un vânt 
ușor sufla peste golf, vulturii cu cap roșu zburau în înaltul cerului, 
nechezăturile încetaseră. 

Corabia cea mare era încă la ancoră, dar Nina nu se mai afla acolo. 

Se vedea circulând o canoe mânuită de un singur indian Și era o minune 
că acesta se putea ţine pe apă, fiindcă vântul sufla acum destul de tare. L- 
am strigat, însă a refuzat să se apropie, iar noi, rămași fără Șalupe, nu 
aveam cum să ajungem la el. Am trimis, așadar, doi oameni înot până la 
corabia cea mare. Dar aceștia nici n-au apucat să înoate o treime din 
distanţa ce despărţea plaja de corabie, că mai multe șalupe au fost coborâte 
pe apă pentru a ne veni în întâmpinare, iar Șalupele acelea erau cele care ne 
fuseseră luate. Am văzut că la bordul lor se aflau niște indieni, mai 
dezgheţaţi și mai isteţi, mi s-a părut mie, decât toți cei întâlniți până atunci. 
Aceștia ne-au propus prin semne să ne ducă la vasul nostru. Am urcat într- 
una dintre Șalupe cu oamenii mei. Indienii aceștia au securi cu lame de fier. 


La urcarea pe corabie, am fost întâmpinat de un indian căruia ceilalţi îi 
spuneau „cacic” Și care cred că e guvernatorul acestei provincii, judecând 
după respectul pe care i-l arată ai lui, deși cu toţii sunt goi. Spre mirarea 
mea, n-am găsit nici urmă din propriu-mi echipaj. Cacicul m-a poftit să iau 
loc la pupa, sub dunetă, ca să cinăm. Odată așezat la masa unde mâncam în 
mod obișnuit, le-a făcut un semn din mână oamenilor săi să rămână afară, 
ordin pe care aceștia l-au îndeplinit în cea mai mare grabă și cu cele mai 
mari semne de supunere. S-au dus cu toţii să stea pe punte, mai puţin doi 
bărbaţi mai copți, pe care-i socoteam a fi sfetnici Și care au venit să se 
așeze la picioarele lui. Am fost servit cu bucate gătite de ei, ca și cum aș fi 
fost oaspetele lor pe propriul meu vas. 

Situația aceasta nu înceta să mă uimească, însă nu lăsam să se vadă 
nimic, preocupat fiind să-mi reprezint cu demnitate Domnii Principi. Am 
gustat din fiecare fel de mâncare, ca să-mi onorez gazda, și am băut un 
strop din vinul pe care-l luaseră din rezervele mele. Încercam să-mi dau 
seama unde dispăruse restul echipajului meu și de ce Nina plecase din nou 
pe mare. Cacicul vorbea puţin, dar sfetnicii săi mi-au dat asigurări că mâine 
aveau să mă conducă la caravelă. Cel puţin asta bănuiesc, căci, din păcate, 
încă nu putem să le înțelegem limba. Am întrebat, de asemenea, dacă 
marele cacic avea cunoștință de locurile unde se găsea aur, întrucât cred că 
oamenii de aici adună foarte puţin din acest metal, deși sunt la un pas de 
pământurile unde se naște el și unde există din belșug. Mi-a vorbit de un 
mare rege numit Cahonaboa, aflat pe o insulă din apropiere, care socotesc 
că este Cipango. 

Am văzut că îi plăcea o pătură pe care o aveam pe pat, așa că i-am dat-o 
lui, laolaltă cu un foarte frumos șirag de chihlimbare pe care-l purtam la 
gât, o pereche de pantofi roșii Și o sticluţă cu apă de flori de portocal. A 
fost atât de mulțumit că m-am Și minunat. El și sfetnicii săi erau foarte 
chinuiti de faptul că nu mă puteau înţelege și că nici eu nu-i înţelegeam pe 
ei. Cu toate astea, Știam că-mi spuneau că mâine o să-mi pot regăsi oamenii 
Și corabia. 

— Ce mari seniori trebuie să fie Alteţele Voastre, le spunea el sfetnicilor, 
dacă de atât de departe m-au trimis fără teamă până aici. 

Și-au mai spus ei Și alte lucruri, pe care nu le-am putut pricepe, dar am 
văzut că zâmbeau întruna. 


Când s-a făcut târziu, s-a retras cu oamenii săi, luând cu el darurile pe 
care i le dădusem, Și m-a lăsat să dorm în patul meu. 


Vineri, 7 decembrie 

Domnul nostru, care este lumina Și tăria tuturor celor ce merg pe calea 
cea bună, a hotărât să-l încerce pe servitorul cel mai credincios al Său și al 
Alteţelor Voastre. 

La răsăritul soarelui, indianul s-a întors însoțit de șaptezeci de oameni. 
Prin tot felul de gesturi și mișcări, s-a oferit să ne conducă la Nina. Întrucât 
arăta cu degetul spre răsărit, am ridicat pânzele și, cu puţinul echipaj rămas, 
am mers de-a lungul coastei în acea direcție, escortat de mai multe canoe. 
Indienii care urcaseră la bord se uitau la noi fără să scoată o vorbă, dar 
puteam să-mi dau seama că admirau felul în care conduceam o corabie mai 
mare decât tot ce văzuseră ei vreodată, deși abia dacă ajungeam ca număr 
pentru a face manevrele necesare. Și încă nu știau că nava aceea putea 
străbate într-o zi o cale mai lungă decât ei în șapte. Pe atunci, eram departe 
de a-mi imagina cât de prefăcuți puteau să fie. 

Cacicul ne-a îndrumat preţ de șaisprezece mile, până la un sat de pe 
țărm, unde, dat fiind că apa nu era adâncă, am aruncat ancora în apropierea 
țărmului. Acolo se afla și Nina, care fusese trasă pe uscat, ceea ce ne-a 
surprins foarte tare pe mine Și oamenii mei. Când am vrut însă să debarcăm 
pe plajă ca să ne ducem la caravelă, cacicul Și ai lui au refuzat categoric să 
plece de pe corabie. Nevrând să-mi mai pierd vremea cu discuții de prisos, 
am ales să las acolo trei oameni pentru a veghea ca indienii să nu fure Și să 
nu distrugă nimic din cele aflate la bord. 

De cum am ajuns pe plajă, am fost întâmpinați de cinci sute de oameni 
goi, cu trupurile vopsite, înarmaţi cu topoare Și sulițe. Indienii aceștia nu 
păreau să acționeze la fel ca ceilalți, care erau mânați de curiozitate și 
dispuși să-și dea bunurile în schimbul unor tinichele. Dimpotrivă, aceștia 
se desfășurau pentru a ne încercui, la fel de ordonati ca un regiment de 
lanscheneţi. Eram cu spatele la mare, cu calea spre corabie blocată de canoe 
Și cu corabia în mâinile cacicului Și ale oamenilor săi, pe care-i lăsasem la 
bord. 

Au apărut apoi alți indieni, pe niște cai mai mărunți Și neînșeuati, 
înarmaţi cu sulițe și înconjurând un rege al cărui bidiviu avea o armură din 


aur ȘI era atât de semeţ încât nu puteai pune la îndoială rangul celui care-l 
călărea. 

Regele acesta, aureolat de prestigiul pe care experienţa anilor îl adaugă 
autorităţii naturale, se numește Behechio și pretinde a fi rudă cu marele 
rege Cahonaboa, despre care ne-a vorbit toată lumea. (Presupun că este 
vorba de Marele Han.) 

Nedorind a lăsa să mă trădeze vreo urmă de tulburare sau de slăbiciune, 
cu toate că situaţia noastră nu mi se părea dintre cele mai bune în momentul 
acela, am ieşit în față și, adresându-mă regelui, i-am făcut cunoscut în 
termenii cei mai solemni cu putință că eram trimis de monarhii celui mai 
puternic regat de pe pământ, de pe partea cealaltă a oceanului, cărora 
trebuia să li se supună, pentru că avea astfel să beneficieze de protecția Și 
de mărinimia lor. Cred însă că indianul care mă însoțea pentru a-mi servi de 
tălmaci i-a spus că noi, creștinii, venim din cer Și că umblăm să găsim aur, 
fiindcă acesta era discursul pe care-l ţinea la fiecare dintre întâlnirile 
noastre cu localnicii, neputându-se dezbăra de acea convingere care, 
altminteri, ne adusese mai degrabă foloase până atunci. 

Apoi am întrebat unde îmi sunt oamenii. Atunci, la un semn al regelui, au 
fost aduși membrii echipajului meu (deși am văzut că lipseau vreo câțiva) 
Și ai celui de pe Nina, cu toții într-o stare deplorabilă. M-am arătat nespus 
de indignat de faptul că niște creștini fuseseră tratați atât de rău și l-am 
amenințat pe Behechio cu represalii dintre cele mai groaznice, asigurându-l 
că stăpânii mei nu vor tolera o asemenea jignire. Nu Știu ce a înţeles regele, 
dar mi-a răspuns ridicând vocea. Dacă ar fi să-l cred pe tălmaci, le reproșa 
creștinilor că luaseră cu forţa mai mulți indieni, smulgându-i din sânul 
familiilor lor Și abuzându-le femeile. 

L-am asigurat că-i luaserăm pentru propria lor mântuire Și că făcuserăm 
tot posibilul să nu separăm familiile, iar dacă niște creștini abuzaseră între 
timp de femeile din această ţară, o făcuseră fără consimţământul meu Și 
trebuiau să fie pedepsiţi. La aceste vorbe, care nu știu cum fuseseră traduse 
de tălmaci, nici înțelese de Behechio, cel din urmă a pus să fie înșfăcați toți 
creștinii pe care-i capturase, cei de pe Nina Și cei de pe corabia cea mare 
care nu erau cu mine. l-au legat sub privirile tuturor celorlalți. După care, în 
piaţa din mijlocul satului, în fața întregii lumi, i-au fixat de niște stâlpi 
înfipţi acolo special pentru așa ceva Și le-au tăiat urechile. 


Am asistat, neputincios, la acel crud supliciu, pentru că indienii erau prea 
numeroși Și prea bine înarmați ca să putem încerca ceva fără a fi siguri că 
vom fi masacrați. 

În cele din urmă, Behechio ne-a făcut semn să plecăm, mie ȘI grupului cu 
care venisem. l-am răspuns fără înconjur că nu vom lăsa niciodată niște 
creștini aflaţi într-o poziţie atât de nefericită în mâinile unor păgâni care nu 
Știu nimic despre mântuire și despre Sfânta Treime. Acesta a fost de acord 
să ne dezlegăm frații cei năpăstuiți, dar când am vrut să ne reluăm în 
posesie vasele, gărzile sale ne-au tăiat drumul spre mare Și spre caravela de 
pe plajă. Behechio mi-a spus prin semne că nu avem nevoie de nicio 
corabie ca să ne întoarcem în cerul de unde am venit. 

N-am avut încotro Și a trebuit să ne afundăm cu răniții noștri în pădure, 
fără niciun cal. 

Suntem treizeci Și nouă. 


Duminică, 16 decembrie 

Domnul nostru, care este întruparea înţelepciunii și a milosteniei, ne-a 
trimis această încercare, dar n-a găsit de cuviinţă să ne Și părăsească. 

După ce am rătăcit mai multă vreme prin pădure, am găsit alte sate, 
aproape toate abandonate de acești indieni care sunt niște lași și doar de 
prea multă frică nu ne înfruntă. Spre salvarea noastră, acolo erau mari 
cantități de alimente pe care le lăsaseră în urmă și case rotunde, în care să 
ne îngrijim răniții. 

Vicente Yáñez, căpitanul Ninei, suferă cumplit din pricina rănilor de la 
urechi, la fel ca toţi ceilalți mutilati. Rănile li se înnegresc, iar unii dintre ei 
au murit. 

Au aflat că Behechio venea din ţara lui Cahonaboa și că fusese chemat 
de locuitorii de aici ca să ne alunge. Nu știu de ce ne urăsc așa, căci nu le- 
am greşit cu nimic, iar eu am vegheat întotdeauna să fie bine tratați. 

Mai mulţi indieni, îmbarcați pe șalupele pe care ni le furaseră, atacaseră 
prin surprindere corabia cea mare Și o luaseră în stăpânire, omorând sau 
luând prizonieri membrii echipajului. Cei patru oameni pe care-i trimisesem 
să-i prevină pe cei de pe corabie nu ajunseseră niciodată. Cei de pe corabie 
care  supravieţuiseră atacului mi-au confirmat că indienii care-i 
îngenuncheaseră erau foarte bine înarmați. 


Văzând aceasta, căpitanul Ninei, înconjurat de un roi de canoe și 
temându-se de un abordaj, fugise și se refugiase în portul unde avea să ne 
ducă după aceea cacicul, numai că acolo fusese înhăţat de săteni. Cine ar fi 
putut bănui o asemenea șȘiretenie din partea unor oameni care umblă 
dezbrăcați? 

Acum am poruncit să se facă un turn fortificat, cu mare grijă, Și un șanț 
adânc. Vicente Yáñez și alții se tânguie și spun că n-o să mai vedem în 
viaţa noastră Spania. Dacă am ajunge să ne refacem forțele și să ne 
recuperăm armele, cu, dimpotrivă, n-am nicio îndoială că, împreună cu 
oamenii care-mi rămân Și cu sprijinul lui Martin Alonso Pinzón, atunci 
când acesta va binevoi să-și amintească de supunerea pe care mi-o 
datorează Și se va întoarce din escapada lui, aș supune în întregime această 
insulă care este, din câte cred, mai mare decât Portugalia Și are o populaţie 
dublă, dar dezbrăcată și de o lipsă de curaj fără leac, de n-ar fi armata lui 
Behechio. De aceea mi-am pus în minte să-l iau pe Behechio cu 
vicleșuguri, pentru a ne recupera vasele, armele Și proviziile. 

Până atunci, e înţelept ca acest turn să fie construit, dar să fie făcut 
precum o fortăreață, căci deocamdată nu dispunem decât de săbii, de câteva 
archebuze și de puţină pulbere. 


Marţi, 25 decembrie, ziua Nașterii Mântuitorului 

S-a întâmplat o mare nenorocire. 

Corabia cea mare era în continuare la ancoră în portul satului unde 
nefericiții noștri tovarăși de drum au fost supuși la cazne. Or, azi de 
dimineaţă, unul dintre oamenii pe care i-am trimis să vâneze pentru a 
asigura hrana fortăreței s-a prezentat la mine într-o derută totală, pentru a- 
mi spune că a văzut în depărtare corabia cea mare punându-se în mișcare. 
Vestea mi-a afectat nespus de tare oamenii, care trăiau cu nădejdea că vor 
recupera acel vas, ca Și pe cel rămas pe uscat, spre a se întoarce în Castilia. 

În momentul întâlnirii cu regele Behechio, lăsasem trei oameni de-ai mei 
la bord Și, în cazul în care aceștia nu fuseseră uciși, poate că reușiseră să se 
elibereze Și să pună mâna pe corabie. Ori poate că indienii voiau să încerce 
să navigheze cu ea. 

Ca să ne lămurim, ne-am suit pe un vârf de stâncă ceva mai înalt, care 
oferea o vedere largă asupra portului. 


Într-adevăr, corabia se pusese în mișcare Și părea că vrea să iasă din golf, 
dar deriva primejdios către un banc de stânci. Se vedea că oricine era la 
comandă nu reușea să manevreze cârma corect. 

Corabia se apropia inevitabil de banc. Îngroziţi de spectacolul jalnic, am 
început să urlăm cât ne ţineau rărunchii. Când în cele din urmă s-a izbit de 
banc, iar nouă ni s-a părut c-o auzim trosnind din toate încheieturile, un 
geamăt tânguitor ne-a ieșit tuturor din piepturi. 

Cu corabia cea mare eșuată, chiar Și dacă Martin Pinzón s-ar întoarce din 
aventura lui cu Pinta, tot nu ne-ar ajunge două caravele ca să ne înapoiem 
cu toții acasă. 

La grea încercare mă supune Domnul nostru în această zi aniversară atât 
de binecuvântată totuși printre noi. Nu am a pune însă la îndoială vrerea Sa 
Și sunt sigur că, atâta vreme cât nimeni nu poate pretinde c-ar avea mai 
multă ardoare ca mine atunci când e vorba de slujirea Stăpânului nostru al 
tuturor, El n-o să mă lase de izbeliște. 


Miercuri, 26 decembrie 


Îndureraţi peste poate și înfuriaţi de pierderea corabiei, fără ca eu să pot 
face sau spune ceva care să le domolească din mânie, oamenii mei s-au dus 
la locul naufragiului. Negăsind pe nimeni în jurul epavei, au mers în cala de 
provizii Și au luat cât vin și praf de pușcă puteau duce cu ei, apoi, îndârjiți 
Și mai tare de spectacolul dezolant al navei sfărâmate, s-au întors pe plaja 
unde se afla caravela, hotărâți s-o ia cu asalt. Armata lui Behechio nu mai 
era însă acolo; atunci, dând frâu liber mâniei, i-au masacrat pe toți sătenii 
prezenți, bărbați, femei, copii, urlând „Santiago! Santiago!”, după care au 
jefuit satul și l-au ars. E condamnabil ce au făcut ei acolo, dar, în apărarea 
lor, voi spune că vederea acelui loc le-a redeșteptat amintirea propriului lor 
supliciu. 

După ce li s-a domolit furia, au descărcat cât de mult au putut din 
rezervele de pe Nina, fără a o repune însă pe apă, fiindcă lucrul acesta ar fi 
necesitat mult timp fi multă muncă, iar ei se temeau că Behechio s-ar putea 
întoarce. Armele pe care le recuperaseră fi mai ales butoaiele de vin au fost 
salutate cu strigăte de „Vivat!”. Cai însă tot nu avem. 

La lăsarea serii, au organizat un ospăț pentru sărbătorirea victoriei, căci 
chiar a fost o victorie, dat fiind că situația care ni se părea disperată ieri, 


după pierderea corabiei mari, acum s-a îmbunătățit întrucâtva, slavă 
Domnului nostru. 


Luni, 31 decembrie 

Șase dintre oamenii mei, care ieșiseră din fortăreață pentru a asigura 
aprovizionarea cu apă fi lemne, au fost prinși într-o ambuscadă fi au pierit 
cu toţii. Un indian călare a venit până la intrarea în fortăreață fi a lăsat acolo 
niște coșuri conţinând capetele creștinilor fără noroc. 

Am poruncit să se întărească liniile de apărare, căci sunt convins că 
Behechio va tăbări peste noi. 


Marţi, 1 ianuarie 1493 

Trei oameni care plecaseră după rubarba pe care mă gândeam s-o aduc 
Domniilor Voastre au fost atacați de niște călăreți. E o minune că unul 
dintre ei a putut să scape ascunzându-se în munţi, acolo unde caii nu-l 
puteau ajunge. 

Oamenii mei sunt nervoși, căci se tem de venirea lui Behechio, pe care o 
consideră inevitabilă, la fel ca mine. 


Miercuri, 2 ianuarie 

Nimeni nu mai îndrăznește să iasă din fortăreață, de teamă să nu fie prins 
în ambuscade și devorat, întrucât oamenilor mei le-a intrat în cap că 
indienii ar obişnui să mănânce carne de om. E adevărat că sunt de o 
cruzime extraordinară când își înving dușmanul și că femeilor le taie 
picioarele, ba chiar Și copiilor. 

Veghez mult noaptea Și ziua, de nici nu-mi mai pot găsi somnul; în aceste 
ultime treizeci de zile n-am dormit mai mult de cinci ceasuri, iar în ultimele 
opt am dormit doar preţ de trei globuri de clepsidră a câte jumătate de ceas 
fiecare, așa că am rămas pe jumătate orb, iar în unele momente ale zilei, pe 
de-a-ntregul. 

Din fericire, avem seminţe Și animale care s-au deprins foarte bine cu 
pământul acestei ţări. Toate semințele de zarzavaturi au o creștere 
înfloritoare, iar unele legume vor da și două recolte dacă le plantăm, la fel 
cum se întâmplă și cu toate fructele, cultivate sau sălbatice — atât e de bun 
cerul Și de gras pământul. Animalele și păsările se înmulţesc de minune Și 
tot o minune e să vezi cum cresc găinile: acestea scot pui la fiecare două 
luni, iar în zece-douăsprezece zile, puii sunt buni de mâncat. Cât privește 


porcii, ieșiţi din treizeci de femele pe care le-am adus cu noi, aceștia sunt 
atât mulți încât umblă ca sălbăticiunile prin pădure, amestecându-se cu cei 
de aici, însă nu mai avem niciun profit de pe urma lor din cauza indienilor 
care dau târcoale pe afară. 

Ultimul nostru tălmaci Și-a luat tălpășiţa. 


Joi, 3 ianuarie 

A început asediul. Azi-dimineaţă, Behechio a apărut cu propria-i armată, 
călare pe calul lui cu armură de aur. 

După felul de-a se purta al acestui indian, oricine își poate da seama că e 
un mare războinic Și că are trupe numeroase, rânduite în același chip Și cu 
la fel de multă judecată ca cele din Castilia sau din Franţa. 


Vineri, 4 ianuarie 

Avem cantități suficiente de apă și hrană ca să înfruntăm un asediu, dar 
oamenii mei Știu bine că fortăreaţa nu e destul de zdravănă ca să reziste 
unui atac. 

Fie ca Domnul, în mare milostenia Sa, să se îndure de noi. 


Sâmbătă, 5 ianuarie 

De sus, din turn, pot fi observate manevrele pe care le fac trupele lui 
Behechio. După cum se pun în formație de luptă cavaleria și regimentele 
sale de pedestrași, nu avem nicio îndoială că asaltul este iminent. 

Dumnezeu însă, care nu ne-a părăsit niciodată, ne-a trimis o minune în 
persoana lui Martin Alonso Pinzón, căci din înaltul aceluiași turn, oamenii 
mei au zărit Pinta mijindu-se în zare. 

Această apariţie miraculoasă ne-a redat o forţă și un moral 
nemaipomenite. Vom încerca o ieșire mâine la prima oră ȘI, cu ajutorul lui 
Dumnezeu, vom cuceri coasta, pentru a ajunge la Pinta și la Martin Alonso 
Pinzón, ori vom muri luptând. 

Nu-mi mai rămâne decât să închin sufletele noastre Dumnezeului celui 
veșnic, Domnul nostru, care aduce izbândă celor ce-i urmează calea în 
ciuda opreliștilor ivite la tot pasul. 


Duminică, 6 ianuarie 
De dimineaţă, am ieșit în rânduri strânse, cu archebuzierii Și arbaletrierii 
în faţă, cu răniții la urmă, iar ca singură artilerie, cu un tun scurt, pe care 


oamenii mei îl luaseră de pe corabia mare. Eram mai puţin de treizeci de 
bărbați apți de luptă, însă hotărâți cu toţii să ne batem până la ultima 
suflare. 

Afară, ne așteptau mai bine de o mie de indieni, cu cavaleria în frunte Și 
pedestrași în spate, împărțiți pe flancuri, toți având săgeți și niște praștii 
cu care trăgeau mult mai repede decât cu arcul. Erau mânjiţi cu negru pe 
față și vopsiți în rest cu tot felul de culori, aveau măști Și oglinzi de cupru 
Și de aur pe cap Și la răstimpuri scoteau niște urlete îngrozitoare, cum fac ei 
de obicei. Behechio, călare pe calul său aurit, își stabilise tabăra pe o 
movilă înaltă, la două bătăi de săgeată de noi, și de acolo își cârmuia 
armatele. 

O parte din noi avea sarcina de a aștepta călăreţii în câmp deschis și de 
a-i apuca de picior ca să-i răstoarne, întrucât aceștia călăreau fără Șa și fără 
scări, dar era o mișcare foarte primejdioasă Și, cu toate că oamenii noștri au 
acţionat conform planului, aproape toți au fost uciși. 

Archebuzierii au doborât totuși o parte din cavalerie, iar tunul ne-a 
permis să deschidem o breșă în rândurile lor. Pierdeam oameni, străpunși 
de săgeți și zdrobiţi de caii indienilor, dar Și noi făceam destui morți printre 
păgâni Și, deși nu era prima dată când foloseam armele de foc pe această 
insulă, bubuitul produs de tun și de archebuze a semănat derută în tabăra 
adversă, ceea ce ne-a oferit un răgaz salvator pentru a străbate drumul ce 
cobora pe țărm (căci noi ne construiserăm fortăreaţa pe un loc înalt). 

Ajunși pe plaja în dreptul căreia aruncase ancora Pinta, mai mult morți 
decât vii, dar alergând totuși de mai să ne dăm duhul, împinși de urletele 
dușmanilor ca de flăcările iadului, eram deja în apă până la genunchi, 
pregătiţi să străbatem înot cei câțiva metri care ne despărțeau de propria-ne 
salvare — cel puţin așa credeam noi atunci —, când pe puntea Pintei a apărut, 
alături de Martin Alonso Pinzón, care stătea nemișcat ca o stană de piatră Și 
palid ca o stafie, un bărbat purtând pe cap o coroană din pene de papagal, 
împodobită cu plăcuţe de aur, cu chipul ascuns sub o mască de lemn 
sculptat, având găvanele ochilor, nărilor Și gurii conturate tot cu aur, Și de o 
înălțime a staturii și o semeţie care nu ne lăsau loc de vreo îndoială, 
spulberându-ne orice nădejde: era Cahonaboa, regele insulei Cipango. 

Am spus că Behechio e impunător Și că-i poți ghici pe dată rangul regal 
după aerul său nobil, plin de o superioritate deloc arogantă, dar asta nu-i 


nimic pe lângă cel nou apărut, pe care bătrânul rege l-a salutat cu cel mai 
mare respect, punând genunchiul în pământ și plecând capul. 

Cahonaboa a venit împreună cu soția sa, regina Anacaona, sora lui 
Behechio, ale cărei frumuseţe și grație nu au egal printre indience, deși 
între ele se află o mulțime de splendori. 

Cât despre noi, bieţii creștini, noi am fost dezarmați Și întemnițați, iar 
cei răniți, ucişi. 

În semn de preţuire pentru rangurile noastre de căpitan, respectiv amiral, 
Martin Alonso Și cu mine am fost separați de oamenii noștri Și poftiți în 
cortul regelui. Vicente Yáñez, căpitanul goeletei Nina și fratele lui Martin 
Alonso, ar fi fost alături de noi dacă ar fi scăpat cu viaţă din bătălie. 

Cahonaboa, asemenea lui Behechio, ne reproșează că am luat indieni din 
poporul său și că le-am abuzat pe femei, ceea ce consideră a fi o mare 
fărădelege. Ca amiral și șef al acestei expediţii, deși întotdeauna am 
poruncit ca oamenii de aici să fie tratați cu blândețe, eram considerat 
răspunzător pentru nelegiuirile pe care Martin Alonso Și alţi rebeli se pare 
că le comiseseră. Or, eu nu le-am făcut niciodată vreun rău Și nu m-am 
purtat cu cruzime faţă de nimeni. 

Orice planuri ar avea Creatorul tuturor lucrurilor cu umilul său servitor, 
nu voi mai îndura nicio apostrofare pentru niște oameni răi Și păcătoși, care 
ţin să-și impună cu insolență vrerea împotriva celui care le-a arătat atâta 
cinstire. 

De îndată ce au debarcat pe insula din vecinătatea Juanei (acesta e 
numele pe care i l-am pus insulei Cuba, care trebuie să fie Cipango), Martin 
Alonso și oamenii săi, căutând să afle unde pot găsi aur, au luat cu forța 
patru indieni adulți și două fete, dar s-au trezit imediat atacați de armata lui 
Cahonaboa, care era atât de numeroasă încât creștinii au fost înfrânți pe 
dată, iar cei mai mulți dintre ei, uciși pe loc. Așa pedepsește Dumnezeu 
îngâmfarea Și nesăbuinţa. Totuși, Martin Alonso și Șase oameni ai lui au 
fost cruţați dintre cei douăzeci Și cinci care alcătuiau echipajul său. 

Dintre cei Șaptezeci Și șapte de creștini care au plecat din Palos, nu au 
mai rămas decât douăsprezece suflete și Martin Alonso. 


Miercuri, 9 ianuarie 
De trei zile încoace indienii dansează în ritm de fluiere, tobe și glasuri. 
Pare că festivitățile acestea n-or să se sfârșească niciodată, în vreme ce noi, 


creștinii, suntem cufundaţi în cea mai adâncă mâhnire, întrucât nu încape 
nicio îndoială că înfrângerea noastră o sărbătoresc indienii. Cel mai tare ne- 
a înveninat un fel de spectacol. Pentru a distra perechea regală, Behechio a 
tinut să le ofere o reconstituire a bătăliei în care noi, cei din fortăreață, am 
fost învinși. Pentru această punere în scenă, bătrânul cacic ne-a despuiat de 
haine Și i-a pus să se îmbrace cu ele pe indienii care urmau să joace rolul 
nostru, așa încât de-acum suntem goi ca toţi cei de-aici. A trebuit totodată 
să-i învăţăm cum să tragă cu archebuza Și, chiar dacă zgomotul încă îi mai 
sperie puţin, sunt foarte bucuroși de detunăturile pe care le declanșează cu 
armele noastre. Mai mulți călăreţi s-au desfășurat în jurul indienilor 
îmbrăcați în creștini, iar în timp ce aceștia din urmă mimau teama și 
trăgeau în aer, indienii călări își înmulţeau graţioasele lor arabescuri. Apoi 
cei care-l jucau pe creștini s-au împrăștiat într-o retragere dezordonată, în 
timp ce călăreţi îi urmăreau prefăcându-se că-i trec prin tăișul sabiei. 

Singura mângâiere ne vine de la regina Anacaona, care cântă Și recită 
poeme, Și chiar dacă înţelesul lor ne scapă aproape în întregime, nu există 
vreun creștin care să nu fie vrăjit de frumuseţea Și de vocea ei. Soaţa lui 
Cahonaboa este sora lui Behechio, cum am mai spus, Și pare să se bucure 
de o extraordinară prețuire printre indieni, nu doar pentru stirpea-i regală și 
pentru frumuseţea sa, ci și pentru talentul ei de poetă renumită și de toți 
admirată. 

Soțul său, regele, care asistă la toate aceste divertismente, e vizibil 
satisfăcut, dar niciodată ca atunci când intră în scenă Anacaona. 

Sperând să putem profita de buna lui dispoziție, l-am implorat să ne dea 
înapoi hainele ori să ne ia viața, dar el ne-a refuzat ambele cereri. 


Joi, 10 ianuarie 

Regele Cahonaboa dorește să știe mai multe despre ţara din care vin 
creștinii, de aceea a vrut să discute cu mine, în prezenţa reginei Anacaona 
Și a cacicului Behechio. Ca să mă poată înţelege, are un tălmaci ales dintre 
oamenii lui Martin Alonso. M-a primit înveșmântat cu o cămașă, o centură, 
un capișon ȘI o tocă ce îmi aparțin, în timp ce eu umblu în continuare gol. 

Am putut astfel să le vorbesc despre Alteţele Voastre Serenisime aflate în 
fruntea celui mai mare regat de pe pământ, ca Și despre adevărata religie Și 
adevăratul Dumnezeu, Domnul nostru cel aflat în Ceruri. Ardeam de 


dorinţa de-a le vorbi despre tainele Sfintei Treimi Și am văzut că regina Și 
fratele ei mă ascultau cu mult interes. 

Le-am jurat că nu există o mai mare cinste pe acest pământ decât slujirea 
unor suverani precum Alteţele Voastre, că botezul îi va cruța de flăcările 
Iadului după trecerea lor prin lumea pământească Și că numai adevărata 
credinţă le va putea dărui viaţa veșnică. 

Le-am propus să vină cu noi în Castilia ca să se arunce la picioarele 
Alteţelor Voastre, asigurându-i că vor fi primiţi cu toate onorurile cuvenite 
rangului lor. Cahonaboa s-a arătat interesat mai ales de cetățile, de corăbiile 
Și de armele noastre, dar am văzut că vorbele mele au impresionat-o pe 
frumoasa-i soaţă. 


Vineri, 11 ianuarie 

Cahonaboa a plecat cu tot cu armată, lăsându-și nevasta și pe fratele 
acesteia să vegheze asupra noastră ȘI a întregului ţinut, ceea ce mi se pare o 
veste foarte bună, căci cred că ei vor fi mai ușor de convins să ne lase liberi 
ȘI să se convertească. 

Martin Alonso nu e de aceeași părere; el vrea ca oamenii noștri să 
evadeze Și să se îmbarce pe Pinta, care se află în continuare ancorată în 
golf. 


Sâmbătă, 12 ianuarie 

Astăzi am discutat îndelung cu regina despre Domnul nostru lisus 
Hristos, iar ea a acceptat să ridice o cruce în mijlocul satului în care 
sălășluim. Fratele ei m-a pofut să împart cu el niște cohiba — așa numesc ei 
frunzele acelea uscate, pe care le ard în niște bețe scobite pe dinăuntru, ca 
să tragă în piept fumul. 

Martin Alonso este bolnav. 


Duminică, 13 ianuarie 

Dat fund că regina e femeie, i-am descris bijuteriile și rochiile purtate la 
curtea regatului Castiliei și am văzut lucirea poftei sclipind în ochii ei ca în 
cei ai unui copil. 

Suntem hrăniţi bine și dormim în hamace, însă Martin Alonso se plânge 
de dureri în tot trupul. Zice că nu vrea să moară aici Și nu se gândește decât 
la cum să ajungă din nou pe corabie. 


Luni, 14 ianuarie 

Martin Alonso are o fierbințeală păcătoasă, care mă face să mă tem 
pentru viaţa lui. Sunt aproape convins, după ce am stat Și l-am observat, că 
a luat această boală de la negoţul făcut cu indienii. E disperat că n-o să mai 
calce niciodată pe pământ creștin. 

Cum numele ei înseamnă „Floare de aur” în limba sa, i-am propus 
Anacaonei să devină dona Margarita. 


Marţi, 15 ianuarie 

Diavolul a pus stăpânire pe trupul și pe mintea căpitanului. 

Când, ca în fiecare zi, am fost poftiți amândoi să luăm prânzul cu 
Behechio (căci până acum acesta nu ne-a dat niciun motiv să ne plângem, în 
afara faptului că suntem obligați să umblăm goi ca el), Martin Alonso, ros 
de febră, a înșfăcat un cuţit și l-a ucis pe bătrânul cacic cu o lovitură în gât. 
Apoi, sub ameninţarea jungherului, a obligat-o pe regină să ordone 
eliberarea tovarășilor noștri, a pus să i se dea fiecăruia câte un cal Și a fugit 
cu cei care mai erau în stare să călărească. Bietul nebun speră să ajungă 
astfel la corabie. Numai că, acționând așa, știu precis că ne-a condamnat pe 
toți. 


Miercuri, 16 ianuarie 

Indienii își plâng regele omorât. Regina, îndoliată de pierderea fratelui 
său, în loc să se gândească acum la botez, nu vorbește decât de răzbunare. 
Crucea ridicată din porunca ei a fost făcută bucăţi ȘI arsă. 

În ce mă privește, mă leg cu jurământ să îmbrac veșmântul Minoriţilor 
dacă printr-o minune voi ajunge să mai văd vreodată Castilia, deși, la cum 
se ţin lanţ necazurile, mi se pare limpede că Cel de Sus are alte planuri cu 
mine. Totuși, dacă bunul Dumnezeu va binevoi să mă scoată de aici, le rog 
preasupus pe Alteţele Voastre să-mi îngăduie să merg la Roma Și în alte 
pelerinaje. Fie ca Sfânta Treime să vă apere și să vă sporească viețile și 
puterea. 


Luni, 4 mai 

Acum pot spune cu certitudine că n-o să-mi mai facă niciun pocinog. 

Cahonaboa s-a întors cu capul lui Martin Alonso Și cu cele ale creștinilor 
care-l urmaseră în zănatica lui încercare de-a fugi. Așa pier oamenii după o 
viaţă stricată. 


La ordinele regelui, Pinta a fost trasă pe uscat. Am numit golful unde ieri 
încă mai era la ancoră „golful Pelerinului Pierdut”, dată fund situația mea 
din prezent Și în amintirea funestei mele sorți. 

Pentru mine nu mai există nicio posibilitate să mă întorc vreodată în 
Spania, iar Alteţelor Voastre nu le mai rămâne decât să-l dea uitării pe 
nebunul care le promisese cândva Indiile. 


Nedatat 

Tot scrutând marea în speranța smintită de a vedea vreo pânză mijind la 
orizont, ochii au început să mă doară cumplit, iar vederea mi s-a întunecat. 
Știu însă prea bine că eșecul meu le va face pe Alteţele Voastre, care mă 


cred înghiţit în adâncuri, să nu mai trimită pe nimeni pe Marea Ocean“. 


Nedatat 

O altă suferință îmi smulge inima din piept. E gândul la don Diego, fiul 
meu, pe care l-am lăsat în Spania, orfan Și lipsit de onoarea și de bunurile 
mele, deși știu sigur că niște principi drepți și recunoscători i-ar restitui 
totul și chiar mai mult decât atât, dacă eu m-aș putea întoarce măcar cu a 
suta parte din comorile aflate pe acest pământ al abundenței. 


Nedatat 

Insula Juana, sau Cuba, care-i aproape la fel de lungă ca distanţa de la 
Valladolid la Roma, este astăzi aproape în întregime supusă lui Cahonaboa. 
Slăvită fie bunătatea soaţei lui, sunt îngăduit acum printre oamenii lor Și 
hrănit laolaltă cu ei. Așa am aflat că-și spun între dânșii taínos, dar regele 
lor nu e din acest trib, ci a venit cândva din Caraibe, ceea ce explică fără 
îndoială statura lui mai mare, harul domniei Și ferocitatea în luptă. 


Nedatat 

Puţinii oameni care-mi rămăseseră erau foarte bolnavi Și cu sufletul plin 
de amărăciune. Ultimul dintre ei a murit azi-dimineaţă, așa că iată-mă 
singur în mijlocul acestor sălbatici. Ce muritor, în afară de lov, n-ar pieri de 
deznădejde printre ei? Nu știu de ce Domnul Dumnezeu îmi lungește așa 
mizerabila-mi existenţă. 

Umblu gol, ca un câine de pripas, aproape orb, fără ca cineva să-mi dea 
vreo atenţie. Numai fiica Anacaonei îmi arată acel interes pe care-l au 


uneori copiii pentru bătrânii care le spun povești. In fiecare zi, vine la mine 
ca să-i povestesc despre Castilia și despre monarhii săi luminaţi de glorie. 


Nedatat 

E o minune cât de repede învaţă micuța Higuenamota castiliana, pe care 
o înţelege acum foarte bine și ale cărei turnuri Știe deja să le repete, spre 
marele amuzament al mamei sale. 

În ochii reginei, nu sunt altceva decât un bufon numai bun să-i distreze 
fiica. 


Nedatat 

În lipsa Domniilor Voastre, care nu vor avea cum s-o facă, întrucât 
Stăpânul tuturor lucrurilor a hotărât altfel, îl implor pe Tatăl Nostru ceresc 
să-mi salveze toate scrierile pentru ca într-o bună zi să se cunoscută tragica- 
mi soartă și cum am venit de atât de departe să-i slujesc pe principii 
aceștia, lăsând acasă nevastă Și copii, pe care nu i-am mai văzut niciodată 
din astă pricină, Și cum acum, la sfârșitul vieţii, sunt lipsit de toată onoarea 
Și de toate bunurile mele, fără vreun motiv anume, fără să fi avut parte nici 
de judecată, nici de îndurare. Spun „îndurare”, dar a nu se înţelege că mă 
gândesc la Alteţele Lor, căci nu a lor e vina, și nici a Domnului, ci a 
oamenilor răi, de care am avut nenorocul să mă înconjor Și care m-au dus la 
pierzanie după ce s-au pierdut ei înșiși în aceste ținuturi părăsite de 
Dumnezeu. 


Nedatat 

Se apropie ceasul când sufletul îmi va fi chemat la Domnul, iar dacă de 
cealaltă parte a Mării Ocean am fost pesemne dat uitării, știu că există cel 
puțin o persoană căreia încă-i mai pasă de amiralul decăzut și că micuța 
Higuenamota, care va fi regină într-o bună zi, ultima mea mângâiere aici, pe 
pământ, va fi lângă mine pentru a-mi închide ochii. Să dea Dumnezeu ca, 
pentru propria-i mântuire, să îmbrăţișeze credinţa noastră, în amintirea 
mea. 


Nedatat 

Sunt amărât peste poate, precum vă zic. Până astăzi am plâns pentru 
ceilalţi; fie ca cerut să mă primească acum cu îndurare Și ca pământul să 
plângă pentru mine. Ca făptură lumească, viaţa mea n-a fost întotdeauna o 


ofrandă. Ca făptură spirituală, am venit aici, în Indii, precum am spus. 
Însingurat în propria-mi suferință, bolnav, așteptându-mi moartea în fiecare 
zi, înconjurat de un milion de sălbatici plini de cruzime Și care ne sunt 
dușmani, sunt atât de departe de sfintele taine ale Sfintei Noastre Biserici 
încât sufletul îmi va fi uitat cu totul dacă va trebui să mi se despartă aici de 
trup. Fie să mă plângă toţi cei pătrunși de milostenie, de adevăr și de 
dreptate. Nu am făcut această călătorie pentru a câștiga faimă Și avere; 
acesta-1 adevărul, căci în privinţa asta deja nu mai trăgeam nicio nădejde. 
Am venit la Alteţele Voastre mânat de cele mai curate intenţii Și de cea mai 
mare râvnă, ȘI nu sunt omul care să mintă. 


Partea a treia 
Cronicile lui Atahualpa 


1. Căderea condorului 


Nouă, celor care le contemplăm la mult timp după ce istoria lumii Şi-a 
dat verdictul, semnele ni se par întotdeauna de o limpezime implacabilă. 
Adevărul prezentului însă, deși mai arzător, mai zgomotos Și până la urmă 
mai viu, se oferă adesea într-o formă mai tulbure decât cel al trecutului sau 
chiar al viitorului. 

Era sărbătoarea sfântă a Soarelui, iar Huayna Capac, cel de-al 
unsprezecelea Sapa Inca al Imperiului celor Patru Sferturi, se putea declara 
mulțumit. De la ţinuturile sălbatice ale Araucaniei până la Quito cel de pe 
culmi, din care a făcut reședința sa preferată (dar nu și capitala, căci inima 
imperiului era Și trebuia să rămână la Cuzco), îȘi întinsese stăpânirea cât de 
mult se putuse (credea el), oprit fiind doar de desișurile pădurii și de 
bumbacul cerului. Măruntaiele lamelor spintecate încă mai pulsau, iar 
plămânii smulși se umflau cu aer când preoţii suflau prin trahee. Numai că, 
în timp ce carcasele animalelor sacrificate se frigeau în protap pentru 
ospățul care urma, iar lumea se pregătea de băut după rânduiala obișnuită, 
pe cer s-a ivit un condor urmărit de un cârd de răpitoare mai mici — pajuri, 
Șoimi, ulii —, care îl hăituiau fără întrerupere. lar condorul, sleit de puteri, 
încovoindu-se sub atacurile cu pliscul și cu ghearele ale urmăritorilor săi, s- 
a prăvălit în mijlocul pieţei unde se desfășura ceremonia, stârnind rumoare 
în rândul privitorilor. Huayna Capac s-a ridicat de pe tron Și a trimis niște 
oameni să vadă despre ce era vorba. Aceștia au observat imediat că pasărea 


era bolnavă și pe moarte, din cauza rănilor pricinuite de atacatori, dar Și 
râioasă, cu trupul sărăcit de pene Și plin de pustule. 

Marele Inca Și toţi ai lui au considerat acea întâmplare drept semn bun: 
prezicătorii chemați în acest scop au văzut-o ca pe o prevestire a cuceririi 
unui mare imperiu aflat pe meleaguri îndepărtate. Așa încât, de îndată ce s- 
a încheiat sărbătoarea Soarelui, care trebuia să dureze nouă zile, Huayna 
Capac și-a adunat armata Și a pornit-o spre nord, în căutarea de noi teritorii 
pe care să le cucerească. 

A trecut de Tumipampa, a trecut de Quito și a supus câteva noi triburi lui 
Tahuantinsuyu, adică Imperiului celor Patru Sferturi. 

Într-o bună zi însă, când înainta pe un drum cu suita sa, se spune că a 
întâlnit un călător singuratic, care avea părut roșu Și căruia i-a cerut, semet, 
să se dea la o parte ca să poată trece el. Se zice că tonul lui i-a displăcut 
călătorului, care a refuzat, neștiind cine era cel cu care vorbea. Discuţia a 
degenerat, omul cu părul roșu l-a lovit în cap cu toiagul, iar împăratul s-a 
prăbușit, rănit de moarte. Fiul său cel mare, Ninan Cuyochi, vrând să-i sară 
în ajutor, a sfârșit în același fel. După spusele unora, călătorul cu părul roșu 
era un fiu al Marelui Inca, făcut cândva cu o preoteasă din Pachacamac, dar 
nimeni n-a mai auzit vreodată de el. 

Imperiul i-a revenit atunci unui alt fiu, numit Huascar. Înainte însă de-a 
muri, Huayna Capac rostise această ultimă dorinţă: ca Huascar să-i urmeze 
pe tronul din Cuzco, dar să lase conducerea provinciilor din nord în seama 
fratelui său vitreg, Atahualpa, fiul pe care-l avusese cu o prinţesă din Quito 
Și pentru care arătase întotdeauna o mare afecţiune. 

Preţ de câteva recolte, Huascar Și Atahualpa Și-au împărțit astfel marele 
Tahuantinsuyu. Huascar însă era înzestrat cu o fire năvalnică, geloasă, 
aprigă. În plus, mai mulţi nobili din Cuzco au uneltit împotriva lui, fiindcă a 
vrut să interzică vechiul cult al mumiilor, pe care-l considera prea costisitor. 
Dintr-o pricină inventată — cum că Atahualpa se arătase lipsit de respect, 
refuzând să vină la curte pentru a-ţi prezenta omagiile —, Huascar i-a 
declarat război. Ca să-l umilească, i-a trimis veșminte femeiești Și farduri. 
Atunci, Atahualpa, care era iubit de generalii tatălui său, Și-a strâns o oștire 
ȘI a pornit-o spre Cuzco. 

Armata lui Huascar era mai numeroasă, dar cea a lui Atahualpa era 
condusă de căpetenii de mare valoare, care le comandau unor oameni bine 
antrenați. Generalul  Quizquiz, generalul Chalco Chimac, generalul 


Ruminahui au câștigat mai multe bătălii sângeroase, ce i-au purtat până la 
porțile orașului Cuzco. Cavaleriile făceau războiul mai iute și mai nemilos. 
În faţă, Huascar trebuise să preia conducerea propriei armate, pentru a 
încerca să stăvilească acea înaintare distrugătoare. Întâmplarea a făcut însă 
ca armata fratelui său să oprească pe malul fluviului Apurimac, unde a avut 
loc un adevărat măcel. Oștirea lui Atahualpa s-a refugiat atunci în provincia 
Cotabambas, unde mulţi soldați au fost încercuiți, prinși în savană ȘI arși 
de vii. Supraviețuitorii au bătut în retragere. 

AȘa a început lunga prigoană către nord. 


2. Retragerea 


Pentru că Huascar a Șovăit. Dar nu pentru multă vreme. Iniţial, când 
sorții armelor nu-i erau atât de favorabili, se gândise să-și aștepte fratele în 
câmpurile din Quipaipân, pentru înfruntarea finală. Suferise Și el pierderi 
grele, iar oamenii săi, deși victorioși, erau obosiţi. Voia să-și lase un răgaz 
ca să-i pregătească pentru luptă. În plus, apropierea de Cuzco îi dădea, fără 
doar Și poate, ceva mai multă siguranţă. Capitala imperiului, centrul întregii 
lumi, ÎȘI întindea umbra binevoitoare asupra taberei legitimiste. Dar Cuzco 
era Și visul de aur al oamenilor lui Atahualpa, larma lui înmiresmată le 
aţâța jinduielile, iar Huascar s-a temut că tentatia aceea periculoasă, aflată 
la doar câteva bătăi de săgeată, i-ar putea îmbărbăta chiar și pe soldații cei 
mai abătuți. N-a vrut să-i lase armatei adverse posibilitatea de a-și reface 
forțele. El dispunea în continuare de o cavalerie aptă de luptă, condusă de 
un altul dintre cei cinci sute de frați vitregi ai săi, Tupac Hualpa. Așa că Și- 
a adunat trupele și le-a trimis pe urmele rebelilor, hotărât să-i nimicească. A 
mers până la a scoate din cetate garda de la Sacsayhuaman, ceea ce arată cât 
de mare îi era hotărârea: era gata să-i deturneze pe acei oameni de la sfânta 
lor misiune, doar pentru ca regimentul lor de elită să întărească armata 
imperială. 

Atahualpa n-a avut nevoie să se consulte cu generalii săi — Ruminahui cel 
cu un ochi de piatră, Quizquiz bărbierul, Chalco Chimac — pentru a-și da 
seama că nu mai puteau face faţă încă unui atac. Una în spatele alteia, ca 
două pume Șchiopătând, cele două armate s-au pus în mișcare. 

Au avut de traversat poduri de frânghie pe deasupra râurilor, trecând de 
pe un mal pe altul caii nechezând de spaimă, boii, lamele, cuștile cu purcei- 
de-mare” și cu papagali, cantina soldaţilor, suita fără număr a Marelui Inca 


(oricare ar fi el), sclavii, concubinele, vesela din aur și argint, alpacalele 
care-i furnizau veșmintele de fiecare zi, iar apoi răniții, care erau 
transportați în lectici, la fel ca stăpânul lor. 

Încet-încet, a trecut tot imperiul. Munţii, cutaţi de câmpurile de porumb, 
se întindeau cât vedeai cu ochii, dar soldaţii erau prea obosiţi ca să mai 
ridice privirea din pământ, iar acele terase, mândria imperiului, dispăreau 
nebăgate în seamă de nimeni. Papagalii din colivii se întreceau în prevestiri 
sinistre, iar micuţele rozătoare care le ţineau tovărășie chițăiau amarnic. 
Numai câinii tămăduitori, împopoţonați cu câte o creastă albă, înveseleau 
lungul cortegiu cu lătratul lor, însoțind șirurile de soldaţi ca niște paznici 
de turmă. 

Hambarele de pe drumul Marelui Inca asigurau hrana trupelor din nord, 
după care cei care aveau pe mână acele grânare vedeau cu uimire apărând o 
a doua armată, pe care o hrăneau tot fără să crâcnească, recunoscând 
steagurile suveranului din Cuzco, în vreme ce, în depărtare, un nor de praf 
încă mai semnala ariergarda lui Atahualpa. 

Huascar a trimis mai mulți soli la fratele său vitreg. Chaskii erau niște 
alergători atât de rapizi, iar poștele, atât de dese, încât nu era nevoie decât 
de câteva zile pentru ca Marele Inca să afle și cea mai mică noutate din cel 
mai îndepărtat colț al imperiului. Soldaţii nu luau seama la acești alergători 
fragili, care fugeau ca niște jaguari, iar în mai puțin timp decât i-ar fi trebuit 
zeiţei Pachamama pentru a isca un cutremur, unul dintre ei îi șoptea ceva la 
ureche lui Atahualpa, care-i Șoptea la rândul lui un răspuns, după care 
tânărul o pornea imediat înapoi Și striga mesajul de cum își vedea colegul 
la o distanţă de la care să-l poată auzi, pregătit și acesta să ţâșnească mai 
departe, așa încât, din câteva preluări de ștafetă, răspunsul ajungea la 
Huascar. Cei doi împărați puteau astfel să discute aproape normal, în vreme 
ce armata din Cuzco mergea pe urmele celei a quitonenilor. 

— Frate al meu, predă-te. 

— Frate al meu, niciodată. 

— În numele tatălui tău, Huayna Capac, încetează cu această nebunie. 

— În numele tatălui tău, Huayna Capac, renunţă la această răzbunare. 

Iar cele două oștiri erau atât de aproape una de cealaltă, încât ţăranii care 
cultivau porumb pe terasele lor înalte credeau, când le vedeau trecând, că 
sunt una Și aceeași. 


3. Nordul 


Cu toate acestea, armata nordului a iuțit marșul până a ajuns la 
Cajamarca, unde Atahualpa știa că se poate baza pe garnizoana pe care o 
lăsase în orașul recent ocupat. Valea înverzită le oferea oamenilor extenuați 
spectacolul ambiguu al trâmbelor de abur care ieșeau din izvoarele cu apă 
caldă ce făceau renumele acelui ţinut. Lui Atahualpa, la fel ca strămoșilor 
săi, îi plăcea să vină aici să se scalde în zilele de pace, împreună cu tatăl lui. 
Se gândise la acest mod de relaxare pentru refacerea moralului oamenilor 
săi Și pentru întremarea lor trupească, înainte de a trece peste cordiliera 
redutabilă care-l despărțea de Quito, capitala și casa lui. Dar asta în situaţia 
în care ar fi fost suficient de departe de urmăritorii săi. Or, el simţea în 
continuare în ceafă răsuflarea celor din Cuzco. Armata fratelui său Și-a 
făcut tabăra în faţa cetăţii, pe pantă, iar pavilioanele albe erau atât de dese 
încât păreau a acoperi muntele ca un cearșaf. Norii de abur care răbufneau 
din pământ făceau ţi mai himeric acel tablou. 

Atahualpa, coborât din lectică, străbătea în sandale piaţa cea mare din 
Cajamarca. În jurul său, oamenii adăpau caii, eliberau lamele de poveri ţi 
pregăteau bivuacurile. Dintr-odată, a simțit cum gâtul i se strânge de 
groază. A hotărât să plece mai departe înainte de răsărit. 

Dimineaţa, făclierii lui Huascar au găsit Cajamarca pustie. Oamenii ţi 
animalele armatei nordice începeau deja interminabila ascensiune. Drumul 
era îngust, hăurile păreau fără fund, aerul se făcuse ca de gheaţă. Condorii 
planau în văzduh. Anzii impasibili stăteau ca o stavilă, dar era un drum pe 
care soldații nordici îl cunoșteau foarte bine, fiindcă îl parcurseseră adesea, 
aţa că reușiseră în sfârșit să câștige un oarecare avans. Au trecut de minele 
de aur, de defileuri, crevase ţi păduri de brad. Au trecut de fortărețele pe 
care geniul incaș le clădise cumpănite pe pinteni stâncoși. De cum au 
depășit culmea munţilor, Quito a început să-i atragă ca un magnet. Odată 
ajunși acasă, aveau să fie în siguranţă, îţi ziceau ei. 

Asta fiindcă uitau de masacrele pe care le făcuseră printre populaţiile 
nordice, chimu, carangui Și mai ales canariană, pentru care Atahualpa era 
crudul tiran care le ordonase exterminarea. Nu răsese el de pe fața 
pământului măreața Tumipampa, întemeiată de tatăl său, dar care se dăduse 
de partea lui Huascar? Cei care supravieţuiseră au văzut întoarcerea călăilor 
săi ca pe un dar din partea Soarelui. Li se oferea posibilitatea de-a se 


răzbuna. A început, așadar, o luptă de hărțuire. Cei din Quito, vlăguiți cum 
erau, au înregistrat pierderi care depășeau numărul întăririlor primite de la 
Cajamarca. În plus, energia consumată pentru a respinge atacurile celor din 
populaţia canariană îi încetinea, iar armata din Cuzco 1-a ajuns din urmă. 
Ariergarda condusă de Quizquiz a fost distrusă aproape în întregime de 
cavaleria lui Tupac Hualpa, fratele lui Huascar (Și prin urmare Și al lui 
Atahualpa, dar născut la Cuzco). 

Când armata lui Atahualpa a ajuns în sfârșit în valea orașului Quito, era 
deja prea târziu. Suferise atât de multe pierderi, încât ar fi durat câteva 
cicluri ale lunii ca să se refacă, timp pe care nu-l avea. Atahualpa i-a 
poruncit atunci celui mai bun general al său, Ruminahui cel cu un ochi de 
piatră, să dea foc orașului, iar el a urcat pe cea mai înaltă culme, în „inima 
muntelui”, cum ziceau cei din Quito, de unde a privit incendiul mistuitor. 
Când avea să intre în cetate, Huascar urma să găsească totul scrum. 

Atahualpa n-a vărsat nicio lacrimă. S-a dus și mai la nord, dincolo de 
hotarele imperiului. Resturile oștirii sale se afundau într-o pădure deasă, 
plină de animale veninoase. Sperase ca Huascar să se oprească acolo. Dar 
încăpățânarea fratelui său, ori ura sa, fusese subestimată. Cavaleria lui 
Tupac Hualpa era pe urmele lui. Cât de curând, glorioasa armată a 
imperiului de nord, Chinchansuyu, n-avea să mai fie decât un câine bătrân 
şi chelbos, mâncat de purici. 

Cu toate astea, împăratul decăzut se adâncea și mai tare în jungla umedă. 
O căldură copleșitoare lua locul gerului mușcător de pe culmile Anzilor. 
Niciunul dintre soldaţii încă apți n-a îndrăznit să bodogănească împotriva 
lui, dar iscoadele îi spuneau lui Atahualpa că aceștia încep să-și blesteme 
ziua în care s-au născut Și să-și dorească moartea în locul oricărei solde. lar 
moartea le împlinea tot mai multora dorinţa. 

Quizquiz a supraviețuit totuși atacurilor lui Tupac. Călărea acum pe 
lângă lectica imperială, asigurându-i paza. Generalii nu-l părăsiseră pe 
Atahualpa. Aveau să meargă cu el până la capătul pământului. 

Într-o dimineaţă, au crezut că urmăritorii lor renunţaseră. Imediat însă, în 
văzduhul umed s-a ridicat zvonul unui cântec de luptă: 


Vom bea din tigva trădătorului, 
Iar din dinții lui ne vom face Șirag. 
Din oasele lui ne vom face fluiere, 


Din pielea lui o tobă. 
Și-atunci vom dănui. 


Atahualpa îl auzea, dar nu lăsa să i se citească nimic pe faţă. În nicio 
împrejurare nu renunţa la demnitatea-i imperială. 

Retragerea a luat aspectul unui vis straniu. Ici-colo dădeau de sate 
primitive, locuite de oameni goi, care erau speriați sau curioși. Unii le 
ofereau de băut și de mâncare. Alții erau mai ostili, dar armele lor se 
reduceau la câteva arcuri Și lănci cu vârfuri de fier, așa că erau rapid 
învinși. Caii le erau confiscaţi. Animalele din ogradă, ucise. Se jefuia tot ce 
se putea. În felul acesta, se compensa lipsa hambarelor cu provizii. Dar cea 
mai grea era absenţa drumurilor. De vreo douăzeci de ori, oamenii Și 
animalele au ajuns să se împotmolească prin smârcuri năpădite de gângănii. 
O sclavă, apoi un bou au fost hăpăiți de crocodili. 

Curtea din Quito, sortită unui masacru sigur dacă ar fi rămas în urmă, 
mergea laolaltă cu oștirea, făcând încă și mai pestrit cortegiul acela lung Și 
zdrențăros. 

În cele din urmă, au ajuns la istmul din nord, mărginit la est de marea 
mitică, a cărei existenţă nu fusese menţionată decât de câteva legende, 
câteva caravane scăpate ca prin minune sau reprezentanţii rătăciţi ai unor 
populații îndepărtate. Nu era deci doar o legendă, iar unii dintre oamenii lui 
Atahualpa, cu toată amărăciunea din suflet, au simțit mândria orgolioasă a 
exploratorilor. Alţii, amintindu-și vechile povești despre Regina Roșie, 
fiica Tunetului, trimisă a Soarelui, au ridicat braţele în semn de respect. 
Atahualpa însă nu credea în superstiții. A trecut de istm, împingând Și mai 
sus, cu o ultimă sforțare, hotarele septentrionale ale lumii cunoscute, după 
care s-a oprit, blocat acum nu de triburi prost înarmate, ci de războinici 
puternici, a căror larmă îndepărtată nu lăsa nicio îndoială asupra 
caracterului lor profund belicos și nici a înclinaţiei lor exagerate pentru 
sacrificiile umane. La capătul acelei interminabile retrageri și complet 
încolțiți de-acum, el Și oamenii lui, dimpreună cu femeile, aurul, animalele 
Și curtenii, au ajuns până la urmă pe o plajă lungă de nisip, trecând de Anzi, 
de mlaștini și de istmul de la capătul lumii Și urcând spre nord mai mult 
decât ar fi îndrăznit să-și închipuie vreodată vreun incaș, nici chiar tatăl 
său, Huayna Capac, nici marele reformator Pachacutec, nemairămânându-le 


decât să aștepte sosirea lui Huascar Și deznodământul pe care ar fi putut 
doar, cel mult, să-l amâne. 

În vreme însă ce suveranul se gândea, melancolic, la conditiile în care 
avea să coboare cât de curând în lumea subpământeană, generalul 
Ruminahui a venit să-i solicite o întrevedere. În ciuda situaţiei în care se 
aflau și a faptului că Atahualpa, coborât din lectica sa, stând în picioare în 
fața mării, mai puțin parfumat decât de obicei, cu părul murdar Și purtând 
aceeași tunică de aproape o jumătate de zi, nu mai respecta toate rânduielile 
datorate rangului său, îngrijorat probabil de perspectiva neîmbălsămării 
trupului său, marele general s-a prezentat descult și cu capul plecat, arătând 
toate semnele protocolare de supunere. La urma urmei, Atahualpa purta 
încă pe frunte coroana imperială împletită, de care atârna ciucurele cu 
bumbi roșii, completată pe deasupra de moţul din pene de șoim, iar asta era 
de ajuns pentru vechiul soldat al tatălui său. 

— Sapa Inca, vezi tu acele bărci, în larg? 

Fără să ridice capul, arăta cu degetul niște puncte mici, care pluteau pe 
mare, apoi, bătând din palme, a făcut să apară un bărbat gol, ținut în lesă de 
doi sclavi. 

— După spusele acestui om pe care l-am capturat de dimineaţă, sunt 
niște insule mari, aflate la doar câteva zile de navigat. Locuitorii lor vin aici 
să pescuiască ȘI să facă negoț, în niște bărci construite din trunchiuri de 
copac scobite, cărora le zic „canoe”. Dacă e să ne luăm după cantitățile de 
fructe pe care le-am confiscat de la prizonier, sunt niște ţinuturi 
îmbelșugate, care abia așteaptă să ne primească. 

Atahualpa era înalt de statură, dar generalul său, un adevărat uriaș, îl 
depășea cu un cap, chiar Și aplecat, cum stătea dinaintea lui. Obișnuit să-și 
țină rangul, împăratul n-a lăsat să se vadă dacă trata acea propunere cu 
dispreţ ori cu interes. 

— N-avem corăbii, a zis el cu simplitate. 

— Dar avem o pădure întreagă, a replicat generalul. 

S-a organizat atunci evacuarea. Viteazul Quizquiz Și-a adunat oamenii ca 
să apere plaja. Ruminahui a mobilizat restul braţelor disponibile pentru 
doborârea Și transportarea copacilor, iar pe plajă, direct pe nisip, Chalco 
Chimac era însărcinat cu construirea bărcilor. Oamenii erau urcați în canoe 
scobite în grabă, animalele și cuștile de aur, pe plute făcute din trunchiuri 
legate între ele cu sfori din lână de lamă. Nobilii, care în viaţa lor nu-și 


turnaseră ei înșiși nici măcar un pahar cu apă, care niciodată nu se 
îmbrăcaseră Și nu se spălaseră singuri, ajutau cu stângăcie la fasonarea, 
asamblarea și încărcarea ambarcaţiunilor. În acest timp, soldaţii lui 
Quizquiz respingeau eroic asalturile trupelor din Cuzco, iar zăngănitul 
armelor, urletele, cavalcadele de la marginea pădurii se amestecau cu 
zgomotul valurilor. 

Evacuarea a avut loc. Quizquiz a fost ultimul care s-a îmbarcat, sub o 
ploaie de săgeți și de ocări, lăsând în urma lui o plajă plină de cadavre, 
printre care alergau caii care nu mai încăpuseră pe plute. Câteva broaște 
testoase, care se cuibăriseră în nisip, nici nu clintiseră în timpul luptei. 


4. Cuba 


Marea era liniștită, flota a putut rămâne grupată, n-au suferit aproape 
nicio pierdere. 

Au debarcat pe o plajă cu nisip alb, mărginită de palmieri molateci. 
Văzduhul răsuna de ţipetele papagalilor. Pe plajă se hârjoneau niște porci, 
iar asta li s-a părut de bun augur. Țara aceea era frumoasă, iar vremea cât se 
putea de plăcută. Osteneala adunată a dispărut imediat. Au urcat, cântând, 
pe munţi fără zăpadă. Râurile liniște puteau fi traversate prin vaduri fără 
nicio greutate, iar peștii se prindeau cu mâinile goale. Din pădurile pline de 
vânat ieșea uneori câte un grup de băștinași mânaţi de curiozitate. Erau goi 
ȘI arătoși Și păreau mai ales lipsiți de intenții ostile. Printr-un neguţător din 
Popayán, care susținea că le înţelege limba, Atahualpa a aflat că o regină 
bătrână domnea peste arhipelagul acela alcătuit din trei insule: Cuba, Haiti 
Și Jamaica, Și din nenumărate insulițe, precum cea a Țestoasei. Au mers 
spre nord, fără un alt motiv decât plăcerea de a explora frumuseţile acelor 
meleaguri, ori poate din reflex, fiindcă nordul fusese întotdeauna locul lor 
în sânul marelui Tahuantinsuyu. Seara, puneau câțiva porci la fript, dar 
gustau Și din carnea Șopârlelor. Să se fi gândit Atahualpa că aici ar putea 
uita cu toții de război? Posibil. Dar era el oare capabil să trăiască în pace? 
Înlănţuirea împrejurărilor care i-au guvernat destinul face răspunsul destul 
de dificil. Să zicem, mai degrabă, că pacea nu s-a aplecat asupra leagănului 
său. 

Pe măsură însă ce temerile se scuturau din inima oamenilor, protocolul 
își reintra în drepturi în cadrul cortegiului: măturătorii cu tunici cadrilate 
deschideau calea, urmaţi de dansatori Și de cântăreți, iar apoi de călăreți în 


armuri de aur, după care venea împăratul, așezat pe tron Și înconjurat de 
garda sa de yanas, apoi generalii călare, demnitarii de la curte, cei mai 
importanți dintre aceștia deplasându-se tot în lectică, sora Și soția sa, Coya 
Asarpay, foarte tânăra-i verișoară Și viitoare soție, Cusi Rimay, nu mai 
puțin tânăra-i soră, Quispe Sisa, soțiile secunde și concubinele sale, 
preotesele Soarelui, servitorii, soldaţii pedeștri Și, în sfârșit, unduind 
domol, valul quitonenilor scăpați cu viață. Quizquiz și oamenii lui încheiau 
acest lung alai. 

Numai că, la un moment dat, cortegiul s-a oprit. Oamenii din faţă s-au 
dat în lături pentru a lăsa să treacă lectica Marelui Inca. În faţa lor se aflau 
patru călăreţi goi, cu pene pe cap, cu trupul și chipul vopsite și înarmați. 
Cel care le era șef ţinea pe umăr un fel de toiag din lemn încrustat cu bucăți 
de fier. Întrucât nu părea dispus să lase acea gloată de străini să intre ȘI mai 
adânc pe teritoriul lui, a trebuit inițiat un dialog. Se numea Hatuey și se afla 
în slujba reginei Anacaona. Necunoscând uzanțele, i se adresa direct 
Marelui Inca, privindu-l în ochi, fără să îngenuncheze, fără măcar să 
descalece. Atahualpa îi răspundea prin Chalco Chimac. În orice caz, 
niciunul nu înţelegea limba celuilalt. S-a convenit însă asupra unei întâlniri 
cu regina, într-un loc care se numea Baracoa. Probabil că Atahualpa a ezitat 
să-i masacreze pe loc pe acei bărbaţi care-i blocau trecerea. Nu mai puţin 
probabil e că Hatuey a simţit această ezitare, căci Și-a aţintit toiagul înspre 
cer Și, cu o bubuitură ca de trăsnet, a fulgerat un urubu cu cap roșu, 
semănând panică în rândul quitonenilor. Vechi legende au înviat imediat în 
mintea acestora. Mai mulţi au strigat: „Thor!”. Chiar Și uriașul Ruminahui 
își plecase capul, de parcă cerul avea să se prăvălească din clipă-n clipă. 
Numai Atahualpa Și-a păstrat o impasibilitate desăvârșită. Fiul Soarelui nu 
se temea de trăsnete. Totuși, a socotit că-i mai prudent să-l lase pe Hatuey 
să plece întreg de-acolo. 

În alte împrejurări, ar fi pus să fie executaţi toți cei care tremuraseră de 
frică, numai că împăratul decăzut nu-și mai permitea să irosească niciun om 
ȘI, în plus, nu avea de gând să se lipsească de cel mai bun general al său. 


5. Baracoa 
Au ajuns la mare Și au înţeles că insula era o fâșie îngustă, care putea fi 


străbătută pe lăţime în doar câteva zile. Nu intraseră pe acel teritoriu ca 
niște cuceritori, ci ca fugari, lucru care a avut, negreșit, niște consecințe în 


ceea ce privește soarta Cubei și a lumii. Atahualpa Și-a anunţat sosirea prin 
mai mulți soli încărcaţi de daruri. Acestea constau în veselă din aur, tunici, 
papagali. La schimb, regina l-a primit ca pe un vechi aliat, în sunet de 
tamburine, cu jocuri ȘI cu dansuri, sub o ploaie de flori. Servitori purtând 
ramuri de palmier Și buchete de flori ieșeau în întâmpinarea cortegiului. 
Satul fusese curăţat. De cabanele văruite erau agăţate ghirlande de frunze. 
Generalii lui Atahualpa au văzut niște case lungi, cu acoperiș vegetal, ȘI o 
forjă în repaus, de unde mai ieșea încă un fir de fum alb. Pe plajă, scoase pe 
uscat, printre animale de ogradă lăsate libere, se înălţau carcasele a două 
nave uriașe. Fusese pregătit un ospăț. Regina l-a invitat pe Marele Inca să 
se așeze lângă ea. Atahualpa, care nu avea întotdeauna înfumurarea fratelui 
său, a găsit de cuviinţă s-o trateze ca pe o egală a sa, Și chiar a gustat din 
bucatele ce 1 se serveau. Femeia aceea de o frumuseţe fanată avea o grație 
care-i plăcea. 

Festivitățile s-au prelungit până târziu în noapte și au reînceput a doua zi. 
Quitonenii erau încântați. În toiul jocurilor și al cântecelor, Anacaona 
ţinuse totuși să le transmită un mesaj: Hatuey, care era nepotul ei Și care 
domnea peste această parte a insulei, a oferit spectacolul unei bătălu 
simulate. Mai mulţi călăreţi goi urmăreau niște bărbaţi îmbrăcați cu tunici 
albe, care se apărau cu niște ciomege lungi, încrustate cu fier. Ciomegele 
erau îndreptate în sus, iar detunăturile i-au îngrozit din nou pe quitoneni, 
dar până la urmă călăreţii au câștigat lupta și, lucru util de precizat, au 
recuperat armele de foc. Uitându-se la generalii săi, care se străduiau să-și 
ascundă nervozitatea, Atahualpa Și-a dat seama că mesajul fusese primit. A 
înţeles că niște străini veniseră pe mare, acum aproape patruzeci de recolte, 
la bordul acelor vase eșuate pe plajă, și că fuseseră învinși. Fiicei reginei, 
Higuenamota, îi făcea mare plăcere să istorisească acea poveste. Atunci, 
Marele Inca a jurat că el nu vine să semene război, ci ca un exilat care caută 
adăpost. Quitonenii au cerut respectuos azil populației taino — căci așa se 
numea poporul Anacaonei. Altminteri, aveau și ei cultul lui Thor, 
divinitatea aceea cu origini obscure. 


6. Huascar 


Nimeni nu ştie cât timp s-ar fi putut bucura Marele Inca de acea 
ospitalitate. Lipsa activităţii nu prea părea să-l apese, atât de plăcute îi erau 
discuţiile cu regina. De fapt, ce-i povestea ea despre străinii veniţi din est 


era de-a dreptul incredibil. A aflat că ciomegele de foc aveau nevoie de un 
praf anume pentru a scoate acel trăsnet, că pe insulă nu exista așa ceva, sau 
exista, dar foarte puțin, așa că folosirea lor era sever raționalizată, fiind 
rezervată pentru ocaziile speciale — iar sosirea noilor străini era, fără 
îndoială, o astfel de ocazie. A aflat, de asemenea, că străinii de odinioară 
erau obsedati de două lucruri: de zeul lor și de aur. Că le plăcea să planteze 
cruci. Și că pieriseră cu toţii. 

Quitonenii se abandonaseră cu totul desfătărilor din Baracoa. Se 
amestecau atât de bine printre gazdele lor, încât unii au renunţat la 
veșminte Și au început să umble goi, în vreme ce băștinașii taino se distrau 
îmbrăcându-se cu tunicile acestora. Amintirea grelelor încercări prin care 
trecuseră se îndepărta tot mai tare, iar prezentul era lăsat să se scurgă acum 
ca nisipul printre degete. 

Numai că viitorul, chiar dacă echpsat pentru moment, nu se oprise din 
mărșăluit. 

Iscoadele Anacaonei au raportat că alţi străini, asemănători quitonenilor 
din toate punctele de vedere, doar că mult mai numeroși, debarcaseră pe 
insula din vecinătatea Jamaicăi. Atahualpa a informat-o probabil pe regină 
că era vorba de fratele lui, care venise după el, Și că intenţiile acestuia nu 
erau deloc pașnice. În jurul Anacaonei, asistată de fiica și de nepotul ei, s-a 
adunat atunci un mare sfat, la care au fost invitați să ia parte Atahualpa și 
generalii săi, precum Și sora lui, Coya Asarpay, care-i era ȘI soţie. 

Ce voia Huascar? Ce însemna acea îndărătnicie? Cât de tare trebuia oare 
să se teamă de întoarcerea fratelui său pentru a se aventura atât de departe 
de Cuzco Și pentru atât de mult timp? Întrebările acestea nu-i interesau pe 
băștinașii taino, îngroziţi la gândul că ar trebui să îndure urmările unui 
război fratricid. Hatuey, furios, îi spunea Marelui Inca: 

— Pleacă în munţi sau spre mare, unde vrei! 

Să fugă în continuare, dar unde? Quitonenii nu mai Știau. Atahualpa îȘi 
vedea generalii uitându-se în stânga Şi-n dreapta, descumpăniti. 
Higuenamota le-a zis atunci, arătând înspre mare: 

— Răspunsul se află chiar în faţa voastră! 

Așa era, dar cum să fi făcut? Unde erau acele ţinuturi? La ce distanţă? Li 
s-au arătat, mai mult ca sigur, niște hărţi găsite pe cele două vase. 
Atahualpa și oamenii lui s-au uitat la ele fără să poată înţelege 
reprezentările unei lumi în care Cuzco nu apărea deloc. Le era imposibil să 


descifreze semnele acelea micuţe, înscrise pe hârtie. Higuenamota învățase 
limbajul invadatorilor pe când era copilă, dar nu și sistemul lor de 
transcriere. Dacă ar fi știut ei cât de false erau acele hărți, probabil că nu s- 
ar mai fi aruncat așa, cu capul înainte. 

Dar cum să traversezi marea? Higuenamota, din nou, le-a spus: corăbiile 
acelea abandonate pe plajă — ce au făcut într-o direcție pot face Și în 
cealaltă. Lemnul le putrezise, nu mai erau în stare să navigheze, Și-apoi 
erau oricum prea mulți quitoneni dornici să treacă marea ca să încapă pe 
două vase, chiar și atât de mari ca acelea. În suita lui Atahualpa se aflau 
însă cei mai buni dulgheri din imperiu. S-a dat, așadar, poruncă să fie 
călăfătuite navele și să se construiască o a treia, încă și mai mare. Chalco 
Chimac Și-a mobilizat inginerii, iar aceștia au desenat planurile unei 
structuri imense, inspirându-se din modelele pe care le aveau în faţa ochilor 
Și ascultând de Anacaona și de fiica sa. Ele descriau corabia cea mare, care 
se zdrobise cândva de stânci Și ale cărei scânduri fuseseră aduse, până la 
ultima, de valuri la țărm. 

În acest timp, iscoadele Anacaonei îl supravegheau pe Huascar. Armata 
din Cuzco se afla încă în Jamaica Și norocul quitonenilor era că aceasta nu 
ştia unde să-i caute. Locuitorilor arhipelagului li s-a dat consemn să facă 
orice pentru a-i pune pe căi greșite. Huascar avea să dea într-un final de 
urma fratelui său, dar până atunci avea să rătăcească mult Și bine pe acele 
meleaguri, fiecare zi petrecută cu explorarea unei insule greșite fiind în 
avantajul muncitorilor lui Atahualpa. La nevoie, aveau să-l îndrepte spre 
Haiti, locul de baștină al Anacaonei, pentru a mai câștiga puțin timp. 

Bărbaţi lui Atahualpa tăiau copaci Și făceau din ei scânduri. Femeile 
coseau vele multicolore. Băștinașii taino topeau cuie cu miile, înmuindu-le 
apoi în ulei, pentru a le feri de rugină. Iar carcasele navelor prindeau din 
nou viaţă, de parcă s-ar fi zămislit singure, ca un Șarpe care se leapădă de 
vechea-i piele. Acea renaștere lentă le dădea celor două popoare speranța 
unui deznodământ fericit: se iubiseră puțin, urmau să se despartă ca buni 
prieteni. Bineînţeles, plecarea quitonenilor n-avea să însemne pentru nimeni 
finalul poveștii Și nimic nu putea garanta că navele vor reuși să se întoarcă 
de unde veniseră, nici că Huascar, de ciudă că-și vede prada scăpându-i din 
nou, nu se va răzbuna pe băștinașii taino. Graţie însă muncii tăietorilor de 
lemne, a dulgherilor, cusătoreselor și fierarilor, perspectiva cea mai rea nu 
mai era atât de sigură. 


Nu toate aveau să reintre în normal — de asta, da, puteau fi siguri. Nu 
cumva era pe cale să se frângă axa lumii? Coya Asarpay, sora-soție, nu voia 
să plece, iar temerile ei erau împărtășite de mulţi, în ciuda zelului cu care- 
Și făceau treaba. 

— Frate, ce-i cu nebunia asta? zicea ea. 

Teama de necunoscut se lupta în ea cu cea de cunoscut. Era îngrozită de 
faptul că armata lui Huascar le dădea târcoale, dar la fel de tare tremura și 
când se uita în zare. Cum să-ţi imaginezi ce e dincolo de mări? Atahualpa 
Știa să-și aleagă cuvintele: 

— Soră a mea, hai să vedem de unde vine Soarele. 

Și, conștient că poporul său avea nevoie de o călăuză, nu se mai încurca 
cu protocolul, ci li se adresa tuturor astfel: 

— Timpul celor Patru Sferturi a trecut. Vom pluti spre o nouă lume, cel 
puțin la fel de bogată ca a noastră, plină de pământuri. Cu ajutorul vostru, 
împăratul vostru va fi Viracochaul” noilor vremuri, iar onoarea de a-l fi 
slujit pe Atahualpa se va răsfrânge asupra familiilor Și a clanurilor voastre 
generații de-a rândul. lar dacă va fi să ne scufundăm, atunci așa să fie! Vom 
regăsi vechea cetate Pachacamac pe fundul mării. Dar dacă trecem totuși... 
Ce călătorie ar fi! Haideţi, s-o pornim spre un al Cincilea Sfert! 

Atunci, quitonenii, înseninați și însuflețiți de acele cuvinte, au repetat 
într-un singur glas: 

— S-o pornim spre al Cincilea Sfert! 

În cele trei vase nu putea încăpea totuși toată lumea, mai ales că 
Atahualpa nu avea de gând să renunţe la traiul pe picior mare. Trebuiau 
încărcate vesela, veșmintele, animalele, proviziile. După cele înţelese din 
explicaţiile Anacaonei, a socotit nimerit să ia cu el mult aur. Apoi a ales 
personal candidații la îmbarcare în funcție de rangul și de utilitatea lor: 
nobilimea, soldații, funcționarii imperiului (sămâdâi, arhiviști, prezicători), 
meșterii, femeile... Nu erau nici două sute de oameni cu totul, dar chiar Și 
așa vasele erau prea încărcate. Au mai luat câţiva cai, niște lame, ceva 
porcușori-de-mare de mâncat; Atahualpa n-a vrut să se despartă nici de 
puma, nici de papagalii lui. 

Cu puţin înainte de plecare, Higuenamota a venit la împărat ȘI i-a spus: 

— Lasă-mă să vin cu vol. 


Atahualpa a înţeles că, toată viaţa ei, nu încetase o clipă să se gândească 
la ţinuturile misterioase de unde veniseră, odinioară, oamenii cu pielea albă. 
Și a văzut în ea un atu care putea să-i fie de folos. 

În sfârșit, a venit Și ziua plecării. Quitonenii care nu se putuseră îmbarca 
plângeau pe plajă. Anacaona Și-a îmbrățișat fiica. Atahualpa, înconjurat de 
generalii săi, a salutat pentru o ultimă dată insula care-l primise, stăpânit de 
sentimentul că nu era pregătit s-o mai revadă. 


7. Lisabona 


Au pornit-o pe mare. 

Pe drum, Higuenamota a devenit amanta lui Atahualpa. Tânărul împărat o 
iubea pe femeia aceasta care avea destui ani cât să-i fie mamă Și care, de 
bunăvoie, își părăsise ţara natală pentru niște povești pe care le ţinuse 
minte din copilărie. 

Împreună, se aplecau asupra hărților vechi, găsite la bord, și încercau să 
le descifreze. Învăţaţii lui Atahualpa înţeleseseră cum să folosească un 
instrument care-ţi permitea să te localizezi după poziția stelelor, astfel că 
navele au putut ține direcția fără să se abată de la traiectorie. 

Într-o dimineaţă, Ruminahui a venit în cabina lui Atahualpa, care bea 
niște akha în compania amantei sale. Afară, mai multe păsări albe se roteau 
în văzduh, semn că pământul era pe-aproape. Când în sfârșit acesta a apărut 
la orizont, săptămânile petrecute în intimitatea împăratului îi dăduseră fiicei 
Anacaonei o cunoaștere remarcabilă a limbii quechua (care era limba 
folosită de Atahualpa, mai mult decât aimara, dar cu accentul de Quito). 

Au mers de-a lungul coastelor acelui nou tărâm. Într-o noapte, cu puţin 
înainte de-a se crăpa de ziuă, s-a petrecut o grozăvie care i-a înspăimântat 
pe cei din echipaje: marea a prins să se umfle, fără să fi existat vreo adiere 
de vânt. A fost ca un uragan mut, care ameninţa să facă țăndări cele trei 
corăbii sleite de puteri. Ar fi fost de-o cruzime fără seamăn să-și afle 
moartea la câțiva pași de țărm, când totul dădea de înţeles că ajunseseră la 
capătul drumului. Îndemânarea timonierilor i-a ferit până la urmă de o așa 
tragică ironie. 

Au intrat pe gura de vărsare a unui fluviu uriaș. În faţă le-a apărut un turn 
gros de piatră, ieșit parcă din valuri, pentru a păzi porțile mării. Pe mâna 
dreaptă, dealurile înverzite îi făceau să presimtă că se aflau pe niște 
meleaguri primitoare. Pe stânga însă, un câmp inundat le dădea de înţeles 


că fluviul furios ieșise din matcă. O amplă construcție din piatră albă, de o 
întindere cu care doar cele mai mari palate din Cuzco se puteau compara, se 
înălța de-a lungul malului. Păsările se opriseră din cântat. Nou-veniţii, deși 
îngrijorați de acea liniște, nu scoteau totuși nicio vorbă. 

Atahualpa a dat ordin să se apropie cu toții de turn. Zidurile acestuia erau 
împodobite cu sculpturi înfățișând niște animale necunoscute. Un cap de 
tapir cu un corn ce-i ieșea din nas i-a intrigat cel mai tare pe cei din echipaj. 
Dar mai erau, gravate în piatră, Și niște cruci pe care Higuenamota le-a 
recunoscut drept emblema străinilor de odinioară. Atunci au Știut că-și 
atinseseră ţinta. 

Vasele au mers mai departe de-a lungul malului. Spectacolul ce se 
dezvăluia privirii era cum nu se poate mai ciudat. Au văzut case de piatră 
prăbușite. Focuri arzând pe dealuri. Cadavre împrăștiate pe jos. Bărbaţi, 
femei Și copii rătăcind printre dărâmături. Primele sunete ale Lumii Noi 
care le-au ajuns la urechi quitonenilor au fost niște lătraturi de câini Și 
plânsete de copii. 

Fluviul se lăţea ca un lac. Timonierii au trebuit să se strecoare printre 
epave de nave pe jumătate scufundate. În cele din urmă, au descoperit un 
loc atât de larg, încât egala ca suprafaţă fortăreața Sacsayhuaman, presărat 
cu vase de toate mărimile, ce zăceau cu chila frântă, cu coca spartă, cu 
catargele smulse. Pe aripa stângă a acelui loc, un palat magnific, înzestrat 
cu un turn subțire, părea să se fi năruit pe dinăuntru. Au debarcat. 

Locul acela, a cărui splendoare cu care se mândrise până nu de mult 
putea fi ușor ghicită, nu mai era acum decât o băltoacă. Sandalele 
quitonenilor se afundau în noroi, apa le ajungea până la glezne, inclusiv 
până la cele imperiale, ale lui Atahualpa, care considerase că era mai 
prudent să nu apeleze la cei care-l purtau pe sus, dat fiind solul acela moale, 
pe care bălțile îl făceau destul de alunecos. 

Întâlneau umbre de oameni buimaci, îmbrăcaţi în zdrenţe, învârtindu-se 
pe lângă navele eșuate, cu mers greoi Și cu privirea goală, ciocnindu-se 
uneori între ei ca orbii, iar când aceștia îi zăreau în sfârșit pe vizitatori, 
îndreptau către ei niște ochi lipsiți de orice expresie, fără a înțelege, fără a 
se arăta câtuși de puţin surprinși. Din când în când, se auzea câte un trosnet 
sinistru dinspre oraș, urmat de țipete ce se preschimbau în tânguieli 
sfâșietoare. 


Aerul, fără a fi foarte rece, se simţea pe piele ca o mușcătură ușoară. 
Obișnuiţi cu solitudinea aspră a Anzilor, quitonenii nu-l luau în seamă, 
fascinați fiind de tabloul dezolant ce li se oferea privirii lor neîncrezătoare. 
Higuenamota însă, care-i adusese la capătul lumii, era o taino. Ea nu 
cunoscuse decât două anotimpuri pe insulele sale, care erau uneori uscate, 
alteori umede, dar întotdeauna calde. Atahualpa s-a uitat la trupul ei gol, 
care tremura. Echipajele erau sleite de puteri și foarte arțăgoase după o 
asemenea călătorie. A hotărât, așadar, că sosise momentul să se oprească Și 
să se pună cu toţii la adăpost. Dar unde să fi găsit un acoperiș în câmpul 
acela plin de ruine, sub care să poată intra optzeci Și trei de oameni, treizeci 
Și Șapte de cai, o pumă Și câteva lame? S-au întors la construcţia zărită în 
aval, cu turnul său înfipt în mijlocul apei, singurul edificiu care părea să fi 
rămas în picioare. 

Era un palat lung Și colțuros, întărit cu coloane subțiri Și ascuțite, ca 
niște sulițe, ce păreau a-i servi drept araci, străpuns de ferestre largi Și 
arcuite, presărat cu mici turnulețe simetrice, dominat de un turn mare, în 
formă de cupolă, a cărui piatră cretoasă fusese atât de fin lucrată încât ziceai 
că-i cioplit pe de-a-ntregul în os. 

Palatul era populat de niște indivizi ciudați: niște bărbați îmbrăcaţi în 
rochii brune și albe, rași în creștetul capului, stând în genunchi, cu mâinile 
împreunate Și ochii închiși, ocupați cu murmurarea unor sunete abia 
perceptibile. Când i-au văzut în sfârșit pe vizitatori, creaturile acelea au 
început să alerge în toate direcțiile, ca niște porcușori-de-mare panicaţi, 
lipăind cu sandalele lor pe dalele de piatră și scoțând niște ţipete ascuţite. 
Totuşi, una dintre ele, care purta un inel de aur pe mâna dreaptă, mai calmă 
Și mai stăpână pe propriii nervi, s-a apropiat ca să le vorbească. Atahualpa 
Și-a întrebat concubina dacă le înţelege limba, dar aceasta nu reușea să 
distingă decât câteva cuvinte — providencia, castigo, india —, în niște fraze a 
căror arhitectură îi rămânea obscură, deși ciudat de familiară. Femeia s-a 
gândit că discuțiile ei cu străinul de odinioară fuseseră uitate în putul adânc 
al memoriei Și că nu-și mai amintea din limbajul lui decât niște frânturi 
răzlețe. Creaturile respective însă, deși înspăimântate, păreau inofensive. 
Atahualpa a dat poruncă oamenilor săi să așeze acolo tabăra. Au fost 
coborâte animalele de pe corăbii, iar bărbaţii și femeile au fost instalați 
într-un vast refectoriu. Adresându-i-se celui cu inelul de aur, Higuenamota a 
spus: 


— Corner. 

Și a văzut că omul a înţeles-o, fiindcă le-a adus de mâncare: o supă caldă 
Și un soi de posmag care avea o crustă crocantă ȘI un miez păstos, ce li s-au 
părut foarte bune, fiindcă erau înfometați. Și au mai gustat dintr-o băutură 
neagră, cu inflexiuni roȘiatice. 

Astfel, călătoria lor s-a încheiat în sfârșit. Cu toţii — bărbaţi, femei, cai, 
lame — supravieţuiseră mării. Și ajunseseră în ţinutul Soarelui-Răsare. 

Afară, fluviul se acoperea de reflexii aurii, ori poate că pluteau niște paie 
pe suprafaţa lui. 

În mijlocul acelui palat se afla un lăcaș sfânt, ornat cu plăci translucide — 
roşii, galbene, verzi, albastre. Tavanul de acolo era ca o pânză de păianjen 
săpată în piatră, de o înălțime care o depășea pe cea a palatului lui 
Pachacutec. Într-o margine a edificiului, pe o estradă fastuos decorată, deși 
nu acoperită în întregime cu aur, așa cum putea fi Casa Soarelui, trona 
statuia unui bărbat foarte slab, bătut în cuie pe o cruce. Bărbaţii cu creștetul 
ras arătau în acel loc o devoțiune zeloasă. Quitonenii n-au avut nicio 
îndoială că era vorba de un fel de huaca”. Cine era acel zeu țintuit în cuie? 
Aveau să afle cât de curând. 

Creaturile păreau însă să se certe, iar quitonenii Știau că ei erau obiectul 
acelor dispute. 

Ici-colo se făcea curat, adunându-se sfărâmăturile de zid. Atahualpa a 
socotit nimerit să le dea o mână de ajutor bărbaţilor tunși. Quitonenii au 
participat Și ei la curăţenie. Cineva care era de baștină din Tahuantinsuyu 
își putea imagina cu ușurință ce se întâmplase: pământul se cutremurase, se 
deschisese, apoi un val uriaș lovise coasta. Atahualpa și oamenii săi erau 
foarte obișnuiți cu acest fenomen. De altfel, în aer plutea un miros 
caracteristic de ou stricat, adus de un vânt domol dinspre est. 

Atahualpa alesese o încăpere suficient de mare pentru el și femeile lui, 
unde a pus să i se întindă rogojina pentru dormit. I s-au alăturat 
Higuenamota, care nu găsise unde să-și prindă hamacul, și Coya Asarpay, 
sora care-i era Și soție. Restul trupei se adăpostise sub arcadele din curtea 
interioară, unde fuseseră aduse și animalele, de care bărbaţii tunși se 
apropiau cu teamă, dar Și cu curiozitate, căci nu mai văzuseră niciodată 
lame. În cele din urmă, au adormit cu toţii sub privirea vigilentă a lui 
Ruminahui, după ce mai ceruseră niște băutură din aceea neagră. 


8. Țara de la Răsărit 


Tunșii, oricât de speriaţi erau, nu conteneau totuși cu iscoditul. Cine erau 
acei vizitatori? Le admirau veșmintele, le atingeau urechile și se pierdeau 
în tot felul de ipoteze. Prezenţa femeilor îi băga într-o agitație extremă, în 
special Higuenamota, a cărei simplă apariţie părea a-i orbi ca lumina 
soarelui, căci își acopereau ochii cu mâinile și întorceau capul când aceasta 
trecea pe lângă ei. Au vrut să-i pună pe umeri un linţoliu din acela urât de- 
ale lor, însă ea i-a refuzat râzând. Prinţesa cubaneză purta drept unic 
veșmânt brățările pe care le avea de la mama ei, la încheieturi Și la glezne, 
Și un colier de aur pe care i-l dăruise Atahualpa. 

Totuși, văzând că ea îi înțelegea un pic limba, tunsul cu inel, care era 
mai-marele lor Și care părea ceva mai rezonabil, a condus-o într-o sală unde 
alţi tunși zgrepţănau de zor pe niște dreptunghiuri de pânză înnegrite cu tot 
felul de semne mărunţele. Ea a recunoscut, fiindcă mai văzuse cândva, foile 
vorbitoare, păstrate în niște cutii de piele, de care încăperea era plină până 
în tavan. Tunsul cu inel a desfășurat una dintre acele foi, pe care era 
desenată o hartă ce arăta cam la fel ca cele găsite pe nava străinilor. 
Higuenamota a înțeles că omul încerca să afle de unde venea ea. El i-a 
arătat pe hartă un loc căruia-i spunea Portugalia. La stânga, nu era decât un 
mare gol, cu excepţia unei mici insule aflate mult mai jos. 

Quizquiz a luat zece oameni ca să facă un tur de recunoaștere prin 
împrejurimi Și s-a întors să-i dea lui Atahualpa raportul: ţinutul era complet 
devastat. Orașul părea să fie foarte mare Și bine populat. Locuitorii erau 
năuci cu toţii. Niciunul nu le dăduse vreo atenție nou-veniţilor. Fluviul avea 
pești din belșug, iar pământurile, câtă vreme nu se cutremurau, păreau 
primitoare. Quizquiz aducea, ca probă, un fel de lamă pitică, pe care o 
găsise pe drum. Pe cer nu văzuseră nicio pasăre. 

Niște nori grei, veniți dinspre nord, au prins să se deșarte, iar ploaia a 
stins focurile care încă mai ardeau pe dealuri. Quitonenii au profitat de 
ospitalitatea tunșilor pentru a se reface după ostenelile traversării mării. Au 
văzut că băutura cea neagră pe care le-o serveau gazdele se făcea roșie 
atunci când era vărsată în cupe translucide, iar minunea aceasta i-a 
impresionat nespus. 

Când Atahualpa a considerat că oamenii 1 s-au odihnit îndeajuns, a 
hotărât să fie arse, așa cum era obiceiul, resturile celor mâncate de el de 


când plecase din Cuba, resturi ce fuseseră păstrate cu evlavie în niște lăzi. 
Datina impunea să fie arse și hainele pe care le purtase, însă situația fără 
precedent în care se găsea fostul suveran al provinciei Chinchansuyu, 
debarcat într-un ţinut necunoscut, despre care nu știa încă ce resurse de 
bumbac și lână de alpaca avea (dar era destul de neplăcut impresionat de 
îmbrăcămintea grosieră a acelor oameni care locuiau totuși într-un palat), îl 
îndemna să amâne această parte a ritualului. 

Au fost coborâte lăzile de pe corăbii. Atahualpa s-a urcat în lectică pentru 
a asista la ceremonie. Dorise ca aceasta să aibă loc pe malul fluviului, de 
unde apa se retrăsese în sfârșit. Fastul și strălucirea obișnuite ale unui 
astfel de ritual au fost reduse din pricina puținătății mijloacelor de care 
dispuneau fugarii, dar suveranul decăzut părea a dori cu orice chip să 
reafirme prerogativele persoanei sale regale, deși nimeni nu 1 le contestase 
vreo clipă. Pentru acea festivitate, îi dăduse Higuenamotei mantia sa din puf 
de liliac, fiindcă era destul de frig. Prinţesa cubaneză stătea lângă el, la fel 
ca sora-soție, Coya Asarpay, în vreme ce micuţele Cusi Rimay și Quispe 
Sisa 1 se așezaseră la picioare. Cei trei generali se ţineau băţoși pe caii lor, 
cu câte un topor în mână. După mai multe dansuri Și cântece, o femeie 
aleasă dintre preotesele Soarelui a dat foc primei lăzi în sunet de tamburine. 
Imediat s-a ridicat în aer un miros de carne arsă, lucru ce a avut ca efect 
atragerea locuitorilor din împrejurimi. Erau murdari Și zdrenţăroși, iar ochii 
lor holbați, ațintiți asupra lăzilor, păreau să nici nu-i vadă pe quitoneni. 
Nimeni n-ar fi îndrăznit să întrerupă ceremonia fără o poruncă expresă de la 
Atahualpa — pe care acesta n-a dat-o —, dar toți pândeau reacţiile celor nou 
sosiți, care se apropiau de lăzi în cercuri concentrice. Până la urmă, 
nemairezistând, unul dintre ei Și-a vârât mâinile în flăcări pentru a scoate un 
os pe jumătate ros. A fost înșfăcat pe dată de câțiva soldați din gardă, 
pregătiţi să-i ia gâtul, însă Atahualpa le-a făcut semn să-l cruţe. Asta a fost 
ca un semnal pentru ceilalți. Quitonenii se uitau uluiţi la acel spectacol 
animalic. Lăzile erau sparte una după alta, iar locuitorii din Țara de la 
Răsărit se băteau, mugind, pe orice găseau înăuntru. Înfulecau rapid tot ce 
prindeau, apărându-și mizerabila pradă cu lovituri de picioare. Mai mult de 
uimire decât de milă, fără doar Și poate, au fost lăsaţi să termine de mâncat. 
Odată înghițit Și ultimul oscior de purcel-de-mare, au început să-și revină 
ca după o febră delirantă. Și-au ridicat feţele mânjite de grăsime văzându-i 
în sfârșit pe vizitatori. Și au încremenit, la rândul lor. 


Mai târziu, scena avea să fie imortalizată într-un celebru tablou al lui 
Tiţian: Atahualpa, tânăr, frumos, imperial în demnitatea sa, cu un papagal 
pe umăr, cu puma ţinută în lesă, încadrat de femeile sale, Higuenamota, 
purtând o mantie cu reflexii arămii, Coya Asarpay, afișând o figură 
dezgustată, micuţa-i soră, Quispe Sisa, înspăimântată de spectacolul 
primilor răsăriteni pe care îi fusese dat să-i vadă de aproape, toţi quitonenii 
încremeniţi în veșmintele lor frumoase, cu culori vii Și motive geometrice, 
pielea lucioasă a calului negru, pe care stă Ruminahui, Și caii albi, cu 
coamele în vânt, ai lui Quizquiz și Chalco Chimac. În mijloc, un răsăritean 
așezat pe jos roade un os, cu buzele strânse, în fața unei preotese îngrozite a 
Soarelui. Un altul, mai curios, atinge urechile unui nobil incaș impasibil. 
Iar un altul stă în genunchi, implorând, cu braţele întinse spre cer. În fine, 
toți ceilalți se înclină cu respect în fâța împăratului. 

Desigur, Tiţian nu era acolo, ca să asiste la acea scenă, iar lucrurile nu s- 
au petrecut chiar așa. 

E adevărat că unul dintre răsăriteni a vrut să atingă urechea unui nobil 
incaș, numai că, atunci, Atahualpa, fără a se clinti din lectică, le-a făcut un 
semn celor din garda sa; soldații Și-au izbit lăncile de scuturi, iar răsăriteni 
s-au împrăștiat ca niște vigonii speriate de tunet. 

Ca urmare a acelui episod, vestea sosirii quitonenilor s-a răspândit în 
întreg ţinutul. O mulțime de răsăriteni flenduroși s-au înghesuit în jurul 
palatului tunșilor. Quizquiz, din nou, a fost trimis în recunoaștere. Acesta a 
raportat că intențiile lor, fără a fi ostile pe față, nu erau totuși foarte 
prietenoase. leșirile au fost limitate atunci la strictul necesar. La urma 
urmelor, quitonenii stăteau destul de bine, adăpostiți în spatele acelor ziduri 
de piatră. 

Rezerve de băutură neagră aveau din belșug și oricum nu știau unde 
altundeva să se ducă. 


9. Caterina 


Zilele treceau, făcându-se o lună, ori poate două. Quitonenii credeau că 
vor rămâne acolo până la epuizarea rezervelor. Istoria ne-a învăţat că, de 
fapt, puţine evenimente au grijă să se anunțe dinainte, unora dintre ele 
plăcându-le chiar să dejoace prevestirile, și că, până la urmă, cele mai multe 
se mulțumesc pur Și simplu să se producă. 


S-a întâmplat ca regele acelei ţări să vină la palatul tunșilor. Era însoțit 
de o tânără femeie blondă, regina lui, și de o escortă numeroasă, alcătuită 
din nobili Și soldați. Nobilii și regina erau înveșmântaţi cu o eleganţă pe 
care quitonenii n-o întâlniseră la ceilalți localnici, iar stofele le erau făcute 
din niște ţesături care, fără a rivaliza cu ale incașilor, păreau totuși dintre 
cele mai delicate, însă regele, care purta o mantie simplă și o scufie plată, 
negre amândouă, la fel ca și barba, se mulțumea să arboreze în jurul gâtului 
un lanţ cu zale groase, de care atârna o cruce roșie, montată într-un inel de 
aur. Părul blond al reginei îi intriga mai puțin decât barba regelui. Bărbosul 
cu veșminte negre a discutat mai întâi cu mai-marele tunșilor, iar quitonenii 
puteau vedea consideraţia cu care acesta din urmă i se adresa celuilalt, 
lăsând mâinile în jos și făcând o mulțime de genuflexiuni, fără a se ridica 
niciodată pe de-a-ntregul (dar fără a-și scoate totuși sandalele). 

Apoi regele și-a manifestat dorinţa de a sta de vorbă cu Atahualpa. 

A spus că-l cheamă Joăo, la care incașul s-a uitat spre Higuenamota, căci 
numele acela suna un pic ca unele nume taino. 

Deși regele bărbos a fost șocat de nuditatea prinţesei, n-a lăsat să se vadă 
nimic. A spus că domnește peste țara Portugalia și făcea niște gesturi largi 
cu braţele, pentru a indica, pare-se, un vast imperiu, dar conversaţia era 
greoaie, întrucât Higuenamota nu pricepea decât câteva cuvinte răzlețe. El 
rostea des cuvântul deus, pe care ea însă nu-l pricepea. Atahualpa întindea 
braţele în direcția vestului, pentru a-i explica de unde veniseră. João părea 
complet dezorientat. A mai rostit un cuvânt: Brasil? Însă interlocutorii săi 
nu-l înțelegeau nici pe acesta. 

S-a lăsat tăcerea. Atunci i-a adresat câteva cuvinte soţiei sale, pe care 
Higuenamota le-a înţeles pe jumătate: o întreba unde pot găsi un tălmaci 
care să vorbească „turca”. Regina i-a răspuns, plină de grație, că, pentru 
aceasta, trebuie să aștepte ca fratele ei să se întoarcă victorios din 
următoarea sa „cruciadă”, împotriva unui rege numit Soliman, iar 
Higuenamota Și-a dat seama că pe regină o înţelege. Și așa, din putul 
memoriei sale, au ţâșnit niște cuvinte pe care le crezuse uitate: 

— Hablas castellano? 

Regele și regina s-au uitat unul la celălalt, stupefiați. 

Între cele două femei s-a încins o discuţie plină de însufleţire. 

Regina a întrebat dacă au venit din Indii, din Africa sau din Turcia. 


Prinţesa 1-a spus că locuia pe o insulă aflată dincolo de locul unde apune 
soarele. 

Regina a spus că are cunoștință de o insulă îndepărtată, numită Vera 
Cruz, unde poporul soțului ei se duce după lemn, dar pe care n-au străbătut- 
o niciodată de la un capăt la altul. 

Prinţesa a spus că a văzut niște străini asemănători portughezilor 
debarcând pe insula ei, cu ceva vreme în urmă, dar că aceia căutau aur, nu 
lemn. 

Regina și-a amintit de un marinar genovez, care voia să arate că 
pământul e rotund Și pe care bunicii ei, Isabela și Ferdinand, îl trimiseseră 
să caute către vest un drum până-n Indii. Omul nu s-a întors niciodată și 
nimeni, prin urmare, nu s-a mai încumetat a încerca să treacă de Marea 
Ocean. 

Prinţesa i-a spus că l-a cunoscut pe acel marinar când era mică Și că a 
murit în braţele ei. 

Regina a întrebat dacă au venit cumva din Cipango și dacă au fost trimiși 
de Marele Han. 

Prinţesa i-a spus că Atahualpa e împăratul Celor Patru Sferturi, fără a 
pomeni însă de războiul civil pe care l-a dus împotriva fratelui său Și pe 
care l-a pierdut. 

Atahualpa Și-a dat seama că vorbesc despre el, dar nu înţelegea nimic din 
discuţie. 

Joăo părea a înţelege, dar tăcea. 

Regina a spus că numele ei e Caterina și că vine dintr-o ţară ce se 
numește Castilia. 

Micuța Cusi Rimay a pus mâna pe barba lui João, iar acesta n-a 
împiedicat-o nicicum. 

Prinţesa a întrebat cât de mare e ţara în care se află. 

Regina a spus că soţul ei domnește peste regate de dincolo de mări, dar 
că fratele ei stăpânește peste pământuri foarte întinse. 

Prinţesa Ştia că Spania cuprinde Castilia și Aragonul. 

Regina i-a vorbit de Italia și de Roma, unde trăia un mare preot, despre 
Germania ȘI principii ei, precum Și despre un îndepărtat Ierusalim, cetatea 
unui anume lisus, căzută în mâinile unui popor vrăjmaș. 

Prinţesa a întrebat ce cataclism a lovit acest oraș. 


Regina i-a spus că, atunci când pământul s-a cutremurat, marea Și fluviul 
s-au despicat în două Și au aruncat navele în înaltul cerului. 

Afară a răsunat un urlet lugubru; nu se putea identifica dacă era vorba de 
un om sau de un animal. 

Atunci, Joăo i-a spus din nou ceva tunsului cu inel. Părea îngrijorat ȘI-I 
vorbea cu fermitate. 

Higuenamota a întrebat-o pe regină despre ce discută cei doi bărbaţi. Își 
dăduse seama că se aflau într-un templu Și că tunșii erau preoţi. Regina i-a 
explicat că unii dintre ei prezic un nou cataclism, iar Joăo vrea să pună 
capăt acestor zvonuri. Oamenii de aici cred că asupra lor s-a abătut furia 
zeului, iar prezența unor străini veniţi de peste mări nu face decât să le 
sporească temerile Și superstiţiile. 

Prinţesa a întrebat despre ce zeu e vorba. 

Regina Și-a trecut mâna peste față și peste piept, într-un gest rapid, pe 
care cubaneza îl văzuse adeseori făcut de spaniolii pe care-i cunoscuse 
odinioară. 

Apoi regele și regina au plecat. Sălășluiau ceva mai departe, pe partea 
cealaltă a fluviului, de teama unei molime căreia îi spuneau „ciumă”. 


10. Incașiada, cântul I, strofa 1 


O, voi, viteji ai plajelor atât de-ndepărtate 

Care, lăsând în urmă Apusul, învins-ați temerar, 
Mult dincolo de coastele cubane, 

Atăâtea mări brăzdate-ntâia oară; 

O, voi, cei care, făr-a lua seama la vânturi Și furtuni, 
Trecut-aţi prin primejdii Și lupte de titani, 

Punând, drept o cunună a tot ce-ati cucerit, 

Întâia temelie a unui nou imperiu... 


11. Tejo 


În zilele următoare, Atahualpa n-a ieșit din camera sa Și a pus să i se 
aducă multă băutură neagră. Întâlnirea cu pricina îl cufundase într-o reverie 
nervoasă. Dacă la un moment dat se gândise să cucerească acea Lume 
Nouă, așa cum strămoșii săi cuceriseră Nordul, acum își dădea seama de 
naivitatea unui asemenea proiect: nu poţi pune stăpânire pe o ţară când n-ai 
nici două sute de oameni. Numai un nebun își putea imagina așa ceva. În 


plus, escorta regelui Joăo îl lăsase să întrevadă capacitățile militare ale 
oamenilor de acolo, disciplinati, bine echipați, care ar ști cu siguranţă să se 
bată, la nevoie. 

Numai că trebuia să-și ţină cumva trupele, așa decimate cum erau, iar 
asta însemna să le ofere niște perspective, ceva de care să se agaţe, măcar 
iluzia unei speranţe. Atahualpa cunoștea efectele letale ale inacțiunii; știa 
că trebuie s-o pornească din nou la drum, dar încotro? Acum că ajunsese în 
Lumea Nouă, unde să mai meargă? Ce să mai facă? Nu se putea hotărî 
nicicum să părăsească refugiul acela de piatră, atât de bogat în băutură 
neagră. 

Împrejurările, așa cum se întâmplă mai mereu pentru oricare dintre noi 
(dacă avem onestitatea de-a o recunoaște, fără a ne crede stăpâni pe 
propriul destin), aveau să hotărască în locul lui. 

Mulțimea răsăritenilor strânși la porțile templului creștea tot mai mult, 
laolaltă cu un murmurul lor ameninţător. În fiecare zi, când plecau în 
recunoaștere, Quizquiz Și oamenii săi îi găseau tot mai numeroși, iar 
mârâitul lor, tot mai puternic. Unii — puţinii îndrăzneți — mergeau până la a 
arunca după ei cu pietre. Cei mai mulți, într-adevăr, tremurau când îi 
vedeau trecând Și nu se încumetau să facă vreo mișcare, dar nimeni nu 
putea spune cât avea să mai ţină acel dig invizibil al fricii, până să lase 
libere șuvoaiele furiei. Higuenamota i-a întrebat pe tunși ce se întâmplă. 
Mai-marele preoților, care vorbea castiliana, i-a explicat că oamenii din 
acea ţară sunt foarte superstițioși. Ei văzuseră în cutremurarea pământului 
nu un fenomen natural — cum el, unul, credea —, ci o răzbunare divină, de 
care nu puteau să nu lege și prezenţa cetei lui Atahualpa. Părerile 
localnicilor erau împărțite: unii credeau că vizitatorii erau turci. Alții, că 
erau indieni. O mică minoritate vedea în ei niște trimiși ai Cerului. Însă 
majoritatea îi considera pur Și simplu niște demoni. Nici chiar în sânul 
comunități lui de tunși chestiunea nu era tranșată. 

Higuenamota l-a întrebat pe preot cum anume o privește el. Omul nu Și-a 
putut reprima o privire către pieptul, coapsele și pântecul cubanezei. Apoi a 
îngăimat cu o voce surdă, încurcată: 

— Ca pe o creatură a lui Dumnezeu. 

Higuenamota i-a povestit toată acea discuţie lui Atahualpa, iar acesta s-a 
hotărât: aveau să plece de-acolo înainte de următoarea lună nouă. 


Au tocmit provizii, cai, căruțe Și vinho (așa numeau răsăritenii băutura 
cea neagră). Locuitorii orașului, fericiţi nevoie mare să-i vadă că ridică 
tabăra, le furnizau tot ce doreau. 

Cele trei corăbii le-au lăsat lângă turnul din apă. Erau tustrele atât de 
Șubrezite, încât n-ar fi fost înţelept să continue călătoria pe apă, mai ales că 
nu Știau până unde era practicabil fluviul acela, pe care tunșii îl numeau 
Tejo. 

Neștiind unde să se ducă, neavând niciun motiv să prefere o anume 
direcţie și nu alta, au pornit-o pe jos de-a lungul malului fluviului, despre 
care Caterina le spusese că ajunge până-n Castilia. Ce-aveau să facă acolo? 
Atahualpa n-avea nici cea mai mică idee. Însă „Castilia” era un cuvânt ȘI, 
chiar dacă deocamdată era gol de conţinut, avea totuși forța cuvintelor. 
Putea servi drept scop la fel de bine ca oricare altul. 

Pe drum au întâlnit cadavre zdrobite de brazde de pământ, sate distruse, 
răsăriteni copleșiți de suferinţă. Reacţiile la trecerea lor puteau fi foarte 
diferite. Locuitorii unui sat numit Alverca s-au uitat la ei ca la niște ființe 
supranaturale. La Alhandra li s-a cerut de pomană. Vila Franca de Xira i-a 
primit cu ospitalitate, în ciuda sărăciei extreme la care ajunseseră localnicii. 
În schimb, au trebuit să se lupte cu populaţia din Santarem, care i-a 
întâmpinat cu furci Și coase, căzută pradă unei furii ucigașe de nestăvilit. 

După mai multe zile, Higuenamota Și-a dat seama că înţelege tot mai 
bine ce spun răsăritenii pe care-i întâlnesc în drum. 

Atahualpa Ştia ce înseamnă asta: ajunseseră în Castilia. Însă iubitei sale i- 
a zis să nu divulge acest lucru. Au mers mai departe de-a lungul fluviului. 
La urma urmelor, mai bine trăiau o viaţă de pribegie decât să fi căzut în 
mâna lui Huascar ori să fi pierit pe mare, iar oamenii săi se obișnuiseră cu 
viaţa aceea după fuga din Quito. 

Au mers așa, pătrunzând tot mai adânc pe acele pământuri, pe drumurile 
Și prin satele ce le ieșeau în cale, până la un oraș numit Toledo. 


12. Toledo 


Au găsit acel oraș cocoţat pe un gurgui stâncos Și l-au îndrăgit pe loc. 

Erau acolo un pod de piatră, care trecea peste Tejo, ziduri crenelate, ce 
înconjurau orașul, templul acela, care se zbârlea către cer, Și palatele acelea 
masive, puse parcă pe munte de mâna uriașă a lui Viracocha. 


Toledo le oferea călătorilor imaginea unei fortărețe de necucerit, însă 
văzând cortegiul incașilor, gărzile de la pod s-au dat deoparte pentru a-l 
lăsa să treacă, fără a pune vreo întrebare. 

Trupa lui Atahualpa s-a împrăștiat pe străduţele înguste. Prăvăliui erau cu 
duiumul, dar orașul părea pustiu. O larmă îndepărtată i-a condus totuși într- 
o piaţă mare, unde se strânseseră toți localnicii. Era vorba, în mod evident, 
de o ocazie specială. 

Spectacolul de acolo i-a intrigat pe quitoneni. Atahualpa însuși, cunoscut 
Și admirat pentru capacitatea de-a nu se dezice niciodată de calmul său 
imperial, inclusiv în faţa lucrurilor Și a situaţiilor celor mai surprinzătoare, 
nu Și-a putut ascunde o ușoară expresie de curiozitate. 

În mijlocul pieţei, închiși într-un fel de cușcă, erau niște bărbaţi și femei 
cu capul acoperit de o scufie țuguiată și îmbrăcaţi cu o zeghe când galbenă, 
când neagră, pe care erau pictate niște cruci roșii Și niște flăcări. Pe zeghile 
galbene, flăcările erau îndreptate în jos. Unii aveau niște frânghi cu noduri 
petrecute în jurul gâtului. Toţi ţineau în mână câte o lumânare lungă și 
stinsă. Lângă ei se aflau niște cufere negre și niște păpuși de mărimea unui 
om. 

În faţa lor, aliniaţi în jurul unei mari cruci albe, ce părea ridicată special 
pentru acea ocazie, niște bărbați tunși, asemănători întrucâtva celor de la 
Lisabona, îl ascultau pe unul de-ai lor care ţinea un discurs lung, îndreptând 
un deget acuzator spre scufiile din cușcă. 

Pe margine, Higuenamota îi reperase pe cacici: atitudinea lor și 
veșmintele de calitate îi trădau. Femeia, o tânără blondă, semăna cu 
Caterina: avea același port Și aceeași privire. Așezat lângă ea, un bărbat 
chel într-o robă roșie arbora o figură atât de uscată Și de osoasă încât părea 
mumificat. Mai mulţi soldați înarmaţi stăteau drepți în spatele lor, ca niște 
apărători de un devotament ostentativ. 

Restul pieţei era ocupat în întregime de o mulţime deasă și fremătătoare, 
atentă la cuvintele rostite de pe estradă, intonând niște cântece la intervale 
regulate și aproape dansând. 

Higuenamota înţelegea cu greu acele discursuri ciudate, unele pasaje erau 
într-o limbă necunoscută ei, iar ideea generală nu era deloc clară. 
Purtătorilor de scufii li se cerea să se dezică de ceva, dar nu reușea să 
priceapă de ce anume. Rând pe rând, aceștia veneau în faţă și răspundeau 


Și, yo creo la toate întrebările care li se puneau — mai puțin cei care aveau 
căluș la gură. 

Semnificaţia rituală a ceremoniei, sau solemnitatea ei, îi scăpa cubanezei, 
la fel ca și tovarășilor săi. 

Un tânăr îmbrăcat sărăcăcios, dar destul de bine făcut, se apropiase de ca 
timid, fixându-i cu privirea goliciunea de sub mantia din puf de liliac. Când 
cântecele s-au pornit din nou, ea l-a întrebat ce înseamnă toate astea. 
Tânărul cel sfios s-a dat un pas înapoi, dar, spre deosebire de preoti, 
îndrăznea s-o privească. 

Era vorba de judecarea unor conversos, bănuiţi că ar fi rămas credincioși 
vechii lor religii Și că ar umbla cu iudaisme. Puteau fi Și mahomedani sau 
iluminati sau luterani, deși aceștia se găseau mai rar prin zonă. Unii dintre 
cei de acolo erau judecaţi pentru vorbe necuviincioase, blasfemie, 
superstiție, bigamie, sodomie sau vrăjitorie (uneori capetele de acuzare se 
cumulau), însă aceștia primeau pedepse mai ușoare: amendă, biciuire, 
temniţă sau galeră. Tânărul i-a explicat că flăcările îndreptate în jos le erau 
rezervate celor care aveau să scape de rug. I l-a arătat pe unul dintre 
purtătorii de scufie care era acuzat că gătea mai mult cu ulei de măsline 
decât cu untură. Cel puţin asta i-a tradus ea lui Atahualpa, deși nu era 
sigură că înţelesese pe de-a-ntregul natura acelei crime. Cântecele răsunau 
în continuare. 

După spusele tânărului, judecătorii erau niște șerpi veninoși, iar mamele 
lor aveau obiceiul de a se vinde bărbaţilor, dar unul dintre ei îi inspira totuși 
respect, fiindcă făcuse studii într-un oraș numit Salamanca, ce era dedicat 
în întregime cunoașterii Și adăpostea, după părerea lui, toată știința lumii. 

A fost dezvelită o cruce verde, ce fusese acoperită în prealabil cu un 
linţoliu negru. Apoi mai-marele judecătorilor s-a adresat băncii cacicilor. 

Tânăra blondă era regina acelei țări, iar mumia în robă roșie era 
dregătorul ei. 

Ceremonia durase atât de mult, încât li se împărțeau gustări 
participanților — judecători, acuzați, notabilităţi. 

Apoi, niște bărbați înarmaţi i-au adus pe condamnații în zeghe neagră, 
dimpreună cu cuferele negre și cu păpușile de mărimea unui om. 
Atahualpa, curios, s-a luat după acel cortegiu. Cum nu se ostenise să-și 
informeze generalii asupra intențţiilor sale, Ruminahui le-a ordonat 
celorlalți să-l aștepte și s-a dus cu el, la fel ca Higuenamota, care a 


considerat că ordinul nu o privea Și pe ea, însoțită de răsăriteanul cel tânăr 
ȘI sfios. 

Au dat într-o altă piaţă, unde fuseseră ridicaţi niște stâlpi cu inele de fier 
Și cu legături de vreascuri dispuse de jur-împrejur. Soldaţii au aprins 
primele ruguri, în care au aruncat mai întâi cuferele negre și păpușile de 
mărimea unui om. 

Apoi i-au legat pe condamnați de stâlpi. 

Urmând o logică misterioasă, de neînțeles pentru quitoneni, i-au 
sugrumat pe câțiva dintre ei înainte de a-i lăsa pradă flăcărilor — iar tânărul 
cel sfios le-a explicat că era vorba de un act de clemenţă —, însă alţii, ale 
căror nelegiuiri erau pesemne mai grave, au fost arși de vii. Tuturor li s-a 
făcut acel semn pe care-l văzuseră la Caterina, constând în trecerea mâinii 
peste faţă și peste piept. 

Sacrificiile umane nu le erau străine incașilor. Și totuși, știm că 
Atahualpa, deși n-a vrut să lase a 1 se citi ceva pe chip, a fost Șocat de 
spectacolul acelor trupuri care se contorsionau, arzând, și de urletele celor 
supuși unui asemenea supliciu. 

Mulțimea a rămas pe loc, privind vâlvătăile până târziu în noapte. 

Prezenţa quitonenilor nu putea rămâne neobservată. Au venit după ei 
pentru a-i prezenta reginei. 

Aceasta se numea Isabela și era sora lui Joo, regele Portugaliei, dar, 
asemenea Caterinei, vorbea în castiliană, așa că Higuenamota o putea 
înţelege. Altminteri, era mai frumoasă decât cumnata sa Și mai bogat 
împodobită. Soţul ei domnea peste ţara numită Spania și peste un ţinut 
îndepărtat, numit „Sfântul Imperiu Romano-German”, pe care trebuia să-l 
conducă din ţara în care se născuse și să-l apere de un imperiu rival, din est. 

Fratele ei îi scrisese pentru a o anunţa cu privire la sosirea unor indieni 
veniți din vest. Ea dorea să întâmpine cum se cuvine ceea ce credea a fi o 
solie din Cipango sau Cathay, fapt care o obligă să accepte, spunea ea 
râzând, că pământul e rotund. 

Lui Atahualpa i s-a părut că observă la câțiva dintre tunșii care ascultau 
acel discurs, începând cu mumia în robă roșie, o anumită îngrijorare, sau 
cel puțin o reținere. Unul dintre ei, care se prezenta drept obispo Și 
inquisidor Şi răspundea la numele de Valverde, i-a întrebat dacă 
recunoșteau Santa Trinidad. Atahualpa a pus să i se răspundă că el, unul, nu 
o cunoștea. A urmat un lung moment de tăcere. 


Quitonenii au fost cazaţi în palat, iar câteva dintre slugile reginei s-au 
îngrijit de animalele lor. 

A doua zi, s-au preumblat pe străzi, stârnind o curiozitate moderată 
printre localnici, probabil ghiftuiţi și încă ameţiţi după ceremonia din ajun. 

În trupa lui Atahualpa era și un fierar cu părul roșu, numit Puka Amaru. 
Acesta a băgat de seamă că armele făcute de meșterii din Toledo erau de o 
calitate aproape egală cu a celor din Lambayeque. S-a dus la Ruminahui Și 
i-a spus cele observate, iar acesta l-a însărcinat cu întreținerea 
armamentului. Puka Amaru a adunat securile, săbiile, suliţele, bâtele cu cap 
ghintuit Și le-a dus la fierari locali, care s-au extaziat văzând cu ce fineţe 
fusese lucrat metalul. Împreună, au uns, au ascutit, au făcut schimburi. Puka 
Amaru a fost nespus de mulțumit că putea dispune de scule atât de bune: 
pilele, dălțile, foalele de forjă erau fără cusur, iar oamenii săi au putut 
fasona fierul pe nicovale de toată isprava. Măciucile ghintuite le-au stârnit 
interesul celor din Toledo. Topoarele lungi le plăceau și ele; aveau și ei 
ceva similar, cărora le ziceau alabardas. Ce propuneau ei, în replică, erau 
niște spade drepte, cu garda în formă de cruce, Și niște săbii curbate, care 
semănau cu niște macete mai lungi. Acesta a fost, după descoperirea 
băuturii negre, cu reflexii roșiatice, unul dintre primele schimburi culturale 
între quitoneni Și locuitorii Lumii Noi. Altminteri, băutura neagră din 
Toledo nu era mai puţin savuroasă decât cea din Lisabona. Câteva tinere 
femei din suita lui Atahualpa povestiseră despre groaza mai multor tunși, la 
Lisabona, atunci când ele vruseseră să li se ofere. La Toledo, în schimb, 
bărbați s-au amestecat cu femeile. 

Această concordie n-a durat însă prea mult. 

Era o chestiune legată de Santa Trinidad care li se părea extrem de 
problematică preoților locali, adunaţi într-un fel de consiliu numit Suprema. 
Aceștia își manifestau cu obstinaţie dorinţa de a ști dacă Atahualpa credea 
sau nu că un anume lisus era fiul lui Dumnezeu. Atahualpa punea să li se 
răspundă că Viracocha crease lumea cu mult timp în urmă, dar că el, unul, 
încetase să mai creadă în Pachacamac, fiul Soarelui și al Lunii. Răspunsul 
acela, care se voia plin de bunăvoință, părea să-i pună în încurcătură, 
fiindcă atunci amuţeau, uitându-se unii la alții cu coada ochiului. 

Înțelegerea era ca quitonenii să aștepte întoarcerea regelui Carol, soţul 
Isabelei, care avea să fie înștiințat fără întârziere de prezenţa lui Atahualpa 
Și a delegației lui. Numai că preotul cu cap de mumie, care purta numele de 


Tavera ȘI titlul de cardinal, nu era de acord cu chemarea acasă a regelui, 
întrucât acesta, după părerea lui, avea treburi mult mai importante de 
rezolvat într-o regiune din nord, denumită Țările de Jos. 

Regina Isabela nu era de aceeași părere, dorindu-și foarte tare ca soțul ei 
să se întoarcă. Ea îi cerea consiliului Suprema, Și în special preotului 
Valverde, să binevoiască a nu-i mai deranja oaspeţii. Cererea respectivă era 
făcută cu multă grație, însă Suprema nu părea dispusă să-i dea curs, 
continuând cu întrebări despre numărul sfintelor taine și despre celibatul 
preoților. Atahualpa a pus să li se răspundă că, în ţara lui, chestiunile legate 
de zei le erau încredințate preoteselor. Femeile desemnate în acest scop erau 
devotate cultului Soarelui și slujirii împăratului. Întregul consiliu a 
protestat, indignat. Împăciuitor Şi nevrând să șocheze pe nimeni, Atahualpa 
le-a trimis cea mai înflăcărată preoteasă din suita sa pentru a le spune cum 
funcționa acel cult, întrucât păreau foarte interesaţi de el. Consiliul a refuzat 
s-o primească. 

La puţin timp după aceea, oamenii lui Quizquiz au raportat despre niște 
zvonuri care umblau prin oraș: se spunea despre vizitatori că erau de fapt 
moros sau turcos. Cuvântul hereticos revenea adeseori, iar Quizquiz îȘi 
dădea seama că nu era ceva măgulitor. 

Într-o seară, o bătrână a venit s-o prevină pe Higuenamota că Suprema 
hotărâse arestarea lor, a tuturor, a doua zi în zori Și că aveau să fie judecați 
ȘI arși ca niște conversos. Era o bătrână evreică ce-și văzuse mai toată 
familia pierind pe rug. Nu-i mai rămăsese decât un fiu. 

Higuenamota s-a dus imediat să-i spună lui Atahualpa despre 
avertismentul bătrânei. Cei doi i-au chemat la ei pe generali și pe Coya 
Asarpay, pentru a pune la cale un plan de acţiune. Quitonenii înțelegeau că 
se petreceau niște lucruri grave între diferitele grupări de credincioși — 
evrei Și conversos, mauri mahomedani, luterani, creștini vechi Și noi. Nu 
pricepeau prea bine care era miza din spatele acelor povești cu zeul țintuit 
în cuie Și cu gătitul în untură, dar își dăduseră seama că răsăritenii luau 
acele lucruri foarte în serios, după cum o dovedise cu prisosinţă ceremonia 
cu ruguri. 

S-a pus la cale un plan de acțiune. Trebuiau anihilate toate forțele: 
Suprema, gărzile, escorta reginei Și cea a lui Tavera. Toţi soldații aflați în 
oraș. Și, de fapt, toţi locuitorii, a căror reacţie nu putea fi anticipată, dar 


care, după spusele iscoadelor lui Quizquiz, păreau a avea un potențial de 
ostilitate. 

Higuenamota s-a împotrivit, spunând că nu toţi erau vinovaţi Și că printre 
locuitori, în afară de evreica bătrână, care venise s-o avertizeze, mai erau ȘI 
viitoarele victime ale Supremei. 

Coya Asarpay a replicat spunând că, întrucât aceștia aveau oricum să 
cadă victime mai devreme sau mai târziu, orice triere era inutilă. Ba mai 
mult, uciderea lor acum ar fi un act de mărinimie, căci îi cruța de arderea pe 
rug. 

Chalco Chimac a atras însă atenția că oamenii aceștia, conversos, mauri, 
vrăjitori, bigami, iluminati sau luterani, orice ar fi însemnat toate astea, erau 
ȘI singurii potențiali aliaţi ai quitonenilor, care, până una-alta, n-aveau nici 
un alt sprijin. 

Quizquiz a întrebat cum aveau să-i recunoască, la o adică, pe cei pe care 
trebuiau să-i cruţe. 

Higuenamota întrevedea o modalitate foarte simplă: numai creștinii 
făceau semnul acela cu trecerea mâinii peste faţă și peste piept. ÎI făceau în 
tot felul de momente, iar din câte-și amintea de la spaniolii pe care-i 
cunoscuse când era copilă, cu atât mai abitir aveau să-l facă dacă simțeau 
apropierea morţii. Or, celor care riscau arderea pe rug li se reproșa tocmai 
faptul că nu erau buni creștini. 

Ruminahui a spus că, în acest caz, era suficient să-i cruţe pe cei care n- 
aveau să facă semnul respectiv Și să-i omoare pe toți ceilalți. 

Atahualpa a hotărât că așa vor face, pe cât le va sta în putinţă. 

S-au împărțit armele Și s-au potcovit caii pe ascuns. Cu toţii, inclusiv 
nobilii, femeile Și copiii aflaţi la vârsta la care puteau ţine în mână un topor, 
s-au pregătit de luptă. Nu făcuseră toată acea călătorie, nu scăpaseră de 
răzbunarea lui Huascar, nu supraviețuiseră furtunilor pentru a sfârși fripți 
ca niște porcușori-de-mare la proţap, ori sugrumați de niște sălbatici 
păroși. 

Cu puțin înainte de-a se crăpa de ziuă, Quizquiz a dat semnalul. 

Au fost anihilați mai întâi rândașii de la grajduri, apoi au fost ucise 
gărzile din palat Și au fost puși sub cheie preoții Și cacicii. Regina a fost 
izolată în camera ei. Au luat soldații prin surprindere, iar o bună parte dintre 
ei au fost uciși înainte să le dea prin gând să se apere. Morților li s-au luat 


ciomegele de foc. Apoi, cum urletele îi scoseseră din case pe localnici, s-a 
pornit într-o Șarjă călare pe străzi. 

A fost un imens carnagiu. Săbule de Toledo și securile de Lambayeque 
au străpuns Și au despicat fără a ţine cont de îndeletnicire, vârstă sau sex. 
Au fost sugrumaţi oameni în casele lor. Cei care au încercat să se apere au 
fost tăiaţi cu sabia ca Și ceilalţi. Unii s-au refugiat în templul acela căruia-i 
ziceau „catedrală”. Quizquiz a ordonat să i se dea foc. Zeul lor țintuit în 
cuie nu le-a fost de niciun ajutor. 

Tânărul cel sfios care o abordase pe Higuenamota a fost surprins în 
timpul asaltului. A încercat să se adăpostească pe sub cerdace, a vrut să se 
ascundă prin curţi interioare, dar o ceată de quitoneni furioși l-a dibuit. 
Atunci a dat să fugă pe sus, pe acoperișuri, dar a alunecat și a căzut pe 
caldarâm. Simţea moartea pe urmele lui, o moarte care scotea strigăte de 
luptă. Puka Amaru, cu care s-a trezit nas în nas, i-a zdrobit umărul cu o 
lovitură de măciucă ghintuită. Însă tânărul rănit, mânat de dorinţa de-a trăi, 
a reușit să se ridice Și să-și continue goana de animal hăituit. 

În timp ce masacrele continuau, Atahualpa s-a dus la membrii Supremei. 
I-a întrebat de ce puseseră la cale să-i distrugă, pe el și oamenii lui, iar 
aceștia au scos un fel de scâncet, arătând cu degetul către o efigie a zeului 
lor țintuit în cuie, agăţată pe perete. Repetau frenetic semnul acela cu mâna. 
Unii dintre ei au căzut în genunchi, ca loviți de trăsnet, și au început să 
tremure, scuturaţi de convulsii. 

A vrut să le spună că un zeu care cerea ca oamenii să fie arși de vii, 
oricare ar fi fost fărădelegea lor, era un zeu rău, pentru că trupul mortilor 
trebuia conservat, spre a putea continua să trăiască după moarte, Și că un 
asemenea zeu nu merita să fie adorat. 

Cum însă în acel moment Higuenamota nu era cu el pentru a-i servi drept 
tălmaci, a socotit că era mai simplu să pună să fie executaţi. Avea să le 
expună capetele drept avertisment. Preotul Valverde a murit aruncând niște 
blesteme al căror conținut nimeni nu l-a putut desluși. 

Prinţesa cubaneză ieșise pentru a se asigura că bătrâna care o avertizase 
nu avea de ce să-și facă griji. Aceasta trăia cu fiul ei într-un cartier cruțat în 
cea mai mare parte de violenţe, căci quitonenii observaseră că acolo nu se 
făcea semnul cu mâna. 

Totuși, prinţesa a auzit niște ţipete și un zgomot ca de cavalcadă. O 
făptură plină de sânge a venit să se arunce la picioarele ei, urmată de o haită 


de quitoneni, condusă de un fierar cu părul roșu. L-a recunoscut pe tânărul 
sfios Și le-a poruncit urmăritorilor săi să-l lase în viaţă. Puka Amaru, care 
strâmba din nas pentru că trebuia să recunoască autoritatea unei prințese 
străine, a spus că ordinele erau clare Și că trebuia să le execute. Ea s-a 
apropiat însă de el, mai-mai să-și proptească pieptul în vârful sabiei pe care 
acesta o ţinea ridicată. Cine o atingea pe prinţesă era ca Și mort, fierarul 
ştia asta. Urmăritorii s-au răsucit fără chef pe călcâie și au plecat. 

Higuenamota s-a aplecat asupra tânărului, care încă mai respira. 

— Como te llamas? l-a întrebat ea. 

— Pedro Pizarro, a murmurat el. 

Prinţesa a hotărât că va fi pajul ei dacă rănile n-aveau să-l ucidă. 

În două ore, au ucis mai mult de trei mii de oameni. 

Odată întoarsă la palat, Higuenamota a fost chemată la Atahualpa pentru 
a-i servi din nou drept tălmaci. El a pus să fie aduși regina Și cacicii care 
fuseseră încarceraţi Și i-a întrebat de ce au vrut să-l omoare; aceștia i-au 
răspuns că nu ei erau de vină, ci că inchizitorii din Suprema îi târâseră în 
acea poveste; că Sfânta Inchiziţie nu se supunea autorităţii lor Și că regele 
Carol n-ar fi acceptat niciodată o asemenea crimă dacă ar fi fost înștiințat în 
această privinţă. 

După ce le-a reproșat că umblă cu vicleșuguri, le-a redat libertatea, iar a 
doua zi orașul era din nou populat, plin de femei și de copu, ca și cum 
nimic extraordinar nu s-ar fi întâmplat. 

În cele cincisprezece zile pe care le-au petrecut în Toledo, orașul și 
împrejurimile s-au bucurat de o pace desăvârșită; pe străzi era atâta forfotă 
că nici n-ai fi zis că se împuținaseră localnicii, iar afacerile se încheiau Și 
târgurile se ţineau la fel ca înainte. Numai capetele preoților, expuse în 
piaţa mare, aminteau de evenimentele recent petrecute. 

Atahualpa însă, care avea în grijă soarta poporului său, fie el și redus la 
mai puţin de două sute de supuși, trebuia să hotărască felul în care aveau să 
procedeze mai departe. A pus să fie arsă crucea cea mare Și verde, care 
însoţise ceremonia inchizitorilor, dar a socotit mai înțelept ca, deocamdată, 
să nu ceară să fie date jos nenumăratele efigii ale zeului țintuit în cuie. 

Le-a comunicat din nou reginei și ministrului ei, Tavera, dorinţa de a-l 
întâlni pe regele Carol. Regina i-a spus că soţul ei se dusese să apere un 
mare oraș din est, ameninţat de imperiul rival, al turcilor, dar că fuseseră 
trimişi niște mesageri care să-l informeze despre prezenţa lor la Toledo. 


Trebuia să aștepte, numai că așteptarea, după cum știa Și Atahualpa, este 
o mașteră care roade moralul trupelor, mai ales când se însoțește cu lipsa 
de acțiune. 

Chalco Chimac a atras atenţia că era mai bine, fără doar Și poate, să nu 
rămână într-un oraș unde tocmai fuseseră masacrați trei mii de locuitori. 

Quizquiz a sugerat să se ducă ei la Carol, dar Ruminahui a obiectat 
spunând că, dacă din cataclismul de la Lisabona și din dezordinea pe care 
acesta o produsese la sosirea lor putuseră scoate un oarece avantaj, o 
situaţie de război despre care nu știau nimic, nici în privința forțelor 
prezente, nici a terenului, Și a cărei pricină le era de neînțeles ascundea în 
schimb mult prea multe riscuri Și primejdii, mai ales pentru un grup alcătuit 
în mare parte din civili, oricât de căliţi ar fi fost după mai bine de un an de 
luptă pentru supravieţuire. 

S-au prezentat, așadar, în faţa reginei, care i-a primit în audienţă, așa 
cum se stabilise, căci vruseseră ca ea să-și păstreze însemnele protocolare 
ale autorităţii regale, fără a avea nici cea mai mică idee despre cum trebuiau 
să se poarte. Atahualpa era gătit cu un pieptar din aur Și cu o mantie lungă, 
din lână de alpaca albă, care-i impresiona foarte tare pe răsăritenii din 
asistenţă, dar nu se hotăra să înceapă a grăi. Atunci, Higuenamota a spus că 
solicitau un permis de liberă trecere. 

— Adónde? a întrebat regina. 

— Salamanca, a zis cubaneza. 

Regina i-a aruncat o privire îngrijorată ministrului ei cu cap de mumie. 
Cardinalul Tavera a întrebat din ce motiv aleseseră acea destinație. 
Higuenamota a răspuns că vor să profite de timpul cât așteptau întoarcerea 
regelui Carol pentru a studia istoria Și obiceiurile regatului Castiliei și ale 
Lumii Noi în general. 

— Barbari qui studeant! a zis Tavera ridicând ochii spre cer. 

În orice caz, răsăritenii nu erau în acel moment în măsură să stea la 
discuţii. Permisul de liberă trecere a fost eliberat, laolaltă cu niște scrisori 
de recomandare adresate celor mai eminențţi teologi din Salamanca. 

Bătrâna care o avertizase a venit din nou la Higuenamota. Voia să li se 
alăture quitonenilor, împreună cu fiul ei, dar și cu vreo alți douăzeci de 
oameni. Repeta întruna: 

— Cubanos! Cubanos! 


Atahualpa, care asculta fără să înțeleagă, Și-a dat seama că pentru bătrână 
ȘI, probabil, pentru cei mai mulți dintre răsăritenii pe care-i întâlniseră, 
inclusiv pentru regină și cardinal, ei erau cu toții cubanezi, aidoma 
tălmăcitoarei. Marele incaș voia să știe de ce doreau oamenii aceia să vină 
cu ei. Bătrâna i-a spus Higuenamotei că, după plecarea lor, o să vină alți 
inchizitori, iar aceștia o să continue cu persecuțiile asupra lor. 

Așa a obţinut Atahualpa primele lui întăriri, în persoana câtorva familii 
de conversos disperaţi, a unei mâini de eretici livizi, mai mult sau mai puțin 
exaltați, Și a tânărului Pedro Pizarro, pe jumătate mort. 


13. Maqueda 


întotdeauna găsea tânărul suveran, dacă nu un ţel care să-i facă oamenii 
să uite de ei înșiși, măcar o destinaţie, o direcție, un imbold care să-i ţină 
laolaltă trupele și să le dea avânt și putere, așa încât călătoria aceea 
imposibilă, inimaginabilă, care-i purtase mai întâi la porţile orașului Cuzco, 
pentru a-i îndepărta apoi de ele, ducându-i până-n centrul lumii şi 
trimițându-i după aceea la marginile ei, nu devenise niciodată pură rătăcire, 
sau cel puțin quitonenii n-o percepuseră niciodată astfel, altminteri mai 
mult ca sigur ar fi eșuat cu toţii pe tărâmul nebuniei. În venele lui 
Atahualpa curgea sângele lui Pachacutec și probabil că acesta mai mult 
decât orice altceva l-a ghidat în deciziile sale de până atunci, fiindcă la 
vremea aceea nu studiase încă filosofia politică a răsăriteanului din Florenţa 
ale cărui lucrări aveau doar să-l ajute să-și confirme harul de conducător, 
moștenit de la cel cunoscut ca Reformatorul, străbunicul său. 

Pe drumul spre Salamanca, s-au oprit la marginea unui sat numit 
Maqueda. Convins că vestea despre masacrul de la Toledo ajunsese până 
aici, Atahualpa a instalat tabăra în câmp, iar pe Quizquiz l-a trimis imediat 
în sat, ca la fiecare operaţiune de recunoaștere, însoțit de Higuenamota, 
pentru că ea le știa limba. 

Sătenii se strânseseră în jurul templului. Quizquiz și Higuenamota, care 
avusese grijă să-și ascundă goliciunea sub o mantie, s-au strecurat înăuntru, 
unde au dat peste o scenă cât se poate de stranie. Un tuns ţinea un discurs 
dintr-o gheretă de lemn, în faţa unui public destul de răsfirat. Spectacolul ce 
li se oferea celor doi vizitatori era foarte diferit de ceremonia solemnă de la 
Toledo, care se încheiase cu arderile pe rug, neavând nici fastul, nici 
gravitatea strivitoare ale aceleia. 


Dintr-odată însă, un bărbat cu o sabie la cingătoare a întrerupt discursul 
tunsului, copleșindu-i cu ocări. Higuenamota nu prindea prea bine detaliile, 
dar a înţeles că-l acuza că nu e ceea ce pretinde a fi. Cei doi bărbaţi s-au 
insultat reciproc până când tunsul a căzut în genunchi în ghereta lui, 
împreunându-și mâinile, ridicând ochii spre cer și rugându-și zeul să 
intervină în favoarea sa. 

Deîndată, ca lovit de trăsnet, bărbatul cu sabie s-a prăbușit pe podea și a 
prins a se zvârcoli, făcând spume la gură. Atunci, răsănitenii aflați de faţă au 
fost cuprinși de groază Și, năuciţi cu totul, l-au implorat pe tuns să desfacă 
vraja. Acesta a acceptat să coboare din gheretă și a trecut prin mulțime 
pentru a se apleca asupra trupului bărbatului scuturat de spasme. I-a pus pe 
frunte un fel de sul, rostind câteva cuvinte cu înţeles obscur, iar convulsule 
au încetat pe dată. 

Venindu-Și în fire, bărbatul cu sabie s-a grăbit să-și mărturisească supus 
recunoștința Și s-a retras. Consecința imediată a acelui episod a fost că 
mulțimea s-a năpustit către preot întinzând spre el niște bucăţi mici Și 
rotunde de cupru și de argint. Cu toții repetau un cuvânt pe care cubaneza 
nu-l cunoștea: indulgencia. 

Quizquiz Și Higuenamota au fost impresionați de puterea zeului țintuit în 
cuie (dacă el era într-adevăr, așa cum credeau ei, cel pe care tunsul îl 
invocase pentru a-i pedepsi oponentul). S-au dus să-i relateze întregul 
episod lui Atahualpa, care, după cum îi era obiceiul, nu a lăsat să se 
întrevadă nicio tulburare. Totuși, a socotit oportun să cântărească acea 
ameninţare. Moralul oamenilor săi era precar, nu trebuia zdruncinat de niște 
forțe supranaturale potențial ostile. Dar cum oare să procedeze? După 
povestea de la Toledo, Atahualpa voia să fie dat uitării și n-avea de gând să 
trimită pe nimeni după tunsul vrăjitor. Dorea să limiteze, pentru o vreme, 
contactul cu localnicii. Atunci Și-a amintit că grupului său i se alăturaseră 
niște răsăriteni. 

Tânărul Pedro Pizarro, pe care Higuenamota îl salvase de la pieire, 
prindea din nou puteri. Seara, îi povestea istorioare din ţara lui, pe care ea le 
traducea pentru soțiile și surorile lui Atahualpa. Cubaneza s-a dus la el să-i 
povestească despre scena la care asistase în templul din Maqueda și l-a 
întrebat de unde-i veneau tunsului acele puteri. Pedro Pizarro, după ce a 
ascultat cu atenție relatarea protectoarei sale, a început să râdă încetișor. 


— Ceea ce ai văzut, a spus el, sunt niște coţcari care s-au înţeles dinainte 
să joace acea comedie, cu unicul scop de a le lua niște bani sătenilor. 
Preotul face comerţ cu indulgenţe, adică le vinde credincioșilor niște bule 
pe care le scrie chiar el, probabil într-o latină de bâlci, și care le-ar permite, 
chipurile, să-și răscumpere păcatele și să-și salveze sufletul. Sunt convins 
că epistatul care s-a prefăcut că-i caută gâlceavă își are partea lui din 
câștigurile acestei mici afaceri. 

Higuenamota a tradus fără să înțeleagă. Ceea ce voiau însă să știe 
quitonenii privea puterea de a dobori adversarii de la distanţă, pe care 
tunsul părea s-o aibă de la zeul țintuit în cuie, și modul în care reușea 
acesta să se facă ascultat. Atunci Pedro Pizarro, care era tânăr, dar nu prost, 
Și-a explicitat spusele printr-un tablou pe care l-a pictat astfel: 

— Dacă o să vă ducețţi în sat în seara asta, când soarele va fi apus deja, o 
să-l găsiţi probabil pe preot în locuinţa lui, bând cu complicele său în 
sănătatea publicului credul, în faţa căruia i-ați văzut dând acea nostimă 
reprezentație. 

Apoi, înainte de a se întoarce în culcușul său ca să se odihnească, chinuit 
de vechile răni, dar râzând în continuare, a mai adăugat: 

— Câte farse din astea nu le-or face impostorii ăștia oamenilor simpli!... 

A fost prima lor lecţie despre Lumea Nouă. 


14. Salamanca 


Escalona, Almorox, Cebreros, Alvila... Au trecut prin alte sate, au întâlnit 
alţi oameni. Era ca o defilare de câini vagabonzi, de cerșetori, de cavaleri, 
de cruci de lemn purtate în procesiune. De pe marginea drumului, la fel ca 
în Tahuantinsuyu, țăranii aplecați asupra pământului se ridicau pentru a-i 
privi cum trec. 

Seara, Pedro Pizarro le istorisea legenda lui Roland și a Angelicăi, a lui 
Renaud călare pe credinciosul său Bayard, a lui Bradamante și a 
hipogrifului, și a lui Roger, Și a lui Ferragus căutându-și coiful, și a 
Olimpiei în luptă cu Cimosque, regele Frisiei. 

Cum Gradas, regele Sericaniei, a reușit să-l captureze pe împăratul Carol 
cel Mare în persoană, dar a fost apoi înfrânt de Astolf, care avea o lance 
fermecată: Atahualpa, care-și amintea cum fusese prins el însuși de 
oamenii lui Huascar Și cum evadase apoi, la începutul războiului civil, 
asculta cu atenţie acel pasaj. De asemenea, punea să 1 se repete descrierea 
archebuzelor din aventura Olimpiei. Voia să știe totul despre tunuri scurte, 
culevrine și bombarde, fiindcă acestea nu erau niște închipuiri; Pedro 
Pizarro îl asigura că, spre deosebire de răzbunănile aleatorii ale zeului țintuit 
în cuie, trăsnetul acelor mașinării, dacă Ştiai cum să le mânuiești, se 
producea negreșit Și neîntârziat. El însuși, deși foarte tânăr încă, primise o 
oarecare instrucție militară prin grija unchilor Și verilor săi. Când făceau 
câte un popas, iar restul trupei instala tabăra, soldații, sub conducerea lui, 
exersau cu ciomegele de foc. Lui Quizquiz i se păreau mai mult zgomotoase 
decât eficiente. 

Higuenamota îl îndrăgea pe tânărul acela destupat la minte pe care-l luase 
sub aripa sa. Atahualpa îl aprecia pentru cunoștințele pe care i le putea 
furniza despre ţara aceea și lumea de acolo. Așa a aflat că Spania era în 
război cu o ţară numită Franţa. 

Au adunat de pe drum un băieţel pe care l-au găsit într-un han din 
Tejares. Mama lui muncea ca servitoare acolo și era foarte chinuită, așa că, 
de milă, copilul a fost luat de femeile lui Atahualpa. 

În sfârșit, Salamanca a apărut la orizont. Au descoperit un oraș a cărui 
frumuseţe o întrecea pe cea a Toledoului. Ruminahui le-a arătat autorităților 
locale permisul de liberă trecere, iar acestea i-au primit cu oarece teamă, dar 
cu toate onorurile. Din nou, au fost lăsați în grija tunșilor, categorie a 


populaţiei care, hotărât lucru, acoperea activităţile cele mai diverse: 
adorarea propriului zeu, colectarea băuturii negre, depozitarea Și 
întreţinerea foilor vorbitoare. Erau preoţi, arhivari, dar Și amautas?, fiindcă 
discutau despre misterele lumii Și spuneau o mulţime povești, ba chiar Și 
haraveci”, căci unii dintre ei compuneau poeme după niște sisteme de 
versuri Și de strofe foarte bine structurate. Altminteri, cântau mult, 
întotdeauna în cor, niște melodii tărăgănate Și grave, fără a fi acompaniaţi 
de alt instrument în afară de vocea lor. La fel ca la Lisabona, Și cu toate că 
păreau să fi făcut legământ de sărăcie, locuiau în clădirile cele mai 
generoase. 

Școlarii care populau orașul se distrau căutând pe poarta uneia dintre ele 
o broască de piatră ascunsă într-o încrengătură de ornamente sculptate. 
Atahualpa, care se oprise să contemple lucrarea, nu vedea broasca. Un 
cerșetor orb, care stătea cu mâna întinsă lângă poartă, i-a spus așa: 

— Quien piensa que el soldado que es primero del escala tiene mas 
aborrecido el vivir? 

Incașul, care ieșise din lectică, nu s-a simţit ofensat de acea interpelare; 
i-a cerut Higuenamotei să-i traducă (deși începuse să înţeleagă și el ceva 
frânturi de castiliană). 

Iar cerșetorul a continuat cu aceste vorbe ciudate: 

— Nicio scriere n-ar trebui ruptă sau distrusă, câtă vreme nu e cu totul 
detestabilă, ci, dimpotrivă, ar trebui comunicată tuturor, mai ales dacă-i 
inofensivă Și se pot trage din ea oarece foloase. 

Tunsul care-i însoțea voia să-l facă pe orb să tacă, însă Atahualpa l-a oprit 
cu o mișcare a mâinii. Astfel, orbul Și-a putut toarce mai departe firul 
gândirii sale obscure: 

— Dacă n-ar fi așa, atunci, într-adevăr, destul de puțini dintre cei care 
scriu ar scrie pentru un singur cititor, fiindcă lucrul acesta nu se face fără 
osteneală, iar dacă ei își dau osteneala, vor să fie răsplătiți, nu în bani, ci 
prin faptul că operele lor o să fie văzute, citite ȘI, eventual, lăudate. Cum 
spune Cicero: „Onorurile produc artele”. 

A fost rândul lui Pedro Pizarro, care avea oarece școală, să-i explice în 
Șoaptă lui Atahualpa că Cicero era un mare amauta care trăise cu mult timp 
în urmă. 


— Crezi dumneata că soldatul care se aruncă primul în luptă prețuiește 
viaţa mai puţin ca alţii? Cu siguranță că nu; numai dorinţa de glorie îl face 
să se expună primejdiei. În arte Și în litere e la fel. 

Apoi, ca Și cum ar fi simțit prezenţa tunsului, bătrânul orb s-a întors către 
el: 

— Teologii predică foarte bine, ca niște oameni care doresc cu tărie 
salvarea sufletelor. Dar ia întreabă-l pe domnul dacă s-ar supăra să 1 se 
spună: „O, ce minunat a predicat Sfintia Voastră!”. 

Orbul râdea cu gura până la urechi. Atahualpa Și-a scos unul dintre cercei 
ȘI 1 l-a pus în palmă. Apoi Și-au continuat vizita, în vreme ce tunsul îi 
vorbea despre index, heretico Şi auto-da-fe. 

Atahualpa și mai ales Higuenamota erau foarte miraţi de un lucru pe 
care-l observaseră: existau, printre localnici, oameni cu burta plină Și cu un 
trai lesnicios, în vreme ce semeni de-ai lor le cerșeau pe la porti, Uscaţi de 
foame Și de sărăcie. Lui Atahualpa și mai ales Higuenamotei li se părea 
ciudat că nevoiașii aceia îndurau o asemenea nedreptate fără să-i ia pe 
ceilalți de gât ori să le dea foc caselor. 

Pedro Pizarro Ştia să descifreze foile vorbitoare. Pusese mâna pe o 
lucrare tradusă în taină de un tuns, pe care o ţinea sub haină și din care le 
citea pasaje împăratului incaș Și însoțitoarei sale cubaneze: „,... căci, dacă 
cei mari își dau seama că nu pot să reziste poporului, ei încep să acorde 
faimă ȘI stimă unuia dintre ei ȘI îl fac principe, pentru ca la adăpostul lui să 
poată să-și satisfacă toate poftele”. 

Era un tratat politic sosit de curând dintr-o ţară numită Florenţa, pe care 
tânărul Atahualpa, în înțelepciunea lui atavică, îl simţea ca putându-i fi de 
un oarece folos în viitor, căci acolo mai stătea scris și că: „În afară de 
aceasta, pe cei mari nu poți să-i mulțumești în mod cinstit Și fără a le face 
rău celorlalți, pe când poporul îl poţi mulțumi astfel; căci dorinţele 
poporului sunt mai cinstite decât ale celor mari, întrucât aceștia din urmă 
vor să asuprească, iar celălalt vrea să nu fie asuprit”!0. 

Nu că tânărului împărat i-ar fi păsat prea tare de fericirea popoarelor. 
Zdrobise fără nicio strângere de inimă și revoltele din Canare, și pe câinii 
ăia din Tumbes, cum îi plăcea lui să-i numească, Și pe cei din Toledo. Dar 
simţea că avea o anumită responsabilitate pentru poporul său, așa redus 
cum era la doar două sute de capete, ultimii supraviețuitori ai imperiului 


Chinchansuyu. Ştia că, pentru a-i salva, trebuia să facă față unor adversari 
puternici Și numeroși, împotriva cărora trebuia să compună o partitură 
politică foarte subtilă, folosindu-se de toate avantajele terenului Și de o 
înţelegere profundă a echilibrelor și raporturilor de forță, i s-a părut că acel 
Niccolo Machiavelli nu dădea sfaturi proaste. 

Quizquiz s-a aplecat asupra hărților regiunii: voia să știe cum se înălțau 
munții, cum se deschideau văile, cum se întindeau câmpiile; voia să 
înțeleagă natura fluviilor Și a mlaștinilor. A fost foarte atent la acele lucruri. 

Chalco Chimac se iniția în disciplina care stabilea aplicarea legilor Și a 
pedepselor, stând pe lângă un tuns de mare reputaţie, ce se numea Francisco 
de Vitoria. 

Higuenamota învăţa să descifreze foile vorbitoare de la tânărul său 
protejat, care a devenit preceptorul ei Și, zice-se, chiar mai mult. 

Atahualpa descoperea fascinat istoria încâlcită a regilor locali. 

Cu toții rămâneau perplecși în faţa explicaților date de tunși fabulelor 
cuprinse în cutia vorbitoare, pe care o citau în legătură cu orice, de care nu 
se despărțeau aproape niciodată și căreia îi dedicau o adoraţie obsesivă. 
Sistemul de organizare sacerdotală de care aparţineau tunșii părea totodată 
de o infinită complexitate. Quitonenii pricepeau însă două lucruri: exista un 
loc numit Roma, care stârnea cel mai mare respect, și un preot numit 
Luther, care stârnea cea mai mare agitație. Până și acel Francisco de 
Vitoria, care părea de o înţelepciune superioară, se înfierbânta la evocarea 
acestui coleg. Atahualpa și oamenii săi nu reușeau să priceapă natura 
diferendului, însă trebuia să fi fost de mare amploare, de vreme ce era motiv 
de război în Nord. 

Una dintre fabule le displăcea în mod deosebit: povestea unui păstor 
căruia zeul îi ia totul — femeie, copii, animale, sănătate, bogăție —, din joacă, 
în urma unui pariu cu un demon, parcă pentru a mai scăpa de plictiseală, ori 
din orgoliu, pentru a pune la încercare credinţa bietului om Și a arăta cât de 
devotat rămâne el în orice împrejurare. Zeul acesta nu li se părea deloc 
serios quitonenilor, iar faptul că în final îi restituie toate bunurile — femeie, 
copii, animale — bietului păstor (sporindu-le numărul, ca pentru a-și face 
iertată farsa) nu reușea decât să le crească neîncrederea în privinţa lui. 
Viracocha nu s-ar fi gândit niciodată la un joc atât de pueril și de crud. Cât 
privește Soarele, traseul lui imperturbabil îl plasa cu mult deasupra unor 
asemenea copilării. 


Ceremonia liturghiei însă îi interesa. Sunetele orgii le mângâiau 
timpanele Și le mergeau până-n inimă. Micuţele Cusi Rimay Și Quispe Sisa 
învățau să facă semnul crucii, în joacă, și ziceau că vor să fie botezate. 

După câteva zile, tunșii din Salamanca au prins a negustori cu tinerii 
quitoneni mai ceva ca cei din Lisabona. Unii s-au îngrășat. Unii tunși s-au 
îmbolnăvit. 

Lui Atahualpa îi plăcea să-l asculte pe Francisco de Vitoria vorbindu-i 
despre drept natural, teologie pozitivă, liber arbitru, precum Și despre alte 
noțiuni a căror complexitate, adăugată faptului că la vremea respectivă 
incașul nu stăpânea încă prea bine castiliană, făcea înţelegerea aleatorie Și, 
în consecinţă, dialogul limitat. 

Apoi, într-o zi, a venit vestea despre întoarcerea lui Carol Quintul. Pedro 
Pizarro le spusese atâtea povești cu paladini încât se așteptau să-i 
întâlnească pe însuși Carol cel Mare, împăratul francilor, Și pe nepotul său 
Roland, înarmat cu credincioasa-i sabie Durandal. Acel Carol nu era însă 
nici el un oarecare, după cum aveau să se convingă singuri. Armata lui, pe 
care o presimţeau extraordinară, se apropia de Salamanca, precedată de 
zvonul succeselor sale în ţări îndepărtate. (Realitatea era ceva mai ambiguă, 
dar asta n-aveau s-o descopere decât mai târziu.) 

S-a hotărât trimiterea unei solii în întâmpinarea sa. Chalco Chimac Și 
Quizquiz au fost însărcinaţi cu acea solie. În schimb, Atahualpa nu i-a 
permis Higuenamotei să-i însoţească: ibovnica lui n-avea să fie Angelica 
acelui Carol. În locul ei, un tuns care se arătase interesat de limba quechua 
avea să facă oficiul de tălmaci. În orice caz, solia respectivă era în primul 
rând un pretext pentru o misiune de recunoaștere. Chalco Chimac a 
considerat totuși nimerit să ia cu el puma lui Atahualpa și câţiva papagali, 
folositori în tot felul de împrejurări. 


15. Carol 


Treizeci de călăreți s-au pornit la drum. Calea le-a fost tăiată de un râu pe 
care l-au trecut printr-un vad. Apoi au văzut tabăra: un câmp plin de corturi 
mari. Fuseseră oare anunţaţi de venirea lor? Niște soldați cu izmene 
bufante s-au dat în lături pentru a-i lăsa să treacă. Caii înaintau printr-o 
pădure de lănci Și steaguri. Au fost întâmpinați de un bărbat pleșuv, cu 
barbă albă, drapat într-o manta de blană neagră, cu un lanţ de argint în jurul 
gâtului și un inel cu piatră roșie la mâna stângă. Acesta i-a poftit pe 


Quizquiz Și Chalco Chimac să intre într-un cort în faţa căruia stăteau de 
gardă paisprezece soldaţi înarmaţi până-n dinţi. Cei doi generali au 
descălecat Și au intrat, escortaţi numai de tălmaci, de papagali și de puma 
ţinută în lesă. 

Înăuntru, Carol Quintul, înconjurat de mai mulţi curteni, stătea așezat pe 
un jilț de lemn. Avea o barbă neagră, o jiletcă roșie și ciorapi albi. Cei doi 
vizitatori au fost impresionați de falca lui de crocodil și de nasul său de 
tapir. Chalco Chimac a vrut să se apropie pentru a-i oferi în dar papagalii, 
însă două gărzi s-au interpus imediat. Păsările au fost luate, fapt care i-a 
făcut pe cei doi generali să creadă că darul le fusese acceptat, numai că 
monarhul nu rostise niciun cuvânt, nu aruncase nici măcar o privire spre 
penele multicolore. Omul stătea cu gura căscată Și părea cu gândurile în altă 
parte. La picioarele lui era culcat un câine lung și alb, pe care-l mângâia 
mecanic. Tăcerea s-a prelungit, tulburată doar de răgetele pumei, cărora 
câinele le răspundea cu un mârâit surd, acesta fiind multă vreme singurul 
dialog. Cei doi generali așteptau, nesiguri, în picioare. În cele din urmă, la 
un semn al împăratului, i s-a întins fiecăruia câte o cupă cu niște akha foarte 
limpede, dar numai Chalco Chimac a acceptat-o. Carol a pus să 1 se toarne 
Și lui într-o cupă de aur, pe care a golit-o dintr-o sorbire. Și-a șters cu dosul 
mâinii spuma care-i rămăsese pe buze. Băutura era însoțită de o pasăre 
friptă, servită pe o tavă din argint, din care a smuls o pulpă pe care s-a 
apucat s-o roadă metodic, iar quitonenii urmăreau, fascinați, picăturile de 
grăsime care-i cădeau în barbă. Apoi i-a aruncat câinelui osul și a grăit cu o 
voce ciudată, joasă, aproape imperceptibilă. Voia să știe dacă, așa cum îi 
scrisese soața sa, oamenii lui Atahualpa veniseră din Indii pe Marea Ocean. 
Avea convingerea că nu erau de baștină din insula Vera Cruz, de unde 
portughezii își aduceau lemnul roșu: cei de acolo nu erau, din câte-i 
relatase sora lui, regina Portugaliei, decât niște sălbatici mâncători de 
oameni. Chalco Chimac a încercat să-i povestească despre Tahuantinsuyu ȘI 
despre războiul lui Atahualpa împotriva fratelui său, dar monarhul l-a 
întrerupt, ţinând să pomenească despre propriile lui războaie împotriva unui 
rege foarte puternic, numit Soliman. Chalco Chimac l-a asigurat că, dacă 
voia, Atahualpa și oamenii lui aveau să meargă să-l supună pe acel 
Soliman. Carol Quintul a izbucnit într-un râs strident. Oamenii care-l 
înconjurau au râs laolaltă cu el, dar quitonenii nu Și-au dat seama dacă era 
un râs de complezenţă sau dacă ideea li se părea și lor extravagantă. În cele 


din urmă, Carol Quintul s-a ridicat din jilțul său, dând la iveală o statură 
mediocră, Și a strigat că Atahualpa trebuia să plătească pentru jignirea de la 
Toledo. Incitat de furia stăpânului său, împins de dorinţa, obișnuită la 
specia lui, de a-l imita, de a-i fi pe plac și a-l apăra, câinele cel lung și alb a 
ţâșnit în patru labe și a început să latre la vizitatori. Numai că, făcând 
mișcarea aceasta, a înaintat un pic cam prea mult. Puma a scos un Șuierat 
răgușit ȘI, iute ca un fulger, i-a tras o gheară peste bot. Câinele a bătut în 
retragere, scheunând. Carol s-a oprit imediat din vociferat Și s-a dus la 
căpătâiul animalului. Îi vorbea cu o voce blândă, într-o limbă necunoscută. 
Repeta întruna , Sempere, Sempere...”. Câinele lingea degetele stăpânului 
său. Un firicel de sânge se scursese pe jos. 

Chalco Chimac a spus că Atahualpa dorește să-l întâlnească pe regele 
Spaniei Și că avea să-l aștepte mâine în piața mare din Salamanca, în faţa 
bisericii San Martin. 

Bărbatul chel cu barbă albă a pufnit, indignat de enunţarea incompletă a 
titlurilor stăpânului său, pe care a început să le înșire răspicat — împărat al 
romanilor, rege al spamolilor, duce de Burgundia —, însă Carol Quintul, 
aplecat asupra câinelui său, Și-a expediat vizitatorii cu un semn nerăbdător. 


16. Plaza de San Martin 


Avea oare să vină? Și când? Munciţi de îndoieli și alertaţi de zvonuri, 
locuitorii Salamancăi începeau să plece din oraș. 

Atahualpa Și-a adunat sfătuitorii, iar din discuţii a reieșit că cea mai bună 
Șansă a quitonenilor, ţinând cont că situaţia lor nu părea tocmai 
confortabilă, ci mai degrabă disperată, era să-l prindă într-o ambuscadă pe 
acel rege al Spaniei. Din moment ce oricum nu mai aveau unde să se ducă, 
mai bine rămâneau pe loc, au convenit ei. Atahualpa le-a amintit că-și mai 
puseseră deja în joc viaţa, chiar în mai multe rânduri, în războiul cu fratele 
său Huascar, și că scăpaseră de fiecare dată teferi. Nimeni însă dintre 
generalii, femeile și oamenii lui nu se gândea să compare primejdia de 
moarte în care se găseau acum cu vreuna din cele prin care trecuseră până 
atunci. Ajunseseră la capătul drumului, asta era tot, Și nu mai puteau spera 
decât la o moarte glorioasă. Lumea de sub pământ îi aștepta. 

Totuși, Ruminahui s-a ocupat de pregătiri. I-a dat lui Puka Amaru sarcina 
de a aduna bilele de oţel pentru praștii, săgețile pentru arcuri Și toate 
armele ce puteau fi azvârlite, în special securile scurte, cu lamă dublă, care, 


aruncate cu putere Și pricepere, puteau străpunge cele mai solide armuri. A 
pus oameni pe acoperișurile caselor din jurul pieţei și de pe străduțele ce 
duceau într-acolo. A ordonat să li se pună cailor zurgălăi, pentru a semăna 
groaza printre răsăriteni, după care să fie ascunși în biserica San Martin. A 
poruncit ca toate piesele de artilerie disponibile să fie îndreptate asupra 
dușmanilor care ocupau câmpul de lângă oraș. A recomandat ca regele 
Carol să fie prins viu. 

Chalco Chimac voia să creadă în posibilitatea unei soluţii negociate, dar 
Ruminahui îl apostrofa: 

— Ce vrei să negociezi? Despre ce soluție vorbești? Nu avem nimic 
altceva de oferit în afară de propria capitulare. Și ce condiţii ai vrea să pui? 
Sugrumarea înainte de arderea pe rug? Lumea de sub pământ n-o să-ți 
accepte cenușa. 

Atahualpa a Știut atunci că era momentul să-și îmbărbăteze oamenii, fără 
ocolișuri, fără niciun protocol, fără interpuși, pentru că, în fond, după atâtea 
încercări, aveau să moară împreună. Prin urmare, le-a vorbit ca unor 
tovarăși de suferință: „Credeţi voi oare că soldatul care se aruncă primul în 
luptă e mai sătul de viaţă ca alții?”. 

Istoria, le-a spus el, avea să reţină că niște bărbați, în acea ţară 
îndepărtată, se ridicaseră împotriva unora mult mai numeroși. Nu pierduse 
vremea prin mănăstirile din Salamanca. Le-a povestit despre Roland la 
Roncevaux, despre Leonidas la Termopile. Dar le-a mai povestit și despre 
cum a zdrobit Hannibal legiunile romane la Cannae. Dacă aveau să moară, 
lumea subpământeană a zeului-șarpe urma a-i primi ca pe niște eroi. Sau 
poate că istoria avea să-i celebreze pe cei o sută optzeci Și trei de viteji care, 
doborând un imperiu, s-au acoperit de glorie și de bogății. Însufleţiţi, 
oamenii au început să aclame, agitându-și topoarele. Apoi fiecare a trecut la 
postul său. 

Dimineaţa, orașul se golise de locuitori, cu excepţia câtorva cerșetori Și 
a unei mâini de conversos. Câinii vagabonzi se mirau Și ei de așa o 
pustietate. Liniștea de pe străzi amintea de Lisabona înainte de furtună. 
AȘteptarea apăsa ca o povară strivitoare pe umerii oamenilor. Am auzit cu 
urechile mele de la nenumărați quitoneni cum, fără să-și dea seama, au 
făcut pe ei de frică. 

Marea piaţă San Martin cuprindea, în partea de sud, niște clădiri dispuse 
în formă de semilună, faţă în față cu biserica. Laturile de nord și de vest 


erau închise de niște case de piatră, cele din nord având jos niște arcade. 
Partea de est era mai deschisă, fiind delimitată doar de niște tarabe și de un 
turn care avea în vârf un cadran ce împărțea ziua în douăsprezece momente. 
Aceea era latura care-i îngrijora pe generali. Ei ar fi preferat o piaţă închisă 
complet, cu ieșiri înguste pe sub bolți de piatră, precum cele din Cajamarca, 
de exemplu. Dar nu mai era timp de stat pe gânduri. Pândarii anunțau 
sosirea lui Carol Quintul. 

Nişte infanteriști înarmaţi cu lănci cu lamă lungă deschideau calea 
împăratului care venea călare, dimpreună cu mai multi curteni, adăpostiţi cu 
toții sub un baldachin mare, de pânză, purtat de niște servitori pedeștri. De 
o parte și de cealaltă, pe două coloane, soldați în uniforme înzorzonate 
cărau pe umăr halebarde și archebuze. Nişte căruţe trase de cai închideau 
cortegiul cu partea de intendenţă. În total, probabil două mii de oameni. 
Grosul armatei, pe care Quizquiz Și Chalco Chimac o evaluase la patruzeci 
de mii, rămăsese pe câmp. Raportul avea să fi e deci de doar unu la zece. 
Spre deosebire însă de Toledo, unde populaţia fusese surprinsă în somn, 
oamenii erau de astă dată înarmaţi Și puși pe luptă. 

Carol Quintul avea o armură neagră-aurie Și călărea pe un cal negru, 
drapat într-o mantie roșie. 

Higuenamota a fost trimisă în întâmpinarea lui, singură. Prinţesa 
cubaneză își dăduse jos mantia din put de liliac și înainta goală sub soarele 
ajuns la amiază. Printre soldați s-a iscat rumoare. Un tuns venit cu armata 
răsăritenilor s-a apropiat de ea, întinzându-i cutia lui vorbitoare. 

— Reconoces el dios unic o y nuestro señor Jesus Christ? a întrebat-o el. 

Higuenamota a luat cutia Și, obișnuită cu acele discursuri, a zis: 

— Reconozco el dios único y vostro señor Jesus Christ. 

Apoi, aruncându-i preotului o privire ironică, a deschis prețioasa cutie Și 
a citit: 

— Fiat lux, et facta est lux, arătând cu degetul către soarele de deasupra 
capetelor lor. 

Atunci, un Șuier a străbătut piața, iar o săgeată s-a înfipt în grumazul 
calului lui Carol Quintul. Un altul l-a urmat imediat, mai grav Și mai 
vibrant, iar calul a fost lovit în cap de o bilă de fier doar un pic mai mare 
decât lăţimea unui deget. În curând, cerul întreg a fost brăzdat de proiectile, 
concentrate toate asupra călăreţilor. Trăgătorii, plasați pe acoperișuri, aveau 


consemn să omoare mai întâi caii, așa că le luau la ţintă testele cu arcurile 
Și praștiile lor. 

Unul după altul, animalele se prăbușeau scoțând nechezături sfâșietoare. 
Atunci au răsunat mai multe strigăte, toate zicând: „Salva el Reyt!”, iar 
oamenii din gardă au format un careu în jurul lui Carol. Aceea a fost prima 
lor greșeală. 

A doua a fost comisă de archebuzierii care i-au luat la ţintă pe trăgătoru 
de pe acoperișuri, dar care, în acea poziţie și de la acea distanţă, Și-au 
descărcat armele fără a-l atinge pe niciunul. 

Atunci s-au deschis porțile bisericii, de unde au țâșnit quitonenii călare, 
cu Atahualpa în frunte. Arta ancestrală a echitaţiei făcuse din ei niște 
călăreți de excepţie. Simţul tactic și cutezanța pe care și-o căliseră de-a 
lungul odiseei lor au fost hotărâtoare în momentul asaltului. Copitele cailor 
au bocănit pe caldarâm în timp ce incașii încercuiau masa compactă a 
răsăritenilor, masă care s-a strâns și mai tare sub efectul surprizei, astfel că 
archebuzierii nu mai aveau suficient spațiu pentru a reîncărca, înghesuiți 
cum erau unii într-alţii Și stânjeniți de cadavrele de cai, iar, dat fund că în 
acel moment componenții gărzii regale ce formau cordonul exterior 
înclinau lăncile pentru a se apăra Și a preîntâmpina o eventuală intruziune, 
ansamblul arăta ca o armată de arici strânși ghem Și zvâcnind convulsiv. 

Hora trebuie să continue în ritm susținut pentru a înăbuși orice tentativă 
de ieșire din încercuire. De îndată ce vreun lăncier încearcă să străpungă un 
cal pentru a-Și croi o cale de trecere, călărețul următor îl lovește cu sabia în 
ceafa. Săgețile și bilele de fier plouă în continuare asupra soldaților 
neînzestrați cu scuturi, lovind în inima ariciului. „Dios salve al Rey!” 
Generalii se strâng roată în jurul lui Carol Quintul Și îl apără cu trupurile 
lor. 

Spaniolii mor, dar munițiile se împuținează, iar cei rămași în picioare 
suflă în cornii luaţi de la cadavrele camarazilor lor pentru a chema ajutoare. 
Armata rămasă în câmp se va pune în mișcare, situația trebuie rezolvată 
cumva, altminteri lupta e pierdută. Trebuie acţionat rapid. Așa că 
Ruminahui dă bice calului Și se lansează în galop către sulițe și trece peste 
ele cu un salt extraordinar, practic imposibil, pentru a ateriza în spatele 
cordonului format de lăncieri, și calul calcă oamenii în picioare, Și 
Ruminahui lovește cu ciocanul lui imens, în stânga Şi-n dreapta, și 
zdrobește armurile cum ai zdrobi fibrele cărnii ca s-o frăgezești. 


Breșa e făcută, așa că se năpustesc cu toţii prin ea. În momentul acela, 
quitonenii sunt niște demoni posedați de dorința de-a ucide, sapă cu 
topoarele o tranșee umană care trebuie să-i ducă până la rege; n-au uitat că 
el este principalul obiectiv, dar, în nebunia sângeroasă care le animă braţele, 
nimeni n-ar putea jura că-și mai amintesc de consemnul de a-l prinde viu. 

Atunci Atahualpa vine în fuga mare, iar calul său, asemenea celorlalți, 
calcă în picioare viii Și morții; incașul vrea să ajungă la învălmășeala în 
care distinge armura regelui sclipind încă în soare, dar încovoindu-se tot 
mai mult sub lovituri, Și începe Și el să treacă prin sabie tot ce prinde, 
răsăriteni, quitoneni, fără a face vreo diferenţă, întrucât știe că viața lui și a 
oamenilor săi depinde de cea a lui Carol. 

Carol luptă vitejește, iar ducele de Alba se luptă și moare alături de el, 
străpuns de sabie, și ducele de Milano se luptă și cade sub loviturile de 
topor, Și poetul spaniol Garcilaso de la Vega moare punându-se între rege Și 
lamele care șfichiuiesc prin aer Și care scormonesc prin despicăturile din 
armuri, iar Carol va muri Și el, căci cade la rândul său, iar greutatea armurii 
nu-l lasă să se ridice la loc, de parcă ar fi o ţestoasă dată pe spate, Și-atunci 
quitonenii se aruncă asupra lui să-l sfâșie ca niște câini care se bat pe un 
stârv, Și-i smulg bucăți din carapace, de parcă ar fi niște trofee. Carol însă 
se zbate, nu e încă mort, se zvârcolește ca un animal rănit, iar atacatorii săi 
se înghesuie care mai de care să-i curme viața. 

Până la urmă, Atahualpa ajunge la ei, dar în momentul acela nu mai 
există împărat, nici într-o tabără, nici în cealaltă, și oamenii lui nu-l ascultă 
când le strigă să se oprească, așa că trebuie să împartă lovituri cu latul 
securii Și să-și cabreze calul, și când ajunge în sfârșit la rege, sare jos din 
Şa ȘI-l ajută pe Carol să se ridice. 

Regele este rănit la obraz și la mână, sângele îi șiroiește de sub mănușă, 
hainele îi sunt sfâșiate, e pe jumătate gol, însă mâna pusă de Atahualpa pe 
umărul lui acționează ca un balsam protector magic: ea îi scoate brusc pe 
atacatori din nebunia lor ucigașă și le încremenește braţele răzbunătoare. 
Lupta s-a încheiat. Soarele luminează în continuare piața. Pe cadranul din 
turn, acul cel mare a revenit în punctul de pornire. 

Vedeţi, dară, că nu-s făgăduieli mincinoase, 
Nici fapte plăsmuite, nici pure născoceli 


Precum la cel străin, ale cărui lingușitoare muze 
Găsesc adevărul prea simplu Și vor a-l dichisi. 
Aici realitatea întrece-orice scorneală 

Și orișice minune vreodat' închipuită, 

Chiar pe Roland cel brav, de-ar fi adevărat, 

Pe vajnicul Rodomont, pe aprigul Roger. 


18. Granada 


Unu au susținut că, punând la cale acel atac-surpriză, Atahualpa s-a făcut 
vinovat de neloialitate, numai că trebuie avute în vedere și amenințările pe 
care Carol Quintul le proferase dinaintea emisarilor incașului, legate de 
povestea de la Toledo. În plus, quitonenii putuseră vedea cum îi tratau 
adepţii zeului țintuit în cuie pe cei care nu le împărtășeau întru totul 
credinţa; Și atât de tare țineau la treaba asta, încât supunerea față de 
legendele lor a fost chiar primul lucru pe care preotul i l-a cerut 
Higuenamotei, în piaţa San Martin din Salamanca. 

În orice caz, capturarea regelui a cufundat Spania în neagră descurajare și 
a produs stupoare în toată Lumea Nouă. 

Atahualpa știa că salvarea quitonenilor nu ţinea decât de rămânerea în 
viaţă a ostaticului lor. Prin urmare, a hotărât părăsirea Salamancăi pentru un 
loc cu fortificaţii mai zdravene. 

Cortegiul quitonenilor a traversat Spania, escortat de armata lui Carol, 
care-l înconjura cu umbra-i ostilă, ca un porcușor-de-mare urmărit cu 
privirea de o pumă imensă, pregătită să-l devoreze. Au trebuit să facă faţă 
mai multor încercări de evadare orchestrate din exterior, dar starea 
melancolică în care căzuse regele și care-l priva de orice voinţă proprie i-a 
ajutat să le zădărnicească pe toate. 

La capătul acelei procesiuni, s-au instalat într-un palat roșu, construit 
cândva pe un pinten stâncos de adepţii unei religii rivale, care ocupaseră 
multă vreme acele locuri înainte de a se vedea alungaţi, în urmă cu nu prea 
mult timp. De-acum încolo, Alhambra din Granada avea să fie fortăreaţa lor 
Sacsayhuaman. 

În interiorul edificiului, ascuns în spatele zidurilor, se afla un palat 
construit special pentru Carol, dar în care acesta nu călcase niciodată. Deși 
lucrările nu fuseseră încheiate, Atahualpa a reparat acea neglijenţă 
instalându-l acolo, dimpreună cu servitorii, cu curtenii, cu câinele Și cu tot 


confortul cuvenit rangului său. Soţia și cei doi copii ai lui au părăsit 
Toledoul pentru a 1 se alătura. Treptat-treptat, acesta a ieșit din amorțeală, 
iar din spatele bărbatului zdrobit a reapărut monarhul. Pentru a-l ajuta, 
Atahualpa i-a oferit toate aparențele puterii, ocupându-i cu treburile 
imperiului său. Într-adevăr, îl lăsa să-i primească pe emisarii din diversele 
regiuni ale Lumii Noi, care veneau să se intereseze de noua situație, 
nemaivăzută, Și de consecinţele politice pe care le-ar putea avea. După 
aceea, incașul îi primea și el. Așa s-a putut desena harta politică a 
continentului, în centrul căruia domnea suveranul de care el dispunea după 
bunul plac. 

Imperiul lui Carol Quintul părea aproape la fel de întins ca 
Tahuantinsuyu, numai că era ceva mai fragmentat: la sud-vest, Spania, la 
nord, Țările de Jos și Germania, la est, Austria, Boemia, Ungaria și Croaţia, 
amenințate de Soliman, cuceritor de temut, aflat în fruntea unui alt imperiu, 
mai îndepărtat. La sud, aproape de Spania, dar despărțită de ea printr-o 
mare, era o regiune ce părea a face obiectul tuturor lăcomuilor, Italia, tărâm 
al războaielor continue, unde trăia mai-marele tunșilor, reprezentantul pe 
pământ al zeului țintuit în cuie. Marele rival al lui Carol pentru supremația 
Nou Lumi era regele unei ţări care-i tăia imperiul în două, Franţa, al cărei 
teritoriu era ameninţat la rândul său de o insulă din nord, Anglia. O 
confederație micuță, situată în inima continentului, Elveţia, alimenta cu 
soldaţi toate armatele. Vecina Portugalie era un regat de exploratori care 
străbăteau mările în lung şi-n lat, în căutarea altor lumi. 

În extremitatea sud-vestică a Spaniei, o strâmtoare căreia-i ziceau 
Coloanele lui Hercule se deschidea spre Marea Ocean, pe care quitonenii 
reușiseră s-o traverseze. Pe versantul sudic al strâmtorii începea tara 
maurilor, ai cărei regi fuseseră alungaţi din Spania în urmă cu patruzeci de 
recolte. (Higuenamota a calculat că asta coincidea cu venirea spaniolilor pe 
insula ei.) Unii dintre acești mauri rămăseseră în Granada, chiar și după 
înfrângerea conducătorilor lor; erau numiţi moriscos. Trăiau pe un deal de 
lângă Alhambra, Albaicin, ceea ce, în limba lor, însemna „amărășteni”. 

Armata imperială se instalase nu departe de Granada, într-un oraș 
fortificat, numit Santa Fe, unde curtea Spaniei se reunise pentru a încerca să 
stabilească o strategie de contracarare a situaţiei de criză în care-i azvârlise 
capturarea regelui lor. 


Erau adunate acolo personajele cele mai puternice din regat, în afară de 
rege: consilierul cu cap de mumie, Juan Pardo Tavera, bătrânul Nicolas 
Perrenot de Granvelle, care-i întâmpinase pe Chalco Chimac și Quizquiz în 
tabăra lui Carol Quintul, Francisco de los Cobos y Molina, secretarul său de 
stat, care purta, atârnată de gât, o cruce mare Și roșie, încrustată cu un rubin 
uriaș, Antonio de Leyva, duce de Terranova și prinţ de Ascoli, care 
supraviețuise masacrului din piaţa San Martin, dar rămăsese beteag de 
picioare zăcând îndelung pe câmpul de luptă, fiindcă fusese crezut mort. 
Acesta din urmă pleda pentru un asalt imediat, dar ceilalţi considerau 
Alhambra inexpugnabilă, cel puțin câtă vreme avea să fie ţinut ostatic acolo 
împăratul Carol. 

E adevărat că ambuscada de la Salamanca le permisese gquitonenilor să 
iasă dintr-o situație disperată. Numai că aceasta rămânea în continuare 
nesigură. Atahualpa se bucura de victoria lui Și de prestigiul pe care ea i-l 
conferea, dar era conștient că avantajele pe care le obținuse aveau să se 
piardă dacă nu erau consolidate. În curând, luarea prin surprindere n-avea să 
mai meargă, iar disproporția forțelor rămânea problematică: erau în 
continuare doar o mână de oameni, iar în faţa lor stătea o lume întreagă. 

Respectul pe care emisarii veniţi din toate părțile i-l arătau prizonierului 
său îl liniștea: cu regele Spaniei aflat la bunul său plac, știa că deţine o 
marfă de mare preţ. Carol însuși l-a convins de acest fapt când i-a propus 
să-i ţină ostatici pe cei doi copii ai săi — micuțul prinţ moștenitor, Filip, pe 
atunci în vârstă de cinci ani, Și sora sa, Maria, cu un an mai mică — în 
schimbul eliberării lui. Propunerea aceea îl făcuse să râdă pe Atahualpa. 
Carol, stânjenit, râsese și el, uitându-se cu coada ochiului la nevastă. 

Când Carol primea un musafir în palatul său ridicat doar pe jumătate, 
acesta era condus apoi în palatul adiacent, cel al vechilor regi, unde își 
făcuse tabăra Atahualpa. Vizitatorul străbătea niște săli întunecoase, unde 
deviza lui Carol Quintul, rege al Spaniei și conducător al Imperiului 
Romano-German, fusese gravată pe desenul unei coloane albe, încrustate pe 
o ceramică albastră: Plus ultre, deviză care în limba savantă a învăţaților 
acelei lumi înseamnă „Și mai departe” Și pe care Atahualpa se gândea s-o 
adopte și el. După aceea, vizitatorul trecea pe lângă un bazin împrejmuit cu 
gard viu, în care se oglindeau ca niște bărci răsturnate câteva arcade, Și 
vegheat de un turn masiv din piatră roșie, având forma unui cub crenelat, 
iar în cele din urmă pătrundea în sala ambasadorilor, cufundată pe jumătate 


în beznă, în fundul căreia fuseseră decupate trei firide ce dădeau spre 
câmpia Și munţii înzăpeziţi ai Granadei, dar ale căror ferestre erau parțial 
obturate de vitralii ajurate. Atahualpa se așeza pe pervazul ferestrei 
centrale. În dreapta sa stătea, în picioare, uriașul Ruminahui. În stânga sa, 
prințesa Higuenamota se întindea pe perne. 

Vizitatorul, după ce tocmai lăsase în urmă curtea scăldată în lumină, 
clipind din ochi Și orbit de razele soarelui, care se strecurau prin găurile din 
ferestre, abia distingea, în contre-jour, siluetele monarhului Și ale celor doi 
sfetnici ai săi, care-i apăreau astfel ca niște umbre asimetrice. Deasupra 
capului său, un tavan de lemn minunat lucrat înfățișa cerut plin de stele și-l 
apăsa încă Și mai tare. 

Chiar aici, Carol Quintul, descoperind sala în care strămoșii săi 
acceptaseră capitularea vechilor regi din vremurile de odinioară, strigase, nu 
de mult: „Nefericit om, cel care-a pierdut așa o frumuseţe!”. Petrecuse 
acolo un răgaz minunat după nunta sa cu regina, pe care însă treburile 
imperiului îl obligaseră să-l scurteze, și nu se mai întorsese niciodată de 
atunci. Când a auzit acea vorbă, Atahualpa i-a spus lui Carol: „Nefericit om, 
cel care, putându-se bucura de așa o frumuseţe, n-a Știut să profite de 
ocazie atunci când o avea!”. Și îl consola pentru acea nefericire arătându-i 
că, mulțumită lui, se putea delecta acum cu splendorile palatului pe care 
strămoșii săi îl cuceriseră. 

Unul dintre primu vizitatori a fost tocmai stăpânul de odinioară al 
Granadei, Boabdil, alungat în urmă cu patruzeci de recolte, care venea să 
ceară ceva, orice, Și căruia nu i s-a dat nimic. Bătrânul cu turban s-a reîntors 
la exilul său, având să moară la scurt timp după aceea. Carol însă, tulburat 
de acea vizită, le-a zis celor care-i stăteau în preajmă (vorbele fiindu-i 
imediat raportate gazdei): „Nefericitul sunt eu”. 

Atahualpa a primit un bărbat foarte tânăr, de obârșie din Florenţa, orașul 
marelui amauta Machiavelli, pe care-l studiase la Salamanca. Tânărul se 
numea Lorenzino, provenea dintr-o familie importantă, de” Medici, Și era 
animat de o pasiune arzătoare când rostea aceste cuvinte stranii: 

— Dacă republicanii ar fi bărbați, ce revoluţie s-ar face mâine în oraș! 

Nici Higuenamota, nici Pedro Pizarro nu înțelegeau nimic din acea frază, 
dar el îi vorbea incașului de palate ameţitoare și de comori uriașe, pentru a- 
l atrage în niște războaie complicate. Înainte de orice, îi cerea ajutorul 
pentru a-l răsturna pe vărul său, regele Florenței, un desfrânat care-și 


traniza poporul. Stârnit de descrierile acelei țări fabuloase, Quizquiz visa 
să pornească în explorarea ei, dar n-a obţinut de la Atahualpa, căruia nu-i 
spunea mare lucru ideea unui regim politic bazat pe un fel de colegialitate 
seniorială a cărei autoritate era dată de popor, nu de Soare, decât 
promisiunea că-i va acorda azil Și protecție tânărului florentin. 

Un om venit dintr-un oraș din Germania, numit Augsburg, fusese trimis 
de reprezentanții unei familii, Fugger, care nu erau chiar nobili, nici 
curacas”, dar care se aflau în fruntea unui fel de ayllu!7. Erau negustori 
care făceau negoţ cu aur Și argint. Trimisul era îmbrăcat foarte simplu, iar 
Carol l-a primit cu multă morgă. Totuși, quitonenii observaseră un 
dezechilibru ciudat. În societatea răsăriteană, aurul Și argintul nu servesc 
doar ca ornamentație ori ca atribut nobiliar, ci-i conferă celui care le deține 
o putere considerabilă, prin faptul că-i permit, sub forma unor bucățele mici 
Și rotunde, să dobândească și să schimbe tot felul de bunuri. Astfel, trimisul 
Fuggerilor îl presa pe împărat să achite anumite angajamente care fuseseră 
înscrise pe niște foi vorbitoare, ce făceau oficiul de quipus!5, altminteri 
aprovizionarea cu aur Și argint avea să fie întreruptă. Perspectiva aceasta 
părea a-l pune pe Carol într-o mare încurcătură. Cât despre Atahualpa, 
acesta se lăsa în voia visării Și zâmbea gândindu-se la munţii săi andini, 
care erau plini de acele metale. 

Un amauta, sosit Și el de la Augsburg, a venit să discute cu el despre 
prezenţa „reală” a zeului țintuit în cuie în cadrul ceremoniilor religioase 
care implicau băutul de băutură neagră și mâncatul de pâine. Omul se 
numea Philipp Melanchthon Și purta o pălărie turtită, din stofa neagră. 
Atahualpa s-a prefăcut a-l asculta cu atenție, întrucât văzuse că împăratul 
Carol, deși acestuia nu-i plăceau deloc nici individul, nici ideile sale, îl 
primise totuși Și se întreţinuse cu el îndelung, părând a nutri, dacă nu 
îngrijorare (căci ea nu putea fi decât secundară, dată fiind situația în care se 
găsea), atunci măcar o vie preocupare în legătură cu acele chestiuni. 
Melanchthon era trimisul unui personaj pe care Carol îl considera drept un 
veritabil demon, acel Luther care iscase o revoltă religioasă fiindcă dorea 
reformarea anumitor aspecte ale cultului creștin Și rediscutarea unor puncte 
ale doctrinei, a căror importanţă quitonenilor le era greu s-o priceapă. 

Sosit de la Paris, unde plecase să studieze, un tuns ceruse audienţă la 
Carol, pentru a discuta despre cea mai bună modalitate de contracarare a 


influenţei tot mai mari a lui Luther. Noua situație generată de năvălirea lui 
Atahualpa modifica întrucâtva prioritățile politice; totuși, din perspectiva 
reprezentanților religiei locale, al căror fervent apărător se voia a fi Carol, 
combaterea acelor rebeli reformatori veniți din nord era nu mai puțin 
urgentă. Atahualpa a ascultat cu interes explicaţiile tunsului, al cărui nume 
era Ignaţiu de Loyola. Era un omuleţ cu privirea vie, în ochii căruia se 
amestecau Șiretenia Și bunătatea, căruia îi plăcea să vorbească despre 
convingerile lui și care avea harul discursului limpede, așa încât quitonenii 
au profitat de vorbele lui pentru a-și spori cunoștințele legate de legendele 
Lumii Noi. 

Răsăritenii credeau într-o familie de zei alcătuită dintr-un tată, o mamă Și 
fiul lor. Tatăl trăia în cer Și îȘi trimisese fiul pe pământ, pentru a-i salva pe 
oameni, dar, după multiple aventuri și o serie întreagă de neînţelegeri, 
acesta se lăsase țintuit în cuie pe o cruce de cei pe care venise să-i ajute Și 
care nu-l recunoscuseră. Apoi fiul se întorsese din lumea subpământeană Și 
se alăturase tatălui său în cer. Din ziua aceea, luminaţi în privinţa 
adevărului Și chinuiți de greșeala lor, răsăritenii așteptau cu speranţă 
întoarcerea fiului pe pământ. În același timp, nu conteneau să se roage Și s- 
o venereze pe mamă, care avea strania particularitate de a fi rămas fecioară 
atunci când tatăl o fecundase. Mai exista și o divinitate secundară, căreia îi 
ziceau „sfântul duh” și care se confunda când cu tatăl, când cu fiul, când cu 
amândoi. Semnul acela cu mâna pe care îl făceau întruna adepții cultului 
creștin reprezenta crucea pe care fiul fusese țintuit în cuie. Astfel, toate 
acţiunile lor pretindeau a fi dictate de dorinţa de a repara ingratitudinea pe 
care strămoșii lor i-o arătaseră zeului, torturându-l Și ţintuindu-l pe o cruce 
de lemn, pe care o ridicaseră pe vârful unui munte, într-o ţară îndepărtată, 
de unde fuseseră alungaţi, dar pe care visau s-o recucerească. 

Tot războiul cu maurii venea din faptul că aceștia, deși știau de existența 
lui, refuzau să i se supună zeului țintuit în cuie. Îl recunoșteau pe tată, dar 
nu Și pe fiu. De asemenea, aveau obiceiuri alimentare diferite și o limbă 
diferită. Aceasta le fusese de ajuns, pare-se, pentru a o ține tot într-un 
război, vreme de sute de recolte. Un al treilea trib, al evreilor, deși mai 
vechi, avea obiceiuri asemănătoare cu cele ale maurilor. De exemplu, tăiau 
un capăt din pielea membrului băieților la scurt timp după nașterea 
acestora, refuzau să mănânce porc, nu consumau carne decât dacă aceasta 
fusese binecuvântată de preoții lor și sacrificată după anumite ritualuri. (În 


schimb, puteau bea băutură neagră, ceea ce maurilor le era interzis.) Nu 
practicau nici ei cultul zeului țintuit în cuie, care fusese totuși cândva unul 
de-ai lor. Spre deosebire însă de mauri, cărora li se dăduse voie să rămână 
după înfrângerea Și exilarea ultimului lor rege, Boabdil, evreii, care n-aveau 
nici rege, nici regat, fuseseră alungaţi cu brutalitate din Spania, pentru că 
nu-Și arătaseră supunerea față de zeul țintuit în cuie și nu renunţaseră la 
propriile obiceiuri. Cei care rămăseseră, plătind acest preţ, Și care erau 
numiţi conversos erau urgisiţi Și suspectați în continuare că ar fi rămas 
fideli vechii lor credinţe. Inchiziția îi persecuta, mergând până la a-i arde pe 
rug. Tunsul Loyola nu era de acord cu această politică, la fel cum nu era 
nici cu cea pe care o numea limpieza de sangre, puritatea sângelui, ce făcea 
practic imposibilă trecerea dintr-un trib într-altul. 

— Domnul nostru lisus Hristos, zicea el, nu e în venele noastre, ci în 
inimile noastre. 

Îmbogăţit cu acele informaţii, Atahualpa a hotărât că era momentul să-și 
caute niște aliați. I-a propus lui Carol să dea un edict care să autorizeze 
diferitele culturi pe cuprinsul întregului său regat, la care s-ar cuveni pur ȘI 
simplu adăugat Și cultul Soarelui. Carol Quintul, cu gura căscată, a părut 
mai întâi a nu înțelege despre ce vorbea incașul, deși Higuenamota, 
perfecționându-se în rolul ei, tradusese perfect propunerea acestuia. Apoi 
împăratul, cu mușchii feţei tresăltându-i sub piele, a început să urle de 
indignare, scuipând ca o lamă, pentru a refuza în cele din urmă, ţanţoș. 

Atahualpa nu era în măsură să-i impună decretele sale la scara imperiului, 
nici chiar a Spaniei, dar i-a însărcinat pe Chalco Chimac Și Pedro Pizarro să 
se ducă și să facă măcar cunoscută propunerea sa locuitorilor Granadei. Ea 
a iscat multă forfotă pe străduţele albe din Albaicin și chiar și pe dealul 
Sacromontelui din vecinătate, unde efluvule Inchiziției ajunseseră să 
semene teamă Și consternare. Se începuse cu arderea de evrei pe rug. Toţi 
ştiau ce însemna asta: în curând, aveau să fie arși Și moriscos. Susținătorii 
religiei maurilor nu vedeau însă cu ochi buni perspectiva creșterii 
numărului de divinităţi. „Allah e cel mai mare”, repetau ei cu înverșunare. 
La început, nici nu concepeau să-și lărgească panteonul. Și totuși, exemplul 
acelor conversos evrei pe care-i aveau sub nas (căci trăiau cu ei în bună 
înţelegere) le dădea de gândit: nu trebuiau oare acei conversos să adopte 
riturile și credinţele stăpânilor creștini? Ba mai mult, nu trebuiau oare să Și 
renunţe la propriile obiceiuri, pentru a nu fi trimiși la moarte? 


La urma urmelor, „Allah e cel mai mare” nu înseamnă că doar Allah este 
mare. Chiar deviza lor permitea, poate, coexistenţa zeului lor unic cu alte 
divinităţi secundare. 

Unii au început să se uite altfel la soare. 


19. Margareta 


Prizonier în palatul său neterminat, ale cărui rotunjimi aveau acum pentru 
el ceva ironic și amar (fără a putea spune cu exactitate ce anume), Carol nu 
se putea desprinde de propria melancolie, dar își menaja nervii Și sănătatea 
jucând un joc asemănător hnefatafl-ului!“, unde niște figurine negre Și albe 
se înfruntau pe o placă de lemn împărțită în șaizeci Și patru de pătrate. 
Ironia, în acel caz, n-avea cum să-i scape: scopul jocului consta în 
capturarea regelui. 

Îi învățase pe generalii incași regulile, iar dacă Chalco Chimac devenise 
rapid un adversar redutabil, Quizquiz era cel care, atunci când timpul îi 
permitea, îi ocupa serile împăratului jucând cu el nenumărate partide și 
pierzându-le aproape pe toate. 

Într-o bună zi, pândarii lui Quizquiz au anunţat sosirea unei vizitatoare. 
Era o regină, sora regelui Franţei, care se prezenta la Alhambra pentru a 
solicita o audienţă la cei doi împărați. Venea însoțită de o suită numeroasă, 
iar lectica îi era trasă de patru cai albi ca zăpada. Părul îi era aranjat cu 
deosebită grijă, iar mantia pe care o purta avea o țesătură încântătoare. 
Chipul și castiliana ei erau dintre cele mai graţioase, deși era cam palidă la 
față, iar accentul său, diferit de al oamenilor de acolo. 

De altminteri, s-a întreţinut cu Carol într-o limbă necunoscută, așa că 
niciunul dintre quitoneni n-a Știut ce-și spuneau. Martorii au remarcat, 
totuși, figura stacojie a lui Carol, care, din nou, se sufoca de furie, în vreme 
ce Margareta (acesta era numele reginei) i se adresa pe tonul cel mai rece cu 
putinţă. 

Până la urmă, tânărul Lorenzino, care nu se întorsese încă în orașul său, 
Florenţa, le-a dat quitonenilor lămuririle de care aveau nevoie: nu era prima 
vizită pe care regina i-o făcea împăratului. Își amintește că, pe vremea când 
Lorenzino era copil, regele Franţei pierduse o bătălie și fusese luat 
prizonier de trupele imperiale. Sora sa Margareta venise atunci la Carol 
pentru a-l convinge să-l elibereze, dar în zadar. Regele francez Și-a datorat 


până la urmă eliberarea doar promisiunii de a-i ceda rivalului său niște 
bucăţi zdravene din regat. 

Or, după cât se părea, regina Margareta venea acum să ceară înapoi acele 
teritorii, în numele fratelui ei Și al Franţei. 

Îmbogăţit cu acele informaţii, Atahualpa a acceptat s-o primească în sala 
ambasadorilor. 

Deși înţelegea din ce în ce mai bine limba acelei țări, voia ca 
Higuenamota să-i slujească în continuare de tălmaci, fiindcă astfel putea să 
reflecteze, în timp ce ea îi traducea spusele răsăritenilor, dar și fiindcă îi era 
dragă prezenţa ei Și îi purtase întotdeauna noroc, intimidându-și de fiecare 
dată interlocutorul. 

Aflat în dreapta lui, Lorenzino luase de data aceea locul lui Ruminahui, 
pentru a limpezi eventualele puncte neclare din discursul vizitatoarei. 

Or, acestea nu lipseau deloc. 

Regatul reginei, Navarra, se afla între Spania Și Franţa, iar una dintre 
cererile Margaretei era garantarea de către împăratul Carol a renunţării la 
orice revendicare asupra pământurilor ei. 

Regele Franţei dorea să-și recupereze teritoriile din nord, Flandra Și 
Artois, pierdute în urmă cu patru recolte, prin tratatul de pace de la 
Cambrai. 

El voia ca regele Spaniei să renunțe definitiv la Burgundia, o regiune ce 
părea a avea o importanţă deosebită pentru ambele părți. 

Revendica, de asemenea, suveranitatea asupra a două orașe din ţara 
numită Italia — Milano Și Genova. 

Mai era vorba Și de o ţară numită Provența, cu orașele Nisa, Marsilia și 
Toulon. 

Toate acestea îl interesau mult prea puțin pe Atahualpa. Ce-i păsa lui de 
Burgundia sau de Artois? Ce însemna Milano sau Genova? Nimic. O idee. 
Nici măcar o idee. Un cuvânt. Niște locuri de a căror existenţă habar n-avea 
în urmă cu un an, o lună, o săptămână, o zi. Orizontul lui Atahualpa era 
Andaluzia: respinsese cu o simplă mișcare a mâinii pretențiile unui 
Boabdil, care voia să-și recupereze bunurile. În schimb, putea, fără nicio 
remușcare, să dea pe mai nimic teritoriile unui imperiu care nu-i aparținea. 
Le putea arunca Și la câini, nu conta. Nu erau decât niște puncte pe o hartă. 

Dar de ce ar face-o, în fond? 


Margareta de Navarra Și-a coborât glasul. Pricepuse că Atahualpa venea 
de dincolo de mări, nu din est sau din sud, ci din vest. Poate din Indii, din 
Moluques, din Cipango sau poate de altundeva. Ştia că acesta era foarte 
departe de casă, dar că, urmare a unor împrejurări aparte, unde soarta 
armelor îi fusese favorabilă, dispunea după bunul său plac de Carol Quintul, 
împărat al romanilor, rege al spaniolilor, rege al Neapolelui și al Siciliei Și 
duce de Burgundia. Era o situație de-a dreptul incredibilă. 

Vorbea acum cu o voce blândă, dar fermă. Creștinătatea n-avea să 
tolereze niciodată o asemenea situaţie. Papa în niciun caz n-ar tolera-o. Ar 
porunci organizarea unei cruciade pentru recuperarea Granadei, deși 
relaţiile sale cu Carol nu erau dintre cele mai bune. Inchiziția avea să-i 
declare negreșit eretici pe adoratorii Soarelui. Ferdinand, arhiducele 
Austriei, s-ar grăbi să vină în ajutor fratelui său, în fruntea unei armate 
formidabile. Însă marele rege venit de peste mări — la aceste cuvinte, 
Margareta a făcut o mică reverență — putea conta, dacă dorea, pe sprijinul 
regelui Franţei. Francisc, fratele ei, încheiase, nu-i așa, o alianţă cu 
Soliman, împăratul Sublimei Porţi, mai-marele necredincioșilor. Spre 
deosebire de Carol, Francisc Preacreștinul nu fusese întotdeauna un 
apărător îndârjit al creștinătății. În disputele religioase ce aţâţau spiritele în 
teritoriile din nord, arătase cumpătare Și înţelegere faţă de luterani. De unde 
se putea trage concluzia că, dacă împăratul venit de peste mări era de acord, 
o alianţă indisolubilă se putea încheia între cele două țări. Francisc I, regele 
francezilor, îi oferea lui Atahualpa prietenia și sprijinul lui. Căci, la urma 
urmelor, cine Și-ar dori Soarele drept dușman? 

Atahualpa ascultase cu mare atenţie. Elocvenţa dovedită de regina 
Navarrei Și ceea ce înțelegea el din echilibrele Lumii Noi îl incitau să-i dea 
tot ce venise să ceară, în schimbul unui prețios ajutor militar. Propunerea de 
aliere cu regele Franţei era realmente providenţială. Numai că ea se izbea 
de un obstacol greu de depășit: contrar lucrurilor pe care voia să le creadă 
Margareta, Atahualpa putea dispune după bunul plac de rege, dar nu și de 
regat, iar Carol, chiar Și așa, ostatic, era încă rege și împărat. Numai el 
putea să cedeze un teritoriu sau altul din imperiul său. Atahualpa știa deja 
că nicio formă de presiune sau de ameninţare nu l-ar putea face să accepte 
așa ceva. 

Margareta a plecat înapoi spre Franţa cu un papagal și cu niște 
promisiuni. 


Incașul și-a adunat sfatul în curtea cu lei. Coya Asarpay a sugerat 
uciderea lui Carol sau abdicarea lui în favoarea propriului fiu, a cărui vârstă 
foarte fragedă — n-avea decât șase recolte — garanta docilitatea. Quizquiz se 
opunea morții regelui, pe motiv că aceasta avea să-i expună pe quitoneni 
răzbunării supușilor săi. Cât despre Carol, el n-avea niciun motiv să abdice, 
dimpotrivă: Ştia că suveranitatea sa era cea mai bună protecţie a lui și că, 
fără ea, nu i-ar mai fi de folos nimănui. Quitonenii nu erau, așadar, în 
măsură să satisfacă cererile regelui Franţei. Cu Carol în viață, nu puteau da 
din pământurile sale fără consimțământul său. lar cu Carol mort, rămâneau 
fără apărare în faţa armatei imperiale. Tot ce puteau, în momentul respectiv, 
era să garanteze că nu vor porni nicio ofensivă împotriva regelui Franței. 

Problema militară rămânea deci nerezolvată. Aveau nevoie de oameni ca 
să se apere Și de aur ca să-i recruteze. S-a hotărât rechemarea trimisului 
Fuggerilor. Acesta nu vedea niciun inconvenient în aducerea de fonduri, dar 
cerea niște garanții pe care incașul nu era în măsură să i le dea. 

Atunci, cel din urmă i-a încredințat Higuenamotei o misiune secretă. 
Prinţesa cubaneză trebuia să se întoarcă la Lisabona. Avea să fie însoțită, la 
cererea sa, de tânărul Pedro Pizarro. Luau cu ei câțiva conversos care 
transportau cu măgarii o încărcătură de băutură neagră, săbii bune, de 
Toledo, toiege de foc, cutii vorbitoare, grâu, picturi Și hărți ale Lumii Noi. 
Carol fusese de acord să le înmâneze un mesaj pentru cumnatul său, regele 
Joăo al III-lea, prin care-l soma pe acesta ca, de dragul lui, să le pună la 
dispoziţie o navă solidă și cel mai bun pilot pe care avea să-l găsească. 
Atahualpa îi mai încredința prietenei sale cubaneze un quipu alcătuit din 
numeroase fire a căror combinație de noduri fusese meticulos pregătită de 
arhivarul său personal, iar conținutul lui nici măcar nu era cunoscut de 
Higuenamota, în care incașul avea totuși deplină încredere. 

Acel quipu reprezenta un mesaj ce trebuia înmânat exclusiv fratelui său 
Huascar. 


20. Sepulveda 


Exista în anturajul lui Carol un amauta însărcinat să ţină cronica domniei 
lui Și să se ocupe totodată de educaţia fiului său, micuțul Filip. 

Omul acesta manifesta în privința quitonenilor un interes ce părea sincer. 
Se arăta întotdeauna dornic să facă schimb de informații cu ei, le punea o 
sumedenie de întrebări despre istoria, obiceiurile sau credinţele lor și părea 


a nutri pentru ei o mare simpatie. Astfel, a înțeles cel dintâi de unde veneau 
ȘI ce anume îi adusese în Spania. 

Numele lui era Juan Gines de Sepulveda. 

Avea un maestru pe care-l invoca adesea, Aristotel, și doi dușmani pe 
care-i blama la fel de des, Erasmus și Luther. 

În realitate, omul acesta era foarte viclean ȘI se pricepea atât de bine la 
disimulare, încât le-a câștigat încrederea quitonenilor, care l-au trimis cu o 
solie la Santa Fe. El trebuia să-i asigure pe spanioli că regele lor e bine 
tratat, la fel ca soţia și copiii săi, că se bucură de toate vechile-i prerogative, 
în afară de libertatea de mișcare, și că așa vor sta lucrurile câtă vreme 
Alhambra va fi ferită de orice atac, motiv pentru care le ordonă 
comandanților armatei sale să nu întreprindă nimic pentru eliberarea sa. 

În loc de aceasta, Sepúlveda i-a întărâtat cât de tare i-a stat în putinţă, 
jurându-se că regele lor nu mai are nicio zi de trăit dacă nu intervin, că 
regina Și infantele se stâng pe picioare din pricina relelor tratamente la care 
sunt supuse, că se scaldă în propria mizerie Și că, dacă nu se va face nimic, 
acesta va fi sfârșitul familiei regale și al monarhiei spaniole. 

A mai adăugat că Atahualpa Și oamenii săi sunt niște necredincioși Și 
niște renegaţi, niște adoratori ai lui Mahomed, niște demoni ieșiţi direct 
din Infern, niște păgâni care nu auziseră nici măcar de numele lui Hristos, 
niște desfrânaţi și niște stricate care umblă goale, fără pic de rușine, 
insultând ochii și sufletele bunilor creștini. 

A spus Și ce auzise din gura celor care făcuseră imprudenţa de a i se 
destăinui, anume că mai-marele lor a fost alungat din ţara sa de fratele lui și 
că, una peste alta, nu sunt decât o șleahtă de fugari care au pribegit multă 
vreme prin lume, ca niște evrei. 

A confirmat taberei spaniolilor că barbarii nu sunt nici două sute la 
număr, printre ei aflându-se femei Și copii, Și le-a mai spus că, din câte 
putuse observa, nu prea sunt deprinși cu mânuirea archebuzelor sau, în 
general, a artileriei. 

Antonio de Leyva, estropiatul din Salamanca, a primit cu entuziasm acel 
discurs. Ceilalţi însă, Tavera, Granvelle, Cobos, se arătau ceva mai 
circumspecţi. Poate că străinii erau niște barbari sângeroși, dar, pe de altă 
parte, aveau deschidere spre rațiune, după cum o dovedeau rapoartele 
despre parcursul Și stratagemele lor de când debarcaseră în Peninsula 
Iberică. Or, ei Știau că salvarea lor depindea de cea a lui Carol. Ostaticul lor 


nu avea valoare decât viu. Tocmai forţa lor redusă și numărul lor mic 
garantau viaţa împăratului. 

Totuși, alți factori pledau în favoarea unei intervenţii rapide. Trebuiau 
plătite trupele, iar banii lipseau. Fuggerii refuzau să crească împrumuturile 
câtă vreme situaţia nu era clarificată. În așteptarea soldei, elveţienii 
bombăneau nemulţumiţi, iar mercenarii nemți își pierdeau răbdarea. În 
Flandra, în Galiția, în Italia, se raportau deja noi spolieri, jafuri, revolte. 
Nimeni nu mai voia un alt Sacco di Roma. lar dacă armata imperială se 
fărâmiţa, avea să ofere Franţei posibilitatea ofensivei, lucru de care 
consiliul spaniolilor se temea cel mai tare. 

Iar apoi Tavera a rostit un nume, cu tonul unei ameninţări, fără ca ceilalți 
să Ştie sigur cui anume îi era adresată: „O să vină Ferdinand”. Era puţin 
probabil ca el să guste asemenea tergiversări. 

S-a hotărât, așadar, ca Sepulveda să se întoarcă la rege pentru a spiona Și 
a raporta faptele și mișcările străinilor. Trebuia să pregătească evadarea lui 
Carol sau plasarea lui într-un loc sigur, în perspectiva unui atac. La 
momentul potrivit, avea să deschidă porțile Alhambrei. Până atunci însă, 
avea să se prefacă în continuare Și să mimeze prietenia. 


21. Incașiada, cântul I, strofa 20 


Atunci pesemne că zeii celui de-al Cincilea Sfert 
De unde pleacă legile ce îi conduc pe oameni 
Reunitu-s-au într-o augustă adunare 

Spre-a hotări a Răsăritului soartă și destin. 

Pe lucitorul pământ din săla Şul luminii, 

Pe înstelata cale au fost văzuți fugind, 

Grăbind la a Stăpânului Tunetului chemare, 
Care prin mesagerul său i-a prevenit. 


22. Alhambra 


Au trecut astfel câteva luni. Atahualpa îi ducea dorul Higuenamotei, dar 
se putea lipsi acum de tălmaci. Coya Asarpay îi purta în pântec copilul. 
Incașul discuta îndelung cu Carol și își perfecționa castiliana. Împreună, 
făureau planuri pentru strivirea Sublimei Porți, recucerirea Ierusalimului Și 
invadarea ţării maurilor. Atahualpa visa la marea aceea din sud, căreia Carol 
îi zicea Mediterana. Sepúlveda îi explica taina euharistiei, iar incașul îi 


istorisea, în schimb, povestea strămoșului său Manco Capac. Quizquiz se 
juca cu micul prinț Filip și cu sora lui, Maria. Ruminahui inspecta sistemele 
de apărare ale fortăreței. Quispe Sisa și Cusi Rimay se rugau de Lorenzino 
să le ducă în Italia, iar el le făgăduia, râzând, cele mai frumoase rochii din 
lume. Se plantau roșii în grădinile vechiului Generalife, pe înălțimile 
Alhambrei. Chalco Chimac stătea cu ochiu pe Sepulveda, în care nu avea 
deloc încredere. Și pe bună dreptate, fiindcă acesta pregătea evadarea 
stăpânului său. 

Carol alterna momentele de melancolie cu cele de fermitate. Se ruga ore 
întregi în sala regilor din Palatul Leilor, aceeași în care bunica sa, Isabela, 
Și bunicul său, Ferdinand, ţinuseră prima lor liturghie, după cucerirea 
Alhambrei. Locul nu aparținea perimetrului ce-i fusese atribuit în palatul 
său neterminat, ci se afla în partea ocupată de Atahualpa și de curtea sa. 
Incașul îi acordase cu generozitate acea libertate, ca pe o dovadă a stimei ȘI 
respectului unui suveran pentru un alt suveran. 

În realitate, Carol nu era atât abătut, cât simţea nevoia de a se reculege 
seri întregi. Ideea venea de la Sepulveda. Sala regilor îi dădea acces la 
Palatul Leilor, care se învecina la rândul său cu Palatul Comares. Odinioară, 
tânărul Boabdil, ţinut prizonier de tatăl său într-o temniţă din turnul de la 
Comares, ieșise pe fereastră Și se lăsase să alunece pe o frânghie din eșarfe 
înnodate, pe care i-o pregătise mama sa. 

Carol trebuia să urmeze același drum. Oamenii lui Atahualpa făceau de 
gardă, însă nu erau suficient de mulți pentru un palat atât de mare și nimeni 
nu socotise utilă supravegherea unei carcere goale. 

Încercarea a eșuat, fiindcă, în ziua evadării, Carol a fost victima unei 
crize de gută, care l-a țintuit la pat. 

Ingeniosul Sepúlveda nu s-a descurajat. În fiecare dimineaţă, porţile 
Alhambrei se deschideau pentru a primi conversos Și mahomedani din 
Albaicin, care veneau să îngroașe mâna de lucru pentru cultivarea 
grădinilor, gătit, spălat de rufe și multe alte sarcini nemilitare, pentru a 
căror îndeplinire quitonenii Și întăririle lor din Toledo nu erau destul de 
numeroși. Seara, porțile se deschideau din nou, pentru a-i lăsa să plece. 
Sepulveda s-a gândit să-l deghizeze pe Carol spre a-l putea scoate odată cu 
aceștia. I-a anunţat pe cei din Santa Fe. Un detașament de-ale lor avea să 
aștepte la ieșire, cu misiunea de a-l recupera pe rege și a-l duce într-un loc 
sigur. 


În ziua stabilită, la apusul soarelui, cei doi bărbaţi s-au amestecat printre 
lucrătorii care se întorceau acasă. Pentru a trece neobservaţi, se îmbrăcaseră 
în haine dintre cele mai simple, iar pe cap aveau glugi cart le ascundeau 
faţa. Chalco Chimac însă, neîncrezător, urmărea ca în fiecare seară 
deschiderea porților, de pe metereze. L-a recunoscut pe Carol după nasul de 
tapir care-i ieșea de sub glugă. 

A dat alarma imediat Și a ordonat să fie închise porţile. Cei care așteptau 
afară l-au auzit Și pornit la atac strigând „Santiago! ”. Mai mulţi spanioli 
înarmaţi au năvălit în cetatea Alhambra. Quitonenii au deschis focul, 
atacatorii au ripostat. Lucrătorii au fost cuprinși de panică, iar situația a 
degenerat pe loc într-o confuzie totală. Săgeţile și proiectilele praștiilor au 
Șuierat prin aer, culcând oamenii la pământ sau smulgându-le urlete de 
durere. Spaniolii, care veniseră în număr destul de mic, pentru a nu atrage 
atenţia, au dat înapoi. Sepulveda a vrut să-l tragă după el pe Carol, pe care-l 
ţinea de braţ, dar acesta s-a prăbușit brusc, fulgerat de un foc de archebuză. 
Sepúlveda abia a avut timp să treacă de porți înainte ca acestea să se 
închidă. A reușit să fugă cu puținii supraviețuitori. Carol însă rămăsese 
înăuntru, întins printre cadavre. Chalco Chimac s-a dus repede la el. Regele 
Spaniei abia mai respira. 

S-a chinuit trei zile până să moară. Ultimele sale cuvinte n-au fost 
înţelese. 

Pentru quitoneni, era o catastrofă. Nu trebuia cu niciun chip să se afle de 
moartea lui. l-au îngropat trupul noaptea, fără nicio ceremonie, într-o 
grădină din Alhambra, printre vrejurile de tomate. Sepulveda însă îl văzuse 
prăbușindu-se; el le repeta insistent nobililor din Santa Fe că regele a fost 
rănit de moarte Și că nimic nu mai împiedica luarea cu asalt a Alhambrei. 
Sigur, în spatele acelor ziduri, regina, infantele Filip Și surioara sa, Maria, 
se aflau încă în mâinile barbarilor, dar, în inima îndurerată a oricărui 
creștin, nimic nu putea întrece dorinţa de răzbunare. „Represalia! ”, zicea 
el. 

Și totuși, cum puteau fi ei siguri de moartea lui Carol? Spaniolii au trimis 
degrabă mai multe solii, dar toate au fost respinse. Totuși, sperau încă într-o 
minune, neîndurându-se să accepte moartea suveranului lor. De altminteri, 
evenimentele, așa cum fuseseră relatate de Sepulveda și de ceilalţi martori, 
erau atât de neclare încât nici nu erau siguri de proveniența focului fatal. 
Sepúlveda jura că s-a tras de pe metereze, dar poziţia lui părtinitoare îi 


făcea judecata destul de îndoielnică. Şi-n fond, asta nu schimba cu nimic 
situația. Carol putea fi ori viu, ori mort. 

Quitonenii au profitat de acel răstimp de ezitări pentru a stabili o 
strategie. Bănuiau că regina Și copiii n-aveau să atârne atât de greu în 
balanță încât să-i oprească pe spanioli și că asaltul era iminent. Bine 
apărată, Alhambra era de necucerit, dar, fără avantajul ostaticului lor, știau 
că erau prea puțini pentru a face faţă unui asediu. Chalco Chimac a sugerat 
să primenească din farduri leșul și să-l plimbe de-a lungul meterezelor ca 
Și cum ar fi viu. Propunerea lui n-a fost acceptată, deși toţi i-au lăudat 
ingeniozitatea. 

De fapt, situația nu impunea decât o singură decizie: trebuiau să încerce 
ieșirea din cetate. Când Santa Fe le-a trimis cel din urmă ultimatum, cerând 
dovada că regele Carol e încă în viață, Atahualpa a hotărât că vor pleca 
chiar în acea seară, cât mai discret cu putinţă. Dacă reușeau să ajungă în 
munţi, aveau poate să se salveze. Pentru orice eventualitate, aveau să-i ia cu 
ei pe regină Și pe copii. 

Nici n-a apucat bine ultima lamă din cortegiu să iasă pe porțile 
Alhambrei că orice speranţă de punere în aplicare a planului s-a spulberat. 
Spaniolii îi așteptau Și s-au năpustit asupra lor. Calea spre munţi era 
blocată. Quitoneniu au fost împinși la poalele colinei, pe unde curge un mic 
râu, în care au început să fie masacrați. Pe Coya Asarpay au apucat-o 
durerile facerii. 

Pe partea cealaltă, calea le era blocată de colina Albaicinulului, se aflau 
practic pe fundul unui defileu și aveau să moară. Numai că Albaicinul nu 
dormea. Dimpotrivă, fremăta Și părea a se însufleţi ca marea. Locuitorii săi 
priveau acea scenă, rezistenţa eroică a străinilor în faţa creștinilor, zdrobiți 
sub tirurile artileriei și asalturile cavaleriei spaniole. Forfota a prins să 
crească pe străduţele albe. Moriscos repetau întruna o frază în limba lor, pe 
care credeau că o deţin de la zeul lor: „Veţi avea conducătorii pe care-i 
meritaţi”. Probabil că vedeau în acea situație o ocazie, politică, 
providențială, sentimentală. Valuri întregi de oameni au coborât de pe deal 
Și s-au aruncat în învălmășeala luptei. De unde luaseră arme? De prin 
bucătării, prăvălii, atehere, de pe câmp. Poate că le păstraseră sau furaseră 
sau făuriseră cu mâinile lor, în perspectiva unui asemenea eveniment. 

Surpriza le-a tăiat elanul spaniolilor. Erau prea bine echipați și prea 
numeroși ca s-o ia la sănătoasa, dar s-au înmuiat ȘI au dat înapoi. Au bătut 


în retragere, fără a rupe totuși rândurile. Replierea aceea a fost însă de 
ajuns; le-a permis quitonenilor să iasă din râpa în care se împotmoliseră Și 
să se piardă în labirintul de străduţe albe, unde spaniolii n-aveau să-i mai 
urmărească. 


23. Cădiz 


Revolta moriscilor s-a întins în toată Andaluzia. Atahualpa a profitat de 
deruta creată pentru a fugi din nou. Albaicinul a fost folosit drept refugiu 
cât să-și îngrijească răniții, dar nu era un sanctuar unde puteau rămâne la 
infinit; mai devreme sau mai târziu, spaniolii aveau să se întoarcă. lar acel 
Ferdinand, despre care se zicea că are o armată nemaipomenită, avea să-și 
dorească să răzbune moartea fratelui său. 

Cordoba, Sevilla... de-acum, evitau orașele. Lăsaseră în urmă papagali, 
lamele, porcușorii-de-mare Și chiar și puma lui Atahualpa, neluând cu ei 
decât cei trei ostatici, regina Și cei doi copii ai ei, tot ce mai rămăsese, în 
acel moment, din coroana Spaniei. Cei care puteau urcau pe cal; nu mai 
erau lectici, doar câteva căruțe pentru căratul răniților. lar cortegiul acela 
jalnic urma gemând drumul soarelui, însoțit de tipetele vulturilor din 
văzduh, care sunt condorii acelei ţări. 

Dacă intenţia lui Atahualpa ar fi fost doar să ajungă la mare, ar fi mers 
spre sud. El însă căuta vestul; de dimineaţa până seara, o ţinea tot către 
vest, fără a se abate vreo clipă, îmboldindu-și oamenii Și animalele să-și 
folosească și ultimul strop de putere, de parcă ar fi fugit după Soare, de 
parcă ar fi vrut să-l prindă din urmă, ori să-l atingă, ori să i-o ia înainte, 
numai că Soarele, Inti, strămoșul și zeul său, îi scăpa întotdeauna, Și uite- 
așa au ajuns la Câdiz. 

Orașul părea pustiu; în realitate însă, locuitorii, neștiind la ce să se 
aștepte, se adăpostiseră în case ca în niște vizuini, cu obloanele trase. 
Quitonenii, simțindu-le prezenţa surdă, înaintau cu pași de pumă. Templul 
din Cádiz, construit în onoarea zeului țintuit în cuie, era o altă clădire 
formidabilă, unde voiau să intre pentru a se odihni puțin. Atahualpa însă 
ținea cu orice preţ să ajungă în port. Oamenii săi au început a bănui că voia 
să găsească o corabie cu care să se întoarcă acasă. Unii s-au gândit că nu e o 
idee rea. Din nefericire, în afară de câteva bărci, portul era gol; toate 
corăbiile plecaseră. Abia atunci Atahualpa a acceptat să se instaleze tabăra 
în templu. 


Au trecut mai multe zile. Moriscii Și conversoșii care nu vruseseră să-i 
abandoneze pe quitoneni ieșeau în oraș Și se întorceau de acolo cu de-ale 
gurii. Într-o bună zi, fiul bătrânei văduve din Toledo a venit cu vești 
îngrijorătoare: un detașament de soldați se apropia, venea după ei, să-i 
prindă ori să-i omoare pe loc, Și cu siguranţă nu erau decât o avangardă. 
Armata lui Carol era pe drum, poate și Ferdinand. Trebuiau să fugă 
neîntârziat. 

Numai că Atahualpa nu mai era dispus să fugă. Oamenii săi era epuizați, 
iar sora care-i era Și soţie trebuia să nască. Ajunseseră la capătul drumului. 
Cei al căror rang le permitea să-i vorbească i-au spus că orice oră de 
așteptare era o greșeală cu urmări probabil iremediabile, dar degeaba, 
tânărul incaș nu se tulbura nicicum. L-a însărcinat pe Quizquiz să 
organizeze apărarea orașului. Câdizul era împrejmuit cu ziduri fortificate Și 
puteau conta pe sprijinul moriscilor din împrejurimi; dar dacă trebuiau să 
reziste unui asediu, atunci la ce bun că plecaseră din Alhambra? se întrebau 
generalii. Zidurile care înconjurau Câdizul nu suportau nicio comparație cu 
imensa citadelă roșie, cocoţată pe stânci. Bineînţeles, nimeni n-a îndrăznit 
să facă acea observaţie în faţa lui Atahualpa. Numai Cora Asarpay, a cărei 
sarcină ajunsese la soroc, se tânguia gemând. 

Apoi situația s-a degradat cu repeziciune. Quizquiz a reușit să stăvilească 
avangarda spaniolă, dar atunci a început un nou asediu, în condiții mult mai 
nesigure. Locuitorii rămași în oraș le erau ostili quitonenilor, iar portul îi 
făcea vulnerabili, expunându-i unui atac de pe mare. Acolo, de altfel, își 
concentra Atahualpa toată atenţia, în timp ce apărarea zidurilor o lăsa în 
seama generalilor. Și acolo, fără îndoială, a fost aruncată greutatea cea mai 
mare într-unul dintre talerele balanței. 

Într-o dimineaţă, când încheierea asediului nu mai era decât o chestiune 
de câteva zile, sau poate ore, la orizont au apărut cinci nave. Prinși 
descoperiți, quitonenii au crezut că, de data asta, povestea lor chiar avea să 
se sfârșească. Numai Atahualpa întrevedea o altă posibilitate. Ochu săi 
scrutau prova navelor. ar, în timp ce tovarășii săi așteptau resemnaţi prima 
bubuitură de tun, el i-a recunoscut pe Higuenamota, Pedro Pizarro și Tupac 
Hualpa, fratele lui Huascar și al său. Atunci, a știut că erau salvați și că 
lumea aceea avea să fie a lui. 


24. Incașiada, cântul I, strofa 24 


Nemuritori locuitori ai luminosului Imperiu 

De pe seninul firmament, din al splendorii pol, 

Vă amintiti cu toții, făr-a vi se mai spune, 

Că strălucita plămadă a bravilor din Quito 

Istoria umplutu-le-a cu isprăvi fără de număr, 

Și că poporu-acesta prin a Destinelor Lege va avea 
Un viitor măreț, ce Șterge-va din amintire 
Asirienii, grecii, persanii Și romanii. 


25. Cucerirea 


Germania, Anglia, Savoia, Flandra nu aveau nicio importanţă pentru el. 
Andaluzia însă avea. Castilia. Spania. Andaluzia era acum pământul lui Și 
avea să moară pentru ea, dacă trebuia, dar nu în acea zi. 

Calele vaselor erau burdușite cu trei lucruri: aur, argint Și salpetru. 

Cu salpetru, Quizquiz a alimentat tunurile de pe metereze și i-a 
împrăștiat pe asediatori. Nu se dorea distrugerea armatei spaniole, ci doar 
transmiterea unui mesaj: situația s-a schimbat. Lumea voastră n-o să mai fie 
niciodată cum a fost. De-acum, sunteţi al Cincilea Sfert. 

Cu aur Și cu argint, se puteau cumpăra oameni. Vestea despre calele pline 
de aur s-a răspândit, iar mercenarii au apărut imediat. Mulţi au fost cei care 
au dezertat din armata spaniolă pentru a se alătura trupei incașului. 

Atahualpa a decretat că toți conversoșii, evreii, moriscii, luteranii, 
erasmienii, sodomiţii Și vrăjitorii erau de-acum înainte sub protecția sa. 

În fiecare zi, sute de întăriri îi măreau trupa Şi-i prefăceau decretul într-o 
realitate tot mai tangubilă. 

Când un emisar era trimis din Navarra, un altul galopa deja spre 
Augsburg. 

Atahualpa a luat în stăpânire Sevilla fără nicio lovitură de tun. Pe regină 
Și pe infante i-a instalat cu el, în palatul Alcazar. 

De la Sevilla a stabilit o legătură maritimă cu Tahuantinsuyu, care urma 
să treacă prin Cuba. Astfel, avea să fie asigurată aprovizionarea cu aur Și 
argint. Fuggerii aveau să-i împrumute oricât le-ar fi cerut. 

lar Atahualpa avea nevoie de sume mari, fiindcă își făurea planuri 
grandioase. 

A convocat Curțile pentru a-l confirma neîntârziat pe infantele Filip ca 
viitor rege al Spaniei Și, în subsidiar, pentru a ratifica regența lui Atahualpa. 


În lumea aceea, totul părea posibil dacă aveai aur; sau, în orice caz, fără el, 
nu puteai face nimic. Aurul și argintul simplificau totul. 

Tabăra lui Tavera Și Granvelle, care fusese cât pe-aci să-l distrugă, nu 
mai avea niciun mijloc de a i se opune: nici legitimitate, care se stinsese 
odată cu Carol, nici aur, care secătuise, nici armată, vlăguită Și devastată de 
o boală necunoscută. 

Incașul se grăbise să-i ofere Flandra Și Artois regelui Franţei, iar armata 
lui Ferdinand plecase să apere provinciile fratelui său, lăsându-i câmp liber 
să se desfășoare. 

Acum, voia să domnească. Sau mai degrabă, întrucât coroana Spaniei nu 
era chiar vacantă, să cârmuiască. 

Ce-i oferise lui Huascar pentru a face pace? Băutură neagră, archebuze, 
ceva grâu, foi vorbitoare Și tablouri. Ideea că lumea e destul de mare cât să- 
i încapă pe amândoi. Și perspectiva unor bogății noi, în schimbul aurului Și 
argintului, adică al acelor lucruri pe care Tahuantinsuyu le avea din 
abundență. 

Așa au descoperit incașii comerțul, activitatea care consta în schimbul de 
mărfuri prin utilizarea monedei. 

Higuenamota își îndeplinise perfect misiunea. Ar fi putut să rămână în 
Cuba, cu ai ei, Și să nu se mai întoarcă niciodată. A procedat totuși altfel, 
din dragoste pentru Atahualpa, poate, deși n-a făcut niciodată un secret din 
relaţia ei cu tânărul Pizarro. Mai degrabă însă, în decizia ei au precumpănit 
gustul aventurii, curiozitatea; voia să știe unde avea să-i ducă toată acea 
poveste. Și-apoi, voia să vadă și Italia. De altfel, a fost foarte mâhnită să 
afle că Lorenzino se întorsese în ţara lui. Nu știa pe atunci ce rol îi 
rezervase destinul tânărului din Florenţa. 

Nu bănuia nimic din ce avea să se întâmple. 


26. Incașiada, cântul I, strofa 74 


Capricioasa Soartă a rânduit, se pare, 

Că mândrii quitoneni victorio Și în toate 

Își vor impune jugul și a Bellonei lege 
Peste-ale Evropei neamuri mărețe Și-oţelite. 
Iar eu, un fiu de tată, augustul între zei, 
Care cu-atătea titluri pot să mă mândresc, 
Privi-voi liniȘtit nedreptul de Destin 


Cum saltă un nou nume spre-a mă umili. 


27. Manco cel tânăr 


Tupac Hualpa adusese cu el un quipu, care reprezenta răspunsul lui 
Huascar la mesajul lui Atahualpa. 

Huascar își ierta fratele și voia să dea uitării jignirile trecute, de vreme ce 
acesta din urmă zicea că renunţă la orice pretenție privind tronul Celor 
Patru Sferturi. La solicitarea lui, îi trimitea trei sute de oameni Și cantități 
însemnate de aur, argint și salpetru. În schimb, aștepta mai multă băutură 
neagră, mai multe toiege de foc și picturi fermecate, care dădeau iluzia 
adâncimii. Îi mulțumea fratelui său că i-l trimisese pe inginerul Pedro 
Pizarro ca să-i explice cum funcționau armele cele noi. După cum putea 
vedea, incașii reușiseră să construiască primele lor tunuri, cu care 
echipaseră navele năimite din Cuba. 

Huascar, în infinita lui bunătate, la rugămintea fratelui său Și din dragoste 
pentru el, renunţa la invadarea insulei de baștină a prinţesei Higuenamota 
(în schimbul unui modest tribut). 

Quipul fusese împletit la Tumipampa, unde Huascar își stabilise 
reședința dimpreună cu întreaga curte, căci nu mai vrusese să se întoarcă la 
Cuzco, presimţind poate că desfășurarea evenimentelor aveau să-l poarte 
tot mai spre nord (sudul fiind oricum blocat de sălbaticii araucanes). 

Higuenamotei nu-i fusese ușor să ajungă la împărat, dar, ca întotdeauna, 
prințesa cubaneză făcuse senzație peste tot pe unde trecuse. La Lisabona, a 
reușit să obțină nu una, ci trei nave de la Joăo, ajutată, ce-i drept, de faptul 
că Isabela, sora regelui, soția lui Carol Quintul, era în mâinile lui 
Atahualpa. Când a ajuns în Cuba, băștinașii taino, care dobândiseră 
cunoștințele necesare, au construit alte două corăbii, în vreme ce ea îl căuta 
pe Huascar în inima imperiului. 

Împăratul aflase despre guipu ȘI, impresionat de darurile aduse de 
Higuenamota, binevoise a împlini cererile lui Atahualpa, dat fiind că Cele 
Patru Sferturi aveau din belșug produsele pe care acesta le solicita. Fratelui 
său, generalul Tupac Hualpa, îi dăduse în grijă transportarea mărfii. După 
examinarea hărților pe care acum știau a le descifra la pertecție, Atahualpa 
hotărâse, de comun acord cu Higuenamota, că navele aveau să debarce nu 
la Lisabona, ci la Câdiz, care era mai aproape de Granada. 


Tupac Hualpa venise cu un alt frate vitreg de-ai lor, foarte tânărul Manco 
Capac, care avea redutabila onoare de a purta numele marelui strămoș 
fondator. Tupac Hualpa urma să plece înapoi cu navele încărcate cu arme, 
vin Și picturi, dar tânărul Manco Capac avea să rămână. Avea să fie un fel 
de ambasador al lui Huascar la Sevilla, adică spionul lui, ceea ce Atahualpa, 
în mod diplomatic, avea să se prefacă a nu ști. 


28. Alcazarul 


Primirea quitonenilor la Sevilla a fost foarte diferită de cele anterioare. 

În ziua aceea, regina Isabela călărea pe un cal alb și era înveșmântată ea 
însăși în satin alb, ca semn de doliu. Alături de ea, Atahualpa arbora pe 
frunte coroana stacojie de Sapa Inca. 

Nobilii cei mai mari ai cetății, ducele de Medina Sidonia, ducele de 
Arcos și marchizul de Tarifa, au venit în întâmpinarea lor, dimpreună cu 
primarul (care era curacaul însărcinat cu gospodărirea orașului), Și s-au 
înclinat ca la un semn în faţa reginei Și a incașului. 

Tânărul Filip și sora lui erau ceva mai în spate, urmaţi de o armată de 
Șase mii de oameni. 

În timp ce-și făceau intrarea în oraș, Chalco Chimac și Quizquiz își 
aruncau priviri unul altuia, Și nu e greu de ghicit că se gândeau la cortul lui 
Carol Quintul de pe câmpul de la Salamanca, măsurând drumul parcurs 
după însemnele atenţiei protocolare ce li se acorda acum. 

Altminteri, Quizquiz urmărea, în faţa sa, salturile și ţopăielile lui 
Sempere, câinele lung și alb al împăratului, care se ţinuse după micuțul 
Filip în devălmășia de la Granada. Animalul păstrase pe bot urma ghearelor 
pumei lui Atahualpa. Dând cu ochii de grădinile de la Alcazar Și orbit de 
splendoarea lor, Quizquiz s-a gândit în sinea lui că fiarei i-ar fi plăcut să-și 
facă veacul pe-acolo, cățărându-se prin palmieri, scăldându-se în bazine, 
vânând tot felul de păsări, Și se întreba pe unde o fi oare în acel moment. 

În grădinile acelea, Coya Asarpay a dat naștere unui fiu, care a primit de 
la tatăl lui numele de Carol Capac, în cinstea nefericitului său rival. 
Micuţului Filip i s-a dat voie să se aplece asupra leagănului Și să-i fie 
padrino. La insistența Isabelei, care era foarte evlavioasă, pruncul a fost 
stropit cu apă de un preot local, pentru orice eventualitate. Atahualpa a 
considerat că acea nășire era o bună mișcare politică. Ba chiar i-a propus 
Isabelei să-i fie soție de-a doua, dar aceasta l-a refuzat. 


Lorenzino s-a întors din Italia cu un artist de mare reputație, numit 
Michelangelo, pe care-l luase de la Roma. S-a discutat mai întâi despre 
construirea unui mormânt în care să fie mutat Carol Quintul, cel lăsat la 
Alhambra printre roșii. Apoi a fost însărcinat cu realizarea unei sculpturi 
care să-l reprezinte pe Viracocha, creatorul Soarelui, lunii și stelelor. 
Atahualpa ar fi vrut ca el să facă portretul surorii sale, care-i era Și soție, 
precum Și pe cel al fiului său nou-născut, dar cum artistul detesta să picteze 
oameni vii, a trebuit să renunțe, iar Lorenzino a fost însărcinat să se ducă 
după un alt pictor, care-l cunoscuse pe Carol Și care-și practica talentul într- 
un oraș numit Veneţia. Totuși, Michelangelo a acceptat să facă o excepție 
pentru prinţesa Higuenamota, pe care a înfățișat-o în minunata sculptură ce 
tronează astăzi în marele templu din Sevilla, acolo unde Carol și Isabela se 
căsătoriseră odinioară. 

De fapt, Atahualpa ar fi preferat să se întoarcă la Granada, fiindcă se 
simţea mai bine cocoţat pe înălțimile Alhambrei, numai că avea nevoie de 
un loc de reședință care să fie legat prin mare de ţara sa de baștină, iar 
fluviul Guadalquivir, care traversa Sevilla, deși puţin adânc și greu 
practicabil pentru vasele de mare tonaj, pe care le trimitea spre Cuba, făcea 
această legătură. Curând, butoaiele cu băutură neagră Și cu făină au prins a 
se rostogoli zi Și noapte pe cheiurile din port, trecând pe lângă butoaiele cu 
salpetru Și cu coca, ce se rostogoleau în sens invers Și care erau descărcate 
de pe vase împreună cu lăzile de aur și de argint trimise de Huascar, în 
vreme ce se încărcau ulcioare cu ulei de măsline, cu miere Și cu oţet, după 
care incașii de peste mare erau înnebuniți. 

Traficul a căpătat o așa amploare încât Atahualpa a ordonat crearea unei 
instituții speciale, pe care localnicii au numit-o Casa de contratacion, 
pentru administrarea relaţiilor comerciale dintre Tahuantinsuyu și Cel de-al 
Cincilea Sfert. Nimeni din Spania sau din orice alt teritoriu de pe cuprinsul 
Răsăritului nu avea voie să facă negoţ cu ţările Apusului fără a trece prin 
Sevilla, cu excepția Lisabonei, care a primit o derogare drept mulțumire 
pentru ajutorul dat Higuenamotei, fără de care s-ar fi isprăvit cu quitonenii 
din Spania, iar istoria ar fi luat un cu totul alt curs. (Totuși, o cincime din 
tot ce aduceau vasele portugheze trebuia vărsată coroanei Spaniei.) 

Aceasta era Și o modalitate de a i se compensa întrucâtva reginei Isabela, 
sora lui João al III-lea, pierderea adoratului ei soţ. 


29. Curțile 


O altă compensație a fost înălțarea fiul ei cel mare la rangul de rege al 
Spaniei. 

Regulile impuneau ca o adunare de nobili, preoți și neguțători, veniți din 
toate regiunile Castiliei, să-și prezinte omagiile noului rege. Aceștia 
alcătuiau Curțile, iar ceremonia avea ceva atât de solemn încât îl intimida 
pe micutul Filip. Pentru a evita orice moment stânjenitor, Chalco Chimac îi 
scrisese discursul, iar Higuenamota, cu ajutorul lui Pedro Pizarro, îl 
tradusese în castiliană. Ducii de Arcos și de Medina Sidonia avuseseră 
amabilitatea de a-l reciti, pentru ca acesta să beneficieze de cunoștințele lor 
atât în privinţa instituțiilor locale, cât și a formelor protocolare atașate unei 
astfel de adunări. 

În acest fel, micuțul Filip a putut da asigurări că avea să fie demn de 
sarcina care-i revenea, întrucât Dumnezeu binevoise a-i încredința la o 
vârstă atât de fragedă soarta Spaniei. Nobilii sevillani, care se întrecuseră la 
pregătirea exerciţiului, consideraseră nimerit să sublinieze că tatăl lui fusese 
chemat la Domnul la vârsta de treizeci Și trei de ani, iar Chalco Chimac, 
bănuind importanța simbolică a acelei informați, o menţionase de mai 
multe ori în textul discursului. 

Totuși, bunul Dumnezeu nu-l lăsase singur pe micuțul rege în faţa unei 
atât de importante misiuni. În marea lui milostivire, i-l trimisese pe fiul 
Soarelui, de peste mări, pentru a-l îndruma Și sfătui. 

De altfel, rolul acesta de sfătuitor cu greu putea trece neobservat: când 
micuțul Filip ezita ori pierdea firul discursului, Chalco Chimac, care era 
lângă el, îngenunchea pentru a-i șopti la ureche cuvintele pe care trebuia să 
le rostească, fapt care n-a produs la început o impresie foarte favorabilă în 
rândul celor din adunare. Apoi, cei mai vechi Și-au amintit că la fel se 
întâmplase, odinioară, Și cu tânărul Carol și bătrânul său maestru, seniorul 
de Chièvres. Situația, ce-i drept, era atunci sensibil diferită, dar în fond nu 
mai puţin neobișnuită, cu venirea unui tânăr monarh care nu ştia nicio 
vorbă în spaniolă. Măcar Filip se născuse la Valladolid, nu în Flandra. Cât 
despre seniorul de peste mări, acesta avea aur Și părea dispus să-l împartă Și 
cu alții. 

Așa că tânărul rege, inspirat de noul său anturaj, putea prezenta primele 
măsuri ale domniei sale. 


Cea dintâi era dizolvarea Consiliului suprem al Inchiziției Și suprimarea, 
pur Și simplu, a tribunalului Sfântului Oficiu. După murmurele de aprobare 
ce au străbătut adunarea, inclusiv rândurile unor reprezentanți ai preoţilor, 
Atahualpa a înţeles că n-avea să fie o măsură prea nepopulară. 

Cea de-a doua măsură consta în cedarea Artoisului și a Flandrei către 
regatul Franţei, drept compensație pentru un tratat de alianță întărit de 
promisiunea ajutorului reciproc. Provinciile din nord nu-i interesau pe 
spanioli, așa că vestea aceasta a fost primită cu un amestec de indiferenţă și 
ușurare. 

În fine, seniorul de peste mări, Atahualpa, fiu al Soarelui, era numit în 
postul de cancelar al regelui, în locul lui Nicolas Perrenot de Granvelle, pe 
al cărui cap, la fel ca pe ale celorlalți rebeli, se pusese preț. 

Recompensa oferită pentru capul lui Sepúlveda, declarat răspunzător 
pentru moartea regelui Carol, era de o mie de ducati. 

Pedro Pizarro era numit secretar de stat în locul lui Francisco de los 
Cobos y Molina, trecut și el pe lista nelegiuiţilor, la fel ca Juan Pardo 
Tavera Și Antonio de Leyva. 

Se crea un minister al Cultelor, pe care Atahualpa ar fi vrut să i-l 
încredinţeze lui Ignaţiu de Loyola, dar cum acesta a refuzat, postul i-a fost 
atribuit unui converso umanist, Juan de Valdes, adus de la Roma de 
Lorenzino. 

Decretul de la Alhambra privind expulzarea evreilor, datând din anul 
1492 al vechii epoci și semnat de bunicii lui Carol Quintul la Granada, era 
abrogat. 


30. Scrisoarea lui Morus către Erasmus 
Thomas Morus către Erasmus din Rotterdam, salutări, 


Stii, foarte dragul meu Erasmus, cât de tare mă bucuram de retragerea 
mea după ce înapoiasem Sigiliul Și renunțasem la sarcina de cancelar cu 
care majestatea sa regele Henric avusese bunătatea de a mă onora. 

Despre tine, am auzit că ai plecat din Basel fiindcă sănătatea- ţi Șubredă 
te făcea să-ţi dorești mai multă liniște, iar în privința aceasta, sper din 
toată inima că piatra de la rinichi ti-a lăsat un oarece răgaz. 

Dacă totuși iau astăzi pana, foarte dragul meu Erasmus, e pentru a te 
conjura să vii în ajutorul vechiului tău prieten într-o chestiune ce 


depășește propria-mi persoană, angajând, nu mă tem să o spun, soarta 
întregii cre Știnătă ți. 

Stii, fără îndoială, că majestatea sa regele Angliei Și-a pus în gând să 
anuleze căsătoria sa cu regina Catherine, pentru a se însura cu Lady Anne 
Boleyn, Și că papa îi refuză această anulare, ceea ce face din el, în prezent, 
un bigam în ochii Bisericii. 

Probabil că ai auzit Și de acea nouă religie care se răspândește acum, 
pornită din Spania, pe care unii o numesc intism, iar alții solism, și care se 
vrea a fi religia Soarelui, după cea a noului senior Atahualpa, care a 
pricinuit pieirea împăratului Carol Și despre care se spune că este la ora 
actuală adevăratul stăpân al Spaniilor. 

Or, poti oare să-ți imaginezi ce idee i-a venit Majestății Sale regele meu? 
Ameninţă că se va converti la religia incașului, iar odată cu el întreaga 
Anglie, dacă papa nu-i dă satisfacție, fiindcă a auzit că, în această religie, 
îți poti înmulți soțiile așa cum Domnul Nostru a înmulțit pâinile. 

Sfântul Nostru Părinte l-a ameninţat pe rege cu excomunicarea, dar în 
zadar. Majestatea Sa este atât de îndrăgostit Și atât de încăpățânat, încât 
pare hotărât să treacă peste toate opreliștile suveranului pontif. 

Îți poţi oare imagina o blasfemie mai mare? Aveam deja de luptat cu 
progresele acelui Luther și ale ereziei lui de o mie de ori condamnabile. 
Dar uite că de-acum trebuie să înfruntăm un pericol încă mai mare Și mai 
diabolic, aceste idolatrii de barbari, ce zici că-s ieșite direct din infern. 

Te implor, foarte dragul meu Erasmus, Să-i scrii o scrisoare regelui ca 
să-i arăţi toate consecințele acestei nebunii care nu poate duce decât la 
slăbirea temeliilor oricărei credințe adevărate în Domnul Nostru. Vezi tu, 
nu mai e vorba doar de combaterea celor care se silesc să nege purgatoriul, 
ori care refuză să mănânce de post în sfânta zi de vineri. Nu mai e vorba 
doar de unitatea Sfintei noastre Biserici, care e în pericol, ci de 
creștinătatea însăși, care riscă să se afunde în necredință și ateism. 

Cel mai bine, ca să-ți spun drept, ar fi să publici un text în care să 
amintesti atașamentul nostru faţă de adevărata credință și să condamni 
aceste superstiții nelegiuite. 

Numai tu, de fapt, ai suficientă autoritate pentru a pune capăt acestei 
nebunii, iar un cuvânt de-al tău poate repune întreaga Europă pe calea lui 
Dumnezeu. 


Cine Știe? Poate că acest Atahualpa ne-a fost trimis chiar de Dumnezeu, 
pentru ca Biserica să se reconcilieze cu oile sale rătăcite, pentru ca 
adepților lui Luther să le vină mintea la cap Și să ne unim cu toții 
împotriva noilor păgâni. 

Stii că întotdeauna mi-am dorit cu ardoare să iasă din inima ta, organul 
cel mai potrivit pentru a veghea asupra adevărului, un tratat care să arate 
în mod irefutabil că doar credința noastră e cea adevărată. De fapt, cred că 
nu există un moment mai bine ales ca cel de astăzi Și îmi doresc ca nimic să 
nu te poată abate de la această nobilă lucrare. 

Ai grijă de tine, Erasmus, cel mai drag dintre toți muritorii. 

Din Chelsea, în 21 ianuarie 1534, 
Maestrului Erasmus din Rotterdam, 
om de o virtute Și o Știință eminente. 
Din toată inima alături de tine, 
Thomas Morus 


31. Scrisoarea lui Erasmus către Morus 
Erasmus către Thomas Morus, salutări, 


Nu te-ai înșelat, prietene, când mi-ai adulmecat oboseala și sfârșeala. 
De fapt, trupul nu prea mă mai lasă deloc liniștit Și nu mai e zi în care să 
nu fiu copleșit de noi suferinte. 

Cu toate acestea, din prietenie pentru tine Și fiindcă abordezi niște 
subiecte importante, asupra cărora merită să ne oprim cu toții, îmi dau 
osteneala să-ți răspund cât mai rapid cu putință. 

Întâi de toate, am să-ți spun că atât de tare m-au slăbit calomniile încât 
nu mai am nici puterea, nici râvna necesare pentru a mai intra în arenă: 
cam asta ar fi în privința tratatului pe care mi-l ceri. 

Pe de altă parte, tocmai aceste calomnii Și desconsiderațiunea pe care 
mi-au alăturat-o reputației mă fac a mă îndoi că regele Angliei ar asculta 
de un bătrân cu un picior în groapă, deja uitat, Și care, pe deasupra, a 
refuzat în repetate rânduri generoasele invitații pe care suveranul tău i le 
adresase. 

Cât despre papă, cred că cel care ţi-e cel mai bun aliat în această 
chestiune Și care te va ajuta cel mai mult în nobila-ţi întreprindere e 


probabil chiar acel Atahualpa, pe care, după părerea mea, îl ponegrești 
cam prea în grabă. 

Într-adevăr, pricinuind pieirea lui Carol, care era nepotul reginei 
Catherine Și care amenința Roma cu represalii dacă aceasta era cumva 
repudiată cu binecuvântarea sfântului părinte, a suprimat ameninţarea pe 
care o reprezenta împăratul Și, în consecință, principalul obstacol pentru 
anularea acestei căsătorii. Odată pronunțată anularea, nimic nu va 
împiedica oficializarea căsătoriei regelui Henric cu Lady Anne, iar această 
oficializare, dându-i deplină satisfacție regelui tău, îl va face să nu se mai 
gândească la părăsirea Bisericii catolice. 

Dincolo însă de aceste considerațiuni, te rog să reflectezi la ceea ce ai 
spus legat de incaș și de religia lui. Chiar crezi că e mai rea Și mai 
periculoasă decât erezia luterană pentru care ai atâta dispreţ? Și că face 
mai mult rău Bisericii noastre decât călugării cei lacomi Și cu moravuri 
corupte, pe care-i denunțai nu de mult? Sigur, Luther era în deplină 
cunoștință de cauză când a scos sabia ca să taie Biserica în două. 
Atahualpa însă e inocent în această privință. E oare vina lui că mesajul 
Evangheliei nu ajunsese încă pe insula lui, oriunde o fi ea? 

Tu pari convins că dușmanii Bisericii sunt sortiti iadului, Și nu te-aș 
putea contrazice, dar amintește-ţi, prietene, că iadul nu-i poate ataca pe 
păgâni. 

În plus, dacă ai binevoi să te apleci asupra acestei religii a Soarelui, ai 
vedea nenumărate puncte comune cu propria noastră credință. Viracocha 
și Soarele nu sunt oare cam ca Dumnezeu Tatăl și Fiul său, lisus, Domnul 
Nostru? Luna, sora și soția Soarelui nu evocă oare, mai pe departe, 
desigur, Și la modul metaforic, imaginea Fecioarei Maria? lar fulgerul pe 
care îl venerează ei nu întruchipează oare Sfântul nostru Duh? La urma 
urmelor, ai văzut de atâtea ori Sfântul Duh reprezentat în bisericile noastre 
sub forma unei păsări — de ce n-ar fi atunci Și sub cea a unui fulger? 

Ai grijă, prietene, să nu vezi eretici acolo unde nu sunt decât niște 
creaturi ale lui Dumnezeu. Cu cât e mai odios numele de „eretic” pentru 
urechile creștine, cu atât mai atent trebuie cumpănită înfierarea ca atare a 
unora sau altora. 

Stii că ceea ce condamn la Luther e dorința lui de a distruge și patima 
războinică. Ei bine, vezi tu, prietene, îti dau dreptate într-o privință: poate 
că acest Atahualpa e o Șansă pentru pace. 


Ai mare grijă de tine, prietene, și îmbrăţiȘează-le din partea mea pe dna 
Alice Și dna Roper. 

Din Freiburg, în 28 februarie 1534 

Lui Thomas Morus, cel mai înțelept 

Și mai aprig apărător al lui Dumnezeu. 

Desiderius Erasmus din Rotterdam 


32. Scrisoarea lui Morus către Erasmus 
Thomas Morus către Erasmus din Rotterdam, salutări, 


Încă o dată, clarviziunea ta a nimerit în plin, tu, cel mai înțelept dintre 
înţelepţi: sfântul nostru părinte Şi-a suspendat amenințările cu 
excomunicarea Și a permis în sfărșit anularea căsătoriei. Nimic nu-l mai 
împiedică de-acum pe regele Henric să se însoare cu Lady Boleyn. 

Dar uimitoarea ta sagacitate n-a mers până la a ghici ceea ce nimeni, în 
afară de Dumnezeu, nu putea prevedea. 

Te-ai putea gândi că Anglia e salvată, întrucât regele nu mai are acum 
niciun motiv să cadă în impietate. Află însă că nu-i deloc așa și că 
primejdia n-a fost nicicând mai mare. 

Îţi vine oare să crezi că Majestatea Sa Și-a pus în gând să deschidă un 
templu al Soarelui, plin de fecioare alese de el și puse la dispoziția lui? 
Într-adevăr, nebunia sa este de-acum atât de avansată încât s-a decretat pe 
sine fiu al Soarelui, urmând exemplul acestui Atahualpa cu moravuri 
barbare. 

Mi-ar plăcea să împărtășesc bunăvoința ta faţă de această religie 
nelegiuită, dar în niciun caz n-aș putea vedea în ea vreo legătură cu 
adevărata credință. Și dacă ar exista, ce? Sigur, Vechiul Testament îl 
anunţa pe cel Nou, cum atât de pertinent mi-ai amintit, Și conținea în el, 
fără îndoială, semnele prevestitoare ale venirii lui Mesia. Dar te întreb, 
dragă Erasmus: admițând că Moise a pregătit venirea lui lisus, e oare 
acesta un motiv pentru a deveni evreu? 

Oricum, îti mulțumesc pentru scrisoarea pe care i-ai trimis-o papei, sunt 
convins că a cântărit mult în hotărârea lui de a anula căsătoria, chiar dacă 
aceasta n-a avut, până la urmă, efectele asteptate. 

Domnul să te aibă în pază, Erasmus, cel mai drag dintre prietenii mei. 

Chelsea, 23 martie 1534 


Lui Erasmus din Rotterdam, adio. 
Thomas Morus 


33. Scrisoarea lui Erasmus către Morus 
Erasmus din Rotterdam către dragul său Morus, salutări, 


Nu ti-am spus eu că străinul acesta, barbarul acesta, cum îi zici tu, e o 
Șansă pentru Europa? În realitate, nu am atâta merit Și, cu siguranță, nici 
puterea de anticipație pe care vrei să mi-o atribui, fiindcă opinia mi-am 
format-o în urma unei scrisori de la bunul nostru prieten Guillaume Bude. 

Într-adevăr. regele Francisc a primit luna trecută la Paris un ambasador 
al coroanei spaniole, care era însoțit de mai mulți dintre acei indieni, sau 
incași, nu Știu cum să le spun. (Poate că vin din Persia, că și acolo e 
venerat soarele.) S-ar părea că sunt niște ființe de un mare rafinament Și 
de o mare frumusețe, dar, mai ales, că au ajutat la semnarea tratatului de 
pace dintre Franţa și Spania, cedând regatului Franţei largi porțiuni din 
moștenirea regelui Filip. În replică, regele Francisc, în marea sa 
înțelepciune, a declarat că renunță la Milano, ceea ce îi poate deschide 
Italiei, tărâm al războaielor neîncetate, perspectiva unei păci durabile. 

Dar asta nu e tot. În realitate, freamăt de bucurie și de mulțumire 
scriindu-ți aceste rânduri pentru a te informa, în caz că nu ai fost deja 
anuntat, foarte dragul meu Morus, despre ultimele vești venite din Spania. 

Închipuie-ţi că tânărul rege Filip, urmând sfaturile noului său cancelar, a 
promulgat la Sevilla un edict ce proclamă libera alegere și libera 
practicare a religiei în toate teritoriile Castiliei Și Aragonului. Singura 
obligaţie este de a celebra de două ori pe an sărbătoarea Soarelui. (Până 
și cel mai fervent apărător al creștinătății poate fi de acord că-i o 
constrângere ușoară, cred că ești de aceeași părere ca mine.) 

Înţelegi tu, preascumpul meu Morus, cel mai preţios dintre prietenii mei, 
ce înseamnă asta? Este poarta ce i se deschide în sfârșit acelei Europe a 
toleranței la care nici nu mai îndrăzneam să sperăm Și, dacă o vrea 
Dumnezeu, poate chiar calea spre pacea universală. Acest edict al 
toleranței ar putea, într-adevăr, să le servească drept exemplu regilor și 
principilor Și, în același timp, să potolească furia lui Luther. 

Îţi dai seama, dragă Morus, ce e de învățat din toată povestea asta? 
Înţelepciunea unui păgân, dacă e călăuzit de Dumnezeu, chiar și fără ca el 


s-o Știe, poate face mai multe pentru omenire decât un creștin însetat de 

sânge. La urma urmelor, oare Socrate n-a fost și el un precursor al 

Domnului Nostru lisus Hristos? Ai zice tu că Socrate și Platon erau niște 

barbari nelegiuiți? Ai zice, de cealaltă parte, că un călugăr precum 

Savonarola, care făcea să domnească teroarea la Florența, în numele 

Domnului, era un bun creștin? 

Dragă Thomas, aștept cu nerăbdare să aflu părerea ta despre toate 
acestea, iar până atunci te îmbrăți Sez cu afecțiune. 

Din Freiburg, în 17 aprilie 1534 

Lui Thomas Morus, fratele meu umanist. 

Erasmus 


34. Scrisoarea lui Morus către Erasmus 
Foarte dragul meu Erasmus, 


Am primit scrisoarea ta cu ceva întârziere, nefiind acolo unde ar fi 
trebuit să mă găsească, Și te rog să mă ierti că am întârziat să-ţi răspund. 

Mi-ar fi plăcut să fiu părtaș la bucuria Și entuziasmul tău pentru felul în 
care decurg evenimentele, numai că aici, din păcate, lucrurile nu s-au 
petrecut așa cum speram. 

După cum îți spuneam în scrisoarea mea anterioară, regele Henric a 
promulgat, într-adevăr, o lege prin care decretează că este — la fel ca noul 
tău prieten, cancelarul Spaniei — fiu al Soarelui. 

În întreg regatul Angliei, înlocuiește mănăstirile și abaţiile cu temple ale 
Soarelui, care nu sunt altceva decât niște bordeluri ţinute de ceea ce 
indulgenții ar numi vestale, dar pe care lucizii le consideră pur Și simplu 
târfe. 

lar de parcă asta n-ar fi de ajuns pentru rușinea Și pentru adânca 
noastră mâhnire, le-a cerut tuturor supușilor să recunoască sub jurământ 
că regele lor, prin harul lui Dumnezeu, este fiu al Soarelui. 

Și iată de ce îți scriu astăzi din turnul Londrei, unde mă aflu acum 
închis, în așteptarea procesului Și a probabilei mele condamnări la moarte, 
fiindcă am refuzat, cum poți să-ți închipui, să jur Și să particip la această 
inimaginabilă erezie, încununată public de niște blasfemii cum n-am mai 
pomenit. 

Tie, Erasmus din Rotterdam, adio. 


Din Londra, în 15 august 1534 
Thomas Morus 


35. Scrisoarea lui Erasmus către Morus 
Dragă Thomas, iubitul meu frate, 


Dacă l-am invocat pe Socrate în precedenta mea scrisoare, aceasta n-a 
fost, desigur, pentru ca tu să faci la fel ca el, ducându-te voluntar la moarte. 

În numele vechii noastre prietenii și al dragostei pe care ţi-o poartă 
Alice, Margaret și toți copiii tăi, te conjur să depui jurământul cerut de 
rege Și să mărturisești ce-o vrea el. Poate să pretindă și că e Marele Turc 
sau Dumnezeu în persoană, ce contează pentru tine fanteziile lui? Stii, 
amândoi Știm, în adâncul inimilor noastre, care este adevărul lui 
Dumnezeu din mesajul Evangheliilor. 

Iubirea alor tăi, iată ce contează pentru tine, plus lucrările pe care le mai 
ai de săvârșit și binele pe care-l poți face pe acest pământ. Lucrurile astea 
sunt mai importante decât copilăriile unui monarh capricios, nu crezi? Te 
implor, vechiul meu prieten, să-ți salvezi viața. Ce înseamnă un jurământ 
smuls sub amenințarea cu moartea? Ce validitate ar putea avea el în fata 
lui Dumnezeu Și a conștiinței tale? 

Lasă-mă să-ți amintesc o istorioară. Se petrecea nu cu foarte mult timp 
în urmă Și poate că n-ai uitat-o, deși la vremea aceea erai încă foarte 
tânăr. Când regele Ludovic al XII-lea a urcat pe tron și a cerut divorțul de 
soția sa, fiica lui Ludovic al XI-lea, chestiunea le-a displăcut multor 
oameni cumsecade, între care Și lui Jan Standonck și elevului său Thomas, 
care, în predicile lor, n-au spus nimic altceva decât că oamenii trebuie să se 
roage la Dumnezeu ca să-i dea regelui gândul cel bun. Acesta s-a mărginit 
să-i alunge, iar după încheierea divorțului i-a chemat înapoi. Acum, lasă- 
mă să te întreb ceva: dacă aprigul Standonck s-a acomodat cu o situație 
care-i ofensa totuși conștiința, nu poate face la fel și bunul Morus? Ai 
mare grijă, prietene, la demonul vanității. Ţi-ai sfătuit oare soția, copiii, 
prietenii să-ţi urmeze calea refuzând să depună acest jurământ? Nu, 
bineînțeles, fiindcă nu le dorești moartea Și fiindcă știi, pe de altă parte, că 
jurământul acesta nu le pune în pericol mântuirea sufletului. De ce, atunci, 
ce e bine pentru ei n-ar fi Și pentru tine? Ce te-a apucat cu vocația asta de 
martir? 


Mă rog la Dumnezeu să te readucă la chibzuinţă și la ceva mai multă 
smerenie Și am să-i scriu imediat o scrisoare regelui Henric, ca să pledez în 
favoarea ta. 

Fie ca, între timp, Dumnezeu să te aibă în pază, prietene. Rugăciunile 
mele sunt cu tine. 

Din Freiburg, în 5 septembrie 1534 
Erasmus 


36. Scrisoarea lui Erasmus către regele Henric al VIII-lea 


Invincibilului rege al Angliei, Henric al VIII-lea, de la Erasmus din 
Rotterdam, salutări, 


Cu clarviziunea- i fără egal, nu mă îndoiesc, o, mare rege, că ai ghicit 
deja obiectul acestei scrisori. Dacă iau astăzi în mână pana, e pentru a te 
implora, Majestatea Ta, să cruți viața marelui nostru prieten comun, 
distinsul Sir Thomas Morus. 

Nu e o întâmplare, trebuie să-ți amintesc, faptul că într-o vreme nu 
tocmai îndepărtată îl copleșeai cu onoruri. Astăzi îl vezi ca pe un trădător, 
necredincios prieteniei voastre, dar te-a trădat el oare când s-a demis de 
bună voie de la misia pe care i-ai încredințat-o? Era oare un viclean Și un 
uneltitor el, care renunța din proprie pornire la cea mai înaltă functie de pe 
lângă regele Angliei? 

Stii foarte bine, o, rege, că Morus al nostru e incapabil să facă ceva care 
i-ar dăuna Majestății Tale, atât de mare e iubirea pe care ti-o poartă. 

E adevărat că, în ceea ce privește religia, pietatea lui poate avea ceva 
iritant în naivitatea sa Și tinde uneori către superstiție. Dar ce! Un fiu care 
a crescut nu-și poate ierta tatăl, așa cum acesta din urmă își ierta 
odinioară fiul? Ce-ti pasă tie de jurământul unui biet om fără putere? 

Te implor, o, invincibil și înțelept rege, să lași deoparte sabia Și să cruți 
capul bunului nostru Morus. Cruţând un om de o pietate și o erudiție atât 
de remarcabile încât deja e atins de nemurire, regele Angliei va lucra 
pentru sine Și pentru propria-i glorie. Dacă vrei într-adevăr să-l 
pedepsești, atunci alungă-i din regat, o, cel mai strălucit dintre regi, și 
arată-ţi astfel deopotrivă puterea Și clemența. 

În ce mă privește, n-am nicio îndoială că aceste cuvinte vor ajunge la 
sufletul celui pe care-l învățam despre Plutarh pe vremea când era încă un 


copil ce ne dădea speranțe uriașe și care, ajuns la maturitate, ni le-a- 
mplinit pe toate cu mult peste-așteptări. 

Freiburg, 5 septembrie 1534 

Erasmus din Rotterdam 


37. Elisabeta 


Edictul de la Sevilla a măturat ca un uragan întreaga Europă (fiindcă așa 
își numeau ei lumea înainte de a deveni Al Cincilea Sfert). 

În Spania, era logic și rezonabil ca moriscos Și conversos să fie primii 
care salutau noua lege, căci ei erau beneficiarii săi imediaţi. Atahualpa știa 
că edictul îi aducea loialitatea acestora, pe care se ferea totuși s-o considere 
de nezdruncinat, întrucât cunoștea prea bine popoarele și umorile lor 
schimbătoare. 

În Germania, în Franţa, în Anglia (după cum o arată și documentele de 
mai devreme), chiar Și în Elveţia, pretutindeni unde sporeau luteranii, 
pretutindeni unde erau persecutați, pretutindeni unde luptau pentru 
înlocuirea bătrânei lor religii cu una nouă, întinerită (deși, în fond, destul de 
apropiată de cea veche, recunoscând aceiași zei, dar dorind să-i slăvească 
după niște cutume diferite), Edictul de la Sevilla a fost primit ca o rază de 
speranță în plină beznă. De vreme ce în Spania începea să prindă contur 
visul unei lumi fără Inchiziție, atunci poate că totul devenea, dacă nu 
posibil, măcar imaginabil, inclusiv pacea Și buna înțelegere. 

Luther nu zicea nimic în privinţa religiei Soarelui fiindcă nu putea fi de 
acord cu ea. 

Regele Franţei, renunțând la indulgenţa inițială, nu voia să facă pace cu 
acești luterani a căror insolenţă i se părea inacceptabilă și pe care-și dorea 
tot mai mult să-i vadă arși de vii. 

Alții însă, sătui de atâtea masacre, doreau niște edicte similare celui de la 
Sevilla. 

Se povesteau istorii cumplite, cu oameni rupti de vii în bucăți, puși în 
frigări și mâncaţi ca la ospeţele chiriguanilor!” — lucruri care pe quitoneni îi 
scârbeau pur Și simplu. O scrisoare a Margaretei de Navarra relata că, în 
Franţa, unui luteran îi fusese devorată inima de către o mulţime de catolici 
dezlănţuiți, iar povestea acelei crime, pe care regina însăși o califica drept 
„odios măcel”, a circulat prin tot Alcazarul, înfiorându-i pe incași. Acele 
acte îngrozitoare erau, după părerea ei, consecința unei credințe de 


neînțeles: în ritualurile pe care le efectuau în templele lor, răsăriteni erau 
pofuți de preot să mănânce o turtită albă și să bea o gură de băutură neagră. 
Or, printr-un miracol al imaginaţiei pe care quitonenii nu-l puteau nicicum 
pricepe, adepții vechii religii credeau că e vorba realmente de sângele (căci 
băutura neagră bătea în roșu dacă o ţineai în lumină) Și de trupul zeului lor, 
pe care în felul acesta îl beau și-l mâncau. 

Adepții noii religii nu voiau să creadă într-un asemenea lucru, dar 
quitonenii nu înțelegeau că ei comiteau mai puţine crime. Aceștia ardeau ȘI 
ei oameni. 

Fiul Soarelui nu înceta să se mire că asemenea gâlcevi, pricinuite de niște 
superstiții atât de incredibile, puteau degenera în conflicte mortale, uneori 
chiar în sânul familiilor sau al ayllusurilor. 

În Germania, mai ales, aceste divizări făceau prăpăd, ecourile ajungând 
până-n Sevilla. 

O prinţesă care se convertise la luteranism își părăsise soțul, margraf 
catolic de Brandenburg, Și se refugiase la unchiul său, landgraf al Turingiei, 
pe care-l presa să promulge în regatul lui aceeași libertate religioasă care 
domnea acum în Spania. Fa îi trimisese cancelarului Atahualpa o scrisoare 
frumoasă Și înflăcărată, în care-și mărturisea admiraţia pentru el Și-i vorbea 
despre speranța de pace pe care o trezise în nord (ea însăși venea dintr-o 
ţară micuță de-acolo, de care quitonenii nu mai auziseră până atunci, 
Danemarca). Chalco Chimac îi sugerase atunci stăpânului său să-i propună 
o căsătorie în perspectiva unor noi alianțe. Coya Asarpay a trebuit să-i 
amintească generalului de regulile matrimoniale din Lumea Nouă, cărora 
chiar Și principii trebuiau să li se supună (cu excepția notabilă, de-acum 
înainte, a regelui Angliei): această Elisabeta a Danemarcei era deja 
căsătorită ȘI, câtă vreme soțul ei avea să trăiască, nu se putea uni cu nimeni 
altcineva, chiar dacă erau despărțiți și certaţi iremediabil. De fapt, ce cerea 
ea nu era o căsătorie, ci niște trupe ca să se apere. Ea îl implora pe cancelar 
să-i acorde protecția. După moartea lui Carol, umbra lui Ferdinand se 
întindea asupra Europei Și toţi se temeau de furia lui sau, mai degrabă, 
Știind că aceasta avea să se abată inevitabil asupra cuiva, se rugau ca ea să 
cadă asupra taberei vecine, ca un trăsnet. Elisabeta a Danemarcei pomenea 
de o Ligă de la Schmalkalden, o alianţă de mici țări luterane, dar aceasta n- 
ar fi putut ţine piept armatei imperiale. Ferdinand, regele romanilor, urmaș 
al fratelui său Carol la conducerea imperiului, trebuia să fie încoronat cât de 


curând la Aachen. Elisabeta îl implora pe Atahualpa să împiedice această 
încoronare, care ar însemna pieirea tuturor. 

Totuși, nici țările din nord, nici Ferdinand nu se numărau deocamdată 
printre adevăratele preocupări ale incașului, care trebuia să se îngrijească 
mai întâi de întărirea poziţiei sale în Spania. 


38. Valencia 


Desigur, Andaluzia era în întregime pacificată. Ruminahui se întorsese la 
Granada pentru a stabili acolo o garnizoană. Câdizul construia nave. În 
catedrala de la Cordoba se amenaja un templu al Soarelui, după schiţele lui 
Michelangelo. Sevilla devenea mai bogată de la o zi la alta, iar populația i 
se înmulţea, făcând din ea cel mai mare oraș al Lumii Noi. Evreu afluau 
din toate părțile, furnizând o mână de lucru calificată, care sporea 
prosperitatea ţării. Tânărul Filip îngropase în sfârșit rămășițele tatălui său, 
aduse de la Alhambra, în splendidul mormânt de marmură, ridicat în 
interiorul catedralei care-l văzuse unindu-se cu soția sa, Isabela. Așa cum 
făgăduise, Lorenzino adusese un pictor de la Veneţia, Tiţian, pe ale cărui 
merite le ridica în slăvi și care se apucase imediat de un portret al lui 
Atahualpa ca fiu al Soarelui. Iar lăzile cu aur Și argint se intersectau întruna 
cu butoaiele de băutură neagră pe plutele de la Guadalquivir. 

În restul peninsulei, rămâneau totuși două focare de frământări și 
tulburări. Unul era Toledoul, în Castilia; celălalt era Valencia, în Aragon. 

Toledo îi adăpostea pe ultimii fideli ai lui Carol Quintul. Poziţia orașului, 
cocoţat, cum era, în vârful unui mamelon stâncos, făcea dificilă cucerirea 
lui. Pe de altă parte, reduta toledană nu era un motiv de prea mare 
îngrijorare pentru statul-major incaș: fără ajutor din afară, rebelii nu puteau 
rezista la infinit unui eventual asediu. 

Cu Valencia era altă situație. Orașul acela reprezenta poarta Italiei pe 
mare, de unde plecau corăbiile spre Genova, iar de acolo spre Neapole și 
Sicilia, pe care micuțul Filip le moștenise după moartea tatălui său. Prin 
însăși poziția ei, era expusă lăcomiei Și atacurilor neîncetate ale piraților 
barbarești!€, aflaţi în solda turcului Soliman. Or, mai bine de o treime 
dintre locuitorii Valenciei erau moriscos, pe care vechii creștini îi acuzau de 
solidarizare cu fraţii lor din Africa, împărtășind cu aceștia nu doar religia Și 
limba, ci, fără îndoială, Și dorinţa de a reda Spania vechilor ei stăpâni. 


Am minţi spunând că Edictul de la Sevilla a fost bine primit în întreaga 
Spanie, căci oricine își dăduse seama că primii care profitau de pe urma lui 
erau evreii Și moriscii. Totuși, desfiinţarea Inchiziției făcuse ca noile legi să 
le pară ceva mai acceptabile vechilor creștini, îmblânziți și de suprimarea 
vechilor impozite cu care Carol îi copleșea, pe vremea când trăia, pentru a- 
ȘI finanța călătoriile și războaiele. Cu corăbiile pline de aur Și argint, care-i 
veneau din Tahuantinsuyu, Atahualpa nu mai avea nevoie de biruri. Sărăcia 
e cea care duce la dezordine. Or, pe zi ce trecea, Spania devenea tot mai 
prosperă. 

Dar și frica. La Valencia, mai mult decât în alte părți, moriscii 
rămăseseră mauri, iar când creștinii se luptau să respingă atacurile piraţilor, 
simțeau parcă în spate lama rece a jungherelor curbate. Prin urmare, se 
crease o mișcare de revoltă. Vechii creștini se organizaseră într-un soi de 
frăție, pentru a combate noile legi. Mai mulți curacas trimiși de Sevilla 
fuseseră ucişi. 

Atahualpa știa că soluţia pentru problema de la Valencia nu era militară, 
ci politică, Și că aceasta avea să necesite multă abilitate și Șiretenie. Din 
nou, a pus să i se citească din florentinul Machiavelli. 


39. Consiliul 


Dintre toate portretele lui Atahualpa făcute de Tiţian, cel mai faimos este 
fără doar și poate cel pictat în grădinile de la Alcazar, pe care istoria l-a 
reținut sub titlul de Consiliul. Incașul este reprezentat acolo ca fiul al 
Soarelui, încins cu coroana stacojie și oferindu-și profilul cel mai bun 
(artistul a avut grijă să-i ascundă urechea vătămată în timpul războiului civil 
cu fratele său), cu un papagal albastru pe braţ și o brățară de aur la 
încheietura mâinii stângi. Stă în picioare în fața unei fântâni, pe marginea 
căreia sunt așezate niște coșuri cu portocale și avocado. Un motan roșcat 
doarme la picioarele lui. Pe o gambă are încolăcit un Șarpe. În fundal, 
câțiva palmieri se înalță spre cerul pe care strălucesc laolaltă soarele și 
luna, conturate cu aur Și argint. Pe tunica-i din lână de alpaca, împăratul a 
pus să-i fie brodate cu fir de aur emblemele: se pot recunoaște acolo 
castelul Castiliei, panglicile roș-galbene ale Aragonului, un șoim între doi 
copaci, precum Și o caravelă violet, profilată pe un soare la asfintit, 
întruchipând călătoria sa din Cuba peste mări. În centru, cinci capete de 


pumă sub un curcubeu încadrează un fruct galben cu seminţe roșii, simbol 
al Granadei Și Andaluziei. 

Ceva mai în spate, se văd Coya Asarpay, ţinându-și pruncul în brațe 
(potrivit obiceiului din Lumea Nouă pe care-l adoptase), Higuenamota, 
semeaţă și goală, Quizquiz, Chalco Chimac, Manco Capac, Pedro Pizzaro 
Și Lorenzino de” Medici. 

Lipsesc Ruminahui, Quispe Sisa, Cuși Rimay Oëcllo, Filip al II-lea și 
Isabela. 

De fapt, genealogia acestui tablou permite reconstituirea unuia dintre cele 
mai hotărâtoare momente de cotitură din istoria Spaniei Și a lumii. 

Într-adevăr, Atahualpa își făcuse obiceiul de a-și aduna consiliul în 
timpul ședinţelor de pozat. 

În cursul uneia dintre ele au fost luate măsurile ce au hotărât soarta nu 
doar a unor indivizi, puţini la număr, ci Și a unor ţări întregi. 

Atahualpa nu era pe atunci decât cancelar. Abia în momentul finalizării 
tabloului pictorul a adăugat Și blazoanele Spaniei pe tunica incașului. 

Ruminahui era în garnizoană la Alhambra; Quispe Sisa și Cusi Rimay se 
jucau undeva în grădină; dar absenţa tânărului rege Filip și a mamei sale 
însemna altceva. Adevărul este că nu fuseseră invitați. 

La urma urmelor, rebelii toledani erau partizani ai lui Carol. Era mai bine 
ca Atahualpa și ai săi să se ferească de fiul și de văduva acestuia. 

S-a hotărât trimiterea lui Quizquiz la Toledo, pentru a-l asedia. Generalul 
a fost ales pentru experiența sa militară, dar și pentru a-l îndepărta de 
tânărul Filip, pe care-l învăţa să se dueleze cu săbii de lemn și de care 
prinsese mare drag. 

Lorenzino era însărcinat să meargă la Genova după amiralul Doria, 
pentru a aduna o flotă cu care să cucerească porturile ce le serveau 
barbareștilor drept bază de repliere, de cealaltă parte a Mării Interioare. 
Isabela avea să fie trimisă la Lisabona, pentru a-i cere fratelui ei, Joao, 
ajutorul Portugaliei. Higuenamota avea să se ducă la Paris, pentru a-l obţine 
pe cel al regelui Franţei. 

În paralel, moriscii din Valencia aveau să fie strămutați. Atahualpa 
considera că aceste măsuri aveau să potolească furia vechilor creștini din 
Aragon. 

Totuși, Higuenamota a atras atenția că nu era înțelept să-și 
nemulțumească aliaţii și că aceste măsuri nu erau un semnal prea bun dat 


moriscilor. Chalco Chimac a propus travestirea deportării în misiune de 
încredere: moriscii din Valencia ar urma să aibă sarcina de a aduce pacea în 
statele germane năpădite de antropofagi, care, de altfel, ne chemau în ajutor. 
Aveau să treacă prin Franţa Și să se instaleze în Țările de Jos, guvernate de 
mătușa lui Filip, Maria a Ungariei, unde urmau să se asigure mai întâi că 
suveranitatea spaniolă nu era repusă sub semnul întrebării după moartea lui 
Carol. Conducătorul lor avea să fie Manco Capac. 

Trebuia, de asemenea, hotărâtă soarta lui Filip. Spionii lui Chalco 
Chimac interceptaseră niște scrisori de la Ferdinand: noul împărat îi jura 
nepotului său că armata imperială avea să cotropească Spania de îndată ce 
lupta împotriva turcilor îi va lăsa o clipă de răgaz. Au fost date în vileag mai 
multe planuri de evadare și complicități în interiorul Alcazarului. Din nou, 
trebuia hotărât dacă un rege mort era mai avantajos decât un rege viu. 
Atahualpa avea ambiţii în privinţa tronului, iar locotenenţii săi nu se mai 
prefăceau că nu Știu de acest lucru. 

Coya Asarpay, care-l hrănea la sân pe micuțul Carol, propunea o execuţie 
publică, pentru a servi drept exemplu. 

Reacţiile spaniolilor erau însă imprevizibile. Învăţaseră să-l iubească pe 
tată, prin urmare era de presupus că-l vor susţine pe fiu, cu atât mai mult cu 
cât acesta era încă foarte fraged ca vârstă, neavând încă opt recolte. 

Chalco Chimac propunea o eliminare ceva mai discretă, care să pară un 
accident. Soluția aceasta avea avantajul de a nu-l mânia pe regele Joăo, care 
era Și unchiul lui Filip, nici pe mama acestuia, nici poporul. 

Quizquiz se opunea însă cu îndârjire acelei idei. „E doar un copil!”, 
repeta el întruna. 

Atahualpa, care ascultase în tăcere, i-a tăiat-o în cele din urmă: „Nu, e un 
rege”. 

Atunci s-a produs acea scenă faimoasă. Pictorul Tiţian nu înţelegea care 
era subiectul discuţiei, ce se desfășura în limba incașă, pe care Lorenzino 
Și Pedro Pizarro o învăţaseră suficient de bine încât să priceapă aproape 
totul. Dar, mișcată probabil de o presimţire sumbră, mâna sa tremurase, 
scăpând pensula pe jos. 

Atahualpa se oprise atunci din pozat, s-a apropiat de pictor Și, aplecându- 
se, a luat pensula de jos, pentru a i-o înapoia. 

lată ce s-a întâmplat de fapt, nu ceea ce povestește Gómara, care spune, 
de altminteri, tot felul de lucruri despre care nu cred că merită să vorbesc. 


Legat de acest aspect, afirm Și susţin că ceea ce se află în această carte e 
cât se poate de veridic. Aici nu sunt povești și legende de acum șapte sute 
de recolte, de pe vremea vechilor mochica ori chimú!”: evenimentele din 
această istorie sunt relatate ca Și cum s-ar fi petrecut mai ieri, precizându-se 
ȘI cum, Și când, Și în ce fel. 

În orice caz, chestiunea sorții regelui a rămas în așteptare. Dar viaţa lui 
Filip atârna doar de un fir de păr. 

Într-adevăr, Atahualpa avea mari planuri de reformă pentru Spania, pe 
care credea că nu le poate înfăptui decât dacă era învestit pe deplin cu 
puterea regală, înlăturându-se astfel orice obstacol dinastic. 

Consilierii săi s-au mirat: o reformă? Religioasă? larăși? 

Atahualpa a răspuns atunci ceva ce nu pot infirma nici Francisco de 
Gomara, nici Antonio de Guevara, nici Alonso de Santa Cruz, nici vreun 
altul dintre cronicarii celui de-Al Cincilea Sfert: „Nu religioasă. Agrară”. 


40. Filip 


Sunt doi, micuţi amândoi; de ei are grijă o doică. Tatăl lor este mort, 
mama lor e departe. Se joacă pe marginea bazinului mare de la Alcazar, cu 
corăbioarele lor de lemn. Visează glorie, furtuni Și aventuri. Filip se vede în 
fruntea unei flote adunate de prin toată lumea. Se va duce să cucerească țara 
piraţilor, alături de Quizquiz, când acesta se va întoarce. Dar Maria nu vrea 
să rămână mai prejos. „Mai întâi, o să cucerim Tunisul. Apoi Algerul.” 
Fratele și sora se ceartă care să-l prindă pe Barbarossa!$. Doica, 
înveșmântată toată în negru, îi supraveghează cu tandreţe. 

O scrisoare sosită de la Lisabona anunţă că mama lor e pe drum, 
împreună cu fratele ei, infantele Ludovic, duce de Beja, unchiul lor, care le 
aduce douăzeci Și trei de caravele. Dar cel care le stârnește imaginația este 
Doria, bătrânul amiral, aflat în fruntea galerelor sale genoveze. Și 
caraghioși ăia de indieni pe unde sunt? 

Quizquiz incendiază Toledoul. 

Higuenamota se culcă cu regele Franţei, care va trimite zece mii de 
oameni. 

Manco sosește de la Bruxelles, cu moriscii săi din Valencia, după o lungă 
transhumantă. 

Ruminahui e pe drum spre Barcelona, unde se adună trupele. 


Înconjurat de inginerii săi, în răcoarea palatului, acolo unde trona 
odinioară regele Pedro I cel Crud, Atahualpa se apleacă asupra hărților și 
trasează diverse planuri, absorbit de vaste proiecte de terasări, pentru 
cultivarea de porumb și cartofi în zonele muntoase ale Spaniei. În sud, în 
Sierra Nevada, pe care o știe fiindcă pe acolo a trecut când a fugit din 
Granada. În nord, în Pirinei, la prietena sa Margareta de Navarra. Destul a 
fost fugar, acum va construi. Ochii îi sunt roșii, ca de obicei. 

De la o fereastră a palatului, Chalco Chimac se uită la cei doi copil. 
Privirea îi e neagră, la fel ca și inima. 

Chalco Chimac era o făptură înfiorătoare. 

Coboară în grădină Şi se duce să-i șoptească ceva doicii. Bătrâna păleşte, 
dar se conformează. O ia de acolo pe Maria, sub un pretext oarecare. Fetița 
protestează, nu înţelege, vrea să se mai joace, se gândește să se zbată, dar îi 
e teamă să nu-și strice rochiţa. Așa că se resemnează Și o urmează pe 
bătrână. 

Filip nu este un băiat rău, dar se bucură în sinea sa că bazinul e acum 
numai al lui. Nu mai e nimeni care să-i discute ordinele. El și numai el 
comandă acum armada aceea de corăbioare. Cu o frunză de palmier luată 
din Grădina lazului, face mici valuri ca să-și pună în mișcare vasele. Unda 
se propagă, iar vasele înaintează clătinându-se. 

Nu i-a dat nicio atenţie lui Chalco Chimac, care stă în spatele lui. Câinele 
său, Sempere, doarme liniştit. 

Micuţul Filip este ușor, se apleacă deasupra apei, o singură mână îi e de 
ajuns quitoneanului. Zgomotul e cel al unei pietre căzând. Țipetele copilului 
trezesc câinele, care înțelege ce se întâmplă și care latră, neputincios. Scena 
durează îngrozitor de mult. Gărzile dau fuga să intervină, dar văzându-și 
generalul încremenit la marginea bazinului, se retrag cu prudenţă. Apoi 
micuțul trup amuțește, plutind cu burta în jos. Lătraturile câinelui se 
transformă în scheunături tânguitoare. 

În aceeași clipă, Isabela trece de Strâmtoarea Gibraltar, fericită că și-a 
revăzut frații Și că se întoarce la copii. 

Preocupat până peste cap de proiectele-i de reformă, Atahualpa e foarte 
interesat de culturile locale și de creșterea micilor lame albe, din câmpiile 
spaniole. 

O lebădă, pe care agitația neobișnuită a deranjat-o în bazinul unde-și 
făcea veacul, zboară pe deasupra incașului, care nici nu ridică privirea. 


Chalco Chimac era o făptură înfiorătoare, în slujba stăpânului său. 


41. Tunis 


După moartea lui Filip, totul a fost mai ușor. 

Curțile de Castilia și Aragon, îngropate în aurul din Tahuantinsuyu, l-au 
proclamat pe Atahualpa I rege al Spaniilor, Neapolelui și Siciliei. Pentru 
mai multă comoditate, a acceptat ritualul botezului, căruia răsăritenu îi 
dădeau atâta importanţă. A primit numele de Antonio, dar nu acesta a fost 
cel reținut de istorie, căci cu toţii, prieteni sau dușmani, cu excepţia câtorva 
bătrâni creștini castilieni, au continuat să-i spună pe adevăratul său nume. 

Lucrurile de care își amintește istoria sunt promisiunile făcute de el 
Curţilor. Asemenea predecesorului său, a jurat că e hotărât să trăiască și să 
moară pentru Spania. S-a văzut cum s-a ţinut de cuvânt. 

A urmat o politică de căsătorii, menită să întărească poziţia incașilor în 
Europa. 

Distrusă de moartea fiului său, Isabela n-a avut putere să refuze Și a doua 
oară cererea lui Atahualpa; astfel, văduva lui Carol Quintul i-a devenit soţie 
secundară. Din cauza doliului, ceremonia n-a fost veselă, ci solemnă. Pentru 
a nu înteţi durerea miresei, aceasta nu a avut loc în catedrala din Sevilla, 
unde se afla de-acum mormântul lui Carol, ci în cea din Cordoba. Fastul 
incașilor s-a întâlnit cu cel al coroanei spaniole. Regele Spaniei i-a pus 
sandale în picioare noii sale soții, apoi au fost sacrificate mai multe lame, 
așa cum o impunea tradiția. Reginei i-au fost aduse cufere pline cu 
giuvaiere. 

Mult mai fericită, Quispe Sisa s-a căsătorit cu Lorenzino Și a plecat cu el 
în Italia. Drept cadou de nuntă, Atahualpa îl numise pe tânăr duce de 
Florenţa în locul vărului său Alessandro. Nemaiavând sprijinul lui Carol 
Quintul, acesta din urmă a trebuit să părăsească orașul sub un potop de 
ocări Și pietre. 

Manco i-a fost făgăduit micuței Ioana d'Albret, fiica Margaretei de 
Navarra. 

Micul Carol Capac urma a se uni cu Maria, fiica lui Carol Quintul Și a 
Isabelei de Portugalia, nepoată a loanei cea Nebună și a lui Filip cel 
Frumos, strănepoată a regilor catolici Isabela de Castilia și Ferdinand de 
Aragon. 

Toledoul a căzut sub o ploaie de pietre înroșite în foc, precum jarul. 
Praștiile lui Quizquiz Și rezervele inepuizabile de praf de pușcă le-au venit 


de hac rebelilor. Antonio de Leyva a fost azvârlit de viu de pe metereze. 
Cobos și Granvelle Și-au văzut cruţată viaţa după ce au făcut act de 
supunere. Tavera a refuzat să 1 se închine noului rege, așa că a fost biciuit, 
iar apoi spânzurat. Trădătorul Sepulveda a fost aruncat într-o pivniţă 
întunecoasă, plină de șerpi, iar din pielea smulsă de pe cadavrul său a fost 
făcută o tobă, ce i-a fost trimisă incașului. 

Dat fiind că Atahualpa era botezat, expediția asupra Tunisului a primit 
binecuvântarea papei. Flota lui Barbarossa, sensibil inferioară ca număr, a 
fost zdrobită și în întregime scufundată. Portul La Goulette a fost ocupat 
după o lună de asediu lung și greu. Atahualpa venea din nord și nu 
cunoștea deșerturile din Chile; suferea de căldură și de sete, dar nu lăsa să i 
se vadă nimic pe chip. Cucerirea Goulettei deschidea calea către Tunis, 
unde corsarul Barbarossa, numit de Soliman comandant general al forţelor 
maritime, se baricadase cu cinci mii de ieniceri, trupele de elită turcești. 
Poziţia lui părea inexpugnabilă, căldura îi copleșea pe oameni Și-i 
îmbolnăvea, iar Atahualpa începea să-și piardă răbdarea, când o revoltă a 
sclavilor le-a venit în ajutor. Douăzeci de mii de creștini închiși în 
temnițele din cetate s-au răsculat împotriva călăilor Și au dat fuga la porțile 
zidurilor de apărare. 

Pedro Pizarro a pătruns primul în oraș, în fruntea unui regiment de 
moriscos din Albaicin, alcătuit de Ruminahui. Lângă el, Puka Amaru, care, 
după episodul de la Toledo, devenise locotenentul său cel mai credincios, 
zdrobea căpăţâni în devălmășie cu măciuca lui ghintuită. Scena apare într- 
un tablou al lui Tintoretto, care a contribuit substanțial la gloria quitonenilor 
cu păr roșcat. 

Dezlănţuindu-se împotriva foștilor stăpâni, cei douăzeci de mii de sclavi 
creștini au devastat frumoasa cetate barbarescă. Prin urmare, când Și-a 
făcut intrarea, Atahualpa a găsit un soi de catacombă sub cerul liber, 
înconjurată de ruine fumegânde. Nu a pierdut însă ocazia de a saluta 
strălucita victorie strigând de trei ori, către propriile trupe, deviza lui Carol 
Quintul: „Și mai departe!”. De trei ori, i s-a răspuns printr-un vuiet de urale. 

Triumful n-a fost totuși unul total, căci Barbarossa reușise să scape. Or, 
Tunisul singur nu valora mare lucru. Trebuia curățată toată coasta 
barbarescă. Infantele Ludovic al Portugaliei insista să se meargă după 
corsar până-n bârlogul lui din Alger. Atahualpa ar fi vrut să-i facă pe plac 
noului său cumnat, dar din motive numai de el știute, nu voia s-o mai 


lungească. Fiind de-acum slăbit Și ocupat pe deasupra cu un nou război 
împotriva persanilor, Soliman îl elibera pe Ferdinand pe frontul său de est, 
dându-i astfel ocazia să atace în vest. Acum că-Și găsise un regat, incașul 
plănuia să se ocupe de el cum se cuvine. Moulay Hassan, un maur care 
fusese sultan al Tunisului până să fie alungat de Barbarossa, a fost repus în 
vechile-i prerogative, regatul său urmând în schimb, prin tratat, să plătească 
tribut regatului Spaniei. La urma urmelor, nu le eliberase Atahualpa orașul 
de jugul turcesc? Regimentul moriscilor din Albaicin a fost lăsat în 
garnizoană. 

Apoi flota a ieșit din nou în larg și a pornit-o spre Sicilia. Primirea pe 
care i-a făcut-o orașul Palermo l-a ajutat pe Atahualpa să înțeleagă impactul 
campaniei sale victorioase. Dintr-odată, incașul devenise un erou al 
creștinătății. S-a construit un arc de triumf în onoarea sa. Papa îl felicita. 
Toată lumea îl compara cu un anume Scipio. Alonso de Santa Cruz, care nu- 
Și propusese încă să devină cronicar, fiind pe-atunci un simplu cartograf, 
întocmise o hartă ce avea să fie utilizată de pictorul Vermeyen pentru o 
tapiserie monumentală, intitulată Cucerirea Tunisului. Băutura neagră 
curgea în valuri. 


42. Mita 


Atahualpa s-a înfruptat din toate deliciile Palermoului, după care s-a 
întors la Sevilla, încărcat de lăzi cu vin sicilian. 

Rapoartele lui Manco îl informau că moriscii deportaţi în Flandra se 
treziseră expuși ostilităţii populației locale. Regenta Maria a Ungariei nu se 
arătase atât de primitoare pe cât ar fi fost normal, ţinând cont de functia pe 
care o deținea și de supunerea datorată regelui Spaniei. Apoi Manco se 
dusese în Germania, în regiunile aflate în mâinile luteranilor. Acolo a fost și 
mai rău: în urma unui apel personal al lui Luther, de „combatere a puterilor 
demonice”, moriscos au fost masacrați, puțini dintre ei reușind să scape. 
Manco însuși a fost cât pe-aci să-și piardă viaţa. Atahualpa s-a mărginit să-l 
sfătuiască să se întoarcă în Navarra Și să-i facă niște daruri Margaretei, 
viitoarea lui soacră. La drept vorbind, agitația din nord îl lăsa în continuare 
rece. Încă nu-și dăduse seama de importanţa a ceea ce era în joc. 

O scrisoare de la Lorenzino, sosită din Florenţa, îl asigura că reputația lui 
strălucea acum atât de sus pe cerul celui de-Al Cincilea Sfert încât nici chiar 
Ferdinand nu va mai îndrăzni, o vreme, să-l atace pe salvatorul creștinătății, 


de teamă să nu se vadă condamnat de toţi și supus oprobriului Europei. Nu 
avea nevoie să știe mai mult. 

În sfârșit, incașul se putea deda pasiunii sale concrete. Bineînţeles, 
oricărui monarh îi place să se îmbete cu propriile-i cuceriri. Numai că 
Atahualpa înţelesese acest adevăr: e mult mai dificil să domnești decât să te 
ţii de războaie. Strămoșul său Cusi Yupanqui lărgise hotarele imperiului 
mai mult ca oricare alt suveran. Dar numele pe care i l-a păstrat posteritatea 
arăta destul de bine natura urmei pe care o lăsase: Pachacutec. Reformatorul 
lumii. 

De fapt, ambitia lui Atahualpa nu se mărginea la desenarea câtorva terase 
la poalele munților Sierra Nevada. Scursorile Tahuantinsuyului, pe care 1 le 
trimitea Huascar, umplând cu ele corăbii întregi — Collas, Chachapoyas, 
Chimus, Canaris, Caras... toate rebuturile imperiului! —, i-au folosit mai 
întâi ca mână de lucru. Pretutindeni unde pământul nu era încă exploatat, pe 
versanții munţilor, în masivele înzăpezite ori pe platourile aride, acolo unde 
nimeni până la el nu s-ar fi gândit să cultive ceva, a pus să se planteze 
porumb, quinoa, dar și cartofi, care le plac atât de mult celor din Al 
Cincilea Sfert, încât le-au zis mere de pământ. Toate acele întinderi pustii s- 
au acoperit de culturi; păienjenișuri de canale au fost săpate pentru irigarea 
unor soluri crezute până atunci neroditoare. 

Oile, lamele acelea mici Și albe, care mișunau prin toată Spania, 
secătuiau pământul de prea multă vreme. Atahualpa a judecat că ele erau 
vinovate pentru acele peisaje jupuite, uscate, colbuite. A pus să fie omorâte, 
iar turme întregi au dispărut astfel. Noul rege al Spaniei nu voia un popor de 
păstori. Voia să prindă rădăcini. 

A construit hambare. Carnea de oaie era tăiată în fâșii, sărată, apoi 
uscată. Boabele de porumb și de quinoa erau transformate în făină; 
tuberculii de cartof erau îngheţaţi peste noapte și Uscaţi peste zi, pentru a 
se putea păstra vreme de mai multe cicluri ale lunii. Proviziile erau păstrate 
în chiupuri ori îngropate în gropi adânci. 

Cu acele rezerve, avea să asigure subzistenţa celor flămânzi, în vremuri 
de foamete, de ciumă ori de recoltă slabă. 

Țăranii din Spania au început să mestece frunze de coca, crescându-și 
astfel rezistenţa la oboseală și profitând de efectele ei medicinale. (E 
adevărat că unii au abuzat de ea, ajungând într-o stare de abrutizare.) 


A pus capăt sistemului de arendare și le-a mulţumit întreprinzătorilor din 
gărzi, care finanțau armata prin împrumuturi cu dobândă. 

A abolit cea mai mare parte a impozitelor Și le-a împărțit parcele de 
pământ ţăranilor, adunaţi în ay//usuri, ori comunităților deja constituite, 
așa-numitele comunidades, fiecare grup urmând să le repartizeze membrilor 
muncile Și bunurile. 

Pe de altă parte, a dezvoltat un sistem de corvezi care înlocuiau 
impozitele și taxele, după modelul mit'a, adică al sistemului de munci 
obligatorii aplicat în Tahuantinsuyu. Țăranii trebuiau să-și dedice o parte 
din timp pentru a lucra pământurile incașului, ca și pe cele ale Soarelui (de 
care răspundea tot incașul, ca reprezentant al lui pe pământ, dar pe care le 
lăsa în grija preoților cultului aferent). Fiecare dintre acele perioade a fost 
marcată de sărbători noi, care au înveselit populația. 

Această vastă operaţiune de redistribuire a avut repercusiuni în întreaga 
societate. Nenumărați preoți catolici l-au abandonat pe zeul țintuit în cuie, 
pentru a-și schimba bisericile în temple ale Soarelui și a beneficia de noul 
sistem. Din aceleași motive, o serie întreagă de mănăstiri s-au transformat 
în case de femei alese. 

Meșteșugarii au fost supuși unor obligații similare: ei trebuiau să-și 
dedice o parte din timp colectivitățu (zidărie, feronerie, poduri, canale...) 
ori nevoilor personale ale incașului (olărit, orfevrărie, textile...) — ceea ce, la 
urma urmelor, era tot aia. 

Fiecare ayllu sau comunitate trebuia să-i hrănească, adăpostească și 
îngrijească pe infirmi, bătrâni, văduve Și bolnavi. 

Roadele pământului le aparțineau celor care-l exploatau, inclusiv în cazul 
unor cantităţi excedentare, dar nu și pământul. Repartizarea terenurilor era 
periodic revăzută Și ajustată în funcție de nevoi. Dacă populația unui grup 
scădea, terenul alocat era redus proporțional. Dacă, dimpotrivă, populația 
creștea, 1 se dădeau terenuri suplimentare, pentru ca grupul să-și poată 
hrăni noile guri. Când mărimea grupurilor varia prea tare, erau redistribuiți 
bărbați. Armate întregi de quipucamayocs ţineau socotelile în registre: 
bărbaţii, femeile, copiii erau tot atâtea noduri pe Șnururile colorate ce 
alcătuiau franjurii quipușilor. 

Ici-colo au existat unele reticenţe, chiar Și câteva revolte, care au fost 
aspru reprimate. 


Trimișii incașului, guvernatorii săi, curacașii săi, chiar Și niște hidalgos 
pe care i-a înrolat tocmai în acest scop, au avut misiunea de a răspândi 
mesajul lui pentru populațiile din toate câmpiile, toate orașele și toate 
satele Castiliei Și Aragonului, anume că pământurile pe care le lua el nu 
erau cele de care aveau nevoie răsăritenii, ci cele cu care aceștia nu Știau ce 
să facă Și pe care nu le puteau munci; că tot tributul pe care li-l impunea era 
recolta de pe terenurile lucrate pe cheltuiala lui; că mai degrabă le dădea din 
propriile sale bunuri, distribuindu-le ceea ce rămânea după ce se îngrijea de 
întreţinerea armatei Și a curţii; că disensiunile Și certurile iscate între ei din 
tot felul de fleacuri au dispărut, că tot regatul lor putea fi în sfârșit sigur că 
nici bogatul, nici săracul, nici cel mare, nici cel mic nu vor mai suferi vreo 
ofensă. 

În încheiere, Atahualpa a decretat că fiecare țăran va primi, în ziua nuntii, 
o pereche de lame, ca dar de la regele său. 


43. Principele 


Totuși, domnia lui Atahualpa era încă tânără, iar acesta nu Știa că tocmai 
tinerețea asta îl făcea vulnerabil. Fiul Soarelui nu inspira aici același 
respect ca în ţara sa de baștină. 

„Niciun principe nu va izbuti să dobândească mai multă preţuire decât 
acela care va săvârși fapte măreţe și care va da pilde rare despre însușirile 
lui”!9, spunea Machiavelli în foile lui vorbitoare. 

Noul rege a avut grijă să nu taie din privilegiile granzilor Spaniei. A 
împărțit Lâna de Aur, o distincție foarte apreciată, care nu-l costa nimic ȘI 
care avea avantajul de a-i lega de el pe cei care o primeau. În orice caz, 
numărul lor era neglijabil și nici nu aveau cine știe ce resurse, dar asta nu 
însemna că nobilii spanioli nu constituiau un pericol potenţial, așa că era 
mai bine să-i distreze. 

Atahualpa sorbea cuvintele lui Machiavelli, căci păreau a spune propria-i 
poveste prin povestea altcuiva: „ÎI cunoaștem, în vremurile noastre, pe 
Ferdinand de Aragon, actualul rege al Spaniei. Îl putem socoti aproape un 
principe nou, fiindcă prin faima Și gloria dobândite a devenit, dintr-un rege 
fără putere, cel dintâi rege al creștinătății. Dacă veți privi faptele lui, veți 
vedea că toate au fost măreţe, și unele — chiar extraordinare. La începutul 
domniei, el a atacat provincia Granada, iar această acţiune a pus temelia 
statului său. La început el a purtat războiul fără a fi angajat în alte lupte și 


fără a se teme că ar putea întâmpina vreo piedică din partea cuiva. Prin 
acest război el a reușit să dea feudalilor din Castilia o preocupare, căci, 
gândindu-se la lupte, ei nu mai aveau vreme să se gândească la alte 
schimbări în stat, iar el câștiga, pe aceeași cale, autoritate Și putere asupra 
lor, fără ca ei să-și dea seama de aceasta”7. 

Prin urmare, incașul mersese, fără s-o știe, pe urmele gloriosului său 
predecesor, bunicul lui Carol, pe-al cărui loc îl luase, și ale lui Ferdinand, 
care îl revendica. 

Totuşi, continuarea textului contura unele diferențe, dacă nu divergențe, 
între cei doi monarhi: „Cu banu Bisericii Și ai poporului, el a putut să-și 
hrănească soldații, iar războiul acesta de lungă durată a pus bazele armatei 
lui, care i-a făcut cinste de aici înainte. În plus, pentru a putea săvârși fapte 
mari, servindu-se tot de religie, a început să manifeste o cruzime plină de 
cucernicie, alungându-i pe marani Și golindu-și astfel regatul, sigur fund că 
nu poate să existe o faptă mai mișcătoare Și mai rar întâmplată decât 
aceasta”?! 

Ce făcuse Ferdinand de Aragon, Atahualpa desfăcuse. Și totuși, incașul 
se simțea mai apropiat de acest om ca de oricine altcineva. Cu ce curiozitate 
avidă îi descoperea povestea: „Sub același pretext, a atacat Africa; a 
întreprins expediția din Italia Și, în sfârșit, a atacat Franța. Deci a săvârșit 
Și a uneltit mereu acțiuni măreţe, care au întreţinut așteptarea și admirația 
în sufletele supușilor, aceștia fiind tot timpul preocupaţi de rezultatul 
acțiunilor lui. Războaiele lui se nășteau unul din altul, în așa fel încât între 
unul Și altul nu le-a rămas niciodată timp oamenilor să poată unelti și 
acţiona împotriva lui”??. 

Cu un semn, Atahualpa l-a făcut să tacă pe servitorul care îi citea și a 
hotărât să atace Algerul. 


44. Algerul 


Amiralul Doria l-a sfătuit să grăbească invazia, dacă nu voia să se expună 
furtunilor hibernale, iar incașul i-a urmat sfatul. 

A lăsat să treacă sărbătorile Porumbului și cele ale Soarelui, apoi a 
adunat o armada uriașă, pentru a nu lăsa nimic la voia întâmplării. 

Regele Franţei, convins de Higuenamota că-și merită partea lui de glorie, 
i s-a alăturat Și el. 

La fel și floarea nobilimii spaniole, încolonată sub stindardul incașului. 


Papa însuși i l-a trimis pe geograful său personal, un maur convertit, pe 
nume Hasan al-Wazzan, căruia 1 se spunea Leon Africanul pentru multele-i 
cunoștințe privind lumea mahomedană. 

Atahualpa avusese grijă să îmbarce regimente întregi de morisci cărora 
invazia le fusese prezentată ca o acţiune de eliberare de sub jugul turcesc, 
precum Și un regiment de evrei cărora li se oferea prilejul de a-și regăsi 
frații odinioară expulzați. 

Armada a ocupat golful Algerului, iar în curând soarele și crucea au 
înlocuit semiluna pe meterezele din Peñón, insulița ce proteja accesul spre 
Oraș. 

Creștinii se temeau că n-or să dea de Barbarossa, dar corsarul îi aștepta, 
repliat în dosul zidurilor orașului. 

Pedro Pizarro a fost trimis să negocieze cu el o capitulare onorabilă. Era 
însoțit de Puka Amaru, al cărui păr roșcat ar fi putut crea o anumită 
complicitate, însă inițiativa s-a dovedit inutilă: părul lui Barbarossa era alb 
Și părea să nu fi fost niciodată roșu. 

Puka Amaru Și-a jucat totuși rolul. Într-adevăr, Barbarossa a respins cu 
dispreţ oferta capitulării Și a răspuns cu o insolenţă incredibilă, adresându- 
i-se lui Pedro Pizarro exact în acești termeni: „Spune-i stăpânului tău că 
niciodată un câine de creștin n-a cucerit Și nu va cuceri Algerul și că, dacă 
stăpânul meu ar fi știut de intențiile voastre, ar fi trimis pe oricare sclav de- 
ai săi, cu câteva trupe strânse în grabă, ca să vă spulbere amărâta de armată 
Și să vă arunce pe toţi în mare”. 

Atunci, după ce-l ascultase pe traducător, Puka Amaru a sărit în picioare 
Și a rostit aceste cuvinte intrate în posteritate: „Stăpânul meu nu este 
creștin, iar tu ești un sclav”. 

Pedro Pizarro, crezând că i-a venit ceasul cel de pe urmă, ducea deja 
mâna spre mânerul sabiei, hotărât să-și vândă scump pielea; Barbarossa 
însă, respectând legile universale ale războiului Și diplomației, i-a lăsat să 
plece teferi. 

Cu puţinii săi oameni, corsarul s-a apărat vitejește; orașul a căzut totuși, 
după câteva săptămâni, sub focul unei artilerii neobosite. 

Francisc I Și-a văzut calul ucis sub el într-o încăierare: regele Franţei era 
încântat. 

Inițial, Atahualpa se gândise să-i încredinţeze orașul fiului fostului emir 
Salim at-Toumi, alungat odinioară de Barbarossa, Arudj cel cu un braţ de 


argint. La moartea tatălui său (care fusese sugrumat în propria-i baie), Yahia 
at-Toumi se refugiase în Spania. După tot acest timp, primise propunerea lui 
Atahualpa ca pe o binecuvântare a cerului. Totuși, incașul s-a răzgândit, 
dându-și seama că tatăl nu se bucurase de prea multă popularitate în timpul 
domniei lui. Nu era suficient să fii maur pentru a-l înlocui pe turc. Cel de-al 
doilea Barbarossa avea o aură încă și mai legendară decât fratele său, pe ale 
cărui urme călcase. Atahualpa voia să rupă această descendență a corsarilor 
aflaţi în slujba otomanilor, dar socotea, de asemenea, înţelept să le înscrie 
succesorul într-o formă de continuitate. De aceea a hotărât să-l numească pe 
Puka Amaru guvernator al Algerului, prezentându-l mulțimii ca pe un al 
treilea Barbarossa — adevăratul Barbarossa. Barbarossa nu însemna nimic 
în limba barbareștilor, iar Puka Amaru oricum nu purta acea barbă care, 
deși cunoscută și în Tahuantinsuyu, fusese întotdeauna privită ca o 
anomalie Și o rușine fizică, adeseori specifică, de altfel, oamenilor cu părul 
roşu. Amaru, în schimb, se apropia de un cuvânt care însemna „roșu” 
pentru seminţiile locale. Incașul a pus să i se confecționeze ca emblemă un 
Șarpe roșu ȘI i-a alocat niște moriscos din Valencia ca gardă personală. L-a 
numit vizir pe Hasan al-Wazzan, spre a-l asista în treburile cârmuirii. (De 
altminteri, acel Leon Africanul era de obârșie din Granada.) Atahualpa a 
socotit ca acele ţinuturi să fie guvernate de mauri din Spania, pe care Și i-a 
câștigat de partea lui prin Edictul de la Sevilla și care împărtășeau aceleași 
credinţe cu cei de aici. Ca șef al gărzii a numit un morisco pe nume 
Cristobal, care fusese rob la o doamnă din Burgos, un oraș din nordul 
Spaniei, Și care i se alăturase incașului pentru a scăpa de condiţia sa. 

Mai multe picturi reprezentând faptele de vitejie ale lui Puka Amaru la 
porțile Tunisului au fost agăţate pe pereţii palatului său. Iar pentru ca toţi să 
priceapă că Algerul își schimbase stăpânul, capul corsarului care condusese 
orașul înaintea sa a fost expus într-un vârf de suliță, pe metereze. 

Odată eliminat Barbarossa, curăţarea coastei a fost o joacă de copil. 
Bougie, Tenes, Mostaganem, Oran... flota condusă de Doria a cucerit toate 
forturile barbarești cum ai culege niște flori. Pentru spanioli, Atahualpa era 
de-acum marele conquistador. Pentru mauri, eliberatorul. Dar când amiralul 
genovez a vrut să profite de acest avânt irezistibil, sugerând să meargă Și să 
recucerească insula Rhodos, aflată ceva mai la est, Atahualpa a hotărât că 
era momentul să pună capăt acelei aventuri. Nu avea niciun interes să-l 
alunge pe Soliman din Marea Interioară Și prefera să-i lase lui Ferdinand 


ceva cu care să se ocupe la hotarele sale orientale. Rhodosul nu constituia o 
miză strategică pentru Spama. De la Neapole la Câdiz, calea Cubei era 
liberă pentru vasele celui de-Al Cincilea Sfert, iar el nu voia mai mult. De 
altfel, Francisc I a fost de acord cu el, mai ales că nici în trecut nu avusese 
prea multe rezerve în privinţa turcului, în timpul războiului său cu Carol 
Quintul. La scurtă vreme după aceea, regele Franţei avea să semneze un 
tratat comercial cu Sublima Poartă. 


45. Flandra 


Istoria s-ar fi putut opri aici. Gesta oamenilor este însă un fluviu pe a 
cărui curgere nimeni, în afară de Soare, în caz că s-ar stinge, n-ar putea-o 
opri. 

Ferdinand era pe drum spre Aachen, unde urma a primi coroana Sfântului 
Imperiu. 

S-a spus că Germania nu-l interesează pe Atahualpa și era adevărat, până 
în acel moment. Numai că s-a petrecut un eveniment care a schimbat 
situația. 

Maria a Ungariei, regentă a Țărilor de Jos, era din casa de Austria, sora 
lui Ferdinand. Era habsburgă. Ea a văzut în venirea fratelui său o bună 
ocazie de a se rupe de noua coroană spaniolă, pentru a reveni în sânul 
imperiului familial. Așteptându-se la o reacție din partea Franţei, care era 
aliata Spaniei, a impus noi biruri, ca să-Și poată plăti o armată de mercenari. 
Or, târgovețiu din Gand, tocmai orașul unde se născuse Carol Quintul, au 
considerat că plătiseră destul pentru a finanța niște războaie care nu erau 
ale lor. Prin urmare, s-au răsculat împotriva noilor dări. 

Zvonul despre acea revoltă a ajuns la Sevilla Și, odată cu el, ecoul 
conspirației habsburgice. 

Atahualpa nu uitase primirea de care avuseseră parte Manco și moriscii 
din Valencia. Ar fi fost dispus să-i lase Germania lui Ferdinand, acel 
conglomerat de regate turbulente, pe care împăratul nu le cârmuia cu 
adevărat. Numai că Țările de Jos constituiau moștenirea burgundă a lui 
Carol Quintul, de care, dacă stătea bine să se gândească, iar asta fără să fi 
călcat vreodată pe-acolo, se simţea legat. Incașul a hotărât să se ducă și să 
vadă personal cum stau lucrurile. 

A pornit în fruntea armatei sale Și a traversat toată Franţa, până în 
Flandra. 


46. Gand 


Pretutindeni pe unde trecea, le interzicea oamenilor săi să trăiască pe 
spinarea localnicilor, ceea ce necesita o intendență colosală. Din nou, la fel 
ca pe vremea războiului civil cu Huascar, armata imperială arăta ca un 
cortegiu nesfârșit, înaintând într-un nor de praf. Acum erau mai puțini 
papagali Și porcușori-de-mare în cuști, mai puține lame, mai puțini jaguari 
Și pume îmblânzite, dar mai multe oi și mai mulți boi, mai multă artilerie, 
mai multe tunuri Și care înţesate cu butoaie de pulbere, plus, ca întotdeauna, 
o mulţime de ulii în văzduh și de câini alergând de-a lungul șirurilor de 
soldați. 

A pus să se ridice cazărmi, dar și depozite pe care le-a umplut inițial cu 
provizii aduse din Andaluzia — dintre care unele provenind chiar din 
Tahuantinsuyu. 

Ajuns în faţa orașului Gand, a ordonat să se facă o tabără uriașă. 

A străbătut în foarte scurt timp toate ținuturile care se răsculaseră, punând 
acolo guvernatori Și instalând o garnizoană. Apoi s-a întors în tabără ca să- 
Și lase oamenii să se odihnească, iar el, fără a mai sta nici să se schimbe, a 
intrat în oraș cu o mică escortă, însoțit de cei doi generali ai săi, Ruminahui 
Și Chalco Chimac. (Quizquiz, afectat de moartea lui Filip, rămăsese la 
Sevilla, pentru a veghea asupra capitalei regatului.) 

A trecut printr-un mic fort care-Și ridicase poarta cu grilaj, apoi a urcat pe 
un drum pustiu, mărginit de case cu obloanele închise, până a ajuns la o 
piaţă mare, unde se afla un templu din acela de piatră, cu o clopotniţă ce se 
avânta către cer. Clădirile cu mai multe etaje nu conteneau să-l uimească. 
Piatra era roșie acolo, la fel ca-n Granada, dar acoperișurile caselor erau 
mai ascuţite și crenelate. Fiecare regiune avea stilul ei, iar lui Atahualpa îi 
plăcea această varietate. 

Un canal rudimentar străbătea piaţa. 

Acolo se strânsese o mulțime de oameni. 

Femeile Și copiii i-au ieșit în întâmpinare, cu ramuri verzi în mâini, 
strigând în limba francezilor: „Unic domn, fiu al Soarelui, alinător al 
săracilor, iartă-ne!”. 

(Ecoul reformelor pe care le iniţiase în Spania ajunsese Și în acele 
provincii.) 


Incașul i-a ascultat cu clemenţă și a pus să li se comunice că trimiȘii săi 
în Flandra fuseseră cauza nenorocirilor ce se abătuseră asupra lor. Că, 
altminteri, îi ierta cu dragă inimă pe toţi rebelii; că venea să-i vadă personal, 
pentru ca, auzind de iertare chiar din gura lui, să fie mai mulţumiţi și să le 
piară orice teamă că ar putea fi pedepsiţi pentru greșeala lor. A poruncit să 
li se dea tot ceea ce le trebuia, să fie tratați cu dragoste Și înţelegere și să li 
se asigure cu mare grijă existența văduvelor și orfanilor, fiii celor care 
muriseră în confruntările cu trupele regenței. 

Locuitorii se temuseră că o să-i masacreze. (Toledoul nu li se ștersese 
încă din memorie.) Așa că discursul său a fost primit cu o foarte mare 
bucurie și în uralele întregii mulțimi. Unii îl îmbrățișau; alții îi ștergeau 
sudoarea de pe faţă; alții îi scuturau praful de pe haine; alţii îi aruncau flori 
Și ierburi parfumate. Incașul a intrat astfel în marele templu, unde, după 
riturile adepților zeului țintuit în cuie, s-a ţinut o ceremonie în cinstea lui. 
După aceea s-a dus în vizită la notabilităţile orașului, pe care le-a asigurat 
că nu li se va mai pretinde niciun fel de dări. În schimb, le cerea doar o 
parte din timpul Și din munca lor, pentru a-și alimenta depozitele. 

Atahualpa a fost invitat să stea în palatul lui Carol, unde a fost sărbătorit 
trei zile în Șir. 

Apoi a pornit-o spre Bruxelles, să dea ochii cu Maria a Ungariei. 


47. Bruxelles 


Trupele Mariei nu erau pregătite, fiind slab înarmate Și prost plătite; au 
fost imediat spulberate. 

Membrii consiliului au defilat prin oraș, goi, cu un lał petrecut în jurul 
gâtului. Regenta a implorat să fie cruţată de la o asemenea umilinţă, însă 
Atahualpa n-a îngăduit nicio excepție. Nici Higuenamota, de altfel, n-ar fi 
permis acest lucru. 

Maria a Ungariei semăna cu fratele ei, Carol, dar buzele îi erau mai 
groase, obrajii, mai plini, coapsele, mai late. Incașului i s-a părut că avea o 
înfățișare plăcută și pieptul încă tare; Și-a făcut-o concubină, iar în curând 
aceasta a rămas însărcinată. 

Ar fi putut să i-o trimită fratelui ei Ferdinand în schimbul unei 
răscumpărări. Dar Chalco Chimac a intuit avantajele pe care le puteau 
obţine din acea uniune Și Și-a sfătuit stăpânul s-o ia de soție pe regentă. 
Maria avea să fie a doua nevastă secundară a regelui Spaniei, după Isabela. 


În felul acesta avea să se nască un moștenitor care să fie jumătate incaș, 
Jumătate habsburg. 

A fost organizată o ceremonie solemnă în catedrala Sf. Gudula, care era 
marele templu din Bruxelles. Purtând coroana stacojie, împletită din lână, 
Atahualpa a primit omagiul regentei și noii sale soții, Maria, care a 
îngenuncheat în fața lui și Și-a pus în picioare sandalele, în semn de 
supunere. Incașul ţinea în fiecare mână câte un pocal de aur plin cu băutură 
neagră, iar ei i l-a întins pe cel din mâna stângă, în semn de prietenie. Apoi 
el Și noua sa soţie au băut împreună din acesta, ca dovadă a respectului 
reciproc. Conţinutul celuilalt pocal a fost vărsat într-un ulcior din aur, 
pentru a fi oferit ca ofrandă Soarelui. 

Scena este reprezentată astăzi într-un vitraliu al templului Sf. Gudula, 
unde sunt precizate, în limba savantă, rezervată amautailor răsăriteni, 
titlurile lui Atahualpa: Atahualpa Sapa Inca, Semper augustus, 
Hispaniarium et Quitus rex, Africae dominator, Belgii princeps 
clementissimus, et Maria ejus uxor. Într-adevăr, coasta barbarescă unde se 
aflau Tunisul și Algerul mai era numită și Africa, iar locuitorii 
Bruxellesului își ziceau belgieni, căci se considerau descendenți ai unui trib 
Şi ai unui popor care purtau acest nume. Cei interesați de filologie nu cred 
că se vor plictisi dacă menționez astfel de amănunte. Ceilalți să fie buni și 
să mă ierte. 

Opt mii de bruxellezi, considerați periculoși pentru că luptaseră pentru 
regentă, incitaseră oamenii să opună rezistență ori răspândiseră mesaje 
ostile privind venirea incașului, au fost trimiși în Spania, într-o provincie 
putin populată, numită La Mancha. 

Pentru a se merge mai departe decât la Gand Și a fi dată uitării răzvrătirea 
oraşului, s-au decretat nouă zile de sărbătoare. Festivitatea centrală a avut 
loc la palatul Coudenberg — care-i aparținea defunctului Carol Quintul Și în 
care sălășluia sora sa, Maria —, într-o sală de gală atât de lungă, încât niciun 
palat din Cuzco nu putea pretinde că ar avea una asemănătoare, de unde 
putea fi văzută strada în pantă, pe care regenta și consilierii săi trebuiseră s- 
o urce cu frânghia la gât, goi și umiliți. Acolo s-a desfășurat un mare bal, 
după moda din Cel de-al Cincilea Sfert, bal pe care, printr-o amară ironic, 
regenta îl prezida alături de noul ei soţ. Apoi au fost sacrificate câteva lame 
negre în grădină Și s-a asistat la o defilare a trupelor incașului. 


Aici, trebuie să mă opresc o clipă pentru a-l duce din nou pe cititor la 
Sevilla, unde, zi după zi, soseau corăbii din Cele Patru Sferturi, ce aduceau 
aur Și praf de pușcă, dar și o multime de oameni, veniți să-și încerce 
norocul în Lumea Nouă, așa încât, după cei o sută optzeci de pionieri din 
Quito, Spania se îmbogățise cu un număr considerabil de emigranți din 
Tahuantinsuyu, cei mai mulţi îngroșând rândurile armatei spaniole. 

Or, Ruminahui, ca general-șef, își organizase armata după diferitele 
naţionalităţi ce o constituiau. Într-adevăr, nu-i puteai amesteca pe chanchas 
cu vechii lor dușmani, yuncas, Și cu atât mai puţin pe yuncas cu chimus, 
dat fiind războiul sângeros pe care-l duseseră odinioară aceste două 
popoare, după cum nici quechuas, care-i urau pe chancas, nu concepeau să 
meargă la luptă alături de ei. 

Astfel, bruxellezii au putut vedea defilând fiecare regiment, arborând 
culorile popoarelor și triburilor din care era alcătuit. 

Întrucât se remarcaseră cu asupra de măsură în lupte, ferocii chancas 
defilau primit. Erau urmați de moriscii din Valencia, de cavalerii din 
Andaluzia și de un regiment de evrei proveniţi din întreaga Spanie. 
Charașii stârneau curiozitatea și admirația mulţimii, fiindcă aveau prinse la 
spate niște aripi de condor. Yucașii, cu măștile lor hidoase, înspărmântau 
publicul, căci făceau gesturi Și grimase de nebuni, de cretini sau de nătângi. 
Aveau în mâini fluiere, tamburine distonante, piei zdrențuite, cu care făceau 
tot felul de nerozii. Așa cum se obișnuia, garda alcătuită din yanas, trupa de 
elită a incașului, condusă de Pedro Pizarro în lipsa lui Quizquiz, încheia 
coloana. 

După defilare au urmat cântece, dansuri Și jocuri cu mingi, pe o amplă 
parcelă gazonată, ce se întindea în faţa palatului regal. Mai multe lebede 
mari Și albe alunecau pe luciul apei din bazin. 

Berea, care e un fel de akha (cu deosebirea că nu e făcută din porumb, ci 
dintr-o altă cereală), a curs în valuri, fiind o băutură foarte apreciată în acele 
tinuturi. 

Atahualpa a decretat ca vechea constituție să fie înlocuită de noile legi 
din Spania. A pus să se proclame că Flandra Și toate provinciile din Țările 
de Jos sunt indisolubil legate de regatul Spaniei, cu excepția părții cedate 
regelui Franţei, ce cuprindea orașele Lille, Douai și Dunkerque. 

De fapt, Burgundia, așa cum o construise Carol Temerarul și cum o 
visase Carol Quintul până în ultima clipă a vieţii, înceta să mai existe. 


Maria a dat naștere unei fete care a primit numele de Margareta 
Duchicela, după Margareta de Austria, născută Habsburg, mătușa lui Carol 
Quintul, care o precedase pe Maria în funcția de regentă, și după Paccha 
Duchicela, prinţesă de Quito, mama lui Atahualpa. Mai târziu, mica infantă 
urma a se căsători cu fratele său vitreg, Carol Capac. 


48. Germania 


Germania, care pregătea încoronarea lui Ferdinand, continua totuși să se 
destrame. În Hesse, în Turingia, în Pomerania, în orașele imperiale 
Strasbourg, Ulm, Konstanz ori în cele hanseatice, precum Breme, Lübeck 
sau Hamburg, se considera că Biserica romană profitase destul de 
credulitatea bieților oameni Și că, Și dacă trupul zeului țintuit în cuie s-ar 
afla într-o turtită sărată sau într-o bucată de pâine, bucată aceea de pâine 
rămânea tot o bucată de pâine. 

Astfel, ducele de Saxonia, landgraful de Turingia, margraful de 
Brandenburg și contele palatin al Rinului, toți principi electori ai Sfântului 
Imperiu Romano-German, nu acceptau să-l primească pe Ferdinand, 
apărător al vechii credinţe, ca pe un Mesia reîntrupat. Landgraful de Hesse, 
Filip Mărinimosul, care se împrietenise cu Melanchthon, conducea Liga de 
la Schmalkalden, pentru a converti Germania la ideile luterane, sau măcar 
pentru a obţine de la împărat tolerarea lor aici — cu sabia, dacă era nevoie. 
Toţi stăteau cu ochii pe bunurile Bisericii, pe care aveau de gând să le 
confiște, precum Și pe drepturile ei excesive, pe care voiau să 1 le suprime 
pentru a Și le atribui. 

Acest vânt de revoltă își avea totuși limitele lui, iar anabaptiștii — care 
considerau că unui copil, câtă vreme e lipsit de rațiune, nu trebuie să 1 se 
impună prin ceremonia botezului religia zeului țintuit în cuie — plătiseră cu 
viaţa pentru faptul că le încălcaseră. La fel, ţăranii, care văzuseră în Luther 
un campion al cauzei lor și un dușman al sărăciei, fuseseră masacrați 
pentru că se ridicaseră în numele dreptății pe pământ. Luther, de altminteri, 
nu dorise să-i susțină, ci, dimpotrivă, îi îndemnase pe principi să-i 
căsăpească pe toţi. 

Friedrich cel înțelept, Filip Mărinimosul, eminenti principi electori 
convertiți la luteranism, se achitaseră de acea sarcină cu sârg Și spor, 
omorându-i pe conducătorii ţăranilor Și mutilându-i pe cei care-i urmaseră. 


De atunci, mii de bărbați fără nas și fără urechi au început să populeze 
câmpiile Germaniei. 

Or, venirea simultană a lui Ferdinand și Atahualpa a reaprins jarul acelor 
furii trecute. 

Pe de o parte, principii luterani vedeau în Edictul de la Sevilla un model 
după care Germania ar trebui să se inspire pentru pacea religioasă. Ei 
contau pe venirea lui Atahualpa în provinciile din nord pentru a face 
presiuni asupra lui Ferdinand înainte de încoronarea de la Aachen, pentru a- 
i smulge niște concesii noului împărat, care, confruntat cu puterile 
conjugate ale Franţei și Spaniei, fără a mai vorbi de ameninţarea din spate, 
reprezentată de Soliman, nu-și permitea să-i piardă pe principii germani, fie 
ei ȘI luterani. 

De cealaltă parte, țăranii germani, care aflaseră de reformele agrare din 
Spania Și, mai nou, din Țările de Jos, simțeau reaprinzându-se o speranţă. 
Vedeau în incaș un nou Luther Și, poate, un nou Mintzer. 

Sufletele celor din Germania, acea regiune ciudată, populată de fantome 
buimace Și de viziuni ceţoase, erau mai tulburate ca oricând. Armate întregi 
de bărbați fără nas se adunau în tăcere. Oamenii își aminteau de eroii de ieri 
şi de visurile lor sfărâmate. Plângeau evocându-l pe un biet Conrad. Dar și 
strângeau din dinţi. Numele cuțitarului Kaspar Preziger, al lui Johann von 
Leyden, al lui Jan Matthyjs și, mai ales, al marelui Thomas Müntzer au fost 
pe buzele mutilaţilor care le povesteau, seara, propriilor copii povești 
înfiorătoare de demult. Unele spectre ale trecutului au reapărut, ca reînviate, 
din ascunzătorile unde se refugiaseră atâta amar de vreme încât fuseseră 
crezute moarte pentru totdeauna. Venirea lui Atahualpa făcea minuni. Un 
vagabond ieșit de prin păduri a pretins că e anabaptistul Pilgram Marpeck. 
Cojocarul Sebastian Lotzer Și prietenul său, fierarul Ulrich Smid, au 
reapărut în Șvabia, clamându-și vechile revendicări de parcă n-ar fi trecut 
nici măcar o zi, nici măcar o recoltă. 

„Fiecare comunitate parohială are dreptul de a-și desemna preotul și de 
a-l destitui dacă nu se poartă bine. Preotul trebuie să predice Evanghelia, 
întocmai Și exact, fără nicio adăugire omenească. Căci prin Sfânta 
Scriptură, prin adevărata credinţă, putem merge singuri către Dumnezeu”. 
Așa ziceau ei, iar răsuflarea grea a câmpiei se lipea de chipurile celor care 
se opreau din cârtit pentru a-i asculta. 


„Pastorii sunt plătiți din dijma cea mare. Se poate percepe un eventual 
supliment pentru săracii satului Și pentru achitarea taxei de război. Dijma 
cea mică trebuie suprimată întrucât e născocită de oameni, căci Domnul 
Dumnezeu a creat animalele pentru om, fără a-l pune să plătească pentru 
ele.” Așa ziceau ei, iar uliul tipa în văzduhul cenușiu, aprobator. 

„Vechiul obicei al șerbiei este o rușine, căci Hristos ne-a răscumpărat Și 
ne-a eliberat pe toți, fără excepție, de la păstori până la cei cu stare, 
Vărsându-Și preţiosul sânge. Prin Scriptură, suntem liberi și vrem să fim 
liberi”. Așa ziceau ei, iar fratele codru le răspundea cu foșnet de frunze. 

„E împotriva fraternității Și a cuvântului lui Dumnezeu faptul că omul 
sărac nu are puterea de a lua vânat, păsări Și pești. Căci, când Domnul 
Dumnezeu i-a creat pe oameni, le-a dat putere asupra tuturor animalelor, a 
păsării din aer Și a peștelui din apă.” Așa ziceau ei, iar codrul întunecat le 
răspundea cu mormăieli de fiare. 

„Domnii au pus mâna pe păduri. Dacă omul sărac are nevoie de ceva, 
trebuie să plătească de două ori cât face. Așadar, toate pădurile care nu au 
fost cumpărate vor reveni comunității, pentru ca fiecare să-și poată asigura 
necesarul de lemn de construcţie și lemn de foc.” Așa ziceau ei, iar scoarța 
copacilor Uscaţi trosnea, bucuroasă Și amenințătoare. 

„„Corvezile, tot mai numeroase și mai grele, trebuie mult reduse, ţinând 
cont că părinții noștri le-au împlinit doar după cuvântul lui Dumnezeu.” 
Așa ziceau ei, Și adăugau: „Domnii nu pot spori corvezile fără o nouă 
înţelegere”. 

„Multe terenuri agricole nu pot suporta arendările. Trebuie să vadă aceste 
loturi niște persoane respectabile, să facă o estimare și să stabilească noi 
drepturi de arendă, astfel încât ţăranul să nu muncească pe nimic, căci orice 
lucrător are dreptul la o simbrie.” Așa ziceau ei, iar ciorile îngheţate cădeau 
din cer ca pietrele. 

„Globirile trebuie stabilite după reguli noi. Până atunci, trebuie să se 
termine cu abuzurile și să se revină la vechile reguli scrise.” Așa ziceau ei, 
dar asta era înainte de trădarea lui Luther. 

„Mulţi s-au înstăpânit peste câmpurile și imașurile ce aparţineau 
comunității: vrem să ni le luăm înapoi, cu mâinile noastre de oameni 
simpli.” Așa ziceau ei, iar umbra lui Atahualpa plutea de-acum asupra 
acelor cuvinte. 


„Taxa pe moștenire trebuie eliminată în totalitate. Niciodată văduvele și 
orfanii nu trebuie să mai fi e jecmăniti într-un mod atât de josnic.” Așa 
ziceau ei, ca niște bufniţe buhăind la căderea nopții. 

„Dacă vreun articol contravine cuvântului lui Dumnezeu ori se dovedește 
nedrept, trebuie suprimat. Nu mai trebuie stabilite lucruri care riscă să fie 
împotriva voii Domnului ori să pricinuiască neajunsuri aproapelui.” Așa 
ziceau ei, iar acea scrupulozitate — ce dovedea o naivitate copilărească ȘI un 
simţ moral îndelung cultivat în fabulele și superstițule lor — îi onora. 


49. Micul Johan 


Între ciocanul ereziei solare Și nicovala țărănimii furioase, principii nu 
ştiau ce strategie să adopte. Cei din nord și din est, câștigați de partea 
luteranismului, în care vedeau o modalitate de a confisca enormele bogății 
ale Bisericii, nu aveau nicio încredere în Ferdinand, apărător al credinţei 
străvechi, oponent al oricărei rupturi de marele preot de la Roma, dar și 
pavăză în faţa turcilor. Totuși, știau din proprie experienţă că furia ţăranilor 
întrecea cu mult, ca importanţă, chestiunile religioase ale comuniunii sub 
cele două specii Și alte aspecte legate de ritual, pe care aceștia din urmă le 
considerau secundare, dată fi ind condiţia lor mizerabilă. lar în vreme ce 
furia aceasta mârâia din nou ameninţător, principii de Saxonia, Turingia ȘI 
Brandenburg rămâneau în expectativă, așteptând dispoziții de la 
Wittenberg, orașul brandenburgic unde trăia Luther. 

Nu la fel stăteau lucrurile în vest Și în sud, în regiunile Westfalia, Alsacia 
Şi Şvabia, unde principii voiau să înăbușe revolta imediat, cum ai îneca 
niște pui de mâță, înainte ca vâlvătaia ei să li se întindă pe întreg cuprinsul 
domeniilor. Aceștia au plătit mercenari care să curețe satele și orașele. 

S-a întâmplat însă că niște lanscheneţi au pornit pe urmele unui grădinar 
din Strasbourg, despre care se spunea că aţâţă la revoltă, întrucât umbla prin 
sate propovăduind dreptul la tăiatul de lemne din pădure, la vânatul și 
pescuitul liber. Într-o zi, au crezut că-l prind într-o fermă unde se refugiase, 
dar au dat doar peste soţia și fiul lui nou-născut, pe care i-au ucis cu 
cruzime. Vestea despre acea crimă odioasă s-a răspândit imediat în întreaga 
tară. Cum pruncul asasinat se numea Johan, în toate satele, toate fermele, 
toate prăvăliile nu s-a mai vorbit în curând decât despre răzbunarea , dem 
kleinem Johan”. Așa a apărut o nouă confrerie, după cea a „Bietului 


Conrad” de odinioară, nu doar pentru a cere dreptate, ci pentru a găsi 
răzbunare. 

Furia lor însă, oricât de îndreptățită era, aţâţată fiind de o crimă, nu putea 
face faţă halebardelor și muschetelor de care dispuneau mercenarii. Țăranii 
își aminteau foarte bine cum, nu cu mult timp în urmă, doar vreo douăzeci 
Și patru de recolte, capul lui Thomas Mintzer, conducătorul lor, se 
rostogolise în rumeguș, alăturându-se cadavrelor putrezinde a o sută de mii 
de semeni de-ai lor, împrăștiați pe câmpuri. 

Nici Luther, nici împăratul nu le dăduseră atunci vreo mână de ajutor. 
Acum însă, situația era diferită. 

Au trimis degrabă un mesager la Bruxelles, pentru a cere ajutor de la 
Atahualpa, protectorul săracilor, întrucât știau că, fără un sprijin din 
exterior, nu aveau de așteptat de la ducele de Lorena (cel atât de greșit 
numit Anton cel Bun) decât pedepsirea lor exemplară Și distrugerea lor 
totală. 

Atahualpa nu se grăbea să se întoarcă în Spania. Era un oraș care-l 
atrăgea spre est și care se afla la doar o zi de mers călare faţă de Bruxelles: 
Aachenul, unde rivalul său Ferdinand trebuia să fie încoronat. Ştia că, atâta 
vreme cât rămânea în Belgia, acesta n-avea să se aventureze atât de 
aproape, decât dacă intra în război cu el, ceea ce presupunea ca armata lui 
să traverseze Germania Și să-Și lase descoperit flancul oriental. 

Regele Spaniei, principe al Belgiei, suveran al Ţărilor de Jos, domn al 
barbareștilor, a hotărât să susțină revolta Micului Johan Și și-a trimis 
trupele în Alsacia, cu Chalco Chimac în fruntea lor. 

Prins între hoardele de ţărani și invincibila armată a incașului, ducele de 
Lorena a fost imediat strivit, iar orașul Metz, unde se refugiase, Și-a deschis 
porțile în faţa atacatorilor, căci neguţătorii și meșteșugarii deplângeau 
soarta ţăranilor și le considerau revendicările rezonabile, socotindu-i 
„adeseori tăiați, mâncaţi și molfăiți fără motiv”. Cu toate acestea, Chalco 
Chimac n-a reușit să-l ia prizonier pe duce, întrucât țăranii, turbati de furie, 
au pus mâna pe el, ca și pe fratele său, ducele de Guise, ciopârțindu-i de vii 
Și făcându-i bucăți, apoi înfigându-le căpăţânile în vârful unor sulițe. 

Politica nu Și-a pierdut totuși drepturile, căci tot ei i-au înaintat 
reprezentantului lui Atahualpa o nouă versiune a revendicărilor făcute 
cândva de frații lor șvabi. Chalco Chimac a trimis-o la Bruxelles. După o 
jumătate de lună, le-a venit Și răspunsul incașului. Reproduc aici 


documentul original, pe care-l am sub ochi, adnotat de chiar mâna lui 
Atahualpa. 


50. Cele douăsprezece articole ale ţărănimii alsaciene 


Articolul 1 

Evanghelia trebuie predicată potrivit adevărului, iar nu potrivit interesului 
domnilor ȘI al preoților. 

Fiecare își va putea exercita liber religia, cu condiția să participe la 
sărbătorile Soarelui. 


Articolul 2 
Nu vom mai plăti dijme, nici mari, nici mici. 
Se acceptă. 


Articolul 3 
Impozitul pe pământuri va fi redus la cinci la sută. 
Va fi suprimat Și înlocuit cu un sistem de corvezi prin rotație. 


Articolul 4 
Toate apele trebuie să fie libere. 
Se acceptă. 


Articolul 5 
Pădurile vor reveni comunei. 
Se acceptă. 


Articolul 6 

Vânatul va fi liber. 

Se acceptă, dar numai pe anumite perioade stabilite de incaș, cu ocazia 
sărbătorilor Soarelui și a altor sărbători. Aceasta pentru a ocroti buna 
reproducere a vânatului. 


Articolul 7 
Nu vor mai exista șerbi. 
Se acceptă. 


Articolul 8 
Ne vom alege noi înșine autoritățile. 
Se refuză. 


Articolul 9 

Vom fi judecați de egali noștri. 

Se acceptă, câtă vreme numirea judecătorilor este garantată de incaș sau 
de reprezentanții săi. 


Articolul 10 

Judecătorii vor fi aleși și destituiți de către noi. 

Se refuză. Incașul își rezervă această prerogativă, dar sunteți liberi să-i 
propuneţi candidații pe care vi-i stabiliți. 


Articolul 11 

Nu vom mai plăti cazurile de deces. 

Se acceptă. Fiecare familie a defunctului va primi un ajutor de la 
comună Și provizii din rezervele personale ale incașului. 


Articolul 12 

Toate pământurile comunale peste care s-au înstăpânit domnii noștri vor 
reintra în proprietatea comunei. 

Se acceptă. 


51. Carol cel Mare 


Odată cunoscuți termenii acordului, o imensă vâlvătaie s-a întins în 
întreaga Germanie. 

Victoria ţăranilor alsacieni i-a încurajat pe toți ceilalţi. De-acum, în toate 
câmpiile Germaniei, ţăranul cel mai nefericit, cel mai izolat, știa că nu mai 
era singur Și că putea conta pe o forță extraordinară, providențială, o putere 
aproape divină, capabilă să le vină de hac tuturor principilor Și, în plus, 
dispusă să-i sprijine pe mujici. 

De fapt, pretutindeni unde îi era cerut ajutorul, Atahualpa își trimitea 
trupele. Când a fost de mers în Westfalia, s-a aflat chiar el în fruntea 
armatei. Așa a putut vedea cu propriii ochi templul din Aachen, unde fusese 
Carol încoronat împărat. S-a putut așeza pe tronul lui Carol cel Mare. A 
putut atinge cu propriile mâini mormântul lui aurit. Poveștile lui Pedro 
Pizarro, când acesta îi citea despre aventurile lui Roland, Angelica lui 
Medoro și Bradamante, îl învățaseră să admire și să-l invidieze pe acest 
mare împărat. Pesemne că, astfel, a început să încolţească o idee în mintea 


lui regală și să crească, de la o zi la alta, la fel de neabătut cum cresc Și se 
întăresc cartofii în asprele ţinuturi ale solitudinii. 

Oriunde se răsculau, luați de valul Micului Johan, ţăranii arborau ca 
emblemă o ciubotă cu Șiret și un drapel în culorile curcubeului. Atahualpa a 
preluat emblema cu curcubeul. I se părea foarte potrivită pentru un steag al 
imperiului lui Carol cel Mare. 


52. Augsburg 


Dieta era un fel de echivalent al Curtilor pentru Germania, cu deosebirea 
că nu reunea decât principii Și suveranii locali, precum și reprezentanţii 
orașelor imperiului, numai că aceștia erau atât de numeroși, Germania 
fiind pe atunci atât de fărâmiţată, încât veneau sute de persoane la acele 
adunări. 

O Dietă fusese convocată și la Augsburg, oraș imperial situat la hotarele 
țărilor Șvabiei și Bavariei. Incașul, care se făcuse stăpân al întregii 
Germanii occidentale, devenise un invitat de drept la acea reuniune. Numai 
că prezenţa lui Ferdinand în zonă îi făcea accesul destul de dificil, dacă nu 
chiar imposibil, mai ales că pretenţiile acestuia, adică ale celui pe care 
arhiducele de Austria îl considera uzurpatorul tronului Spaniei, deveneau 
de-acum limpezi: întregul imperiu era acum în joc, nimeni nu mai avea vreo 
îndoială. Ferdinand considera că între ei începuse o luptă pe viaţă și pe 
moarte din ziua în care fratele său fusese ucis Și vedea apropiindu-se o 
confruntare pe care o socotea inevitabilă; de aceea, își aduna trupele în 
Bavaria, care pentru el era poarta de intrare în Germania, dar de-acum ȘI 
statul tampon, care-l despărţea de Șvabia ocupată aproape în întregime de 
armatele lui Atahualpa. 

De fapt, situaţia părea realmente blocată: dacă Atahualpa îi bara lui 
Ferdinand accesul în Aachen, împiedicându-i încoronarea, Ferdinand îi bara 
lui Atahualpa venirea la Augsburg, nelăsându-l să-și expună pretenţiile în 
faţa Dietei. 

Cele două armate stăteau față în faţă, dar niciuna nu îndrăznea s-o atace 
pe cealaltă. Se observau una pe alta. Se temeau una de alta. Așteptarea le 
Șubrezea trupurile și minţile. Oamenii lui Ferdinand, mai ales, își pierdeau 
firea Și se îmbolnăveau. Pe lângă ei însă, armata lui Atahualpa, care luptase 
alături de ţărani împotriva principilor catolici, era istovită Și sătulă de toată 
acea campanie în Germania. 


În câmpia Șvabiei, timpul încremenea. 

Higuenamota a fost din nou cea care a găsit soluția la problema domnului 
ȘI prietenului ei. 

Prinţesa cubaneză i-a scris personal regelui Franţei, sugerându-i să-i 
trimită un mesaj lui Soliman. Și iată ce trebuia să spună acel mesaj: 
„Ferdinand e cu mintea în altă parte, Viena poate fi cucerită”. 

Încă o dată, armata turcului, care ocupa deja aproape întreaga Ungarie, s- 
a pus în mișcare. 

Avertizat cu privire la acea ameninţare, Ferdinand n-a avut de ales și a 
trebuit să se întoarcă degrabă în regatul său austriac, pentru a-și apăra 
capitala. Armata lui, de altfel, era lovită de o molimă ciudată, ce se 
răspândise mai întâi în Spania, în Franţa, în Flandra, apoi în Germania: 
oamenii erau cuprinși de fierbinţeală, își pierdeau părut, iar trupul li se 
umplea de pete roșii și de bube. Primul semn al bolii era o ulceraţie pe 
membrul viril, pe fund ori în gât. Mai întâi s-au temut că e ciuma aceea care 
mătura țări întregi Și care te omora în câteva zile, numai că afecțiunea asta 
nu era mortală: bolnavii reușeau până la urmă să-și revină Și, chiar dacă nu 
erau complet vindecați, vedeau estompându-se urmele maladiei. Se simțeau 
însă în continuare slăbiți, iar asta nu făcea deloc bine moralului trupelor. 
Armata lui Ferdinand n-a fost deloc supărată că trebuia să ridice tabăra. 
Turcul era măcar un adversar feroce, dar familiar, în vreme ce Dumnezeu — 
sau diavolul — părea să ţină partea indienilor ălora veniți de peste mare. 

Atahualpa avea acum cale liberă. 

Când a ajuns la Augsburg, l-a căutat imediat pe omul cel mai important 
din oraș Și, probabil, din întreaga Germanie. 

Cinstit vorbind, Anton Fugger era atât de important încât Atahualpa s-a 
dus ţintă să se instaleze la el acasă, înainte chiar de a se prezenta Dietei ori 
autorităţilor locale. Bancherul l-a primit în vasta sa locuinţă, aflată în inima 
orașului, așa cum îl primise odinioară pe predecesorul său, Carol Quintul. 
Piatra sablată a clădirii îi plăcea foarte mult incașului. Palatul, în 
simplitatea lui masivă, îi amintea de cele din Quito. (Adevărul este că în 
Cuzco nu călcase niciodată.) A apreciat festinul pe care 1-l pregătise 
interlocutorul său. Iar berea nu era rea deloc. 

Cei doi bărbaţi aveau multe de discutat. 

Anton Fugger era îmbrăcat simplu, deși un pic ciudat, chiar Și după 
normele celui de-Al Cincilea Sfert. Acoperit cu o mantie neagră, de sub 


care ieșea o cămașă albă, fără guler, cu o pălărie de forma unei turte late Și 
moi pe cap. Părul îi era învelit într-un soi de sac, iar barba avea un aer lejer, 
fiind dichisită și răsfirată în același timp. Mâinile îi erau ascunse în niște 
mănuși albe, subțiri. 

Į se adresa incașului în italiană, iar acesta îi răspundea în spaniolă. Se 
înțelegeau destul de bine. 

În realitate, cum amândoi aveau o conștiință clară a propriilor interese, 
doreau să expună cu exactitate ceea ce aveau de oferit Și, mai ales, ceea ce 
voiau în schimb. 

Acolo, în biroul lui Fugger, departe de festivități, a fost încheiată alianța 
ce avea să pecetluiască, mai mult ca oricare alta, marile prefaceri viitoare. 

În cameră se afla o piesă de mobilier cu numeroase sertare, pe care 
Atahualpa, care știa de-acum să citească Și să scrie, recunoștea niște nume 
de orașe: „Lisabona”, „Roma”, „Sevilla”, „Augsburg”. Altele îi erau încă 
necunoscute: „Veneţia”, „„Niirnberg”, „Cracovia”... 

La rândul lui, Fugger cunoștea foarte bine motivele pentru care bărbatul 
acela în robă Și cu o coroană de pene pe cap stătea în fața lui. Erau aceleași 
ca ale lui Carol Quintul, odinioară: imperiul costa mult, pe două planuri. Pe 
de o parte, trebuiau plătiţi mercenarii pentru războaiele viitoare. Pe de altă 
parte, trebuia cumpărat votul marilor electori. Aurul de peste mare nu 
ajungea destul de repede la Sevilla, iar de la Sevilla făcea mult prea mult pe 
drum până aici, fără a mai pune la socoteală că trebuia apoi Și schimbat în 
bani peșin. Fugger putea furniza sumele colosale pe care campania lui 
Atahualpa avea să le înghită până la cucerirea imperiului. Atahualpa trebuia 
să înțeleagă că, în schimbul aurului său, Fugger avea să-i dea acele unităţi 
de măsură în formă rotundă, numite „monede”. Incașul a făcut un gest vag 
cu mâna. Moneda nu exista sub acea formă în Tahuantinsuyu, dar, de când 
ajunsese în Spania, pricepuse ingeniozitatea acesteia. 

Fugger îi explica valoarea acelor mici piese de metal: un florin putea fi 
schimbat pe douăzeci și cinci de găini, un kilogram de piper, zece litri de 
miere, nouăzeci de kilograme de sare sau zece zile de muncă pentru un 
muncitor calificat. 

Atahualpa îl credea: urma să aibă nevoie de mulţi florini. 

Incașul îl ascultase cu atenţie, iar acum tăcea în continuare. Nu voia să 
pună acea întrebare la care bancherul avea să-i răspundă acum de la sine. 

Ce anume voia în schimb? 


Fugger a umplut două pahare cu băutură neagră, dintr-o carafă care trona 
pe birou, și i-a întins unul incașului, care l-a acceptat fără să se 
formalizeze. Vinul era din Toscana, din regiunea Florenței. Bancherul părea 
a se mândri cu lucrul acesta. În toţi acei ani petrecuţi în Lumea Nouă — sau, 
mai exact, de la războiul civil cu fratele său, de partea cealaltă a mării —, 
Atahualpa învățase să nu mai fie deranjat de lipsa protocolului pe care 
originea sa regală îl impunea. Se obișnuise de multă vreme ca oamenii să i 
se adreseze direct, iar nu din spatele unui văl întins între el și interlocutorul 
său. Avusese destul timp să se familiarizeze Și cu obiceiurile din Al Cincilea 
Sfert: știa că, aici, invitaţia de a bea un pahar era o dovadă de prietenie și 
bunăvoință, un ritual ce se petrecea de obicei între egali, un mod de a 
sărbători fie o întâlnire fericită, fie un moment deosebit, fie încheierea unui 
târg. Mai putea fi și un Șiretlic pentru otrăvirea oaspetelui, numai că 
neamțul acela nu avea chiar niciun motiv să-l otrăvească pe cel care urma 
să facă din el cel mai bogat om din Europa și care urma să-l ajute să-l 
doboare pe marele său rival, Weiser, celălalt bancher din Augsburg, 
dimpreună cu genovezii Și cu negustorii din Anvers. 

Probabil că neamţul avusese unele ezitări înainte de a-l alege pe incaș. 
Firesc ar fi fost să-l ajute pe Ferdinand, moștenitorul desemnat de Carol 
Quintul să preia conducerea imperiului. Îl hotărâseră însă doi factori: 
solvabilitatea lui Atahualpa, ale cărui resurse în aur Și argint păreau 
inepuizabile, Și perspectiva unor noi pieţe. 

Fugger nu cerea mare lucru, în fond. Odinioară, regele Portugaliei îi 
acordase Și apoi îi retrăsese unchiului său, Iacob cel Bogat, dreptul de a 
face negoţ cu orașul Goa din Indii, din Orientul îndepărtat. Ce îi cerea 
Anton Fugger regelui Spaniei era o licenţă asemănătoare pentru a merge să 
cumpere mărfuri de peste mare. Fuggerii erau o famile de ţesători care se 
îmbogățiseră. Anton voia să facă negoţ, mai ales cu lână de alpaca, a cărei 
calitate nu avea egal în Europa. Mai avea în gând și să importe cauciuc, pe 
care-l vedea ca o investiție promițătoare, întrucât lemnul acela plin de sevă 
din care se extrăgea materialul respectiv nu se găsea nicăieri în partea asta 
de lume. 

Atahualpa a fost de acord. A vrut să ridice paharul pentru a pecetlui 
înţelegerea lor, cum Știa că se face de obicei, însă Fugger l-a oprit. 

Mai avea o condiție. 

Cerea ca incașul să-l descotorosească de Luther. 


Atahualpa a fost surprins să afle că gazda lui era preocupată de religie. 

În realitate, Luther era nociv pentru afaceri. Preotul rebel blamase 
întotdeauna ceea ce constituia esenţa activității bancherilor: împrumutul cu 
dobândă. Şi el, călugărașul ăla din Wittenberg, ruinase spornicul comerț cu 
indulgenţe, cu care Roma trebuia să-și plătească imensele datorii făcute la 
unchiul său, lacob. 

Nepotul nu făcea din asta o chestiune personală, dar voia să-l vadă mort 
în următoarele două luni, altfel înţelegerea lor nu mai era valabilă, iar el 
avea să suspende toate plățile. 

Fără a avea o idee foarte clară despre cum putea îndeplini acea parte de 
contract, nici despre ce implica ea ca repercusiuni politice, Atahualpa, orbit 
de visul său imperial, a acceptat. Au ridicat în sfârșit paharul, pentru 
prietenia între popoare Și pentru imperiul universal. 

Incașul a plecat cu un cufăr plin cu cinci mii de florini, despre care se 
spune că reprezenta abia a mia parte din averea Fuggerilor. 


53. Principii protestanți 


Îi mai rămânea să-i supună, prin forţă sau prin putere de convingere, pe 
principii nemți din est Și sud, majoritatea adepţi ai reformei lui Luther. 

Asta însemna, în principal, margraful de Brandenburg, Joachim Hector, 
vărul său, ducele de Prusia, Albert de Brandenburg, landgraful de Hesse 
Filip, zis Mărinimosul, Și mai ales protectorul personal al lui Luther, nepot 
al lui Friedrich cel înţelept și elector de Saxonia, Johann Friedrich, zis ȘI 
Mărinimosul (o calitate aparent foarte răspândită printre acești principi). 

Mai era Și Mauriţiu de Saxonia, văr Și rival al celui de dinainte, dar cum 
acesta nu era nici elector, nici luteran convins Și, pe deasupra, mai deținea 
Și importante mijloace militare pentru a se apăra la nevoie, Atahualpa a 
hotărât să-și concentreze eforturile asupra celorlalți. 

Principii luterani se confruntau cu o dilemă. Opunându-i-se aprioric lui 
Ferdinand, așa cum i se opuseseră lui Carol, întrucât, asemenea fratelui său 
defunct, acesta nu voia să audă de nicio reformă a religiei oficiale, al cărei 
garant se considera, ei doreau un edict nemţesc, precum cel de la Sevilla, 
care urma să instituie în întreg imperiul libertatea religioasă acordată de 
Atahualpa Spaniei. 

În același timp, primirea incașului în Germania Și lăsarea conducerii 
imperiului în seama lui, iar nu în a lui Ferdinand, însemna ca ei să importe 


acea religie a Soarelui, care aducea nu doar a erezie, ci, în fond, atât cât 
puteau ei să judece, a păgânim pur Și simplu. 

Totuși, ideea unui compromis nu le era nici ea străină. Se bazaseră mai 
întâi pe Carol, apoi pe Ferdinand, pentru a-i ajuta să înăbușe răscoalele 
ţăranilor. Pentru astfel de lucruri, la fel de bună putea fi și armata lui 
Atahualpa. 

Ceea ce îi îngrijora însă era acel program de reforme politice pe care 
Atahualpa îl inițiase în regatele sale și concesiile făcute de el țăranilor 
alsacieni. Principii nu doreau cu niciun chip să renunţe la veniturile 
substanțiale pe care le obțineau din resursele propriilor terenuri Și din 
munca propriilor țărani, care erau asigurate de modelul lor de organizare a 
vieţii civile, bazat pe privilegiile pe care nobilimea Și le acordase din 
vremuri imemoriale. Or, prezenţa în zonă a lui Atahualpa risca să reaprindă 
flacăra revoltei, ca și speranța unor reforme după modelul celor 
douăsprezece articole ale ţărănimii alsaciene, care circulau ascunse sub 
mantale prin satele Saxoniei Și Prusiei. Exista acolo un fel de adecvare ori 
de compatibilitate neliniștitoare, primejdioasă, între planurile lui Atahualpa 
Și aspirațiile ţăranilor. Principii ar fi acceptat cel mult să-și elibereze șerbii, 
adică acei țărani ținuți într-o totală robie. Dar ideea unei reîmpărțiri a 
pământurilor în folosul comunelor sau al oricui altcuiva li se părea cu totul 
de neconceput. Și totuși asta se întâmplase în Alsacia, în Westfalia, în 
Renania, până Și în Şvabia Și în câteva provincii ale Palatinatului Rinului... 

Pe acești principi total derutaţi, căzuţi pradă unei nehotărâri dintre cele 
mai flagrante, i-a întâlnit, așadar, Atahualpa. Încă o dată, incașul a făcut 
apel la vicleanul Chalco Chimac pentru a duce tratativele. Generalul a 
folosit acel dozaj savant de ameninţări Și promisiuni, acel amestec subtil de 
fermitate Și onctuozitate, pe care-l știa necesar pentru a ajuta partea adversă 
să ia deciziile cele bune. 

Totuşi, principii protestanți șovăiau în continuare. 

Pentru a pune capăt acelor tergiversări, i-au propus incașului să aranjeze 
o întâlnire cu Luther în persoană. El avea să le arate calea de urmat și 
promiteau să se conformeze părerii lui. Aceasta, bineînţeles, nu excludea 
nenumăratele prebende pe care aveau să i le ceară noului împărat Și pe care 
Atahualpa era pregătit să li le acorde, nici uriașele îndemnizații pe care 
trebuia să li le plătească pentru a-și asigura sprijinul și votul lor, 
îndemnizațiu pe care trebuia să le furnizeze Fugger. 


Atahualpa a fost de acord. A fost trimisă o convocare la Wittenberg, unde 
își avea reședința Luther. Acestuia 1 se cerea să se prezinte neîntârziat la 
Dieta de la Augsburg pentru a se întâlni cu regele Spaniei, noul pretendent 
la titlul imperial, ca să-i asculte argumentele Și să estimeze dacă-l găsea sau 
nu demn de această funcţie — cu alte cuvinte, dacă acea candidatură a lui i 
se părea compatibilă cu Evangheliile. 

Răspunsul a venit după câteva zile: doctorul Luther îi mulțumea 
onorabilei adunări pentru invitație, dar se vedea nevoit, din păcate, să o 
refuze. Călugărul dorea să le reamintească respectuos interlocutorilor săi un 
precedent pe care cu siguranță nu l-au uitat: prezentându-se odinioară la 
Dieta de la Worms în fața lui Carol Quintul, se trezise pus de imperiu la 
stâlpul infamiei, iar apoi răpit de niște necunoscuţi într-o pădure 
întunecoasă, de crezuse că i-a venit ceasul cel de pe urmă. Prin urmare, îi 
ruga pe principi, binefăcători săi, să-i ierte refuzul Și se ruga la Dumnezeu 
pentru binele tuturor. 

Atahualpa, cunoscut și lăudat pentru legendara-i stăpânire de sine, a 
început totuși să dea semne că-și cam pierdea răbdarea. 

Ducele de Saxonia i-a propus atunci să meargă la Wittenberg. Avea să se 
ocupe personal de primirea incașului cu toată considerația cuvenită 
rangului său Și avea să-i pregătească întâlnirea cu Luther. 

Omul acela gras, cu ochi de forma semilunii, cu barbă roșie Și păr scurt, 
îi inspira o neîncredere instinctivă, însă, după o scurtă discuție cu statul său 
major, incașul Și-a dat acordul. Oricum, chemarea imperiului era mult prea 
puternică. 

Dintre cei Șapte electori care votau pentru desemnarea împăratului, trei 
erau preoți Și patru principi. Cei trei arhiepiscopi de Trier, Mainz Și Köln 
trecuseră sub controlul lui în timpul războiului Micului Johan, pe care-l 
purtase victorios alături de țărani. Acele trei voturi erau deci câștigate. 
Ferdinand moștenise regatul Boemiei, iar contele palatin al Rinului se 
refugiase pe pământurile lui din est, după înfrângerea sa de către armata 
condusă de Ruminahui. Acele două voturi îi scăpau. Trebuia să mai smulgă 
un vot. Rămâneau cei doi electori luterani. Soarta imperiului era în mâinile 
ducelui de Saxonia și ale margrafului de Brandenburg. 

Avea să meargă la Wittenberg, însoțit de Higuenamota și de Chalco 
Chimac. Ceilalţi prinți luterani și cine o mai vrea urmau să asiste la acea 


întâlnire. In realitate, aveau să vină oameni din toată Germania ȘI chiar Și 
din Danemarca, pentru a vedea toată povestea cu ochii lor. 


54. Wittenberg 


Drumul a fost plin de învățăminte. Au întâlnit ţărani amărâți, familii 
înfometate, copii bolnavi. Au văzut bărbaţii fără nas sau fără urechi. Unii 
aveau două degete tăiate la mâna dreaptă. Femeile nu spuneau nimic, nu 
plângeau, dar aruncau în jur priviri crâncene, pline de ură, ca de animale 
prinse în capcană, gata parcă să scuipe. 

Un cerșetor cu ochii crestaţi Și-a întins strachina când a trecut incașul. 
Yanașii din gardă au vrut a-l lovi cu picioarele ca să-l alunge, dar Atahualpa 
a cerut să fie adus la lectica sa. Cerșetorul își agita strachina ca pe un 
clopoțel. I-a zis incașului, fixându-l cu ochii săi albi: „Doamne milostive, 
ţine partea săracilor”. A plecat de acolo cu un inel de aur și doi florini. 

La scurt timp după aceea, cortegiul a poposit în orașul imperial 
Nürnberg, ale cărui clădiri măreţe contrastau izbitor cu mizeria satelor din 
împrejurimi. 

Continuarea călătoriei, care presupunea trecerea prin Lipsea, oraș celebru 
pentru târgurile sale, le-a oferit același spectacol, stârnind în mintea lor 
aceleași gânduri. Aici, oameni fără nas; dincolo, o opulenţă ostentativă. 

În sfârșit, ajunseseră. 

Wittenberg era un renumit centru de studii, dar nu semăna deloc cu 
Salamanca. 

Orașul era plin de călugări în rasă, care umblau ca niște furnici ocupate 
până peste cap, cu cutii sau cu mănunchiuri de foi vorbitoare în mână, cu 
purcei de lapte, pâini rotunde ori butoiașe de bere sub braţ și cu crucea lor 
de lemn la gât. 

Biserica de la castel avea un turn înfiorător, circular, cu o coroană de 
spini în vârf, ca bulbul unui trandafir negru, prelungit cu propria-i tulpină, 
ce întindea peste oraș o umbră lugubră. 

Piaţa mare forfotea de călugări, studenți, negustori și fermieri. Oile și 
porcii se fofilau printre picioarele oamenilor. 

Castelul propriu-zis nu mai era locuit de la moartea lui Frédéric cel 
înţelept. Nepotul și moștenitorul lui a propus ca incașul și oamenii săi să 
fie cazaţi acolo; le-a adus și câțiva bucătari, dar aceștia i-au trimis înapoi. 
S-au instalat, așadar, în castelul pustiu, apoi Chalco Chimac s-a dus repede 


la Philipp Melanchthon — mâna dreaptă a lui Luther, pe care Atahualpa îl 
primise odinioară la Granada —, pentru a pregăti marea întâlnire. 

Cum Melanchthon vorbea toate limbile, discuția a avut loc în castiliană. 
Omul era micut de înălțime, amabil și zâmbea întruna din dosul bărbii sale 
roşii. Chipul lui, deși ridat înainte de vreme, avea o expresie juvenilă, ce 
inspira de obicei o simpatie Și o încredere imediate, numai că Chalco 
Chimac nu avea o mare înclinaţie pentru aceste două sentimente. Ceea ce 
nota generalul incaș era inteligenţa care răzbătea din spatele amabilităţii. 

Profesorul și generalul au ciocnit Și au băut din berea făcută de Luther cu 
mâna lui, lucru care părea să-l distreze pe Melanchthon, deși, de felul lui, 
nu era un mare consumator. 

Întrevederea a durat toată după-amiaza, cei doi bărbaţi ignorând agitația 
din casă; un servitor bătrân venea din când în când să le umple carafa cu 
bere, diverși studenţi treceau să lase sau să ia niște foi, fascinaţi de acel 
vizitator neobișnuit, pe care-l măsurau din ochi pe furiș, și prinzând din 
zbor fărâme de dialog, pe care nu le înțelegeau. 

Și iată ce a spus generalul incaș, când s-a întors să-i dea raportul 
stăpânului său: oamenii de aici îȘi ziceau „protestanţi”. Cereau libertatea de 
a-ȘI practica religia după bunul lor plac. Voiau să introducă niște schimbări 
în modul de adorare a zeului țintuit în cuie. Erau foarte atașați de anumite 
ritualuri, iar de altele, nu. Voiau ca preoți lor să se poată căsători, regulă 
care deja se aplica: Luther însuși, care era preot, avea nevastă ȘI copii, ceea 
ce era teoretic interzis, la fel ca toate relaţiile trupești. Erau obsedaţi de 
chestiunea locului în care vor merge după ce mor și a celei mai bune 
modalităţi de a se salva, adică de a se duce în cer Și a se alătura zeului lor 
țintuit în cuie (care, totuși, trebuia să se întoarcă pe pământ la un moment 
dat, așa încât Chalco Chimac credea că riscau să se intersecteze pe drum), 
iar nu sub pământ, unde morții ardeau în foc pe vecie, cu excepţia unui loc 
de trecere, de unde puteai ieși după un timp, dar în niciun caz plătindu-ți 
șederea acolo din timpul vieţii, cu câţiva florini. 

O altă chestiune, pe care Chalco Chimac crezuse că a priceput-o ceva mai 
bine, se referea la ceea ce ei numeau „fapte bune”. Trebuia oare să faci 
fapte bune pentru a te salva? Protestanții credeau cu tărie că nu era așa Și 
că viaţa de care urmau să aibă parte după moarte nu era influenţată în 
niciun fel de purtarea lor pe pământ. Faptele bune trebuiau făcute în mod 
dezinteresat, fiind motivate doar de exemplul zeului lor intuit în cuie, nu de 


dorinţa de a primi o răsplată. Chalco Chimac se abținuse să-l întrebe pe 
Melanchthon cum hotăra, în acest caz, zeul lor țintuit în cuie pe cine să 
salveze și pe cine să trimită să ardă sub pământ. La drept vorbind, 
superstiţiile locale nu-l interesau pe general decât în măsura în care putea 
scoate de acolo un oarece profit politic. Întrebările pe care le ridicau ȘI 
problemele morale ce decurgeau din ele îl lăsau indiferent. 

De partea cealaltă, lucrurile stătuseră exact pe dos. Melanchthon pusese o 
mulţime de întrebări: era curios să afle despre ţara vizitatorului său, despre 
obiceiurile și zeii de acolo; îl întrebase dacă ei luptau în războaie, dacă 
aveau robi, dacă auziseră vreodată de zeul țintuit în cuie, dacă Soarele îi 
răsplătea pe cei drepţi sau îi pedepsea pe cei răi. Se arătase foarte interesat 
de locul unde se afla Tahuantinsuyul. Părea să înțeleagă, mai bine decât 
ceilalţi, că quitonenii nu erau indieni, deși erau de regulă confundați cu 
aceștia. 

Pe scurt, omul i se păruse deschis la dialog și negociere. Îi dăduse însă de 
înţeles, cu jumătate de gură, că Luther nu era la fel de ușor de abordat, că 
marele preot al Reformei putea fi destul de rigid și că, după părerea tuturor, 
nu prea se schimbase între timp. 

Discuţia se încheiase cu niște subiecte minore. Amauta cu barbă roșie 
declarase, printre altele, după mai multe beri: 

— Augsburgul este Florenţa nemţească, iar Fuggerii sunt famila de’ 
Medici a vremurilor noastre. 

Chalco Chimac socotise acea remarcă, făcută în trecere, suficient de 
interesantă pentru a i-o reproduce stăpânului său. 


55. Luther 


Prima întâlnire a avut loc în clădirea cea mare, căreia îi ziceau 
Universität, în fața unei săli de o mie de oameni Și în prezenţa electorului 
de Saxonia. 

Luther i s-a părut un fel de taur furios lui Atahualpa, care trona pe o 
estradă între Higuenamota Și Chalco Chimac, în vreme ce mai-marele 
protestanților se prezenta dinaintea lor. Cuvintele preotului răsunau ca niște 
lovituri de secure și Melanchthon le traducea în spaniolă. Frazele lui erau 
totuși destul de dezlânate, iar firul gândirii sale, destul de greu de urmărit. 
Vorbea mult despre evrei, pe care-i acuza de niște crime îngrozitoare Și 
cărora le dorea tot răul din lume. După el, erau „plini de excremente ale 


diavolului” și ar fi fost o greșeală să nu-i omori. În orice caz, trebuiau 
alungați din Germania ca niște câini turbaţi, iar casele lor, arse. 

Luther a vorbit fără întrerupere aproape o oră pe acest subiect. Atahualpa 
îl asculta în tăcere, impasibil ca întotdeauna în astfel de împrejurări (deși 
împrejurările de acum, la drept vorbind, erau totuși inedite), fără a lăsa să 
se vadă că nu înţelegea prea bine despre ce e vorba. 

Apoi Luther a început să vorbească despre oaspeţii săi, vizitatorii de 
peste mare. 

Nu încăpea nicio îndoială, după părerea lui, că Atahualpa și oamenii săi 
fuseseră trimiși de Dumnezeu pentru a-i pedepsi pe păcătoşi și a curăța 
Biserica. 

Soarele de la care se revendicau aceștia nu era altceva decât metafora lui 
Dumnezeu, iar Atahualpa era probabil, dacă nu Mesia reîntrupat, atunci 
măcar un nou profet ori un înger trimis pe pământ. 

Totuși, Și el, Luther, fusese desemnat de Dumnezeu pentru a face să 
domnească dreptatea Lui, așa că nu putea să tacă, nu, nu putea. Era dator 
să-l avertizeze pe incaș: nu era bine ca femeia aceasta (arăta cu degetul spre 
Higuenamota) să stea alături de el. Melanchthon se oprise din tradus, dar cu 
toții îi înţeleseseră vorbele, chiar Și cei care nu Știau germană. 

Higuenamota se hotărâse să se îmbrace, căci în ţinuturile acelea era ceva 
mai frig. Luther însă auzise probabil de legendele care circulau despre 
celebra prinţesă goală. În mod firesc, o bănuia a fi o trimisă a diavolului. 
Higuenamota a zâmbit, amuzată. Și-atunci s-a petrecut acea scenă 
extraordinară, surprinsă de pictorul Cranach într-un tablou celebru, în care 
prințesa, care se ridicase în picioare, a lăsat să-i alunece rochia de pe ea, 
dezvelindu-și trupul în faţa asistenţei stupefiate. 

Numai că, în timp ce ea stătea mândră Și provocatoare în faţa lui, cu un 
surâs disprețuitor pe buze, stârnind în rândul asistenţei un vuiet de strigăte 
dezaprobatoare, amestecate cu unele admirative, ba chiar Și câteva râsete, 
Luther a rostit următoarea insolenţă, ațintind un deget răzbunător spre 
trupul dezgolit al prinţesei cubaneze: 

— Bărbaţi au umerii lați Și Șoldurile înguste. Sunt înzestrați cu 
inteligenţă. Femeile au umerii înguști Și șoldurile late, ca să aibă copii Și să 
stea acasă. 

Continuarea întrunirii a fost amânată. 


56. Dilema 


— Omoară-l, îi zicea Higuenamota. 

Dar nu era atât de simplu. 

Eliminarea lui Luther însemna să-și împlinească partea din înţelegerea 
făcută cu Fugger și să se asigure astfel că bancherul avea să-i furnizeze 
sutele de mii de florini necesari pentru cumpărarea votului celor doi electori 
protestanți. Numai că însemna ȘI să ȘI-I înstrăineze pe aceiași electori, iar 
odată cu ei, pe toți principii favorabili călugărului rebel, reuniți în Liga de 
la Schmalkalden. 

Nu avea la îndemână suficiente mijloacele militare pentru a-i veni de hac 
acelei coaliții, în condiţiile în care Quizquiz rămăsese în Spania cu o treime 
din armata sa, pentru a para un eventual atac surpriză al lui Soliman ori 
Ferdinand, iar o a doua treime o lăsase în urmă, pentru a ocupa Belgia și 
Germania occidentală. 

Pe de altă parte, nu putea nici să-și asigure alegerea pe cale pașnică, 
întrucât aceasta era condiționată de moartea Și, în același timp, de 
asentimentul lui Luther. 

În vreme ce Atahualpa medita la aceste lucruri, în Wittenberg veneau 
mulţimi de oameni. Întâlnirea dintre Luther și incaș părea să aprindă o 
imensă speranţă în inimile plebeilor din întreaga ţară. Desigur, ei nu 
uitaseră trădarea din trecut a lui Luther, atunci când îl renegase pe Thomas 
Mintzer Și le ceruse principilor să-i masacreze pe ţăranii revoltați, dar toți 
aveau în minte cele douăsprezece articole ale ţărănimii din Alsacia: sperau 
că, ajuns împărat, Atahualpa avea să-și extindă noile legi asupra întregii 
Germanii. Așa că, în piaţa cea mare și pe străzile orașului, numărul lor 
sporea necontenit. 

În acest timp, Chalco Chimac se dusese să mai bea niște beri cu 
Melanchthon, pentru a încerca să salveze întâlnirea. 

Micuţul bărbos îl convinsese pe prietenul său Luther să-și ceară scuze, 
înainte de reluarea dezbaterilor. 

Un punct important de discutat era statutul acestei religii a Soarelui. Din 
rațiuni politice evidente, nu putea fi considerată o erezie ori o religie 
precum cea a falsului profet Mahomed. Victoriile lui Atahualpa atestau 
faptul că Dumnezeu era de partea lui. De fapt, înfrângerea regatelor din Al 
Cincilea Sfert era, fără doar și poate, pedeapsa lui Dumnezeu pentru 


depravarea lor și dovedea încă o dată adevărul tezelor luterane. De aceea, 
Luther, în înţelepciunea sa, îl considera pe Atahualpa un trimis al lui 
Dumnezeu, nu al diavolului, Și, după o îndelungată reflecţie, avea să 
accepte să vadă în religia incașului o metaforă, o versiune a Evangheliilor, 
croită pentru lumea de peste mare, la fel cum Vechiul Testament era, după 
adepţii zeului țintuit în cuie, o colecţie de povestiri ce-l anunțau și 
prefigurau pe cel Nou. 

— Ca un fel de schiţă? a întrebat generalul. 

— Mai degrabă ca o interpretare a unei aceleiași teme, i-a răspuns gazda 
sa. 

Chalco Chimac l-a întrebat atunci ce trebuiau să înţeleagă din discursul 
lui Luther despre evrei. 

Melanchthon a măturat întrebarea cu o mișcare din dosul mâinii: 

— Odată cu vârsta, tema asta a devenit pentru el o obsesie, o marotă ce 
nu trebuie să tulbure dezbaterile. E de ajuns să fie lăsat să vorbească. 

S-a hotărât ca următoarea întrevedere să aibă loc în biserica de la castel. 
Chalco Chimac s-a întors liniștit din vizita sa, Și chiar ușor entuziasmat, 
dar trebuie spus că băuse destul de mult. I-a reprodus fidel stăpânului său 
sfatul pe care i-l dăduse Melanchthon: 

— Lăsaţi-l să vorbească, aprobând din cap, pe cât posibil. În felul acesta, 
veţi obţine acordul de care aveți nevoie. 


57. Biserica de la castel 


Potrivit zvonurilor, însuși amauta Erasmus făcuse deplasarea la 
Wittenberg, deși vestea morţii sale la Basel, unde se refugiase pentru a 
scăpa de persecuțiile religioase, se aflase deja de câteva recolte. Asta 
spunea destul de multe despre importanţa istorică ce i se acorda întâlnirii 
între cei doi mari reformatori ai acelui secol. Care avea să fie însă 
deznodământul, asta nimeni nu putea ști, așa că în toată Germania Și în tot 
cel de-Al Cincilea Sfert, până la Roma, lumea aștepta cu sufletul la gură. 

Între timp, agitația din oraș era tot mai mare. Circulau tot felul de broșuri 
Și de foi imprimate. Cele douăsprezece articole treceau din mână în mână, 
însoțite de gravuri Și de portrete ale lui Atahualpa, Müntzer și Micul Johan. 
Desenele reprezentând ciubote cu șireturi înfloreau pe ziduri. Pamfletele la 
adresa lui Luther denunţau „carnea dulce de Wittenberg”. Mase întregi de 
tărani continuau să vină, campând de-acum la porţile orașului, astfel că 


electorul Johann Friedrich a chemat câteva regimente de lanscheneţi ca 
întăriri, pentru a preîntâmpina o eventuală revărsare a mulțimii. Flamurile 
curcubeu se înălţau alături de cele ale Saxoniei. 

În biserica de la castel însă, semnele de bunăvoință încercau din răsputeri 
să se facă simţite. Luther se scuzase public faţă de Higuenamota. Spunea că 
religia Soarelui putea fi îngăduită ca metaforă a Evangheliilor. Desigur, îi 
ocăra cu asprime pe sectarii Și exaltații de afară, care voiau să răstoarne 
rânduiala lui Dumnezeu, și le cerea tuturor celor prezenţi o condamnare 
fermă a acelor apeluri la violenţă. Fără a le numi direct, făcea totuși aluzii 
clare la cele douăsprezece articole. Era gata să recunoască legitimitatea 
anumitor revendicări. („în sfârșit!”, gândeau unii. „Cam târziu”, își ziceau 
ceilalţi.) Le cerea principilor să-și facă un examen de conștiință și să 
cedeze ceea ce puteau. Iar pe evrei îi blestema ceva mai putin. 

Atahualpa, la rândul lui, acceptase inversarea rolurilor: se așezase în 
primul rând al credincioșilor, pe o bancă de lemn, alături de o Higuenamota 
care acceptase cu grație scuzele lui Luther, în timp ce pe călugăr îl lăsaseră 
să urce în amvon, astfel că li se adresa cumva de sus, poziție pe care, în 
vremuri normale, Atahualpa nu ar fi acceptat-o niciodată. Imperiul merita o 
slujbă religioasă, îi zisese el râzând electorului. Chalco Chimac și 
Melanchthon își aruncau priviri îngrijorate când Luther începea din nou să 
tune Și să fulgere împotriva evreilor, dar momentele acelea nu reprezentau, 
în ansamblul discursului său, decât o zgură lipsită, în fond, de orice 
importanţă. 

Esenţial era că principiul unui acord după modelul Edictului de la Sevilla 
părea de-acum stabilit. La încheierea întrunirii, cu toții s-au felicitat. Cei 
doi electori, Johann Friedrich de Saxonia și Joachim al II-lea Hector de 
Brandenburg, negociau deja cu Atahualpa prețul votului lor. (Se vorbea de o 
sută de mii de florini, pe care incașul nu-i avea, evident.) Melanchthon și 
Chalco Chimac discutau în aparteu. În acel moment, părea rezonabil să se 
spere că aveau să urmeze redactarea Și semnarea rapidă a unui text. 

Astăzi Știm că lucrurile n-au decurs așa. 


58. Porţile bisericii 


In dimineaţa celei de-a cincea zile, corbii zburau deasupra turnului. In 
faţa intrării în templu, unde părțile trebuiau din nou să se reunească pentru 
acordul final, se strânsese mai multă lume. Curioșii se înghesuiau, pentru 


că, pentru a doua oară în douăzeci și cinci de recolte, pe porțile de lemn 
fusese pus un text, citit acum cu voce tare Și transmis din aproape în 
aproape, astfel că un ecou difuz se răspândea în întreg orașul. (Textul era în 
germană.) 

Apoi, precedat de un murmur, Și-a făcut apariția bărbatul și toți s-au dat 
deoparte pentru a-l lăsa să treacă. Era un călugăr burtos, îmbrăcat în negru, 
cu o beretă neagră pe cap; figura sa, ușor puhavă, era severă, dar ostenită, 
privirea nu-i era atât de pătrunzătoare pe cât ar fi putut să fie, pasul îi era 
mai puţin vioi, dar prezenţa sa tot impunătoare rămânea. În preajma lui, 
simţeai că te faci mic. 

Cum rumoarea creștea, s-a apropiat de porțile pe care, de multă vreme, Și 
nu fără motiv, le considera ale lui. Și toată lumea a putut vedea faţa 
călugărului făcându-se stacojie. 


59. Cele nouăzeci Și cinci de teze ale Soarelui 


1. Soarele nu este o alegorie a zeului creator. 

2. El este zeul creator Și izvorul întregii vieți. 

3. Viracocha este tatăl sau fiul lui Și tată sau fiu al Lunii. 

4. Incașul este reprezentantul Soarelui pe pământ. 

5. Incașul descinde din Manco Capac, părintele întemeietor, Și din sora 
sa, Mama Ocllo — amândoi urmași ai Soarelui. 

6. Incașul aparţine acestei descendenţe, de aceea este considerat fiu al 
Soarelui. 

7. Incașul aparține ramurii mai mici a Soarelui, căci Manco Capac era 
fratele mai mic sau nepotul lui Viracocha. 

8. În consecinţă, autoritatea papei, reprezentant al vechii religii, nu i se 
poate aplica incașului, nici vasalilor săi, nici adepților religiei Soarelui. 

9. Anul 1531 al vechii ere este anul 1 al noii ere, întrucât marchează 
venirea incașului peste Marea Ocean. 

10. Pământul s-a cutremurat, iar Lisabona i-a deschis fiului Soarelui o 
poartă pe care nimeni de-aici n-o va mai putea închide. 

11. Sfânta Treime închipuită de Tertulian la începutul vechii ere este 
reprezentarea alegorică imperfectă a Soarelui, a Lunii Și a Tunetului. 

12. Această reprezentare este imperfectă pentru că Fecioara Maria e cea 
care ar fi trebuit să aibă loc în această treime, ca alegorie a Lunii, iar nu 


Sfântul Duh. Sau, dacă s-ar fi vrut adăugarea Tunetului la cele trei divinități 
principale, ar fi trebuit să se vorbească de Pătrime. 

13. Este adevărat că zeul Tunetului poate trăsni pământul cu ciocanul său, 
dar puterea lui e departe de-a o egala pe cea a Soarelui, căruia îi datorează 
supunere. 

14. Sfânta Familie nu e nici ea mai acceptabilă ca alegorie a adevăratului 
zeu Soare, a Lunii Și a fiu-tatălui lor Viracocha, căci, în vechea religie, Iosif 
nu este considerat un zeu, ci un om care nu e decât tatăl adoptiv al falsului 
Mesia, lisus. 

15. Zămislirea feciorelnică a falsului Mesia, lisus, este o poveste 
născocită fără doar și poate pentru a justifica sarcina intempestivă a Mariei, 
căci Iosif, soţul ei, era un moșneag impotent. 

16. Soarele a fecundat cu adevărat Luna pentru a-i zămisli pe Viracocha, 
pe fratele său, Manco Capac, și Pământul Pachamama. 

17. Cei care susțin că Luna este o alegorie a Mariei, iar nu invers, nu 
trebuie să persiste în această greșeală, căci, dacă ar fi fost așa, Dumnezeul 
creștinilor n-ar fi îngăduit nici venirea, nici victoriile incașului; or, 
dimpotrivă, după cum se poate vedea, Atahualpa a cucerit această parte a 
lumii cu binecuvântarea zeului Soare și a zeiţei Luna, strămoșii săi, iar noi 
greșim cu falșii noștri idoli Și falsul nostru Mesia. 

18. Adevăratul Ierusalim nu mai este la Ierusalim, ci la Cuzco, de cealaltă 
parte a Mării Ocean, unde se află centrul lumii. 

19. Nici papa, nici reprezentanţii săi nu pot cere bani în schimbul iertării 
păcatelor, pentru că nu au această putere. 

20. Muritorii se achită de toate datoriile prin moarte. 

21. Greșesc, așadar, predicatorii indulgențelor, care spun că, prin 
indulgenţele papei, omul este absolvit de orice pedeapsă și salvat. 

22. Creștinii trebuie să înveţe că cel care le dă săracilor ori le împrumută 
celor în nevoinţă face mai mult bine decât dacă ar cumpăra indulgenţe. 

23. Creștinii trebuie să înveţe că cel care vede un sărac Și, în loc să-i dea 
atenție, își cumpără sieși indulgenţe cheamă asupra sa nu indulgenţa papei, 
ci furia lui Viracocha. 

24. Creștinii trebuie să înveţe că, dacă nu sunt copleșiți de bunuri inutile, 
trebuie să-și păstreze în casă cele necesare Și să nu le risipească sub nicio 
formă pe indulgenţe. 


25. Episcopilor, preoților și teologilor care predică asemenea lucruri 
poporului li se va da dreptate. 

26. Când vrei să afli de la creștini de ce zeul lor i-a alungat din rai pe cel 
dintâi bărbat Și cea dintâi femeie, aceștia spun mii de năzbâtii Și, văzând că 
n-o pot scoate la capăt, născocesc tot felul de alegorii pornind de la acea 
poveste cu Șarpele ispititor, mărul interzis Și femeia desfrânată. 

27. Când îi întrebi pe vechii creștini care mănâncă trupul Și beau sângele 
propriului lor zeu cum de se pot deda acestei practici barbare și acestui act 
antropofag, ei sunt mirați Și nu știu ce să răspundă, cu excepția unor 
luterani care admit că zeul lor nu e prezent decât simbolic în ceremonia lor. 

28. Cât despre adepţii lui Luther care cred că salvarea anumitor oameni 
este deja hotărâtă, la fel ca și pierderea altora, restul fiind sortiți să 
rătăcească după moarte într-o anticameră a infernului, fără a se ţine cont 
nici de lucrările, nici de faptele lor, aceștia ar trebui să fie mirați de 
cruzimea ȘI tirania unui astfel de zeu care-i salvează pe unii oameni, iar pe 
alţii nu, după bunul său plac, la fel ca zeul evreilor, pe care se grăbesc însă 
a-l ocări. 

29. Luther are totuși dreptate într-o privinţă, când afirmă că, dacă o 
fecioară se crede superioară, dacă nu pur Și simplu egală celorlalți, atunci 
„ea este fecioara Satanei”, chiar dacă Satana nu e decât rodul unei 
superstiții creștine, vrând a spune prin aceasta că fecioria nu are în sine 
nicio valoare și că ea nu trebuie pretinsă în vederea căsătoriei. 

30. De ce este atât de important pentru adepţii zeului țintuit în cuie ca 
zeul lor să fie recunoscut, iar toți ceilalţi nu? E un mister pe care nu ni-l 
explicăm. 

31. Zeul țintuit în cuie poate, într-adevăr, servi drept exemplu, la fel ca 
Moise sau ca alţi sfinți. Numai că viaţa lui rămâne proprietatea lui Și nu-i 
ajută pe oameni, creștini ori ba, în niciun fel. 

32. Soarele nu cere moartea celorlalți zei. Nu are nevoie de asta pentru a- 
Și păstra întâietatea ori puterea, fiindcă niciunul dintre ei nu-l poate atinge. 

33. Soarele nu este invidios, nu își alege poporul, nu salvează o 
minoritate de oameni pentru a-i lăsa pe ceilalți în beznă, el își pogoară 
lumina binefăcătoare asupra tuturor oamenilor de pe pământ. 

34. În același mod, incașul, fiu al Soarelui, își pogoară bunătatea 
mărinimoasă asupra tuturor oamenilor de pe pământ, fără nicio excepție. 


35. Nu sunt puţini la număr cei care îl propovăduiesc pe Hristos doar ca 
să-ȘI miște inima, să se înduioșeze în privinţa lui, să se dezlănţuie 
împotriva evreilor ori în alte divagații efeminate și puerile. 

36. De asemenea, este pueril să crezi că tatăl zeului țintuit în cuie a creat 
lumea, după care, într-o bună zi, Și-a trimis fiul pentru a salva omenirea. 
Unde era acest zeu în timpul războiului Troiei? Dormea? De ce i-a lăsat pe 
greci să-i ignore existenţa? 

37. De ce nu i-a avertizat pe Platon și Aristotel, oameni atât de înţelepţi, 
despre existenţa sa? De ce a așteptat atât de mult? Nu exista pe atunci 
niciun păcătos care merita să fie salvat? 

38. De fapt, epocile se succed așa cum distrugerea urmează creației, iar 
creaţia urmează distrugerii. 

39. Prima epocă a fost a primilor oameni, care purtau veșminte de frunze. 

40. A doua epocă a fost a celei de-a doua rase omenești, care trăia în 
pace. Potopul a pus capăt acestei rase. 

41. A treia epocă a fost cea a oamenilor sălbatici, care îl venerau pe 
Pachacamac. Ei se aflau într-un război continuu. În acea perioadă, fiica 
Tunetului le-a adus fierul. 

42. A patra epocă a fost cea a luptătorilor. Atunci a fost împărțită lumea 
în patru părti. 

43. A cincea epocă este cea a Soarelui. Ea coincide cu domnia incașilor 
pe pământ. Lumea s-a mărit cu o a cincea parte, care este a noastră. 

44. Pe cât de crudă era vechea religie și de cutremurătoare prin 
inechitatea sa, prin pedepsele sale arbitrare și decretele nedrepte, pe atât de 
dreaptă, Și bună, Și echilibrată este religia Soarelui. 

45. Căci, până la urmă, ce tată demn de acest nume și-ar sacrifica 
propriul fiu? 

46. De ce să le dai oamenilor liberul arbitru, dacă prin asta le permiti să 
facă rău? 

47. De ce să faci păcătoși, dacă după aceea îi pedepsești? 

48. Copiii nu află de zeul țintuit în cuie până când nu le predică un 
creștin povestea lui, în vreme ce Soarele îl văd încă din primele zile de la 
venirea lor pe lume. De aceea adoratorii Soarelui nu au nevoie să fie 
botezați, nici când sunt copii, nici când sunt adulți. 

49. Pavel era îngrijorat că unii oameni ar putea să nu afle nici măcar de 
existența zeului său țintuit în cuie: „Și cum să creadă dacă nu au auzit?”. 


Soarele nu are nicio nevoie de predicatori, fiindcă el strălucește pe cer, iar 
seara se culcă în mare Și dimineața se ridică deasupra munţilor. 

50. Și tot Pavel spunea: „Credinţa vine din cele auzite”. Dar credinţa în 
Soare nu e ceva ce se învaţă. E suficient să ridici doar capul. 

51. Totuși, Pavel a avut o presimţire a adevărului, atunci când a spus: 
„Noaptea este pe sfârșite, iar ziua este aproape. Așadar, să ne dezbrăcăm de 
faptele întunericului și să îmbrăcăm armele luminii.” (Epistola către 
Romani, 13:12). 

52. „Primiți-l pe cel slab în credinţă fără a-i judeca opiniile.” (Romani, 
14:1) 

53. „Unul crede că poate să mănânce de toate, însă cel slab mănâncă 
numai legume.” (Romani, 14:2) 

54. „Cine mănâncă să nu-l dispreţuiască pe cel care nu mănâncă, iar cel 
ce nu mănâncă să nu-l judece pe cel care mănâncă, pentru că Dumnezeu l-a 
primit.” ? (Romani, 14:3) 

55. Căci împărăția lui Viracocha nu constă în mâncare și băutură, ci în 
dreptate, în pace și în bucuria dată de Soare, conform Epistolei către 
Romani, 14:17. 

56. Să plece, așadar, acei profeți care îndeamnă poporul zeului țintuit în 
cuie la „război împotriva Antihristului”, considerând că Antihristul este 
oriunde nu sunt ei! 

57. Soarele susține drepturile sărmanilor. 

58. El a zămislit pământul pentru ca toţi să guste din sarea acestuia. 

59. Nici Soarele, nici pământul nu cer cuiva plata unei dijme, fie ea mare 
sau mică. 

60. Pământul nu se cumpără, nici nu se închiriază, nici nu se împrumută 
cu dobândă. 

61. Pământul nu se apropiază. El este atribuit în funcție de nevoile 
fiecăruia. 

62. Apele aparțin pământului Și sunt libere. 

63. Peștele este al râului. 

64. Vânatul este al pădurii. 

65. Pădurile sunt ale pământului, iar pământul este al Soarelui. 

66. Soarele nu știe de șerbi. El știe doar de oameni. 


67. Incașul este descendentul Soarelui pe pământ, dar Soarele ne 
consideră pe toţi copiii lui. 

68. Sub Soare, Cain nu îl omoară pe Abel. 

69. Dacă se va întâmpla vreodată una ca asta, Cain va fi judecat de 
oameni, ceilalți frați ai săi. 

70. Viu nu trebuie să plătească pentru morții lor, nici pentru ai altora. 

71. Sunt niște făţarnici principii care au neveste secundare cărora le zic 
favorite. 

72. Papa, care îȘi așază bastarzii în cele mai sus-puse locuri, este la fel de 
fățarnic. 

73. Pământul se învârte în jurul tatălui său, Soarele. 

74. Soarele se află în centrul universului, așa cum se cuvine. 

75. Domnul nostru lisus Hristos este fiu al Soarelui, care i-a creat pe 
oameni. 

76. El este fratele mai mic sau nepotul lui Viracocha. 

77. Domnul nostru lisus Hristos este în Al Cincilea Sfert ceea ce este 
Manco Capac în împărăția celor Patru Sferturi. 

78. Totuși, între lisus Hristos și Manco Capac, întâietatea îi revine celui 
de-al doilea, căci fiii lui Manco Capac au venit în ţara noastră pentru a 
împlini vestea cea bună anunţată de Domnul nostru lisus Hristos, iar nu 
invers. 

79. Dumnezeu n-a vrut ca noi să răspândim vestea cea bună în împărăția 
de peste mare. 

80. Papa nu reprezintă pe nimeni altcineva în afară de sine însuși, el nu 
este fiul Sfântului Petru. 

81. Luther a avut dreptate să denunțe avariția Și lăcomia papei. 

82. Luther a greșit denunţându-i pe ţăranii care cereau mai multă 
dreptate. 

83. Luther a avut dreptate să condamne trândăvia și desfrânarea 
principilor. 

84. Luther a greșit condamnând pretinsa depravare a poporului. 

85. Luther a avut dreptate să vadă în castelul Sant'Angelo lăcașul Târfei 
Babilonului. 

86. Luther a avut dreptate să-l vadă pe Antihrist în persoana papei, dar a 
greșit văzându-l pe Antihrist în persoana lui Thomas Mintzer, a cărui 
singură greșeală era de a vrea binele celor nevoiași. 


87. Luther este un profet al sfârșitului vremurilor. 

88. Dar Luther nu a văzut venirea vremurilor noi. 

89. Incașul este întruparea noii Legi Și a noului Duh. 

90. Principii nu sunt reprezentanţii Soarelui pe pământ. 

91. Incașul este singurul reprezentant legitim al Soarelui. 

92. Principii sunt curacașii incașului, adică sunt reprezentanţii săi în 
lipsa sa. 

93. Autoritatea principilor este dată de incaș. 

94. Legile incașului sunt legile imperiului. 

95. Dumnezeu este celălalt nume al Soarelui. 


60. Sfârșitul lui Luther 


Nimeni n-a aflat vreodată cine e autorul textului, deși au fost bănuiti 
nenumărați oameni, printre care Christoph Schappeler, predicator din 
Șvabia, Ulrich Schmid, autorul celor douăsprezece articole, despre care se 
spunea că e încă în viaţă, frații Hans Sebald și Barthel Beham, doi pictori 
acuzaţi cândva de ateism, anabaptistul Pilgram Marpeck, tipografi, studenți, 
inclusiv unii dintre studenţii lui Luther, și chiar Melanchthon în persoană. 
Atahualpa fusese oare comanditarul? Nimic, nicio dovadă n-a putut atesta 
acest fapt până în ziua de azi. 

Firește, Luther spumega de furie. Considera acel manifest drept ceea ce 
era, indubitabil, cel puţin în parte: un atac la persoană. Din punctul lui de 
vedere, nu mai putea fi vorba de niciun acord. Vocea lui tunătoare răsuna în 
toată universitatea, locul unde se repliase. Se iscase un scandal enorm. 

Dar asta nu era totul. Johann Friedrich înţelesese foarte bine acest lucru 
Și decretase imediat stare de asediu, punându-și lanscheneții să patruleze 
prin oraș. 

Zadarnic însă. Primele răzmeriţe au izbucnit a doua zi după afișarea 
textului. Trupele electorului i-au atacat pe răzvrătiți. Mai multe case au ars. 
Pe străzi zăceau trupuri fără viaţă. Apelurile la calm ale celor mai eminenţi 
profesori n-au avut niciun efect. Studenţii înșiși erau împărăți în două 
tabere. În universitate a izbucnit un incendiu care a cuprins apoi ȘI casa lui 
Luther, aflată în imediata apropiere. Luther a vrut să se refugieze la 
Melanchthon, dar se spune că a găsit ușa încuiată. 

În timpul acestor evenimente, Atahualpa s-a ferit să intervină. Armata lui, 
rămasă în afara orașului, a primit ordin să nu se miște sub niciun motiv. 


Incașul a rămas surd la chemările în ajutor ale electorului. Oamenii din 
garda-i personală au rămas în castel, unde erau încartiruiți. 

Încercând să fugă, ascuns într-o căruță, sub un maldăr de fan, Luther a 
fost capturat de un grup de țărani ce arborau un stindard cu Bundschuh, 
ciubota cu Șireturi. 

A fost bătut, torturat, i-au scos ochii, l-au rupt în bucăţi, l-au făcut fărâme 
ȘI l-au ars. 

Moartea lui n-a fost însă de ajuns pentru a potoli furia ţăranilor. Ducatul 
Saxoniei a dat în clocot, iar odată cu el întreaga Germanie. 

Johann Friedrich, Joachim Hector de Brandenburg și ceilalţi au negociat 
pacea civilă cu Atahualpa, singurul în măsură s-o obțină. Melanchthon a 
ratificat, în locul lui Luther, Tratatul de la Wittenberg, prin care se acorda 
libertatea religioasă după un principiu clar stabilit: fiecare regiune cu religia 
sa. Cu alte cuvinte, fiecare principe hotăra pentru supușii săi, independent 
de tutela Romei. Nu era ceva la fel de liberal ca Edictul de la Sevilla, dar 
asta nu mai conta atât de mult. Principii au cedat în privința mai tuturor 
celor douăsprezece articole după ce, mai întâi, au smuls promisiunea că-și 
vor putea păstra unele privilegii. Johann Friedrich și Joachim Hector, care 
lăsau de fapt pe mâna incașului cea mai mare parte a suveranității lor, nu au 
uitat să ceară în schimb niște compensații financiare. Dat fiind că Luther 
era mort, banii au venit de la Augsburg, așa cum fusese înţelegerea: o sută 
de mii de florini pentru fiecare. În ţara de unde venea, Atahualpa nu 
învățase să-și înfrâneze darea de mână, mai ales când în joc erau niște 
considerente politice. A plătit fără să se târguiască, largheţea făcând parte 
din strategia sa. În realitate, ea era legată, Și aici, Și acolo, de demnitatea lui 
imperială. 

61. Sacrul 


„Sire, întrucât Dumnezeu v-a dat acest har imens de a vă ridica deasupra 
tuturor regilor Și principilor creștinătății, la o putere pe care n-a mai avut-o 
până acum decât predecesorul vostru, Carol Quintul, iar înainte de el doar 
Carol cel Mare, sunteţi pornit deja pe calea monarhiei universale, urmând a 
aduna întreaga... creștinătate sub un același sceptru”. 

Cu aceste cuvinte, arhiepiscopul de Mainz, Albert de Brandenburg, unchi 
al lui Joachim Hector, el însuși margraf și elector de Brandenburg, l-a 
întâmpinat pe Atahualpa în templul din Aachen, sub un imens candelabru 


din cupru aurit, la picioarele statuilor Sfântului Pavel cu crucea și Sfântului 
Petru cu cheia (doi idoli populari în acele ţinuturi), pentru a-i înmâna în 
mod solemn însemnele demnității imperiale. 

Atahualpa a ascultat fără să clintească discursul acelui preot burduhănos, 
cu buze de femeie, cu cărnuri moi Și privire piezișă, care-l prezenta drept 
salvator al credinţei catolice. Ceea ce, sincer vorbind, părea ușor exagerat: 
nu numai că incașul cucerise cea mai mare parte a Celui de-al Cincilea 
Sfert, nelăsând decât Franţa, Anglia și Portugalia în afara câmpului 
ambițiilor sale teritoriale, dar îl mai și privase pe Ferdinand de imperiul lui 
ȘI-l împinsese pe regele catolic până în fieful său din Austria, singur Și fără 
niciun sprijin în faţa lui Soliman. 

De atunci, templele Soarelui au împânzit întreg cuprinsul Nou Lumi Și 
chiar Și principii nemți, fie ei catolici sau luterani, începeau să se 
convertească. De altfel, electorul de Brandenburg era unul dintre ei. 

Părea deci greu de susținut că Atahualpa lucrase pentru slava lui Iisus 
Hristos, divinitatea lor locală. 

Marele preot de la Roma, de altminteri, anunţase că avea să-l excomunice 
pe incaș dacă acesta lua locul menit lui Ferdinand, moștenitorul legitim al 
fratelui său. (Excomunicarea era un fel de izgonire simbolică din 
comunitatea catolică, de care regii, în fond, nu făceau mare caz.) 

Lucrul acesta nu-l prea interesa pe arhiepiscop, care fusese unul dintre 
actorii principali ai comediei indulgențelor, se numărase printre adversarii 
deci mai hotărâți ai lui Luther Și își vânduse scump votul pentru alegerea 
lui Carol Quintul („Mi-e rușine de rușinea lui”, îi spusese el atunci 
trimisului regelui Spaniei). Întreaga lui carieră politică demonstrase că nici 
scrupulele, nici cuvântul dat nu-l încurcaseră prea tare, și chiar dacă ar fi 
făcut-o, rezultatul incert al unui eventual război Și ocuparea Renaniei de 
către armata incașului îl lipsiseră pe preot de orice alternativă ȘI, în 
consecință, de orice proces de conștiință. Supunerea lui față de noul stăpân 
al Germaniei venise de la sine, iar Atahualpa, spre deosebire de Carol 
Quintul, nu avusese nevoie să plătească ceva: uneori, aurul înlocuia fierul; 
alteori, era invers. Pentru încoronarea incașului, preotul îmbrăcase cea mai 
frumoasă rasă roșie a sa, iar degetele îi erau garnisite cu o ghiotură de inele 
cu pietre preţioase multicolore. 

Ceilalţi electori, cu excepţia lui Ferdinand, veniseră să-l salute pe noul 
lor împărat. Toţi încercau același sentiment de frustrare pentru că trebuiseră 


să renunţe la unele prerogative, dar frustrarea aceasta era amestecată cu 
ușurarea de a fi evitat un dezastru total. Luther era mort Și putrezea în 
infern alături de ducele de Lorena și de fratele lui, ducele de Guise, în 
vreme ce ei trăiau. 

Melanchthon asista și el la ceremonia de la Aachen, impresionat de 
munca extraordinară pentru unificare, dacă nu pentru reconciliere, depusă 
de aventurierul din Quito. 

De multă vreme, Sfântul Imperiu nu mai era decât o entitate fărâmiţată, a 
cărei conducere simbolică îi era atribuită de obicei celei mai importante 
familii nemţești a momentului. Vremurile acelea erau acum de două ori 
apuse: Atahualpa nu era nici principe german, nicio abstracţie. El era 
Reformatorul și Protectorul săracilor, iar acele titluri acordate de popor nu 
aveau nimic simbolic, le câștigase pe merit: în timp ce primea coroana, 
sceptrul Și globul lui Carol cel Mare din mâinile preotului cu obraji 
fleșcăiți, legile lui începuseră deja să fie aplicate în cea mai mare parte a 
imperiului, Și chiar Și în afara lui, în anumite regiuni din estul Franţei Și din 
nordul Elveţiei, unde autoritățile locale fuseseră nevoite să aplice reformele 
sale pentru a evita alte răzmeriţe. 

Regele Franţei o trimisese pe sora sa Margareta ca să-l reprezinte, alături 
de ginerele său Manco. 

Regele Portugaliei îl delegase pe fratele lui, infantele Ludovic, duce de 
Beja, care, la fel ca Francisc, participase la campania contra barbareștilor. 

Din partea regelui Angliei, deplasarea o făcuse a doua lui soție, Anne 
Boleyn (căci prima era mătușa lui Carol Quintul și nu ar fi fost cuviincios 
ca tocmai ea să vină să-l salute pe succesorul acestuia, date fiind 
evenimentele care duseseră la moartea lui). 

Vizirul Hasan al-Wazzan călătorise până acolo tocmai din Alger. 

Lorenzino venise cu Quispe Sisa, îmbrăcată după moda italiană, iar 
frumuseţea tinerei femei stârnea murmure de admirație pe unde trecea. 

Așezat pe tronul de piatră al lui Carol cel Mare, în faţa acelei 
prestigioase asistenţe, în vreme ce fluierele imense cu care era garnisită 
biserica răsunau între zidurile de opt ori seculare, Atahualpa s-a gândit, fără 
doar Și poate, la fratele său Huascar. Era de-acum egalul său în rang Și 
realizase niște lucruri la care niciunul dintre strămoșii săi, nici chiar marele 
Pachacutec, nu îndrăznise vreodată să viseze. 


62. Cele zece legi ale imperiului 


Prima Și cea mai importantă prevede că nu vor fi obligați să plătească 
tribut cei care sunt scutiţi de la acesta, niciodată și sub niciun motiv. E 
vorba aici de incașii de sânge regal, de generali și de subalternii acestora, 
chiar de centurioni, dimpreună cu copiii Și nepoţii lor, cu toți curacașii ȘI 
rudele lor. Ofițerii regali folosiţi pentru sarcini inferioare nu plătesc tribut 
pe timpul îndeplinirii sarcinilor respective, nici soldaţii ocupați cu războiul 
Și campaniile de cuceriri, nici tinerii sub douăzeci și cinci de ani, fiindcă 
până la acea vârstă sunt obligați să-și slujească părinții. Bătrânii sunt Și ei 
scutiţi, după cincizeci de ani, precum Și toate femeile, fiice, văduve sau 
măritate; bolnavii, până se însănătoșesc; infirmii, precum orbii, Șchiopii, 
ciungii Și alți nevolnici; muţii Și surzii sunt folosiți totuși la munci ce pot fi 
făcute fără a vorbi sau auzi. 

A doua prevede ca toţi ceilalți răsăriteni, care nu sunt atât de numeroși ca 
cei menţionaţi mai devreme, să fie obligați la plata tributului, cu excepția 
totuși a preoților și a servitorilor din templele Soarelui, precum Și a 
fecioarelor alese. 

A treia, că niciodată niciun răsăritean nu va plăti din bunurile sale vreun 
lucru care să țină loc de tribut, ci că se va achita de acesta fie prin muncă, 
fie prin cotele datorate, fie prin timpul petrecut pentru slujirea regelui ori a 
statului său. 

Potrivit celei de-a patra, nimeni nu poate fi constrâns să lucreze într-o 
meserie pentru care nu are chemare, cu excepția muncii pământului Și a 
armatei, care sunt obligatorii pentru toți. 

Conform celei de-a cincea, fiecare trebuie să-și plătească tributul cu ceea 
ce poate oferi regiunea sa, fără a merge într-altele după lucruri pe care nu le 
are în ţinutul său, întrucât incașul consideră profund nedrept să le ceară 
supușilor săi niște roade pe care pământul lor nu le rodește. 

A Șasea stabilește că toţi lucrătorii folosiți în slujba incașului ori a 
curacașilor săi vor primi toate cele necesare exercitării meseriei lor; adică 
aurarului 1 se va da aur, argint sau cupru, pentru a-l lucra; ţesătorului, lână 
sau bumbac; pictorului, vopseluri și așa mai departe. Și se va face în așa 
fel încât lucrătorul să nu contribuie decât cu munca sa, pe perioada cât e 
obligat să o facă, adică două luni, cel mult trei; odată încheiată această 
perioadă, nu mai este obligat să muncească. 


A Șaptea prevede ca toți lucrătorii să primească tot ce le este necesar ca 
hrană Și îmbrăcăminte, Și chiar și lucruri mai delicate ori medicamente, în 
caz că se îmbolnăvesc. 

A opta lege se referă la încasarea tributurilor. Într-o anumită perioadă, se 
adună în capitala fiecărei provincii judecătorii-încasatori Și sămâădâii sau 
grefieru care ţin contabilitatea tributurilor pe sfori cu noduri. După numărul 
de noduri, se Ştie câtă muncă a făcut fiecare răsăritean, sarcinile pe care le-a 
îndeplinit, călătoriile pe care le-a întreprins din porunca principelui ori a 
superiorilor Și toate celelalte activități pe care le-a desfășurat; toate acestea 
se scad din tributul pe care-l datorează. Sforile cu noduri dau seamă și 
despre tot ce se află în magaziile din fiecare oraș în parte. 

A noua lege prevede că tot ce rămâne din aceste tributuri după acoperirea 
cheltuielilor regelui va fi ţinut pentru binele comun al supușilor Și păstrat în 
magaziile publice pentru vremuri de foamete. 

A zecea lege conţine o comunicare a ocupatiilor cărora răsăriteni trebuie 
să li se dedice, atât pentru slujirea regelui lor, cât și pentru binele orașelor 
Și statelor lor; aceste lucrări sunt impuse ca tribut, iar ei trebuie să le 
execute în comun Și de comun acord; ca, de exemplu, nivelarea drumurilor 
Și a străzilor; reconstruirea sau repararea templelor Soarelui Și a altor 
sanctuare ale zeilor venerați; precum și asigurarea oricăror altor munci 
legate de temple. Ei sunt obligaţi că construiască edificii publice, precum 
magaziile, locuinţele judecătorilor Și ale guvernatorilor; să repare podurile, 
să facă oficiul de curieri sau chaskis; să are pământurile, să adune roadele, 
să ducă turmele la păscut, să apere proprietățile, culturile și alte bunuri 
publice; să facă hanuri pentru găzduirea călătorilor și să se îngrijească 
personal ca ele să primească din bunurile regelui toate cele de trebuinţă. 


63. Era cartofului 


Astfel, Al Cincilea Sfert a cunoscut o perioadă de pace și de prosperitate 
cum nu se mai văzuse până atunci. Și chiar dacă nu a durat prea mult, e bine 
să ne amintim de ea ca de un moment fericit în istoria Noii Lumi. Cine știe, 
de altfel, cât ar fi putut dura această armonie, dacă nu ar fi survenit niște 
împrejurări nemaiîntâlnite care să-i pună capăt? 

Atahualpa a comandat noi deplasări de populații: țăranii săraci din 
Șvabia, din Alsacia și din Țările de Jos au fost așezați în ţinuturile cele mai 
sterpe din Spania, unde au fost puși să facă ample lucrări de irigații. 


Cei din Spania au venit să cultive cartofi și quinoa pe îngheţatele câmpii 
nemţțești. Curând, cartoful și quinoa s-au răspândit în toate ţinuturile 
imperiului Și dincolo de graniţele sale. 

Mai multe colonii de chancas au fost implantate în Saxonia pentru a ţine 
sub supraveghere focarele protestante ce dăinuiau în jurul Wittenbergului. 

Incașul a organizat schimburi de mărfuri în funcţie de nevoile fiecăruia: a 
pus să se trimită avocado și tomate în Germania, furnizându-le în schimb 
spaniolilor bere nemţească și belgiană. Băutura neagră din Castilia a fost 
schimbată pe băutură galbenă din Alsacia. 

S-a încheiat o înţelegere cu Portugalia, care i-a cedat pământurile sale din 
Brazilia. Drept compensație, imperiul se angaja să nu-i oprească negoţul cu 
mirodenii Și nici să-i blocheze drumul spre Indii prin peninsula africană. 

TrimiȘi ai lui Huascar veneau periodic pentru a afla noutățile și a-l saluta 
pe împărat în numele fratelui său. 

Sevilla era axa lumii. Lisabona radia. Porturile din nord, Hamburg, 
Amsterdam, Anvers, se dezvoltau tot mai mult cu banu lui Fugger. 

Templele Soarelui se înmulţeau în detrimentul idolatriilor locale, deși 
acestea erau în continuare tolerate, întrucât existenţa le era garantată prin 
Tratatul de la Sevilla, în Spania, și prin Pacea de la Wittenberg, în restul 
imperiului. 

Teoria unui astronom venit de peste graniţele orientale ale Germaniei, 
care făcea din Soare în loc de Pământ centrul universului, s-a răspândit în 
întreg Al Cincilea Sfert. Aceasta era tipărită Și difuzată în limba savanților, 
sub titlul De Revolutionibus Orbium Coelestium, adică „Despre revoluțiile 
sferelor cerești”. Succesul ei a accelerat și mai mult convertirile. 
(Astronomul a fost invitat la Sevilla și a primit funcția de mare astrolog al 
regelui.) 

Totuşi, spionii trimiși de la Roma străbăteau în lung Şi-n lat câmpiile 
spaniole, îmboldind poporul să se revolte în numele vechii sale credinţe 
catolice. Era o adevărată armată secretă ce-l avea ca general pe preotul 
Ignațiu de Loyola, pe care Atahualpa îl întâlnise odinioară la Granada. 
Incașul lua în serios această ameninţare și-l însărcinase pe Chalco Chimac 
să-i hăituiască fără odihnă pe membrii acelei societăţi, care-și spuneau 
„iezuiți”, după numele zeului țintuit în cuie, pe care-l slăveau și pentru care 
făcuseră legământ să-și dea viața. 


Mișcarea aceasta de rezistenţă îl îngrijora pe Atahualpa, dar nu peste 
măsură, lucru în privinţa căruia viitorul avea să-i dea dreptate, expunându-i 
unor primejdii cu mult mai mari. 


64. Tăcerea Cubei 


Brusc, corăbiile au încetat să mai sosească la Sevilla. 

Mai întâi, a fost o schimbare imperceptibilă: forfota de pe cheiuri a slăbit 
doar foarte puțin, căci se încărcau în continuare corăbiile ce urmau să plece 
spre Cuba. S-a crezut că e vorba de întârzieri din cauza vremii rele, a 
vreunor furtuni. La urma urmelor, era un drum foarte lung. Dar nimeni 
dintre cei care plecau nu se mai întorcea. 

Atunci, tăcerea oceanului i-a cutremurat pe sevillani. Toţi au simțit 
crescându-le în suflet o neliniște surdă. Un timp, s-au făcut că n-o iau în 
seamă. Dar în curând, pe toate buzele era aceeași întrebare: „Unde-i 
aurul?”. De ce calea aurului se blocase dintr-odată? Fiecare vas care pleca 
să afle un răspuns Și nu se mai întorcea sporea îngrijorarea celor rămași pe 
uscat. Încet-încet, marinarii au început să refuze îmbarcarea într-o călătorie 
fără întoarcere. Cheiurile au rămas pustii. Oamenii au încetat să mai care 
lăzi de aur, de argint, de praf de pușcă, de lână, vin, coca și cohiba. Orașul 
întreg s-a mohorât din pricina acelei tăceri. 

De la Lisabona a venit însă un zvon. În mijlocul Mării Ocean era un 
arhipelag ce-i aparținea Portugaliei. Se spunea că o întreagă flotă, cu vase 
ce aveau la bord bărbaţi înveșmântaţi în pene și în piei de jaguar, debarcase 
acolo. Mai târziu, niște curieri din Navarra au spus că flota fusese zărită de- 
a lungul coastelor Franţei. Se părea că avuseseră loc mai multe incursiuni Și 
Jafuri. 

Într-o scrisoare oficială a lui Francisc I, adresată lui Atahualpa, se 
exprima mirarea legată de prezenţa acelei flote în apele franceze și se 
amintea tratatul de prietenie ce lega ţările celor doi. 

Atahualpa a primit o scrisoare Și de la Henric al VIII-lea: misterioasa 
flotă intrase pe brațul de mare ce despărțea Franţa de Anglia. Artileria 
engleză o împiedicase, până una-alta, să debarce, dar regele se întreba și el 
ce e cu acea prezenţă amenințătoare. 

Incașul Și-a adunat consiliul, în sânul căruia domnea o totală nedumerire. 
Ce-l apucase pe Huascar? De ce tăiase legătura cu Cuba? De ce voia să 


oprească niște schimburi atât de profitabile pentru toate părțile? Ce 
însemna trimiterea acelei flote? Ce avea de gând? 

Higuenamota nu pricepea de ce compatrioţii săi taino îi lăsau într-o așa 
ignoranță Și nu căutaseră să-i informeze asupra celor ce se petreceau. 

Ruminahui vedea aici toate semnele unei invazii militare. 

Coya Asarpay era sigură că vechea ură dintre frații ei nu fusese decât 
adormită Și că tocmai se redeșteptase. 

Chalco Chimac era de aceeași părere: totul dădea de înţeles că acel 
aranjament comercial nu-i mai era de ajuns lui Huascar și că acesta voia să 
pună mâna pe bogăţiile Celui de-al Cincilea Sfert. 

Generalul însă semnala o problemă și mai presantă: fără aprovizionarea 
din Tahuantinsuyu, cuferele imperiului se goleau. 

Atahualpa o știa foarte bine, căci primise deja acea scrisoare de 
atenţionare de la Augsburg, a cărei insolenţă nu avusese cum să nu-l facă să 
simtă fragilitatea poziţiei în care se afla: 


Maiestatea Voastră este cu siguranţă conștientă de devotamentul dovedit 
întotdeauna de casa noastră în slujba casei de Spania. Îi este cunoscut 
deopotrivă că, fără ajutorul nostru, Ea nu ar fi ajuns niciodată la tronul 
imperial, după cum o pot atesta atâția supuși credincioși ai Săi. În toată 
această chestiune, ne-am asumat fără nicio ezitare niște riscuri 
considerabile. Într-adevăr, ar fi fost mult mai puțin riscant să fi preferat 
Ilustrei Voastre Case casa de Austria, care ne-ar fi permis să realizăm Și 
niște profituri importante. Jinând cont de devotamentul nostru, O rog deci 
pe Majestatea Voastră să binevoiască a recunoaște umilul și credinciosul 
serviciu pe care I l-am făcut Și să poruncească plata neintârziată, cu 
dobânzile cuvenite, a sumelor pe care I le-am înaintat. 


În orice caz, trebuia restabilită legătura cu Cuba și, mai ales, negociat cât 
mai repede cu Huascar. 

S-a hotărât ca Higuenamota să plece neîntârziat la Fontainebleau, unde se 
afla curtea regelui Franţei, trecând mai întâi prin Navarra, unde avea să-i 
întâlnească pe Manco Și pe soacra sa, Margareta. 


65. Scrisoarea Higuenamotei către Atahualpa 


Fiu al Soarelui, te salut, 


Înainte de orice, vei fi foarte mulțumit să afli că fratele tău Manco, pe 
care am avut plăcerea să-l vizitez la curtea regelui Navarrei, o duce bine Și 
e pur Și simplu încântat de tânăr a-i soție, Ioana, fiică a Margaretei, pe 
care cu înțelepciunea ta I-ai pus s-o ia de nevastă. Cei doi nu se despart de 
dimineaţa până seara, îi poti vedea gângurind ca niște copii prin grădinile 
palatului, Și încă Și mai puțin, zice-se, de seara până dimineaţa, când 
ecoul turnirurilor la care se dedau răsună în tot orașul Pau. Toţi cei de- 
aici sunt convinși că loana va rămâne grea cât de curând. 

Totuși, mama sa, Margareta, este îngrijorată de veștile care-i vin din 
Franța, întrucât se teme că regatul fratelui său s-ar afla în primejdie din 
cauza unei trădări. Ea m-a implorat să te conving, ca dovadă a fidelită ţii 
tale, să chemi înapoi vasele care plutesc în apele franceze, nefiind hotărâtă 
să mă creadă când o asiguram cu nu știi nici de unde vin acestea, nici ce 
destinație au. Vorbele de mângâiere nu au avut niciun efect, așa că am 
lăsat-o cu ochii în lacrimi Și mâhnită, jurându-i că regele Spaniei, prietenul 
său, n-o să le întoarcă spatele nici ei, nici fratelui ei. 

Franța e plină de minunății, iar încântarea mea în fata plaiurilor pe care 
le-am străbătut n-a slăbit o clipă pe tot parcursul călătoriei, de parcă 
descopeream pentru prima dată această ţară. În plus, vinul lor este 
excelent, deși destul de diferit la gust fată de cel din Spania. 

Regele Francisc m-a primit în castelul său de la Fontainebleau cu toate 
onorurile pe care rangul meu, galanteria lui Și amintirea prieteniei noastre 
din trecut i le impuneau. În timp ce mă aștepta în capătul unei scări ca 
două brațe ale unui râu de piatră, ce se scurgeau până la picioarele 
vizitatorului, a pus să cânte pentru mine o orchestră de fluiere, trompete, 
oboaie, flaute Și viori, apoi a dat un bal în onoarea mea, într-o splendidă 
galerie cu pereţi de lemn, pe care a amenajat-o în lăcașul său regal. 

Trebuie să spun că oamenii de la curtea sa sunt în continuare la fel de 
fermecători Și că e o plăcere să te plimbi prin grădinile acestui castel plin 
de femei cu rochii extravagante, de savanți care scrutează cerul, de pictori 
Și arhitecți italieni, de poeți care cântă frumuseţea rozelor și fragilitatea 
vieții. 

Spre deosebire de sora lui, Majestatea Sa, cum i se spune aici, n-a părut 
prea îngrijorat de vestea corăbiilor care patrulează în largul coastelor 
Franței, arătând aceeași amabilă bună dispoziție pe care i-o Știam 
dintotdeauna. Totuși, e departe de a arăta la fel de bine ca mai înainte 


vreme, fiind acum împuținat la trup Și Șchiop, cerându-și iertare că nu mă 
poate invita la dans, el, care era cândva un dansator neobosit. 
Ambasadorul tău de aici m-a informat că regele Franţei are o venă ruptă Și 
putrezită în părțile de jos, din cauza căreia medicii se tem că n-o să mai 
trăiască prea mult. S-ar părea că regele suferă de ceea ce aici se numește 
„boala spaniolă”, iar noi, în Spania, numim „, boala Lisabonei”. 

Totuși, în afară de momentele când Chipul îi trădează întrucâtva 
suferința trupească Și marea-i oboseală, regele este hotărât să nu lase 
nimic să se vadă și cârmuiește treburile ţării sale cu aceeași precizie ca 
odinioară. 

Referitor la chestiunea care ne preocupă, s-ar părea că flota fratelui tău 
a abordat până la urmă coastele Angliei, cu care, după cum stii, Franţa 
este în război, motiv pentru care nu am putut afla mai multe. Fără a mă 
pierde în detalii inutile, l-am informat pe Francisc despre probabila origine 
a acelor vizitatori, rămânând destul de vagă în privința litigiului tău din 
trecut cu Huascar. În schimb, l-am asigurat că e vorba mai mult ca sigur de 
niște vase rătăcite, care se vor întoarce la Sevilla de îndată ce li se va 
ordona acest lucru în numele tău. Deocamdată, explicația aceasta a părut 
să-l mulțumească 

Fie ca Soarele să vegheze asupra umbrei tale Și să-ți apere imperiul. 

De la Fontainebleau, 

în Ziua de 30 aprilie 1544 a vechii ere, 

a treisprezecea recoltă a Celui de-al Cincilea Sfert, 
Credincioasa ta prințesă, Higuenamota 


PS. Port mantia ta din păr de liliac. 


66. Scrisoarea lui Atahualpa către Higuenamota 
Prințesă radioasă, te salut, 


Nu pot să-ți mulțumesc îndeajuns pentru vestile pe care mi le-ai trimis 
din Franţa Și pentru că ai făcut acest drum lung din dragoste pentru mine 
Și pentru imperiu. 

Am Și eu să-ți dau câteva vești, care sunt de cea mai mare importanță și 
te privesc în cel mai înalt grad. 

Aici a sosit în sfârșit o corabie din Cuba, avându-l la bord, n-ai să crezi, 
pe vărul tău Hatuey, care ne-a povestit evenimentele ce au dus la blocarea 


transporturilor dinspre Tahuantinsuyu. 

În Cuba a venit un trib din vest, al așa-zișilor „mexicani ”. 

Sunt niște războinici feroce Și aveau intenții ostile. Au înfrânt trupele 
fratelui meu, care se aflau pe insulă, ca și pe cele ale vărului tău. Acesta a 
reușit să fugă Și s-a refugiat, cu toți băștinașii taino capabili să-l urmeze, 
pe insula Haiti, care, din câte Știu, este primul vostru cămin Și pământul 
unde ați văzut lumina zilei. Mexicanii însă i-au urmărit până acolo, iar 
Hatuey a trebuit să retragă în munți, unde a trăit ca o sălbăticiune, cu 
tovarășii săi de nenorocire, până în ziua în care au reușit să facă rost de o 
corabie, cu care au ajuns la Sevilla. 

După părerea lui, mexicanii i-au alungat pe incași până pe istmul 
Panama, unde se duc lupte aprige Și unde trupele lui Huascar se bat pentru 
fiecare bucăţică de pământ, căci dacă hoardele barbare trec și de această 
mică fâșie, atunci nimic nu le-ar mai împiedica să năvălească în 
Tahuantinsuyu Și s-ar alege praful de Cele Patru Sferturi. 

Trebuie să-l informezi pe Francisc despre aceste din urmă lucruri Și să-i 
spui că flota care a trecut de-a lungul coastelor sale nu are nicio legătură 
cu noi. 

În primul rând, repetă-i aceasta: prietenia dintre noi este atât de strânsă 
încât consider problemele fratelui meu Francisc ca fiind totuna cu ale mele 
Și, dacă cineva îi greșește lui, voi considera că mi-a greșit mie însumi. La 
sfârşit, spune-i că trebuie să acționeze ca Și cum s-ar pregăti pentru cea 
mai sălbatică invazie. 

De la Sevilla, în ziua 9 mai 1544 a vechii ere, 
a treisprezecea recoltă a Celui de-al Cincilea Sfert, 
Devotatul tău suveran, Atahualpa 


67. Scrisoarea Higuenamotei către Atahualpa 
Sapa Inca, soarele mărețului Quito, salutări, 


leri, mexicanii au debarcat în Normandia, vestea ne-a ajuns în cursul 
serii. Câțiva tărani i-au văzut mai întâi mărșăluind pe niște plaje 
nelocuite, apoi au intrat într-un port numit Havre de Grâce”! 
urcă pe un fluviu care-i duce spre Paris. 

Francisc a strâns o armată pentru a le ieși în întâmpinare. Vestea 
aceasta pare să-l fi înviorat. În ciuda problemelor sale cu Șezutul, a vrut să 


, iar acum 


urce pe cal Și a dorit să-și conducă armata la întâlnirea cu acești musafiri 
nepojti i și chiar și la luptă dacă va trebui. Bătrânul său trup este ațățat de 
ceea ce el consideră a fi o aventură care, după cum mi-a repetat-o de 
atâtea ori, îi amintește de năvalnica-i tinerețe. Conducătorul oștirilor sale, 
Anne de Montmorency, pe care-l cunoscusem bine cândva și care era 
atotputernic la curtea regelui, nu-i mai este alături. Locul pare să i-l fi luat 
un bărbat cu barbă roșie, Frangois de Guise. Delfinul Henric îl însoțește 
îndeaproape, călare și el pe calul său. 

Toată curtea regală e în fierbere, iar pregătirile de campanie se fac într-o 
dulce beție și o fățișă veselie. 

Legat de asta, circulă la castel o carte care face deliciile tuturor, a unui 
oarecare domn Rabelais, care istorisește pățaniile unui uriaș numit 
Gargantua Și din care va trebui să-ți citesc câteva pagini când mă întorc, 
că e tare nostim și de o drăgălășenie a cărei ireverență cred că o vei 
aprecia la fel de mult ca mine. Nu avem Și noi, ăștia care ne ocupăm de 
soarta împărătiilor, dreptul să ne mai descrețim frunțile? 

Până una-alta, îti propun să-l rogi pe tatăl tău, Soarele, să ne sprijine în 
încercarea care ne așteaptă și să ne ajute în cazul în care vizitatorii au 
venit pentru a se război cu noi. Cât despre mine, sărut mâinile împăratului, 
dragul meu prieten, ca și pe cele ale copiilor lui, pe care-i iubesc ca pe ai 
mei. 

De la Fontainebleau, în 7 iunie 1544, 
a treisprezecea recoltă a Celui de-al Cincilea Sfert, 
Prinţesa ta goală, Higuenamota 


68. Scrisoarea lui Atahualpa către Higuenamota 
Soare din insule, prea grațioasă prințesă, salutări, 


Au venit vești alarmante din Tahuantinsuyu. Mexicanii au trecut de 
istmul Panama Și înaintează spre sud. Armata fratelui meu Huascar luptă 
vitejește, dar pierde teren. Quito se așteaptă să fie supus unui asediu la 
următoarea lună plină. 

Fratele meu Tupac Hualpa a venit personal să mă informeze asupra 
situației. El Și oamenii lui au reușit să coboare pe fluviul care pornește din 
Anzi Și ajunge la Marea Ocean prin pădure, apoi au mers de-a lungul 
coastei până pe teritoriul Braziliei, ocupat odinioară de portughezi, unde 
Și-au putut călăfătui nava, pornind apoi spre Sevilla Și ajungând aici după 
un lung periplu. Așa că există de-acum o a doua cale care unește 
Tahuantinsuyu de Lumea Nouă, chiar dacă aceasta nu poate fi parcursă și 
în sens invers. Nu am nicio îndoială că fratele meu va trimite pe ea și alte 
corăbii pentru a mă înștiinţa în privința războiului Și a evoluției sale. 

Spune-i lui Francisc că mexicanii sunt un popor feroce Și sângeros, de 
care e bine a se feri ca de molima cea mai cumplită. Sfatul meu este să-i 
extermine până la ultimul pe cei care au intrat deja pe pământul Franței, 
înainte ca aceștia să organizeze capul de pod al unei invazii ce ar deveni 
atunci inevitabilă. 

Fie ca Soarele să vă apere Și să vă păzească, pe tine Și pe toți francezii. 

De la Sevilla, în ziua de 18 iunie 1544 a vechii ere, 
a treisprezecea recoltă a Celui de-al Cincilea Sfert, 
Împăratul tău, care-ţi sărută mâinile, Atahualpa 


69. Scrisoarea Higuenamotei către Atahualpa 
Soare al Lumii Noi, te salut, 


Ce plăcut este să fii cea care aduce vești bune Și ce dulce-i să-ţi închipui 
bucuria celui ce la va primi, Știindu-te, dacă nu motivul lor, măcar 
mesagera acestora! 

Într-adevăr. temerile noastre poate că erau fără temei. 

A avut loc o întâlnire între Francisc Și mexicani, în împrejurimile unui 
Oraș numit Rouen. 


Ca să-i impresioneze pe vizitatori, regele Francisc a pus să se ridice o 
tabără de o măreție cum n-am mai văzut. Cinci sute de corturi au acoperit 
câmpul, cu un soi de tabernacul uriaș în mijlocul lor, menit să 
adăpostească întâlnirea. Tabernaculul și corturile erau îmbrăcate în pânză 
aurie de Florenţa. Mai mulţi vânători au răscolit toată câmpia Și au 
adunat cantități inimaginabile de vânat, pentru a fi se oferi oaspeților un 
banchet de un fast fără pereche. Francisc își pusese pentru acest prilej o 
armură albastră, strălucitoare, cu o emblemă aurită, reprezentând o floare 
de crin. Era însoțit de fiul său Henric, căruia îi conferise titlul Și funcția de 
guvernator al Normandiei. Regina Eleonora Și fiul lor mai mic, Carol, duce 
de Orleans, li s-au alăturat Și ei. 

Mexicanii sunt oameni frumoși la stătură, bine clădiți, și nu au tenul 
acela palid și bolnăvicios al francezilor. Bărbaţii, aidoma celor din tara 
mea Și dintr-a ta, nu poartă barbă. Mai-marele lor este un om viguros, 
plăcut la înfățișare, în plină putere a vârstei Și destul de înalt, dar nu chiar 
atât de mare ca regele Franţei, care este un uriaș. Îl cheamă Cuauhtemoc 
și e în slujba unui împărat căruia îi spune Moctezuma. Poartă pene pe cap 
Și are un păr lung, pe care și-l ţine legat. Veșmintele nu-i sunt de prea 
bună calitate, dar arborează niște giuvaiericale foarte fin lucrate. 

Zice că-i slujește unui zeu numit „, Quetzalcoatl”, cuvânt care în limba lui 
înseamnă , Șarpe cu pene”. Am observat însă că ei invocau uneori Și un 
zeu al ploii, căruia îi zic Tlaloc și care e înarmat cu un ciocan ca zeul 
nostru al tunetului, Thor Illapa. 

Războinicii lui sunt înarmați cu lănci Și scuturi rotunde, iar unii au un 
cap de jaguar pe care-l poartă pe post de cască, de parcă scăfărlia 
luptătorului ar ieși din gura animalului, ceea ce le dă o înfățișare 
înspăimântătoare. 

Cuauhtemoc nu pare să aibă însă intenții ostile. Susţine că a venit cu 
gânduri de pace, atras de faima unui regat care a trecut peste toate mările 
lumii. l-a cerut voie regelui Franţei să instaleze un contoar în portul Havre 
de Grăce, căruia i se mai zice Și Franciscopolis, pentru a permite venirea 
și plecarea vaselor cu mărfuri între țara sa, Mexic, și Franţa. Acum, când 
scriu aceste rânduri, este pe punctul să se conceapă un proiect de tratat 
comercial, care ar urma Să fie semnat cât de curând. 

Cuauhtémoc s-a arătat de altfel extrem de curtenitor fată de regina 
Eleonora, pe care o cunoasteti ca fiind sora defunctului împărat Carol. Mi- 


a prezentat Și mie omagiile lui, cu o simplitate de-a dreptul grațioasă, m-a 
asigurat că poporul său, de cealaltă parte a mării, nu le va cere 
băștinașilor taino mai mult de un simplu contoar Și de dreptul de trecere și 
că, odată încheiate aceste acorduri, va da ordin de evacuare trupelor sale 
din Cuba, nelăsând acolo decât o mică garnizoană, și va renunța la 
invadarea Haitiului. 

Totul mă face, așadar, să cred că nu va avea loc niciun război. E o mare 
bucurie pentru noi toți că acești mexicani au o purtare așa de pașnică. 
Imperiul tău este tânăr, are nevoie acum să se consolideze prin pace, nu 
prin război. De aceea sunt convinsă că vei primi această veste cu aceeași 
satisfacție cu care ti-o trimit Și eu. 

Te las, cu sărutări Și cu aceste versuri ale unui poet de aici, care se 
potrivesc, îmi pare mie, cu istoria noastră comună, aṣa cum s-a scris ea 
pentru a ne duce până în ziua de azi: 


Așa cum lumea-i râde lumii 
Așa îi e și tinereţea.” 


De la Rouen, în 7 iulie 1544, 
a treisprezecea recoltă a Celui de-al Cincilea Sfert, 
Vechea ta prietenă cubaneză, Higuenamota 


70. Quipu de la Huascar către Atahualpa 


Quito ocupat. 

Retragere armată incași: 38.000 oameni. 

Pierderi: 12.000 oameni. 

Prizonieri civili Și militari: 15.000. 

Armată dușmană pornită spre Tumipampa: 80.000 oameni. 
Sacrificii omenești: 2000. 


71. Scrisoarea lui Atahualpa către Higuenamota 
Foarte draga mea Higuenamota, 


Te conjur să-i transmiti acest mesaj lui Francisc, după care să te întorci 
în Spania neîntârziat, sau măcar în Navarra, unde vei fi în siguranță: 
mexicanii nu au venit cu gânduri de pace! De fapt, dacă n-aș fi deja 
absolut convins de acest lucru, temerile mi-ar fi confirmate de ultimele 


vești primite din Tahuantinsuyu. Într-adevăr, fratele meu Huascar mi-a 
trimis un mesaj transcris de ai săi qguipucamayocs. Mexicanii sunt un popor 
extrem de brutal, care-și execută fără milă prizonierii de război. Departe 
de a înceta, războiul continuă pe pământurile strămoșilor mei; Quito a 
căzut, iar mexicanii înaintează tot mai spre Sud. 

Voi trimite de îndată o depeșă pentru domnul de Saint-Mauris, dar nu 
Știu dacă ambasada lui va ajunge la rege înaintea ta. Spune-i că mexicanii 
îi întind o capcană. Francezii trebuie să înceapă lupta cât mai repede 
pentru ca inițiativa să fie la ei. 

Cât despre tine, dulcea mea prințesă, te conjur să fugi de îndată ce se va 
ivi prilejul. l-am scris lui Manco să pornească la drum cu armata din 
Navarra: ar trebui să ajungă la Paris peste zece zile, pentru a sprijini 
oastea franceză. 

Fugi Și salvează-ţi viaţa, scumpa mea prietenă! Sper ca scrisoarea să-ţi 
ajungă cât mai repede. Știu că drumurile franceze nu sunt la fel de bune ca 
ale noastre, dar voi încredința misiva celor mai buni chaskis ai mei Și trag 
nădejde că vei intra în posesia ei în mai puțin de Șapte zile. 

Sevilla, 14 iulie 1544, 
Slujitorul Și prietenul tău, Atahualpa 


72. Scrisoarea Higuenamotei către Atahualpa 
Dragul meu print, 


Nu Știu dacă a plecat deja din Spania vreo scrisoare de-ale tale ori dacă 
așteptai să ai mai multe informaţii ca să-mi răspunzi. În lipsa unor vești de 
la tine Și neștiind încotro s-o apuc mai departe, am rămas la curtea regelui 
Franței, pentru a asista la încheierea acordului de pace. 

Mare greșeală. 

Ieri, 19 iulie a vechii ere, deși considerabil inferiori ca număr, mexicanii 
au atacat mișelește tabăra franceză, semănând panică Și moarte și 
masacrând pe nepusă masă tot ce le-a ieșit în cale. 

În același timp, am aflat că englezii din Calais au luat cu asalt orașul 
Boulogne. 

Regele Francisc, care abia a scăpat din atacul mexicanilor, s-a repliat la 
câteva aruncături de suliță de Rouen, dar trebuie să lupte acum pe două 
fronturi. Nu mai încape nicio îndoială, din punctul lui de vedere, că englezii 


Și mexicanii s-au înțeles să atace simultan. A ordonat deocamdată o 
retragere în formație de luptă către Paris. 

Eu însămi am scăpat doar printr-o minune din capcana întinsă de 
mexicani, profitând de învălmășeala luptei corp la corp și de arămiul 
pielii, care m-a făcut să par una de-ale lor. Am fugit printre războinici ca 
printr-o pădure de lănci, ferindu-mă de securile și săbiile ce spintecau 
aerul, până am reușit să sar pe spinarea unui cal care-și pierduse 
călărețul. Așa am izbutit să ies din tabără, lăsându-i în urmă pe francezii 
potopiti de furia ucigașă a mexicanilor. Dacă nu m-aș fi priceput la călărit, 
acum AȘ fi fost moartă Deocamdată sunt teafără și la adăpost, aflându-mă 
în tabăra supraviețuitorilor din oastea franceză, dar nu Știu pentru cât 
timp. 

Mantes, 20 iulie 1544 
Prinţesa ta nefericită, Higuenamota 


73. Scrisoarea lui Manco către Atahualpa 


Împărate suveran al Celui de-al Cincilea Sfert, frate al meu, te salut, 

Pornit în ajutorul regelui Franţei, în fruntea unei armate de 
cincisprezece mii de oameni, am străbătut o țară aflată în mare fierbere. 

Trupele franceze, complet năucite de ambuscada mexicanilor, s-au repliat 
în apropierea Parisului. Regele Franţei trebuie să se bată și cu englezii 
care li s-au alăturat mexicanilor. După informațiile cele mai noi, orașul 
Boulogne o să cadă cât de curând. 

Oastea franceză e pusă în mare dificultate de această dublă amenintare, 
dar situația nu e total compromisă. Ar fi de ajuns să-l trimiti pe Quizquiz, 
cu o armată de treizeci sau patruzeci de mii de oameni, iar cu acest sprijin 
pot să-ți garantez că-i vom face să dea înapoi pe englezi Și mexicani, 
împingându-i până-n mare. 

Socotind că vei primi această scrisoare în cinci zile, estimez că în 
cincisprezece zile armata ta ni se va alătura. Până atunci, Parisul o să 
reziste, voi avea eu grijă personal. 

De la Poissy, în ziua de 24 iulie 1544 a vechii ere, 
anul 13 al Celui de-al Cincilea Sfert, 

Suveranului Și fratelui meu, 

Generalul Manco, principe de Navarra 


PS. Regina Eleonora a dispărut Și nu se Știe dacă este moartă ori 
prizonieră a dușmanului. 


74. Quipu de la Huascar pentru Atahualpa 


Tumipampa asediată. 

Rezistență dârză. 

Pierderi incași: 20.000. 

Pierderi dușmani: 10.000-15.000. 

Contraofensivă: 60.000 oameni (dintre care 20.000 chancas, 10.000 
charas, 800 Canaris, 5000 chachapoyas). 

Artilerie: 120 tunuri. 

Cavalerie: 6000 cai. 

Bătălia de la Quito: 30.000 morţi de fiecare parte. 

Negocieri în curs. (Generalii Atoc, Tupac Atao Și 226) Posibil armistițiu. 


75. Scrisoarea Higuenamotei către Atahualpa 
Mărite rege, 


De ce n-am primit scrisoarea ta la timp? Poate aș fi reușit să-l conving 
pe Francisc de duplicitatea mexicanilor Și am fi evitat catastrofa aceasta 
care ne-a aruncat pe drumuri, cu oastea-i complet năucă. 

Află, așadar, că situația de aici s-a degradat considerabil. Francezii se 
retrag din fata mexicanilor, care primesc aproape în fiece zi întăriri venite 
de la Havre de Grâce. La rândul lor, englezii au cucerit orașul Boulogne și 
mărșăluiesc spre Paris, amenințând să ne prindă ca-ntr-un clește. 

Se aude că regina Eleonora a devenit prietena lui Cuauhtémoc și că le 
dă informații mexicanilor despre o mulțime de lucruri din care pot trage un 
avantaj, precum obiceiurile locuitorilor, relieful Şi fauna Franţei, 
armamentul Și tactica trupelor soțului ei. Regele Francisc nu poate crede 
așa ceva, dar, la urma urmelor, ea este habsbursă, Și habsburgă rămâne, Și 
crede-mă că nu e nimic de neconceput în asta. 

Manco a sosit cu cincisprezece mii de oameni, iar aceste întăriri ne-au 
oferit un răgaz fără de care oastea franceză ar fi fost spulberată de pe fata 
pământului Și noi odată cu ea. Ele nu vor fi însă de ajuns pentru a face fată 
unui atac concertat al mexicanilor și englezilor. Numai tu mai ai mijloace 
să ne salvezi. Te implor să trimiti neîntârziat o armată care să ne sprijine Și 


să ne scoată din strânsoarea fălcilor mexicane înainte ca acestea să ne 
sfărâme de-a binelea. 

Din Saint-Germain-en-Laye, în 6 august 1544. 

Etern credincioasa ta, Higuenamota 


76. Quipu de la Huascar pentru Atahualpa 


Negociat armistițiu. 
Cerut încetarea luptelor în Al Cincilea Sfert. 


77. Scrisoarea Higuenamotei către Atahualpa 
Dragul meu prieten, totul e pierdut! 


Manco a fost ucis în luptă, sfidând furia mexicanilor până la ultima-i 
suflare. S-a sacrificat pentru a apăra Parisul aflat sub asediu, iar oamenii 
săi au pierit împreună cu el până la ultimul. 

Noi ne-am refugiat dimpreună cu regele la palatul său de la Luvru, dar 
acesta suferă atât de tare din pricina ulcerației de la Șezut încât nu mai 
poate să urce pe cal Și aproape nici să stea în picioare, rămânând mai 
toată ziua țintuit la pat. Ducele de Guise răspunde acum de apărarea 
orașului Și se ocupă de sarcină cu o sârguință neostoită, numai că situația 
este atât de rea că și dacă ar avea de o sută de ori mai multe resurse, tot n- 
ar fi de ajuns. 

Toată nădejdea ne este în tine, dragul meu prinț, Și așteptăm sosirea 
unei armate în fruntea căreia să-l văd pe Quizquiz, ori pe Ruminahui, ori 
poate chiar mândrul chip al împăratului meu în persoană. Asta visez de 
fiecare dată când neliniștea din suflet și zgomotul armelor de afară 
încetează pentru o clipă, dând voie ostenelii mele să se bucure de un pic de 
somn. 

Te salut, fiu al Soarelui, iar dacă n-o să mă mai vezi, să-ți amintești de 
prințesa ta cubaneză. 

Paris, 10 august 1544, 
A ta, Higuenamota 


78. Quipu de la Huascar pentru Atahualpa 


Conditionat pace de încetarea luptelor pe toate tărâmurile. 
Negociat reluarea legăturii cu Cuba. 
10 corăbii cu mărfuri gata de plecare. 


Resurse aproape epuizate. Imperiu vlăguit. 
Chinchansuyu Și Antinsuyu în pragul războiului civil. 
Cerut încetare imediată a luptelor. 


79. Scrisoarea lui Atahualpa către Jean de Saint-Mauris, ambasador imperial în Franța 


Eu, Atahualpa, împăratul Celui de-al Cincilea Sfert, îti poruncesc prin 
prezenta să  transmiți neintârziat generalului Cuauhtémoc expresia 
prieteniei mele, precum Şi asigurarea voinței mele suverane și 
necondiționate pentru o înțelegere și o pace durabile cu poporul mexican. 

Încredin fează-l că împăratul Celui de-al Cincilea Sfert, rege al Spaniilor, 
nu are altă dorință decât un tratat de pace cu el și cu stăpânul său, 
Moctezuma, că dorința aceasta este atât de puternică încât înțeleg să 
renunţ pentru ea la alianța mea cu Franţa și să mă eliberez astfel de orice 
obligație de ajutor militar sau de orice alt fel, atât fată de francezi, cât Și 
față de regele lor. 

Spune-i, de asemenea, să aibă grijă, în caz că prințesa Higuenamota va 
cădea în mâinile sale, ca aceasta să fie bine tratată și să nu pățească 
niciun rău. 

Nu cred că e nevoie să-ți explic cât de importantă este transmiterea 
acestui mesaj Și socotesc că te vei achita de misiunea de față cu 
promptitudinea Și priceperea pentru care ai fost ales de către Carol și de 
care el Și cu mine, urmașul său, am fost întotdeauna mândri. De asta 
depinde pacea imperiului. Fie ca tatăl meu, Soarele, să te aibă în pază. 

De la Sevilla, în ziua de 15 august 1544 a vechii ere, 
a treisprezecea recoltă a Celui de-al Cincilea Sfert, 
Atahualpa I, rege al Spaniei, principe al Belgiei 

și al Țărilor de Jos, rege al Tunisului Și Algerului, 
rege al Neapolelui și Siciliei, 

împărat al Celui de-al Cincilea Sfert 


80. Scrisoarea lui Atahualpa către Higuenamota 


Prinţesa mea iubită, suflete al meu, tovarășă providențială în toate cele 
ce le-am făptuit, tu, care m-ai scos de sute de ori din cele mai negre 
încurcături, 


Imi doresc din toată inima ca această scrisoare să te poată salva. 


Ascultă-mă cu atenție: nu vor veni întăriri. Franţa este pierdută. Fugi de 
acolo dacă poti. Pleacă din Paris. Întoarce-te în Spania. E un ordin. 

Sevilla, 15 august 1544 

Suveranul tău, Atahualpa 


81. Scrisoarea Higuenamotei către Atahualpa 
Dragul meu prinț, dragul meu prieten, 


Nu Știu dacă această scrisoare o să mai ajungă la tine. Mexicanii Stau 
grămadă în jurul palatului, iar în seara asta sau mâine vor porni la asalt. 

Iartă-mă, dar n-am vrut să-l las de izbeliște pe Francisc. Stii cât sunt de 
devotată, motiv pentru care, de altfel, când m-ai trimis odinioară la Paris 
ca să negociez alianța noastră cu Franța împotriva lui Carol și a lui 
Ferdinand, m-am dăruit lui fără nicio reținere, ba chiar cu oarece plăcere. 
Acum, la asfințitul vieţii Și domniei lui, nu am inimă să-l las singur. Simt 
încă multă tandrete și prietenie pentru acest om distrus, al cărui regat i se 
destramă sub propriii ochi. Dacă l-ai vedea cum plânge în pat de durere, 
invocându- Și zeul Și implorând moartea să-l scape de chin, sunt convinsă 
că ti s-ar face milă, ca Și mie, de așa un spectacol jalnic. 

Se aud de afară tobele mexicanilor. Cântecele lor războinice sunt ca 
niște răgete de fiare, care-mi îngheaţă sângele în vine. Se pregătește un 
mare masacru. De data asta, mă îndoiesc c-o să mai scap. 

Gândește-te la mine. Adio. 

Paris, 1 septembrie 1544, 
A ta, H. 


82. Scrisoarea ambasadorului Jean de Saint-Mauris către Atahualpa 


Suveranului meu, Atahualpa, fiu al Soarelui, împărat al Celui de-al 
Cincilea Sfert 


Sire, 

Vă răspund prin această depeșă scrisorii pe care Maiestatea Voastră a 
binevoit a mi-o scrie, în a cincisprezecea zi a lunii trecute. 

În primul rând, sire, nu voi pregeta să dau curs celor poruncite de 
Majestatea Voastră cu privire la salvarea prințesei Hisuenamota și la 
înaintarea propunerii de incheiere a unei înțelegeri către generalul 
Cuauhtemoc. 


Dar înainte de aceasta, sire, permiteți-mi să o informez pe Majestatea 
Voastră asupra ultimelor evenimente de aici, care, sunt convins, nu vor 
putea să nu vă rețină atenția. 

După o săptămână de lupte sângeroase, mexicanii au cucerit în sfărșit 
Luvrul. Ca urmare, luptele au încetat în întreg Parisul, cu excepția câtorva 
bastioane și cuiburi de rezistență din mahalalele de est. 

Ducele de Guise i s-a predat însă generalului Cuauhtemoc, înmânându-i 
cheile orașului. Ducele, care a luptat vitejește până la capăt, a fost grav 
rănit la fată de o lance, iar rana încă îi sângera în momentul predării. 
Acum este pe mâna unui tânăr chirurg care, zice-se, face minuni în cusutul 
cărnurilor Și în pusul oaselor la loc. 

Regele este tinut prizonier în prezent în apartamentele sale, la fel ca și 
cei doi fii ai săi. 

Starea de sănătate a acestuia era atât de rea încât medicii nu-i mai 
dădeau mult de trăit. Acum însă, după ce a avut trei accese de febră la câte 
trei zile, medicii săi spun că își va recăpăta sănătatea și buna dispozitie. 

Conform dorinței Maiestăţii Voastre, viaţa prințesei Higuenamota a fost 
crulată, spre deosebire de toate celelalte suflete răposate în acest uriaș 
carnagiu, Și m-am asigurat personal că beneficiază de un tratament 
privilegiat, ceea ce, sper eu, o va mulțumi pe Maiestatea Voastră. 

Trebuie să mai adaug, sire, că zvonurile legate de regina Eleonora s-au 
confirmat pe deplin, ba chiar cu asupra de măsură. Mi-a fost dat, așadar, 
să asist la spectacolul consternat al reginei Franţei intrând în Paris la 
brațul generalului Cuauhtémoc, pe care, după cum am văzut, îl ajută cu 
sfaturi Și cu buna cunoaștere a acestor locuri. Nu prea mai încape nicio 
îndoială, sire, cu privire la natura relației lor. 

Referitor la ultimul punct, Și cel mai dificil, îndeplinirea lui a cerut multă 
trudă Și mi-a pricinuit tot atâta groază, căci nu mi-a fost ușor, cum 
Maiestatea Voastră își poate lesne imagina, ca, în confuzia ce domnea în 
acel moment, să mă prezint dinaintea noilor autorități. Ascultându-vă însă 
porunca, am avut grijă ca propunerea de pace a Maiestăţii Voastre să 
ajungă la generalul Cuauhtemoc, care mă însărcinează să vă transmit 
salutările și omagiile lui Și vă asigură de toată deschiderea sa în această 
privință. Are încredere că cele două părți vor putea găsi un teren al 
înțelegerii, avantajos „atât pentru incași, cât Și pentru mexicani” (sunt 


Chiar cuvintele lui, traduse prin grija unui tălmaci Și a reginei Eleonora 
înseși). 

Sire, mă rog Soarelui să-i dea Maiestăţii Voastre totala împlinire a 
înaltelor, nobilelor și curatelor sale dorințe. 

De la Paris, în ziua de 15 septembrie 1544 a vechii ere, 

anul 13 al Celui de-al Cincilea Sfert 

Preaumilul Și preasupusul vostru servitor, 

Jean de Saint-Mauris 


83. Scrisoarea Higuenamotei către Atahualpa 
Fiu al Soarelui, glorie a cetății Quito, credinciosul meu aliat, 


Francisc a murit astăzi, în niște împrejurări pe care aș vrea să ţi le aduc 
la cunoștință. 

Noii tăi prieteni mexicani puseseră să se construiască o piramidă în 
curtea Luvrului. E un edificiu din piatră destul de impunător Și, pe legea 
mea, cât se poate de armonios, alcătuit din niște trepte ce amintesc de 
terasele pe care voi, incașii, le tăiați în munti. 

Nu aveam nicio îndoială că era o construcție destinată unui anume 
ritual. Nu puteam bănui însă cărei grozăvii îi era menită. 

Vei fi bucuros să afli că mexicanii au și ei ca zeu Soarele, pe care-l 
venerează cu o fervoare deosebită și care e și zeul războiului. Nu-i așa că-i 
amuzant? Nu ti se pare că se potrivește? 

Zeului Soare i-au sacrificat pe regele Francisc și pe cei doi fii ai săi, pe 
ducele de Guise și alţi o sută de membri ai nobilimii franceze, între care 
mai multe fete pe care le considerau, cred, pe gustul zeilor lor. 

Vrei să Ştii cum s-a desfășurat execuția? 

Regele, care n-avea putere să urce treptele, a fost dus mai mult mort 
decât viu în vârjul piramidei. După ce i-au sfășiat cămașa, l-au culcat pe o 
piatră. Patru bărbați îl tineau de mâini Și de picioare, un al cincilea îl 
tinea de cap, iar un fel de preot i-a deschis pieptul cu o sabie ascuțită, Și-a 
băgat mâinile în despicătură Și i-a smuls inima, ridicând-o apoi deasupra 
creștetului, în tipetele uluite ale mulțimii. După aceea a pus inima într-o 
urnă, iar de parcă toată acea grozăvie nu era de ajuns, a împins trupul, 
care s-a rostogolit pe treptele pline de sânge, până la baza piramidei. 
Acolo, alți mexicani aveau sarcina de a lua cadavrele și a le duce să fie, 


pare-se, tăiate în bucăţi, oasele urmând să fie folosite ca podoabe ori ca 
instrumente muzicale. 

La urma urmelor, of, Soare, câte crime nu s-au comis în numele tău! 

Bine măcar că Francisc, fiind supus cel dintâi supliciului, a fost cruțat de 
durerea de-a asista la execuția celor doi fii ai săi, Henric Și Carol, care s- 
au zbătut înfiorător pe piatra de sacrificiu. 

Știu de la Saint-Mauris că lăsarea mea în viață e una dintre condițiile pe 
care le-ai pus în balanță pentru semnarea păcii cu mexicanii Și îţi sunt 
foarte recunoscătoare, deși vârsta îmi este suficient de înaintată pentru a 
mă lipsi de interesul zeilor Și a mă scăpa de urcarea pe piramida asta a lor. 

Îţi dai seama însă, fără doar și poate, că nu mai voiesc să fac parte din 
consiliul tău, iar ca să-ți spun întregul adevăr, după tragicele evenimente 
care au zguduit Franţa, evenimente la care nenorocul meu m-a făcut să 
asist Și de care ești Și tu întrucâtva vinovat, nu mai voiesc nici să mă întorc 
în Spania. Nu voi face, bineînţeles, ca regina Eleonora, deși nu vreau să 

judec motivele care au împins-o să-și trădeze soțul și patria de adopție. 

Fiind fiică de regină, n-am Slujit niciodată decât un singur rege, iar altul nu 

voi mai sluji. Fac însă apel astăzi la faimoasa-ți generozitate pentru a mă 

lăsa să-ţi arăt altfel loialitatea mea. Acceptă, te rog, să mă nume ști regentă 

a Țărilor de Jos, în locul soției tale Maria, pe care din bunătate ai 

menținut-o în funcție după campania noastră acolo, dar care, înainte, nu 
prea îti meritase încrederea. 

Suveranului Sfântului Imperiu, prințului de Quito, adio. 

Paris, 9 octombrie 1544 

H. 


84. Împărțirea oraşului Bordeaux 


E puţin spus că năvala mexicanilor pe scena Lumii Noi a cutremurat din 
temelii edificiul politic construit cu atâta răbdare de Atahualpa. 

Hotărârea de a-l abandona pe regele Franței fusese foarte dificilă, dar 
practic inevitabilă, și nu făcuse obiectul niciunei dezbateri: Al Cincilea 
Sfert nu se putea lipsi de celelalte patru. Dacă Tahuantinsuyu ar fi căzut, 
imperiul lui Atahualpa ar fi căzut Și el cât de curând, ca un copil lipsit brusc 
de sânul mamei. Higuenamota, orbită de atașamentul ei pentru regele 
Francisc, nu a vrut să accepte acest lucru, după cum nu a vrut nici să ia în 
considerare urmările pe care o pace cu Mexicul le implica pentru ţara sa de 


baștină. Cuba avea să-și recapete rolul său ca punct de întâlnire a celor 
două lumi. Haitiul avea să fie cruțat. Uleiul, vinul, grâul, aurul Și argintul 
aveau să reînceapă să circule. Populaţia taino avea să prospere din nou. 
Curând, în toate țările avea să se fumeze cohiba. 

Dintre numeroasele consecințe ale invaziei mexicane, una a fost 
dezvoltarea unui oraș de coastă numit Bordeaux, care a devenit capitala 
Franţei. Acolo a fost semnată pacea Și s-a hotărât împărțirea Lumii Noi. 

Atahualpa se deplasase personal pentru a-l întâlni pe Cuauhtemoc. Pentru 
a câștiga în ochii francezilor o legitimitate care să-i permită o domnie fără 
de opreliști, generalul mexican o luase de soție pe fata lui Francisc, 
Margareta de Franţa. Întrucât le despicase pieptul celor doi fii, nu mai avea 
motive să se teamă de familia regală, care era de-acum a sa. 

Cuauhtémoc nu era doar un războinic feroce. Era Și un strateg Și un 
politician abil, care a ajuns rapid la o bună cunoaștere a obiceiurilor 
statornicite ale locului. A priceput avantajele convertirii la religia zeului 
țintuit în cuie Și a hotărât că fiul pe care îl va avea de la soția sa, Margareta, 
va fi botezat cu un nume mexican, pentru a-și fixa descendența în istoria 
locală, urmând apoi a fi crescut după datinile și riturile răsăritenilor. Potrivit 
cutumei acelei ţări, regii trebuiau să aibă și niște soții secundare, pe care le 
numeau „metrese”, preferate adeseori soției principale Și al căror loc era 
uneori chiar mai avantajos. Cuauhtemoc a păstrat-o ca metresă pe văduva 
lui Francisc, Eleonora. 

Vaudezii, care erau o sectă luterană din sudul Franţei, persecutată de 
fostul rege, au fost primu care s-au alăturat noii puteri. Restul ţării i-a urmat 
fără entuziasm, dar și fără rebeliuni majore, în ciuda câtorva tulburări 
reprimate cu asprime. 

Regele Portugaliei și cel al Angliei se deplasaseră Și ei, în calitatea lor de 
aliaţi ai incașului Și, respectiv, mexicanului. 

Drept mulțumire pentru ajutorul său militar pe timpul invadării Franței, 
Henric al VIII-lea își vedea recunoscută oficial de către mexicani posesia 
coastelor de nord din zona Calais și Boulogne, dar nu și celelalte 
revendicări teritoriale. 

Navarra era tăiată pe din două și împărțită între Spania și Franţa. 

Portugalia își vedea garantată suveranitatea inviolabilă, iar Franţa îi 
acorda aceeași licenţă ca cea dată de Spania pentru negoțul cu Indiile 
orientale prin ocolirea Africii. 


Cuba și Haitiul erau declarate zone scutite de taxe și insule libere pe 
Marea Ocean, cu obligația de a primi vasele autorizate să navigheze pe cele 
trei rute maritime care legau Cuba de Câdiz, Lisabona și Bordeaux. 

Arhipelagurile Azore, Madeira și Canare, potrivite pentru a servi drept 
escală, dată fiind poziţia lor geografică pe Marea Ocean, erau supuse 
acelorași obligaţii. Arhipelagul Azore era cedat însă Franţei. Madeira Și 
insulele Canare rămâneau posesiuni portugheze, respectiv spaniole. 

Anglia se vedea autorizată să exploreze noi rute maritime, trecând printre 
arhipelagul Azore Și Islanda (o insulă de gheaţă, situată în nordul Mării 
Ocean), iar tratatul îi garanta posesia insulelor Și pământurilor pe care avea 
să le întâlnească pe acest culoar maritim. 

Era stabilit și consfințit ca, în cazul în care o corabie rătăcită, aparţinând 
uneia dintre cele patru națiuni susmenţionate, intra fără un acord prealabil 
pe o cale maritimă care nu e a ei, să 1 se asigure securitatea până la portul de 
destinație, în schimbul unei cincimi din marfa transportată. 

Tratatul a fost pecetluit cu un pahar de băutură neagră, care se bucura aici 
de o mare reputație — întru totul meritată, după cum au recunoscut cu toții. 

Într-alt colţ de lume, ultimii răsăriteni care mai opuneau rezistență 
cuceritorilor veniţi de peste mare se strânseseră într-un oraș din Italia numit 
Trento, unde organizau nenumărate dezbateri pentru a înţelege motivele 
înfrângerii lor și de ce zeul lor țintuit în cuie nu putuse să-i apere. (în 
momentul scrierii acestei cronici, dezbaterile încă n-au încetat.) 

Ferdinand se retrăsese în regatele sale din est, Austria, Ungaria, Boemia, 
care-i lăsau în continuare un vast teritoriu de cârmuit, ce-i drept, ameninţat 
continuu de turci, chiar Și atunci când Soliman era acaparat de războaiele cu 
perșii. 

Republicile Genova și Veneţia erau aliatele lui Atahualpa, respectiv 
Ferdinand, dar își păstrau independenţa. 

Pe de altă parte, Spania recupera ducatul Milano. 

Sfântul Imperiu a semnat tratate cu ţările luterane din nordul Germaniei: 
Danemarca și Suedia. 

Hatuey a fost numit mare amiral al Mării Ocean. 

Maria a Ungariei a fost degrevată de regența Țărilor de Jos, aceasta 
fiindu-i încredinţată Higuenamotei. 

Atahualpa n-a mai văzut-o niciodată pe prințesa cubaneză. 


85. Moartea incașului 


Peste Al Cincilea Sfert a prins a domni pacea, acesta cunoscând o epocă 
de concordie Și prosperitate. 

La un moment dat, Atahualpa a vrut să vadă frumuseţile Italiei, care îi 
fuseseră de atâtea ori lăudate și care zămisliseră atâția artişti minunaţi. 
Poate că împăratul fusese cuprins de melancolie după ce prințesa lui 
cubaneză se retrăsese la Bruxelles, refuzând să-l mai vadă, refuzând chiar Și 
să-l mai răspundă la scrisori, în afara celor referitoare la administrarea 
Țărilor de Jos. Poate că era în căutarea unui divertisment care să-l facă să 
uite de prietena lui. 

De la Florenţa, Lorenzino își reînnoise invitațiile, fără succes până 
atunci, căci treburile imperiului nu-i prea lăsau timp celui îndrituit să le 
rezolve. 

Totuși, Atahualpa i-a transmis ducelui că avea să-l viziteze în faimoasa-i 
cetate cu ocazia celei de-a patra sărbători a Soarelui, la a Șaisprezecea 
recoltă din noua eră. 

Sărbătoarea aceasta a ajuns foarte populară aici, întrucât are puterea de a 
alunga bolile; or, orașele Celui de-al Cincilea Sfert erau adeseori lovite de 
ciumă, o molimă mortală, care decima popoarele Lumii Noi. 

Postul începe în prima zi a lunii căreia ei îi zic „septembrie”. 

Aici, pâinea, pe care o coc în cuptoare, nu este amestecată cu sânge de 
băieți, ci de fete care n-au fost niciodată cu un bărbat, căci pentru ei este 
foarte importantă fecioria (numai în cazul femeilor, cea a bărbaților 
neinteresându-i mai deloc). Așa stând lucrurile, trag sângele fetelor 
înţepându-le între sprâncene, așa cum facem noi acasă cu băieţii. 

Împăratul nu prea Știuse până atunci ce este nostalgia și oricine s-ar fi 
gândit că firea sa îl ferise de un sentiment atât de puțin propice cuceririi 
unei lumi noi. Dar poate că, pur Și simplu, evenimentele extraordinare care- 
i marcaseră viața nu-i dăduseră niciodată ocazia să simtă așa ceva. 
Descoperind Florenţa, Atahualpa a crezut că deschidea porțile unui vis 
care-l purta înapoi în ţara-i natală. 

Cetatea aceea gătită în culorile curcubeului îi celebra sosirea, iar în vreme 
ce, cocoţat într-un car, asculta — fără a înţelege — complimentele pe care 
Lorenzino, stând în picioare lângă el, i le debita, descoperea uluit palatele a 


căror piatră, deși tăiată mai grosier, n-avea cum să nu-i amintească de 
construcțiile incașe. 

De cealaltă parte a fluviului, pe niște înălţimi, se ridica o fortăreață ce-i 
părea leită Sacsayhuaman. 

În laterala colinei, grădinile în terasă, deasupra cărora izbucneau focuri 
de artificii, îi evocau plaiurile din Tahuantinsuyu. 

Cel mai tare însă l-a impresionat palatul Senioriei, unde își aveau sălașul 
ducele și guvernul său. Probabil că se plictisise de grădinile delicate de la 
Alcazar, cu parfumul lor de portocale, și regăsea în acest edificiu de piatră 
cenușie, dominat de un turn cu creneluri, expresia brută a unei puteri așa 
cum o concepuseră strămoșii săi dintotdeauna. Iar în vreme ce Lorenzino îi 
povestea cu mândrie despre statuile unui rege mărunțel, numit David, pe 
care le plasase în sala mare a Consiliului, mintea lui Atahualpa parcă plutea, 
călătorind dintr-un imperiu într-altul. La sfârșit, s-a făcut că râde fără motiv 
Și a cerut să-i fie prezentat arhitectul acelor minunăţii, căci ar fi fost dispus, 
zicea el, să-i facă un pod de aur pentru a-l lua cu el la Sevilla. Lorenzino a 
râs la rândul lui, fiindcă așa o cerea eticheta, dar nu uitase cum el însuși, 
pentru a-i face pe plac stăpânului său, lipsise odinioară Florenţa de cel mare 
sculptor al ei, pentru a-l duce în Andaluzia. (De fapt, respectivul plecase 
deja la Roma, dar de amănuntul acesta nu a mai vrut să-și amintească.) 

Bătrânul Michelangelo, de altfel, încă mai trăia; făcea tot felul de schiţe 
în atelierul său din Sevilla, unde lui Atahualpa îi plăcea să vină în vizită pe 
înserate. Numai că acel Lorenzino pe care îl cunoscuse el cândva nu mai 
exista. Ducelui de Florenţa i se spunea acum Lorenzo. Era un bărbat în 
puterea vârstei, care guverna cu înţelepciune Și autoritate. Soția lui, ducesa 
Quispe Sisa, trecea drept cea mai mare minunăţie a Toscanei Și îi dăduse 
doi copii frumoși, pe care-i adora. Orașul lui era bijuteria lăudată de întreg 
Al Cincilea Sfert pentru strălucirea sa. Făcuse pace cu Roma și Genova. 
Era respectat până și la Viena, capitala regatului lui Ferdinand. La curtea lui 
se înghesuiau cei mai mari artiști ai Imperiului. 

Într-un cuvânt, Lorenzo de” Medici domnea. Or, ambiția puterii nu are 
egal și nici seamăn. A fost oare Atahualpa invidios? A vrut oare să 
restabilească o autoritate pe care o credea contestată de splendorile 
Florenței? A vrut să-și umilească vasalul ca pedeapsă pentru fastul pe care 
acesta îl etala? Dacă așa stăteau lucrurile, atunci purtarea sa a fost de 
condamnat. Sau poate că doar a uzat de prerogativele-i ancestrale? 


Moravurile din Al Cincilea Sfert erau însă altele decât cele din 
Tahuantinsuyu, iar împăratul, mai mult ca oricine altcineva, ar fi trebuit să 
ţină cont de asta. 

Atahualpa a fost uluit de frumuseţea surorii sale. Aceasta avea șolduri 
late, pieptul suplu, fața bronzată, carnea tânără. Ovalul feţei îi era subliniat 
de părul negru, pe care-l lăsa să-i cadă pe umerii goi, imitată fund în aceasta 
Și de nobilele italience, și de femeile din popor, căci toate voiau să-i 
copieze felul de-a se purta. Se spune că i-a aprins simţurile fratelui său așa 
cum nu mai fuseseră de pe corabia salvării lor, când o cunoscuse pe prinţesa 
Higuenamota. Incașul i-a cerut ducelui să i-o dea pe sora sa. Acesta însă nu 
se prea îndura să-și cedeze nevasta, nici măcar împăratului. Pe de altă parte, 
Lorenzo Știa că incașului nu i se putea refuza nimic. Poate că Quispe Sisa 
ar fi fost dispusă să accepte, considerând drept o onoare cererea fratelui ei. 

Atunci, Lorenzo a recurs la vicleșug și disimulare. S-a prefăcut că 
acceptă cu dragă inimă revendicarea lui Atahualpa, mergând chiar până la a 
părea flatat de aceasta. Dar a găsit tot felul de pretexte pentru a amâna 
împlinirea ei: soţia sa era indispusă sau voia a se pregăti cât mai bine pentru 
a-l primi pe domnul și fratele ei. Trebuia să postească mai mult. Aștepta din 
Portugalia niște esențe rare, aduse din Indii, cu care voia să se parfumeze. 
Cei mai buni ţesători din oraș confecţionau pentru ea un veșmânt care să 
fie demn de așa o ocazie și care trebuia cusut cu cel mai ales fir de aur. 

În acest timp, Lorenzo discuta în secret cu una dintre cele mai bogate 
familii din Florenţa, veche rivală a Medicilor, Strozzi, care milita pentru 
revenirea la statutul de republică. (Am menționat deja această formă 
originală de guvernământ, în care un grup de nobili își împart puterea Și îȘi 
aleg suveranul, ca în cazul dogelui Veneţiei sau al celui al Genovei.) 

Ce le-a promis el Strozzilor? Ce legământ absurd a pecetluit acea 
înţelegere? Pe al cui sprijin se puteau ei baza? Al Veneţiei? Poate. Al lui 
Ferdinand? Puțin probabil. Ce ar fi putut ei aștepta de la opresorul de mai 
ieri, dacă nu făgăduiala unei noi tiranii? Tânărul Lorenzino se orientase 
către incaș tocmai pentru a-l alunga pe vărul său Alexandru, o creatură a 
Habsburgilor. Pe sprijinul papei, atunci? Acesta părea mai credibil. 
Conducătorul adoratorilor zeului țintuit în cuie acceptase fără nicio tragere 
de inimă încoronarea lui Atahualpa Și era îngrijorat de tot mai numeroasele 
convertiri pe care le înregistra religia Soarelui. În plus, era versat în astfel 


de sforării: nu încercase el, de la Roma, să aranjeze asasinarea amiralului 
Doria, la Genova, cu puţin timp în urmă? 

Lorenzo le ţinea acest discurs familiilor Strozzi, Ricci, Rucellai, Valori, 
Acciaioli, Guicciardini Și chiar Pazzi Și Albizzi, care aveau toate motive să- 
1 urască pe ai lui: 

— Trecerea timpului, după cum toată lumea știe, n-a fost niciodată de 
ajuns pentru a stinge tânjirea după libertate; de atâtea ori aflăm că libertatea 
a reînviat în cutare sau cutare oraș, prin lucrarea unor cetăţeni care n-o 
cunoscuseră niciodată, ori care n-o iubeau decât prin amintirile îndepărtate 
ale părinţilor lor Și care, recuperând-o astfel, o apără cu îndărătnicie de toți 
Și de toate; iar când nu părinții sunt cei care le-o amintesc, atunci sunt 
palatele publice, sunt sediile magistraturilor, sunt simbolurile instituțiilor 
libere, toate acele lucruri asupra cărora bunii cetăţeni trebuie să vegheze cu 
o grijă permanentă. 

În realitate, intenţiile politice ale lui Lorenzo erau destul de neclare, căci 
omul părea mânat mai degrabă de motive personale. Hotărârea lui însă era 
de nezdruncinat. Celor care șovăiau, le spunea că numai nevolnicii refuză o 
acţiune glorioasă doar pentru că deznodământul ei este nesigur. 

Curând, efervescenta stârnită de planurile ducelui a făcut să se audă de 
ele în cercuri tot mai largi. 

Zvonurile de complot au ajuns la urechile spionilor lui Ruminahui, care a 
încercat să-și avertizeze stăpânul, numai că acesta n-a vrut să ţină seama de 
nimic. Dacă Chalco Chimac ar fi fost lângă el, poate că l-ar fi convins de 
primejdia care-l păștea, căci uneltirile și comploturile erau domeniul lui, nu 
al bătrânului general cu un ochi de piatră. Dar poate că Atahualpa era pur Și 
simplu obosit, poate că ajunsese la acea oboseală care te face să lași 
deoparte prudenţa, atenţia la semne, instinctul animalic de supravieţuire. 
Poate că incașul, cuceritorul Lumii Noi, împăratul Celui de-al Cincilea 
Sfert, simțise că misiunea sa pe pământ era încheiată Și că era mai bine să-i 
pună capăt, într-un fel sau altul. Omul acesta, care avusese un destin mai 
măreț decât cel al marelui Pachacutec, tânjea probabil după puţină odihnă. 
Se gândea oare la o retragere într-un loc luminos Și liniștit, înconjurat de 
portocali, de picturi, de foi vorbitoare Și femei alese, unde avea să fumeze 
cohiba în timp ce-și consemna amintirile? Nu vom Ști niciodată. 

Festivitățile nu s-au oprit vreme de nouă zile. 


În piaţa Santa Croce aveau loc turniruri, apoi se sacrificau o sumedenie 
de lame din acelea mici Și albe, care erau fripte la protap, iar poporul se 
ospăta laolaltă cu nobilii, ţinând-o tot într-un cântec Și-un dans. 

Noaptea, mesagerii Soarelui alergau pe străzi învârtind torţele ca pe 
praștii, după care trebuiau să le arunce în fluviul Arno, pentru ca acesta să 
ducă până în mare răul pe care îl alungaseră din casele Și din orașul lor. 

Dimineaţa, după câteva ore de somn, locuitorii se adunau la liturghie. 
Religia zeului țintuit în cuie era în continuare foarte practicată la Florenţa, 
unde se afla templul cel mai impresionant din întreg Al Cincilea Sfert. Era o 
construcție din marmură albă, care se înălța până la cer și care arăta ca o 
bijuterie imensă, confecționată de cei mai buni meșteri aurari din 
Lambayeque. Atahualpa asistase la slujbă în prima zi după sosire, dar de- 
atunci se eschiva, lăsându-l pe Ruminahui să-l reprezinte la acele ceremonii 
solemne, care erau atât de importante pentru răsăriteni, mai ales în Italia. 
Bătrânul general se achita de sarcină cu seriozitate, dacă nu chiar cu 
plăcere. 

Cât despre ducesa Quispe Sisa, aceasta avea obiceiul de a participa ȘI ea, 
spre marea bucurie a florentinilor care veneau s-o admire, numai că Șirul 
petrecerilor organizate în cinstea sosirii împăratului i-a cam tăiat elanul, 
oboseala de peste noapte făcând-o să prefere himerele somnului în locul 
poveștilor cu zeul țintuit în cuie. 

Cum era mic de statură Și subțiratic, ducele nu se vedea venindu-i singur 
de hac lui Atahualpa, care era cu un cap mai înalt ca el și remarcabil de bine 
făcut. Avea însă în slujba sa un yana foarte devotat, cunoscut sub numele de 
Scoronconcolo, care îndeplinea pentru el sarcini dintre cele mai delicate. 
Ducele l-a întrebat dacă era gata să-l ajute să se răzbune pe un mare 
vrăjmaș al său, fără a-i da alte amănunte despre planul lui, Și se spune că 
acesta 1-a răspuns: 

— Da, domnule, chiar de-ar fi vorba de împărat. 

Atunci, Lorenzo a elaborat următoarea strategie: avea să-l atragă pe 
Atahualpa în camera lui, dimineaţa, în timpul slujbei, spunându-i că îl 
așteaptă acolo sora sa, dar unde în realitate avea să fie omul lui de 
încredere, care-l va pândi de după ușă, pentru a-l ucide. În același moment, 
acoliţii săi aveau să-l înjunghie pe Ruminahui în marele templu, profitând 
de mulţimea de oameni și de agitația de acolo pentru a fugi. (Când îl 
salutase pe bătrânul general, Lorenzo îi pusese o mână pe piept, mimând o 


mare bucurie, pentru a se asigura că nu purta platoșă ori cămașă de zale pe 
sub mantie.) Apoi aveau să se întâlnească la Seniorie, castelul de piatră, în 
care-și avea sediul cârmuirea, de unde aveau să-i îndemne pe locuitori să se 
ridice împotriva tiraniei imperiale, iar Lorenzo avea să proclame 
reinstaurarea republicii. 

Zis Și făcut: în timpul banchetului de seară, care urma după turnirul din 
piaţa Santa Croce, Lorenzo i-a șoptit lui Atahualpa locul Și ora la care o va 
putea întâlni pe ducesă. Nu trebuia decât să se prezinte la palatul familiei 
de” Medici, în momentul slujbei religioase, iar ducele urma să-l conducă 
personal în camera unde Quispe Sisa avea să-l primească. Împăratul, care 
aștepta cu nerăbdare acea veste, a crezut imediat. Și-a petrecut restul serii 
glumind cu sora lui, dar fără ca vreunul dintre ei să pomenească vreo clipă 
de întâlnirea care urma — Quispe Sisa fiindcă nici nu știa de ea, Atahualpa 
din galanterie. 

În seara aceea, banchetul avea loc într-un palat imens, pe care cei din 
familia de” Medici îl dobândiseră de curând, pe înălțimile din Oltrarno, un 
cartier al Florenței unde aleseseră să-și stabilească reședința. Când s-a 
retras, ducesa a mers să se culce în noile sale apartamente, în loc să 
traverseze tot orașul până la vechiul palat de” Medici, unde avea în 
continuare o cameră a sa. Ducele a avut grijă să nu-l informeze pe 
Atahualpa despre acest lucru, pentru ca împăratul, a doua zi, să nu găsească 
pe nimeni în dosul ușii acelei camere, în afară de propria-i moarte. 

Petrecerea stătea să se stângă. Ultimii martori l-au văzut pe împărat 
pornind-o prin grădinile palatului spre fortăreaţa Belvedere, care domina 
câmpia toscană. A stat o vreme pe metereze, singur, admirând răsăritul 
soarelui. Pe culmea dealurilor, siluetele pinilor se amestecau cu turnurile 
crenelate, ce se profilau pe cer. 

În dimineţile ce urmau unor festivități așa de ample, orașul avea un iz de 
nămol. Atahualpa se întorcea la palatul Senioriei, unde fusese instalat, ca să 
se pregătească pentru întâlnirea sa. Dorise să meargă pe Jos, cu o escortă 
redusă, ca să se bucure de răcoarea zorilor. A trecut pe Ponte Vecchio, care 
începea să se trezească la viaţă, a pășit peste trupuri de locuitori beti, 
prăbușite la marginea rigolelor, a evitat, mai mult din reflex decât din 
superstiție, torțele stinse, care serviseră la alungarea răului din cetate Și 
care, neajungând în apele fluviului, zăceau acum pe străzi. 


La ora stabilită, s-a prezentat, înfășurat într-o mantie de alpaca, la poarta 
palatului de” Medici, pe care l-a recunoscut după blazonul său aparte: cinci 
bile roșii cu o bilă albastră deasupra. Ducele i-a deschis personal. Atahualpa 
le-a dat liber oamenilor săi. Au trecut amândoi printr-o grădină de portocali 
decorată cu statui antice, apoi printr-o curte interioară, cu arcade foarte fin 
lucrate, au urcat împreună o scară de piatră, ce ducea la apartamentele 
private, au traversat o capelă micuță, tapisată în întregime cu scene de 
vânătoare — Lorenzo a povestit mai târziu că împăratul se oprise în faţa 
unuia dintre panouri Și-l întrebase cum se numesc animalele reprezentate 
acolo. Apoi au străbătut mai multe săli în anfiladă, până la camera ducelui. 
Acesta a ciocănit discret, de trei ori, Și s-a dat deoparte pentru a-i face loc 
împăratului să treacă. 

Draperiile erau trase, așa că în cameră era întuneric. Abia dacă puteai 
distinge patul și o formă vagă sub cearșat, construită din perne: asta era 
însă de ajuns pentru a-i înfierbânta sângele lui Atahualpa și a-l face să se 
apropie. În pat nu era nimeni, dar după ușă aștepta omul ducelui, cu un 
pumnal în mână. 

A vrut să lovească la gât, însă era atât de întuneric încât a dat mai mult la 
nimereală, iar lama s-a înfipt doar în umăr. Atahualpa a scos un urlet și, 
răsucindu-se pe loc, s-a năpustit asupra atacatorului. Scoronconcolo i-a 
împănat lateralele corpului cu lovituri de cuțit, dar împăratul era de o 
robusteţe remarcabilă Și probabil că l-ar fi sugrumat cu mâinile goale dacă 
Lorenzo n-ar fi intervenit. Ducele, care nu vedea nimic, a trebuit mai întâi 
să dea deoparte draperiile. Soarele a intrat în cameră, dezvăluind lupta 
furioasă a doi bărbați care se rostogoleau pe jos. Atahualpa tocmai se 
pregătea să ajungă deasupra atacatorului, când ducele, care se înarmase Și el 
cu un pumnal, i l-a înfipt în spate până la plăsele. Împăratul a mai avut 
putere să se întoarcă pentru a-l vedea pe asasin. „Tu ești, Lorenzo?”, au fost 
ultimele lui cuvinte, dar trupul său, deși înjunghiat pe toate părțile, încă mai 
răspundea la comenzi. Roșu de furie, s-a aruncat asupra ducelui Și l-a 
mușcat de degetul mare de la mână, apoi s-a prăbușit. 

Așa a murit împăratul Atahualpa. 

În același moment, începea slujba în marele templu de marmură, însă 
Ruminahui nu se afla acolo. Conspiratorii care veniseră să-l înjunghie erau 
complet dezorientaţi. În timp ce preotul vorbea mulţimii în limbajul lui 
savant, aceștia deliberau asupra a ce aveau de făcut. Când cântecele 


coreligionarilor lor s-au ridicat sub cupola domului, au hotărât să meargă la 
Seniorie. Au fost răsplătiți pentru acea hotărâre inspirată, căci generalul se 
afla acolo, prins cu niște treabă. (I se semnalaseră niște mișcări de trupe 
suspecte pe lângă Pisa și Arezzo, orașe aflate destul de aproape de 
Florenţa.) Conspiratorii au cerut să fie primiți de urgenţă, iar Ruminahui le- 
a acordat o audienţă în vasta sală a Celor Cinci Sute, unde se reunea 
odinioară Marele Consiliu, între statui care, în afară de cea a micului rege 
David, reprezentau niște încleștări corp la corp dintre cele mai crâncene. 
Erau prezenți senatorii Baccio Valori, Niccolo Acciaioli, Francesco 
Guicciardini, Filippo Strozzi, precum Și un membru al familiei Pazzi. 
Aceștia stăteau adunați în jurul generalului, dar nu îndrăzneau să treacă la 
fapte din pricina gărzilor aflate la ușile sălii, care nu fuseseră puse în temă, 
ceea ce făcea ca reacția lor să fie imprevizibilă. Neștiind cum să procedeze, 
senatorii se străduiau să nu-i trezească vreo bănuială generalului, 
prefăcându-se că-l previn asupra unei rebeliuni militare care mocnea în 
Toscana Și care se bucura de sprijinul Romei, ceea ce era de altfel adevărat. 
(Omiteau însă să-i spună că tocmai ei erau instigatorii.) 

Se învârteau în jurul generalului ca niște păsări de pradă nehotărâte, când 
Quispe Sisa Și-a făcut apariţia într-o rochie de mătase albă. Se mirase, la 
trezire, că nici soţul, nici fratele ei nu se aflau la palatul Pitti. Așa că se 
dusese la Dom, după care, negăsindu-i nici acolo, venise la Seniorie. 

Unde era Lorenzo? Unde era împăratul? Senatorii nu puteau, evident, să 
răspundă la acele întrebări, așa că făceau niște feţe mirate, de parcă atunci 
Și-ar fi dat seama de absenţa celor doi. Ruminahui nu-i cunoștea pe acei 
oameni Și nu vorbea italiană, însă ducesa îi cunoștea foarte bine. A sesizat 
în purtarea lor ceva ciudat, ceva dubios, care nu era doar o stânjeneală 
protocolară. Îi vedea că se bâlbâie, că șovăie și a recunoscut în spatele 
tulburării lor semnele fricii. 

De afară s-a auzit un zvon de glasuri. Cei cinci senatori, ducesa Și 
generalul au ascultat larma care creștea tot mai mult, în contrast cu tăcerea 
de mormânt care domnea acum în sala Consiliului. 

Quispe Sisa 1-a spus generalului ceva în limba quechua. 

S-au auzit niște agitatori care cereau instaurarea republicii în numele 
familiei de” Medici. 

Vestea morţii lui Atahualpa începea să se răspândească. În acel moment, 
a ajuns Și în sala Celor Cinci Sute. Ducesa a pălit. Îmbărbătaţi de reușita lui 


Lorenzo, senatorii au prins curaj Și au vrut să-și scoată pumnalele, numai 
că Ruminahui nu s-a lăsat luat prin surprindere. Uriașul incaș Și-a scos de 
la brâu toporul Și ciocanul. I-a despicat căpăţâna primului atacator, l-a lăsat 
fără un ochi pe al doilea, i-a culcat la pământ pe ceilalți trei și a pus gărzile 
să-i aresteze. 

Afară, răsculați, conduși de membrii familiilor Rucellai și Albizzi, 
băteau în porțile castelului. Ruminahui a poruncit să fie baricadate. Unul 
dintre capii rebelilor, poate Leon Strozzi, fiul senatorului, căci vocea îi era 
tânără Și înflăcărată, a luat cuvântul. Le-a ordonat incașilor să se predea, în 
numele libertăţii. Împăratul era mort. Trupele lui erau inferioare ca număr. 
Republica era proclamată. 

Loviturile de berbec în porţi se înteţeau. 

Lorenzo nu se arătase încă, dar mulțimea îl aclama. „Trăiască ducele! 
Trăiască republica!”, se auzea de afară. Quispe Sisa cunoștea moravurile 
florentinilor Și în primul rând pe ale celor din familia de” Medici. Nu avea 
nicio îndoială că răzmerița aceea fusese pusă la cale de Lorenzo și de 
complicii săi. Probabil că majoritatea agitatorilor care se auzeau urlând 
fuseseră mituiți s-o facă. Tânărul Strozzi cerea să le fie dat Ruminahui. 
Conjurațu crezuseră că, odată ucis Atahualpa, nu le mai rămânea decât să-i 
aresteze generalul pentru a ajunge stăpâni pe situație. 

Greșeala lui Lorenzo a fost că n-a venit personal la Seniorie. Dacă ar fi 
apărut atunci în faţa poporului, ar fi adunat de partea lui toată Florenţa, 
Toscana ȘI Italia până la Neapole. Dar poate că a fost mirat, în primul rând, 
că nu se auzea nicio larmă dinspre templul unde Ruminahui ar fi trebuit să 
fie înjunghiat. A vrut să aștepte, probabil, să fie informat despre turnura pe 
care o luau evenimentele și să fie sondate reacțiile florentinilor pentru a ști 
dacă avea sau nu sprijinul poporului. I-a lipsit acea îndrăzneală de care 
dăduse dovadă ucigându-l pe împărat, pentru a Și profita de pe urma crimei 
sale. 

Cu toate acestea, în fața Senioriei se adunase o mulţime extraordinară. 

Ruminahui stătea pe gânduri. Știa de existenţa unui pasaj care lega 
castelul de celălalt mal al fluviului Și i-a propus ducesei să plece pe acolo 
neîntârziat. Mai departe, aveau să fugă din oraș, care era oricum pierdut, ȘI 
să nu se oprească din galop până la Milano, unde vor putea să pregătească o 
ripostă. Ori, dacă ea voia, putea să rămână alături de soțul ei. El înțelegea 


conflictul de loialitate cu care se confrunta ducesa. Dar oricare i-ar fi 
hotărârea, aceasta trebuia luată rapid. 

Quispe Sisa a arătat spre cei cinci senatori ca zăceau pe podea, dintre care 
doi erau deja morţi, Și i-a spus generalului, în castiliană, pentru ca toți s-o 
înţeleagă: 

— Atârnă-l în Ștreang pe metereze! 

Cei trei răniți s-au uitat la ea nevenindu-le să creadă. 

— Acum! 

Complotiștii au fost aruncaţi din înaltul turnului, legați la gât cu o 
frânghie. Mulțimea a scos un urlet de stupoare. Apoi Quispe Sisa a apărut la 
balcon, în rochia ei albă. Peste întreaga piaţă s-a lăsat liniștea. Toţi ochii 
erau aţintiți înspre ea. 

— Florenţa! a strigat ea, iar Șuierul răgușit al glasului său i-a surprins pe 
toţi cei adunaţi acolo, nepotrivindu-se deloc cu o siluetă atât de grațioasă. 
Florenţa! Iată-i pe cei care-ţi vor pierzania! a spus ea arătând spre trupurile 
care se legănau în Ștreang. Uită-te la chipul lor: este cel al trădării. Uită-te 
la frumoasele lor veșminte: sunt preţul sudorii tale și al sângelui tău. Ce 
voiau acești trădători? Să părăsească imperiul. De ce? Pentru a fi liberi să- 
Și exercite tirania asupra poporului. Gândește-te bine, Florenţa, căci 
renunțarea la imperiu înseamnă renunţarea la legi. Vrei să te întorci la 
vremurile vechi, când o mână de familii îţi sugea întreaga sevă? Vrei să se 
întoarcă acei dușmani ai poporului? Vrei oare distrugerea hambarelor 
publice? De unde o să-ţi mai iei pâinea la următoarea foamete? Unde erau 
acești trădători în vremea ciumei? Unde erau azilurile lor pentru bolnavi? 

Ce-au făcut ei, de-a lungul timpului, pentru bătrânu Și copiii tăi? Ai mare 
grijă, Florenţa, să nu te lași amăgită de vorbele goale ale acestor mâncători 
de carne omenească. Aud că împăratul e mort, ucis de duce? Dacă-i 
adevărat, atunci îl socotesc Și pe duce printre trădători Și ofer patru mii de 
florini oricui mi-l va aduce viu, spre a fi judecat. Și mai ofer o mie celui ce- 
mi va aduce capul complicilor săi! 

Spunând aceasta, a arătat spre tânărul Strozzi Și spre membrii familiei 
Rucellai, pe care-i reperase în mulțime. Un vuiet neinteligibil a străbătut 
întreaga piaţă. Ducesa Și-a continuat apoi discursul: 

— Căci dacă fratele meu este mort, puteți fi siguri toți cei de-aici că 
Florenţa e cea condamnată la moarte! Rămâi în viaţă, Florenţa! Ridică-te! 


Tu, nestemată a imperiului, nu îngădui întoarcerea tiranilor hrăpăreți! 
Trăiască legea! Trăiască Toscana! Trăiască Florenţa! 

Odată cu acele cuvinte, o rază de soare a străpuns norii. Atunci, ridicând 
braţele spre cer, ducesa a rostit ultimele-i imbolduri: 

— Trăiască Imperiul Soarelui! Trăiască poporul și moarte trădătorilor! 

Însufleţită de acele cuvinte, mulţimea a prins a urla și s-a ridicat ca un 
val uriaș. Membrii familiilor Rucellai și Albizzi au fost făcuți bucăţi și 
numai tânărul Strozzi a reușit să scape, croindu-și drum cu sabia către 
Arno. 

Văzând că a întors balanţa în favoarea ei, Quispe Sisa a intrat în palat, 
satisfăcută, ȘI i-a spus lui Ruminahui: 

— Du-te după ajutoare la Milano. 

Către prânz, vestea despre uciderea lui Atahualpa le-a fost confirmată. 
Quispe Sisa i-a scris o scrisoare Coyei Asarpay, pe care i-a încredințat-o 
celui mai bun chaski, spre a o informa neîntârziat despre situația apărută, 
astfel încât Coya să poată pregăti succesiunea pentru fiul ei, viitorul Sapa 
Inca Carol Capac. 

Lorenzo a fugit. Din câte se spune, chiar soția lui i-a făcut rost de un cal 
Și a poruncit în taină să i se deschidă porțile orașului. Fostul duce al 
Florenței s-a refugiat la Veneţia, unde a fost asasinat de spionii lui Chalco 
Chimac, care i-au aruncat trupul în lagună. (Există un tablou al celebrului 
pictor Veronese care înfățișează această scenă.) 

Quizquiz a fost trimis în Italia în fruntea unei mari armate, pentru a 
instaura pacea în Toscana ȘI a se pregăti împotriva atacurilor Romei. Acesta 
a pus stăpânire pe orașul Bologna, care-i aparţinea papei, Și s-a instalat 
acolo. A devenit guvernatorul Bolognei, apoi duce al Emiliei și Romagnei, 
două regiuni importante ale Italiei, de unde și-a exercitat puterea asupra 
întregii ţări, apărând astfel Florenţa de orice nouă agresiune. S-a căsătorit 
cu Caterina de” Medici, văduva lui Henric, adică a fiului lui Francisc I, care 
i-a făcut nouă copil. 

Trupul lui Atahualpa a fost îmbălsămat și dus în Andaluzia. Funeraliile 
sale au durat un an, după datina incașilor. Mumia lui tronează de atunci în 
catedrala de la Sevilla, alături de vechiul său rival, Carol, și de soţia lor, 
Isabela. 


Partea a patra 
Aventurile lui Cervantes 


1. Despre împrejurările în care tânărul Miguel de Cervantes a ieșit din Spania 


Într-un cartier din Madrid al cărui nume nu vreau să mi-l amintesc, 
locuia, nu cu mult timp în urmă, un zidar, dintre aceia care sunt fii de ţăran, 
înzestrați cu o soţie tânără, pe cât de frumoasă, pe atât de veselă, Și ajunși 
atât de înstăriți încât se trag de brăcinar cu epistatul, cu vardistul Și cu 
portărelul. 

S-a întâmplat însă că acest zidar s-a luat la hartă cu un tânăr din vecini, 
care răspundea la frumosul nume de Miguel de Cervantes Saavedra. Junele, 
care nu avea nici douăzeci Și cinci de ani împliniți, era frumos la înfățișare, 
bine educat, îndrăgostit de poezie, poate cu mintea prea plină de piesele lui 
Lope de Rueda, Și totuși, după spusele tuturor celor care l-au cunoscut, 
deși era un pic gângav, reușea să încânte pe oricine stătea de vorbă cu el. 
Zice-se că zidarul l-a găsit într-o bună zi pe tânăr în compania soției sale, 
într-un grajd de vite sau de cai din împrejurimi. Până unde ajunseseră cu 
joaca lor nevinovată, povestea nu ne spune, deși, dacă acelea erau 
împrejurările, ne putem gândi că destul de departe; asta nu contează însă 
prea mult pentru istoria noastră: important este ca în povestea celui pomenit 
să nu apară un singur punct de vedere asupra adevărului. 

Trebuie Știut, așadar, că tânărul l-a rănit pe zidar într-un duel care a avut 
loc probabil sub arcadele din Plaza Mayor. 

Junele Miguel, care știa de relaţiile zidarului, a plecat din oraș pentru a 
nu se expune unei Justiţii a cărei tendinţă de a ţine partea celui mai bogat o 
cunoștea prea bine. Și-a găsit astfel refugiu la un han din La Mancha, unde 
a fost găzduit într-un șopron care păstra indicii clare că servise ani buni 
drept fânar. Şi bine i-a prins c-a făcut așa, fiindcă la scurtă vreme i-au venit 
vești de la Madrid despre sentinţa primită: fusese condamnat în lipsă la 
tăierea publică a mâinii drepte Și, în plus, la izgonirea pentru zece ani de 
zile de pe teritoriul imperiului. 

Miguel n-a mai avut atunci altă dorință decât să iasă din Spania cât mai 
repede cu putință, pentru a scăpa de cruda pedeapsă care-l aștepta. A mai 
rămas câteva zile ascuns în șopronul său, unde o slujnică binevoitoare 
venea să-i aducă de-ale gurii de cum se întuneca, după care a plecat cu un 
grup de Șase pelerini care se duceau la Wittenberg, dornici să vadă porțile 


bisericii unde fuseseră prinse în cuie odinioară faimoasele teze ale Soarelui. 
Aceștia l-au primit cu bucurie să le ţină tovărășie, văzându-i trăsăturile de 
om bun Și fiind convinși că va putea scoate cu ele cel puțin un real de 
argint ca pomană în fiecare târg prin care aveau să treacă. De îndată ce Și-a 
confecționat un toiag cu măciulie dublă și o desagă din piele de porc, în 
care slujnica ce-l avea la inimă i-a băgat o pâine, o bucată de brânză și niște 
măsline, dimpreună cu o sticlă de vin, ca să-și astâmpere setea, au pornit-o 
spre nord, în direcţia Zaragozei. 

Numeroasele cărți pe care le avea le-a redus la o carte de rugăciuni 
pentru Maica Domnului și la un Garcilaso?” fără comentarii, pe care le 
ţinea în cele două buzunare ale hainei. 

Pelerinii plănuiseră deja să traverseze Franţa pentru a ajunge în 
Germania, dar, într-un han unde făcuseră popas, în drum spre Zaragoza, au 
aflat că era mare nebunie acolo, din pricina revoltelor care zguduiau 
Navarra Și o bună parte din Occitania, unde lumea se ridica împotriva 
coroanei mexicane. 

Renunţând atunci să mai treacă prin Zaragoza, au luat-o spre Barcelona, 
unde s-au pornit să caute o corabie cu care să poată ocoli pe mare porţiunea 
de drum pe unde nu puteau trece. În cele din urmă, au găsit un knörr care se 
îndrepta spre Florenţa, cu încărcătura sa de vin, consecinţa fiind că, atât cât 
a durat drumul pe apă, acesta a fost nespus de vesel, căci au stat tot cu 
pocalele sus, iar când au coborât pe pământul Italiei, abia se mai ţineau pe 
picioare de cât de tare se clătinau. Tânărul Miguel nu știa atunci nici că în 
scurt timp avea s-o pornească din nou pe mare, nici în ce împrejurări avea s- 
o facă. 


2. Despre întâlnirea tânărului Cervantes cu grecul Domenikos Theotokopoulos, care l-a dus la 
Veneţia 


Florenţa era cârmuită pe atunci de marele duce Cosimo Hualpa de’ 
Medici, fiul cel mare al neasemuitei Quispe Sispa și al regicidului 
Lorenzaccio. Or, deși marele duce se bucura de o oarecare libertate în 
guvernarea sa, orașul și întreaga Toscană, pe care le avea sub ocârmuire, 
făceau totuși parte din Cel de-al Cincilea Sfert, de unde Miguel era de- 
acum izgonit pentru următorii zece ani Și amenințat în continuare cu 
pierderea mâinii drepte. Acesta s-a gândit să meargă la Roma Și să încerce 
să-ȘI găsească acolo un refugiu, dar zvonurile cu privire la mișcările de 


trupe înspre orașul sfânt, despre care se spunea că ar fi sub stare de asediu, 
l-au făcut să renunţe la acea idee. A preferat să-și urmeze prietenii pelerini 
până la Bologna, unde domnea tot un Medici, ducele Enrico Yupanqui, 
sfătuit de mama sa, Caterina, văduva marelui general Quizquiz, apoi până la 
Milano, care era și el teritoriu imperial. De acolo, avea să treacă împreună 
cu ei în Elveţia, unde spera că va fi în sfârșit la adăpost de severitatea 
Justiției Și va putea trăi niște zile mai liniștite, fie la Geneva, fie la Basel 
sau Ziirich. 

Soarta însă a hotărât altfel. S-a întâmplat, într-adevăr, că s-au întâlnit, în 
apropiere de Como, cu o patrulă a quitonenilor, veniți să populeze nordul 
Italiei, pentru a avea controlul asupra celor care intrau sau ieșeau din Al 
Cincilea Sfert. Deși sub domnia împăratului Carol Capac domnea 
concordia, mulţi dintre vechii creștini refuzau să trăiască laolaltă cu fiii 
Soarelui, Și încă mai mulți să vieţuiască sub dominaţia lor, așa încât unii 
dintre ei încercau să se strămute care la Roma, care la Veneţia ori Viena (ba 
chiar, unii, la Constantinopol, zicând că preferă legea lui Mahomed celei a 
păgânilor din Apus, fiindcă turcii, cel puțin, nu recunoșteau decât un singur 
zeu.) 

Prietenii săi pelerini erau convertiți de multă vreme la intism Și purtau la 
gât micuțul soare din aur, care le atesta religia, deși n-au fost obligați 
niciodată să-i justifice semnificaţia. Fatalitatea însă, cea care le conduce, le 
combină Și le potrivește pe toate după bunul său plac, n-a vrut să fie așa Și 
pentru tânărul Miguel, patrula mirându-se în cazul lui că nu purta la gât 
micuțul soare Și, mai ales, că avea într-unul dintre buzunare o carte de 
rugăciuni pentru Maica Domnului, care nu se prea potrivea, a trebuit să 
recunoască ȘI el, cu pretinsu-i pelerinaj la templul Soarelui, din Wittenberg. 
Cum, de altminteri, nu putea prezenta nicio atestare sau recomandare cu 
privire la motivul călătoriei sale sau măcar la identitatea sa, a fost luat drept 
un vechi creștin refractar, care încerca să ajungă la Viena prin Elveţia, Și a 
fost trimis la Milano, cu fiare la picioare. 

De la Milano a luat drumul Genovei, legat cu lanţuri de alţi condamnaţi 
care trebuiau trimiși la galere, el urmând a fi dus înapoi în Spania cu primul 
vas, pentru ca justiția de acolo să facă lumină în cazul său. 

Erau astfel doisprezece bărbaţi care abia își târau picioarele, înșirați ca 
boabele de mătănii pe un lanţ gros, ce le înfășura grumazul, având toți 


cătușe la mâini. Erau însoțiți de doi oameni călare și doi pe jos. Cei de pe 
cal aveau flinte cu cremene, iar cei de pe jos erau înarmaţi cu săbii și sulițe. 

Tânărul Miguel, al cărui trup era chinuit de fiarele ce-l încătușau, avea 
sufletul încă și mai îndurerat Și își plângea amarnica-i soartă, când, 
deodată, mica trupă a văzut un om venind înspre ei. Era tânăr și destul de 
bine îmbrăcat, dar fără zorzoane, cu coleretă și barbă tăiată scurt, capul 
descoperit, îmbrăcat de sus până jos în negru, plus o ploscă și un cutit 
atârnate la brâu. Ajuns în dreptul trupei, a vrut să știe ce fărădelegi 
făptuiseră nefericiţii aceia pe care-i vede puși în fiare, așa că i-a întrebat, 
extrem de curtenitor, pe cei care-i păzeau. Unul dintre cei de pe cai i-a 
răspuns că sunt deţinuţi ai Maiestăţii Sale împăratul și că altceva în afară 
de asta nu mai are a-i spune, iar el nu putea face nimic ca să afle mai multe. 
Totuși, cum omul cu coleretă insista, dovedind aceeași curtoazie fără 
pereche, cu un accent care i-a dat de înțeles lui Miguel că nu era italian, 
celălalt gardian călare i-a zis că mai bine ar fi să-i întrebe chiar pe ei, 
fiindcă, dacă or să vrea, or să-i spună singuri. 

Câţiva deţinuţi au mărturisit niște fapte îngrozitoare, alţii au încercat să 
înduioșeze dând de înţeles că erau nevinovați, iar alţii au stârnit râsul, atât 
de tare o zbârciseră cu găinăriile lor; unul singur, care avea mai multe 
lanţuri ca toți, a stârnit nu doar teamă, ci Și admirația tuturor, prin povestea 
faptelor sale cutremurătoare, pe care am să vi le istorisesc, poate, cu altă 
ocazie. Când a venit însă rândul lui Miguel, acesta, copleșit de cruda-i 
soartă, n-a reușit decât să îngaime câteva vorbe, astfel că nimeni n-a înţeles 
o boabă din păţania lui, dar toți, așteptând cu înfrigurare să mai spună ceva, 
au fost înduioșaţi de bietul tânăr, atât din pricina figurii sale amărâte, cât Și 
pentru că presupuneau că povestea lui era destul de tristă, de vreme ce nu-i 
ieșeau pe gură decât acele frânturi gângave. 

Atunci, profitând că atenţia tuturor era îndreptată spre tânărul și 
înlăcrimatul Miguel, omul cu coleretă a strigat: 

— Nu contează ce fărădelegi au făptuit, sunt copii ai lui Dumnezeu! 

Și în același timp l-a apucat de cizmă pe cel dintâi călăreț, răsturnându-l 
de pe cal și culcându-l cu faţa-n țărână, apoi, cu o repeziciune care i-a 
înmărmurit pe toţi martorii scenei, Și-a scos cuțitașul de la brâu și i l-a 
înfipt în piept. Ceilalţi din escortă au rămas încremeniţi, complet derutați de 
acea acțiune neașteptată; venindu-și însă în fire, cel de pe cal și-a înșfăcat 
flinta, iar cei de pe jos, sulițele, și au dat să se năpustească asupra omului 


cu coleretă; numai că acesta luase deja flinta celui dintâi călăreț și a 
descărcat-o în cel care-l ţintea cu a lui, care s-a prăbușit, horcăind, la 
pământ. Rămâneau cei doi gardieni pedeștri, înarmaţi cu săbii, împotriva 
cărora omul cu coleretă nu mai avea decât propriul cuțit. Deținuți, văzând 
acea ocazie de a se elibera, au încercat să rupă lanţul cu care erau prinși 
unii de alţii. Cum nu reușeau însă nicicum, cel legat cu de două ori mai 
multe fiare, nemaiţinând cont de nicio opreliște, s-a aruncat asupra celui 
mai apropiat gardian ȘI l-a sugrumat cu propriile-i lanţuri. Ultimul gardian 
a fost doborât și el imediat, astfel că, după ce au scăpat de fiare, Și-au 
recăpătat cu toții libertatea. 

Omul căruia îi datorau această providențială îmbunătăţire a situației se 
numea Domenikos Theotokopoulos, era grec și se prezenta ca un soldat al 
lui Hristos. Acesta le-a propus să-l însoţească pe pământ creștin pentru a 
apăra adevărata credinţă, a lupta împotriva uzurpatorului Și a-Și răscumpăra 
astfel păcatele, întru izbăvirea sufletelor lor. Mai-marele deținuților i-a 
răspuns: 

— Îţi mulţumim, străine, pentru favoarea pe care ne-o faci redându-ne 
libertatea, dar am suferit prea mult în robia fiarelor ca să mai robim 
vreodată de bunăvoie, chiar Și în slujba Cerului. Cât despre izbăvirea 
sufletelor noastre, mi-e teamă că nici trei vieţi nu ne-ar fi de ajuns, atât de 
lungă e lista fărădelegilor noastre, pe care de altfel ai auzit-o. Tâlhari 
suntem, tâlhari vom muri. Singura noastră onoare este de a nu ne supune 
niciodată niciunei legi și niciunei autorități, în afară de cea a 
bandoleroșilor, căci, după cum zice o vorbă de-ale noastre: un nu are tot 
atâtea litere ca un da. 

După aceste cuvinte, tâlharul s-a înclinat, a luat de jos flinta încă 
încărcată, a vârât două săbii sub centura luată de la unul dintre gardieni, pe 
care l-a lăsat și fără veston Și cizme, a încălecat pe cel mai bun dintre cei 
doi cai, după care, dându-i iute pinteni, a plecat în galop. Ceilalţi detinuti s- 
au împrăștiat pe dealurile din jur, fără să mai stea pe gânduri. N-a rămas pe 
loc decât tânărul Cervantes, care, singur fiind, fără niciun ajutor, fugar Și 
căutat de-acum într-o ţară străină, unde lăsa în urma sa un mort Și doi răniți 
grav, a ales să-și urmeze salvatorul. 

Grecul părea să cunoască acele ţinuturi ca pe propriile buzunare. Ştia 
cum să păcălească patrulele, evitând drumurile cele mai umblate, târgurile 
cele mai populate. N-a vrut sub nicio formă să mai treacă prin Bologna, 


preferând s-o ia prin păduri, să doarmă sub cerul liber. Au ajuns astfel la 
Ancona Și s-au îmbarcat pe o corabie ce mergea la Veneţia, oraș care, dacă 
nu s-ar fi născut un Atahualpa pe lume, ar fi rămas pe veci fără pereche: 
nepătrunsele căi ale Cerului au făcut să apară însă marele Mexico, pentru ca 
Veneţia să aibă un fel de rival! Cele două faimoase orașe se aseamănă prin 
străzile lor, toate de apă: cel din Europa stârnește admirația lumii vechi, cel 
de peste mare, uimirea lumii noi. 


3. Despre cel mai măreț lucru pe care l-au văzut veacurile trecute, veacul prezent Și veacurile 
viitoare, dar care a fost și marele nenoroc al nefericitului Cervantes 


„Biserică sau mare sau casă regală.” Faimosul căpitan Diego de Urbina, 
pe care războaiele și soarta îl purtaseră din Guadalajara până-n taverna 
aceasta venețiană, unde golea acum câteva ulcele de bere în compania 
prietenului său grec, îi spunea așa tânărului Cervantes, care stătea cu ei la 
masă: 

— Există în Spania noastră un proverb foarte adevărat, după părerea mea, 
ca toate proverbele de altfel, fiindcă-s niște concluzii scurte, trase din lunga 
şi discreta experienţă a vieţii; iar cel de care-ţi zic spune: glesia o mar o 
casa real. 

S-a întrerupt ca să bea o gură de bere și pentru ca tânărul să se poată 
pătrunde de acel adevăr adânc, dar cum acesta părea să nu înțeleagă, s-a 
apucat să-i explice el: 

— Cine vrea să ajungă om important Și să fie bogat ori se dă cu Biserica, 
ori umblă pe mare făcând negoţ cu tot felul de mărfuri, ori intră în casa 
regilor pentru a-i sluji, căci vorba aceea: „Mai bine firimitura regelui decât 
favoarea stăpânului”. 

Miguel a obiectat zicând că Maximilian nu e rege, ci arhiduce, dar grecul 
l-a apostrofat: 

— Nu huli! Pe lângă că Maiestatea Sa este rege al Ungariei, Croaţiei Și 
Boemiei, bunicul său Carol Quintul a fost rege al Spaniei și sfânt împărat. 
Cu voia lui Dumnezeu, nepotul lui o să împărăţească Și el. 

Zicând aceasta, s-a închinat Și a mai cerut o ulcică de bere. 

Pentru că Miguel era mirat de așa o fervoare catolică la un grec, de la 
care te-ai fi așteptat mai degrabă să fie adept al cultului bizantin sau 
mahomedan, Domenikos i-a povestit cum Și-a părăsit țara când era foarte 
tânăr, pentru a merge în Italia — mai întâi la Veneţia, unde a studiat pictura, 


după aceea la Roma, unde a intrat în slujba cardinalului Alessandro Farnese, 
pentru a se alătura apoi Societății lui lisus —, Și cum, ajuns soldat al lui 
Hristos, se duce în teritoriul inamic ca să spioneze și să facă recrutări în 
numele Domnului. 

Căpitanul, fie pentru că auzise deja acea poveste de prea multe ori, fie 
pentru că i se părea neinteresantă, Și-a pierdut răbdarea și, după ce a cerut 
să mai fie aduse trei ulcele cu bere, a vrut să revină la motivul întrevederii 
lor, adică la viitorul lui Miguel: 

— Eşti tânăr, poţi s-o iei și mai târziu pe calea Bisericii, că ai timp. Apoi, 
situaţia ta nu prea îţi permite s-o faci pe negustorul: izgonit fiind din Spania 
Și din Al Cincilea Sfert, calea spre Apus îţi e de-acum închisă Și n-ai putea 
face negoţ nici cu Mexic, nici cu Tahuantinsuyu. Prin urmare, îți rămâne 
cariera cea mai glorioasă, cea a armelor. 

La care grecul, pentru a-l convinge, a adăugat: 

— Nemaivorbind de gloria de a-ți sluji Dumnezeul luptând pentru ultimu 
apărători ai creștinătății, fiindcă n-am nevoie de nicio ţidulă ca să-mi dau 
seama că ești vechi creștin Și că sângele tău este pur. 

Auzind așa vorbe frumoase, căpitanul Și-a golit ulcica de bere și l-a bătut 
pe spate pe Domenikos Theotokopoulos, râzând mulţumit. lar în acel 
moment, fără a se mai gândi la cuvintele deţinutului, Miguel a zis da. 

lată, așadar, cum Miguel de Cervantes Saavedra s-a înrolat în armata 
arhiducelui Maximilian de Austria. 

A început prin a vedea ce înseamnă să trăieşti aventuros Și n-a avut a 
regreta. 

Regimentul său l-a purtat prin Polonia, prin Suedia, în marșurile de prin 
Germania, pretutindeni unde se dădeau bătălii, unde noul și vechiul 
împărat, ori mai degrabă fiii Și nepoţii lor, își disputau hegemonia asupra 
Europei. A cunoscut viaţa de garnizoană, s-a călit în luptă. Abia pe 
Mediterană însă avea să ia parte la evenimentele care au hotărât soarta 
Vechii Lumi. 

Carol Capac, la fel ca tatăl său, avusese mereu grijă să-i menajeze pe 
catolici, considerând că erau cei mai numeroși din imperiu, cel puţin în 
Spania Și Italia, Și că, prin urmare, era preferabil a se evita, pe cât posibil, 
să fie supăraţi inutil. Tatăl lui, de altfel, nu ezitase să-l boteze la naștere, 
așa că, oficial, era membru al Bisericii romane, fără a putea pretinde totuși 
că ar avea rangul de vechi creștin Și nici acea puritate a sângelui pe care 


Inchiziția, repliată la Roma, le-o cerea în continuare unor credincioși pe 
care, odinioară, regii catolici îi ceruseră să-i izoleze, să-i verifice Și, dacă 
era cazul, să-i pedepsească prin ardere pe rug, la nevoie. 

Împăratul știa, bineînţeles, că Roma complota împotriva lui și că Pius al 
V-lea era în contact permanent cu Austria. Simţea foarte clar că bătrânul, 
sub aerul lui blajin, era o viperă de care trebuia să se ferească. Și totuși, 
vestea despre o alianţă între orașul sfânt ȘI turci l-a luat pe nepregătite, într- 
atât de imposibil i se păruse un asemenea lucru. Rapoartele spionilor pe 
care-i avea la Roma, ca Și ale celor de pe teritoriul Sublimei Porţi, care 
veneau cu informații la Genova (iar aceștia erau cei mai buni din imperiu), 
erau totuși categorice: toate confirmau crearea unei Ligi a Cărții (pe care 
unii istorici creștini o mai numesc și Liga Scripturii), care reprezenta o 
amenințare cumplită pentru Al Cincilea Sfert. 

Prin urmare, Carol Capac trimisese trupe la Roma, pentru ca papa să 
renunțe la acea alianţă foarte puţin creștină. 

Pius al V-lea n-a fost însă de acord, iar, în loc să cadă în mâinile vecinului 
său imperial, a preferat să fugă cu o galeră rapidă, care l-a dus până în 
Grecia, unde Selim al II-lea i-a acordat azil și protecție. 

Furios, Carol Capac a hotărât că acea fugă de la Roma însemna 
abandonarea funcţiei și a pus să fie decretată destituirea Sfântului Părinte. 
S-a convocat un conclav, în urma căruia a fost ales Alessandro Ottaviano 
de” Medici, care a luat numele de Leon al XI-lea. Acest nou papă, se 
înţelege de la sine, avea să se arate mult mai conciliant cu împăratul. 

Pius al V-lea însă, neavând deloc intenția de a renunţa la titlul său Și nici 
la funcția sa, a decretat, de comun acord cu Selim, mutarea Sfântului Scaun 
la Atena, care a devenit de facto noua Romă. 

Creștinătatea se vedea, așadar — lucru neobișnuit, dar nu nemaiîntâlnit —, 
cu doi sfinţi părinţi. Unul era în plus, evident, iar Carol Capac a profitat de 
această nouă schismă pentru a porni o cruciadă în stilul său, al cărei scop 
mărturisit era aducerea lui Pius al V-lea într-o cușcă de fier, iar adevăratele 
motive — abia mascate, la drept vorbind — erau extinderea Celui de-al 
Cincilea Sfert până în Grecia, transformarea lui în stăpân al Mediteranei, 
împingerea turcilor afară din Europa Și prinderea ca-ntr-un clește a lui 
Maximilian. 

Șase luni mai târziu, cele mai puternice două armate cunoscute vreodată 
în întreaga lume stăteau una în faţa celeilalte în mijlocul Mediteranei, în 


Golful Lepanto. 

De o parte, armada turcă a lui capudan-pașa, flota venețiană a bătrânului 
Sebastiano Venier și forţele austro-croate, cărora li se adăugaseră 
contingentele de spanioli și romani aflaţi în exil, aduse de năvalnicul 
marchiz de Santa Cruz, Alvaro de Bazân, ȘI, respectiv, Marco Antonio 
Colonna. 

De cealaltă pane, armada hispano-incașă, condusă de incașul Juan 
Maldonado, Și sprijinită de flota franco-mexicană a amiralului Coligny, de 
flota portugheză, de galerele genoveze ale ingeniosului Giovanni Andrea 
Doria, nepotul marelui amiral, de cele toscane ale lui Filippo Strozzi Și, mai 
cu seamă, de redutabilii corsari barbarești ai cumplitului Uchali Fartax, 
aprigul renegat. 

În total, în jur de cinci sute de vase, între care Șase galere mari, 
venețiene, niște fortărețe plutitoare cu o putere de foc fără egal. 

Bătălia celor patru imperii urma să înceapă din clipă în clipă, iar Miguel 
de Cervantes, sub ordinele căpitanului Diego de Urbino, era acolo. 
Contingentul spaniolilor refractari trebuise să se pună sub autoritatea 
comandamentului venețian, ceea ce a condus la unele fricțiuni. Dorinţa lor 
de a lupta era însă mai mare decât a tuturor celorlalți. Miguel a avut 
surpriza de a se reîntâlni, pe galera pe care se afla îmbarcat, cu prietenul său 
grec, pe care-l lăsase la Veneția în urmă cu aproape un an. Ce făcuse oare în 
tot acest timp? În orice caz, părea nerăbdător să se bată. 

În noaptea dinaintea bătăliei, Miguel a fost cuprins de febră, astfel că 
dimineața, pentru că încă mai ardea, căpitanul Urbino i-a spus că va rămâne 
la pat pe timpul asaltului. Tânărul Cervantes însă, care prinsese gustul 
camaraderiei soldăţești, nu s-ar fi sustras pentru nimic în lume de la codul 
onoarei pe care ȘI-l însușise. S-a ridicat, Și-a luat armele, Și-a prins centura 
Și a urcat pe punte laolaltă cu ceilalți, croindu-și drum până la postul cel 
mai expus. 

Toţi cronicarii au povestit această bătălie: impactul puternic al vaselor 
care se izbesc în mijlocul flăcărilor, lemnul care scârțâie, Și trosnește, Și se 
frânge ca oasele, vitejia combatanților, zgomotul asurzitor al armelor, 
asalturile sălbatice, oamenii căzuţi în apă, care sunt uciși precum peștii, apa 
înroșită de râurile de sânge și mirosul morții. Giovanni Andrea Doria nu 
era ca unchiul său, iar timorarea lui, în momentul lansării atacului decisiv, 1- 
a costat victoria pe cei din coaliția incașă. Galerele venețiene, proţăpite în 


marea cea mare, îȘi lansau cu miile proiectilele fatale, cea mai mică dintre 
ele având douăzeci de livre de fontă. Coligny a văzut capul tânărului 
Bourbon-Condé smuls de una dintre acele ghiulele. Toate galerele 
portugheze au fost capturate ori scufundate. Maldonado a trebuit să bată în 
retragere. Uchali însă, neînfricatul și norocosul corsar, pricinuia în 
continuare pierderi cumplite în rândurile islamo-creștine. 

Marquesa, galera pe care se afla Cervantes, supravieţuise asalturilor 
franco-mexicane, dar, prinsă între Scila și Caribda, se afla acum în calea lui 
Uchali, care șerpuia, cu o abilitate demonică, pentru a ieși din menghina în 
care creștinii ȘI turcii îl prinseseră. 

Regele Algerului (căci acesta era titlul său) tocmai ce scufundase galera- 
căpitan a Maltei, când Marquesa s-a năpustit să i se pună de-a curmezișul, 
pentru a-i bloca trecerea; ciocnirea era inevitabilă, iar galera lui Cervantes 
avea să fie ruptă în două, sacrificându-se pentru prinderea lui Uchali. 
Îndemânarea renegatului o depășea însă chiar și pe cea a eroilor din basme. 
Printr-o minunăţie de manevră pe care niciun martor n-a putut s-o explice 
până acum, a reușit să cârmească galera în lungul flancului Marquesei. 
Vasele s-au frecat unul de altul, făcând să se audă un trosnet prelung. 

Atunci, în timpul cât cele două galere s-au aflat cu bordurile lipite între 
ele, grecul a sărit pe cea dușmană, cu sabia într-o mână Și pistolul în 
cealaltă. 

L-au urmat vreo doisprezece oameni, strigând din toți rărunchii 
„Santiago!”, iar printre ei era și Cervantes. Din nefericire însă pentru acești 
viteji, galera barbarescă s-a îndepărtat de cea care o luase cu asalt, 
împiedicându-i pe ceilalţi să-i urmeze, astfel că s-au trezit singuri printre 
dușmani Și, neputându-le face faţă, întrucât erau mult mai mulți decât ei, 
au fost nevoiţi să se predea, plini de răni din cap până-n picioare. 

Tânărul Cervantes fusese ţinta atâtor archebuzieri în timpul luptei încât 
era năclăit tot de sânge, fiind atins la piept Și la mână. 

lar pentru că, așa cum Știţi, Uchali a scăpat laolaltă cu toată escadra sa, 
supraviețuitorii acelui asalt nefericit au rămas captivi, la cheremul lui. 

Toate galerele coaliției incașe care au reușit să se salveze s-au regrupat la 
Messina, pline de răniţi Și într-o stare jalnică. N-a mai rămas atunci decât 
ca partea adversă să vină în port și să le scufunde, ca să încheie odată toată 
povestea. „Incașii Și aliaţii lor ajunși acolo știau că aveau să fie încercuiți 
în port, așa că își pregătiseră bulendrele și încălțările, ca s-o șteargă de 


îndată pe uscat, fără a mai sta să lupte, așa teamă grozavă prinseseră de 
flota noastră; cerul însă a rânduit altfel lucrurile, nu dintr-o greșeală ori 
neglijenţă a generalului care-i conducea pe ai noștri”, a povestit grecul, „ci 
pentru păcatele creștinătății și fiindcă Dumnezeu vrea Și îngăduie ca noi să 
avem întotdeauna niște călăi care să ne pedepsească.” 

Vremea rea, pierderile și distrugerile suferite în rândul creștinilor, 
reținerea turcului de a continua un război în vest când aveau de înăbușit o 
revoltă a tătarilor din Crimeea, care se tot agitau în spinarea lui, au dus la 
pierderea ocaziei avute atunci. 

Așa se face că soarta Europei nu s-a schimbat din temelii. 

După mai multe săptămâni de febră, când Cervantes și-a revenit, avea 
pieptul pansat cu o bucată de cârpă, era beteag de mâna stângă, fără vreo 
speranţa de-a o mai folosi vreodată cum se cuvine, Și se afla într-o temniță 
din Alger, unde Uchali îl azvârlise împreună cu ceilalți prizonieri, turci ȘI 
creștini de-a valma. 


4. Continuarea necazurilor tânărului Cervantes 


Regele Algerului nu voise să se despartă de prizonierii lui, întrucât avea 
obiceiul să scoată bani pe ei din răscumpărări, lucru care i-a salvat, fără 
doar și poate, viaţa lui Cervantes; acesta fusese cruțat când era pe jumătate 
mort, dar nu avea nicio speranţă să-și recapete libertatea, căci, nedispunând 
de nicio avere, iar familia lui nici atât, nu avea pe nimeni la care să apeleze 
ca să-i plătească preţul eliberării. 

Tovarășii săi de nenoroc Și el însuși călătoriseră în fundul calei, dar 
grecul le spusese că mai era un prizonier, care petrecuse tot timpul trecerii 
peste mare în apartamentele lui Uchali, astfel că nimeni nu-l văzuse la faţă 
Și nu Știa cine era: fusese debarcat separat Și nu stătea cu ei în temniţă, ci în 
casa unui maur ale cărei ferestre dădeau spre curtea închisorii lor Și care 
erau, cum sunt de obicei la mauri, mai mult niște găuri decât niște ferestre, 
acoperite în plus cu niște storuri groase și compacte. Într-o bună zi însă, 
când grecul și Cervantes se aflau pe o terasă a închisorii Și desenau pe jos 
cu niște bucăţi de cretă, ca să le mai treacă timpul, au ridicat din întâmplare 
ochii Și au văzut pe cineva care-i privea din spatele uneia dintre acele 
ferestruici. 

S-au întors să deseneze Și în zilele următoare și de fiecare dată au simțit 
o prezenţă în dosul storului. 


Apoi, într-o dimineață, după grec au venit gărzile și nu l-au adus înapoi 
decât pe înserat. La întoarcere, foarte agitat, i-a spus așa lui Cervantes: 

— Providența, prietene, pare să ne ofere o cale de a ieși din temniță! 
Închipuie-ţi că am fost dus în casa de alături, unde mi-a fost prezentat omul 
de la fereastră, care e prizonierul acela important, pe-a cărui identitate nu 1- 
o cunoșteam. Normal! N-o să crezi, Miguel: cel închis acolo e Sfântul 
Părinte, în carne Și oase! 

Când toată lumea se pregătea de luptă, oamenii lui Uchali se duseseră 
într-adevăr la Atena Și, în cel mai mare secret, îl răpiseră pe Pius al V-lea, 
îmbarcându-l apoi pe galera renegatului. 

Incașul ar fi plătit scump pentru a pune mâna pe papa pe care-l destituise, 
însă Uchali, considerând că Viena ar plăti încă și mai mult, nu socotise 
nimerit să-și informeze aliații despre captura sa. 

— Sanctitatea Sa, a continuat grecul, m-a întrebat dacă-i adevărat că am 
fost elevul lui Tiţian la Veneția, iar pentru că i-am zis că da, e adevărat, Și 
că maestrul n-a avut motive să fie nemulțumit de mine, mi-a făcut favoarea 
Și onoarea de a mă lăsa să-i pictez portretul. Ascultă-mă cu atenție, Miguel, 
că partea cea mai bună abia acum urmează! Mi-a promis că, în schimbul 
serviciilor mele, va pune să mi se plătească răscumpărarea Şi că, de îndată 
ce o să vină aurul, mă va lua cu sine la Viena. Cum însă nici nu mă gândesc 
să te las singur și neajutorat în infernul ăsta, fiindcă n-ar fi deloc 
creștinește, atât de tare m-am rugat de Sanctitatea Sa, jurându-mă că n-o să 
plec fără tovarășul meu, faţă de care mă simt dator (fiindcă eu te-am băgat, 
nu-i așa, în toată povestea asta... pe tine, care-mi ești de-acum ca un 
frate...), încât a fost de acord să-ţi plătească și ţie răscumpărarea, ca să poți 
veni cu noi. 

Auzind acestea, Miguel tare s-a mai bucurat, iar săptămânile următoare Și 
le-a petrecut așteptând în fiecare după-amiază întoarcerea grecului din casa 
maurului, pentru a-l întreba cum avansează cu tabloul. 

Când acesta a fost încheiat — spre marea mulţumire a Sfântului Părinte, 
care a fost foarte satisfăcut, întrucât îl înfățișa cu o figură cumsecade, ce-i 
ascundea asprimea purtării Și uscăciunea inimii —, au trebuit să mai aștepte, 
pentru că suma cerută pentru papă era pe măsura rangului său Și se ridica la 
o valoare colosală. 

Viena a plătit totuși Și, în cele din urmă, aurul a venit. 


A fost închiriată o galeră care să-l ducă pe Sfântul Părinte la Veneţia, iar 
acesta s-a îmbarcat împreună cu portretul său, dar fără grec și fără Miguel. 

Îl păcălise oare pe pictor? Uitase oare de ei? Refuzase până la urmă Viena 
să adauge prețul răscumpărării lor la suma ieșită din comun pe care trebuia 
s-o adune pentru răscumpărarea papei? Nu s-a ţinut oare de cuvânt Uchali? 
Cert este că Sanctitatea Sa i-a lăsat în voia sorții, fără a-și lua rămas-bun de 
la grecul ce-i pictase tabloul cu care pleca, în care mâna-i ridicată părea 
dintr-odată un salut de despărțire. 

Astfel, datorită sau din cauza lăcomiei barbarești, creștinătatea a avut în 
continuare doi papi, unul la Roma, celălalt la Veneţia. Asta nu schimba însă 
cu nimic soarta nefericiților Miguel și Domenikos. 

Spre și mai marea lor disperare, li s-a adus la cunoștință că, neplătindu-le 
nimeni răscumpărarea Și nepărând a exista cineva dispus să o facă, fuseseră 
vânduți Spaniei. 

Când le-au spus de năpasta lor tovarășilor de captivitate, cei care veneau 
din Sevilla ori Cádiz i-au avertizat: Tahuantinsuyu are nevoie de mână de 
lucru pentru minele de argint, între care cea mai cumplită și mai mare se 
numește Potosi, iar condiţiile de acolo sunt atât de grele și sclavii, atât de 
maltratați, încât mor de epuizare în câţiva ani sau câteva luni. Unii, pare-se, 
preferă să-și pună capăt zilelor. În orice caz, Potosi e moarte sigură. 

Dacă-i trimiteau la Sevilla, poate aveau o șansă să rămână pe pământ 
spaniol, unde să-i slujească, ca sclavi, pe nobilii ibero-incași. Dacă erau 
însă îmbarcaţi pentru Cádiz, aceea avea să fie ultima haltă de pe ultimul lor 
drum. 

Au fost puși la vâslă pe o galeră care pleca spre Câdiz. 

5. Despre extraordinarele și nemaiauzitele peripeții pe mare, prin care niciun marinar Și niciun 


navigator din lume nu a trecut vreodată cu mai mare primejdie decât au făcut-o vajnicul Cervantes Și 
prietenul său grec 


Soarta era însă atât de capricioasă, în acele vremuri tulburi, când 
imperiile se ciocneau în trosnet de vâsle și dispăreau înghițite de furtuni, 
încât le mai rezerva destule surprize celor doi prieteni ai noștri. 

Galera plutea, cu încărcătura ei de mirodenii Și prizonieri, către Cádiz. 
Miguel și grecul trăgeau la vâsle, indiferenți la loviturile de bici, resemnați 
cu funestul destin ce-i aștepta. 


În apropierea coastei spaniole însă, întregul echipaj a încremenit din 
pricina tunetelor ce se auzeau în depărtare, în condițiile în care cerul era 
complet senin, iar soarele strălucea deasupra capetelor lor. 

Iar în vreme ce galera barbarescă intra în golful Cádiz, un murmur tot 
mai puternic a început să se audă dinspre vâslași: 

— Drake! Drake! 

Gardienii au pălit brusc Și Și-au dublat loviturile de bici. 

— Babord! Babord! Direcţia nord! striga căpitanul, care era unul dintre 
fiii faimosului corsar Barbarossa. 

Vâslașu însă mârâiau. Miguel și grecul împărțeau aceeași bancă cu un 
căpitan spaniol care fusese luat prizonier cu mult înaintea lor Și care se 
numea Hieronimo de Mendoza. Era slab ca toţi ceilalți, avea o barbă lungă 
Și albă și pielea arsă de soare. Ochiul său însă era în continuare ager Și 
strălucea chiar în acel moment cu un licăr neobișnuit. Cum cei doi tovarăși 
al săi îl întrebau ce se întâmplă, le-a spus că au nimerit în plin raid al 
faimosului corsar Francis Drake. 

— Marea e ca o pădure uriașă, zicea el, care le aparţine tuturor și din 
care englezii încearcă să scoată bani. 

De când Anglia fusese supusă invaziei coordonate a mexicanilor, prin 
sud, Și scoţienilor, prin nord, regina Elisabeta fugise împreună cu toți cei 
care găsiseră ceva pe care să se îmbarce, galere, galiote, goelete, fregate, 
Șalupe de luptă, brigantine, bricuri, vase circulare, până la cea mai mică 
barcă de pescar sau coajă de nucă. Aceasta se refugiase mai întâi în Irlanda, 
apoi în Islanda. De acolo, faimosul corsar Drake reconstituise o flotă cu 
care să prade pe Marea Atlantică, sporindu-și jafurile și incursiunile pe 
coastele franceze, portugheze Și spaniole. În acea zi, din nou, atacase prin 
surprindere un oraș de pe coastă, înaintând mai spre sud ca oricând. Or, 
dacă galera algeriană nu voia să cadă în mâna atacatorilor, trebuia să iasă 
imediat în larg. După părerea lui Hieronimo de Mendoza, care știa cum 
gândesc negustorii, aveau să încerce mai degrabă să ajungă la Lisabona 
decât să se întoarcă la Alger, pentru a-și vinde acolo încărcătura, ca să nu fi 
bătut atâta drum degeaba. Perspectiva Lisabonei, deși nesigură, li s-a părut 
mai bună decât cea a Cădizului, întrucât nu implica mina Potosi. 

Numai că destinul n-a ţinut cu Lisabona mai mult decât cu Câdizul. Când 
căpitanul, fiul lui Barbarossa, a văzut că o galeră engleză îi reperase și 
ieșea din port pentru a se lua după ei, Și-a întețit îndemnurile către vâslași; 


iar ploaia loviturilor de bici se întețea și ea, pe măsură ce panica punea 
stăpânire pe gardienii algerieni. 

Când vâslașii au văzut însă că galera engleză avea să-i abordeze Și că era 
deja lângă ei, au dat cu toţii drumul la vâsle și l-au înșfăcat pe căpitan, care 
le striga, de pe teuga din spate, să grăbească ritmul Și, trecându-i de pe o 
bancă pe alta, dinspre pupa înspre prova, i-au tras așa niște mușcături, 
încât, înainte chiar de a fi trecut de catarg, probabil că sufletul său trecuse 
deja în infern: atât de mari erau cruzimea cu care îi trata el Și ura pe care ei 
1-0 purtau. 

Vâslași i-au primit, așadar, pe marinarii englezi care au urcat pe galeră 
cu strigăte de „Trăiască Anglia! Trăiască Drake!”, fiindcă invazia aceea era 
sinonimă pentru ei cu libertatea. Drapelul englez a fost ridicat pe catargul 
cu verga cea mai mare, iar după câteva zile de aprovizionare cu apă Și 
pesmeţi, galera a pornit-o spre Islanda, purtată de vâslitul voios și de 
cântecele prizonierilor eliberați din lanţuri. 

Pe drum însă, mare nenorocire, s-a întâmplat că galera a întâlnit o corabie 
scoțiană. Omul de veghe a alertat echipajul strigând: „Cracii roșii! Cracii 
roşii!” (căci așa sunt numiți scoțienii, din pricina fustelor ălora în carouri, 
pe care le poartă), iar vâslașii au prins să tragă de două ori mai vârtos — 
bietul Miguel se descurca destul de greu, neputându-se folosi de mâna 
stângă —, însă tot n-au reușit să împiedice nava scoțiană să-i prindă Și, după 
un nou abordaj sângeros, în care tânărul Cervantes, chiar cu o mână 
beteagă, s-a distins încă o dată printr-o remarcabilă vitejie, să-i ia prizonieri. 

Au crezut atunci că vor fi duși în regatul Scoției, unde domnea regina 
Maria, ceea ce nici nu li se părea chiar atât de rău, dar s-au dezumflat destul 
de repede, când au văzut că sunt puși să vâslească în direcţia coastei 
franceze Și că galera intra pe gura de vărsare a unui fluviu foarte larg, care 
nu putea duce decât la Bordeaux. 

Încă o dată, soarta se juca cu ei. Scoţienii aveau să-i livreze mexicanilor, 
iar această perspectivă, potrivit vecinului lor de bancă, Mendoza, era mai 
rea decât Potosi. 

Mexicanii, într-adevăr, nu căutau atât mână de lucru cât carne de om, pe 
care s-o sacrifice în ritualurile lor barbare. 

Miguel n-avea să moară, așadar, într-o mină de argint din celălalt capăt al 
lumii, ci în vârful unei piramide din Franţa, iar ultima lui imagine avea să 
fie a inimii sale smulse din piept, încă bătând. 


6. În care se povestește cum Providența a îngăduit ca Cervantes Și grecul să scape de la moarte și 
cum Și-au găsit ei refugiu într-un turn 


Portul Bordeaux era cuibărit într-un cot al Garonnelui, formând un fel de 
semilună. Captivii au debarcat sub supravegherea gasconilor, niște ţărănoi 
ticnitți, care râdeau de ei zicându-le „viermi de carne”, ceea ce nu prevestea 
nimic bun. Cervantes a coborât pasarela sub o ploaie glume proaste, 
abținându-se stoic să riposteze, dar grecul, incapabil de o asemenea răbdare, 
le răspundea făcându-i „tapi pidosnici” Civilizatii Și blestemându-i pe toți 
creștinii care se dădeau cu păgânii, în special pe francezi. Unul dintre ei, 
auzind ce a zis, a ridicat brusc patul archebuzei Și sigur i-ar fi crăpat capul, 
dacă un căpitan mexican nu i-ar fi strigat să se oprească. Lui Mendoza, care 
cobora cu ei, nu i s-a părut că acea intervenție era de natură să-i liniștească 
pe tovarășii săi de bancă. 

— Vor ca oamenii pentru sacrificii să se poată ţine pe picioare, le-a șoput 
el. 

Cheiurile din Bordeaux erau la fel de animate precum cele din Sevilla; 
rostogolitul butoaielor de vin făcea să huruie întreg orașul de dimineaţa 
până seara, punctat de strigătele hamalilor, pe care gasconii care-și duceau 
prizonierii înșirați unul după altul îi îndepărtau împungându-i cu sulițele, 
pentru a croi un culoar de trecere. 

S-au îndepărtat de zidurile de apărare prin poarta Caillou, întărită cu 
turnuri de veghe și dând înspre piața unde mexicanii își construiseră 
piramida. Captivii nu puteau să nu bage de seamă dâra de sânge uscat care 
se întinsese pe scări până jos; un soi de oftat lung Și tânguitor s-a ridicat 
atunci din rândurile lor. Au fost băgaţi în temnita castelului Ombriere, 
pentru a-Și aștepta acolo soarta, resemnaţi: butoaiele de vin îmbarcate 
pentru a fi trimise în Lumea Nouă aveau mai multe Șanse de scăpare decât 
ei. Bine măcar că li se dădea de mâncare suficient: primeau pâine Și supă, 
dimineaţa Și seara. Duminica, veneau Și luau doisprezece dintre ei pentru a- 
i duce să fie sacrificați, iar bubuitul tobelor, ce se auzea din piață, le îngheţa 
sângele în vine. În ziua aceea, toţi aveau dreptul la un pahar cu vin. Tânărul 
Miguel nu se temea de moarte, dar ar fi vrut să moară luptând. Grecul, 
turbat de furie, o ţinea numai într-o înjurătură. 

Într-o zi însă, au venit să ia de două ori mai mulţi captivi, iar tobele și-au 
dublat și ele bubuiturile. Gardienii nu mai erau aceiași. Apoi, după o 


săptămână, n-a mai venit nimeni, iar tobele au amuţit. Au mai trecut câteva 
zile, iar gardienii au încetat să le mai aducă de mâncare. Dinspre oraș nu se 
mai auzea niciun zgomot. Au rămas în celulele lor întunecoase, învăluiţi în 
tăcere. Cum setea și foamea începeau să-i cam chinuie, s-au hotărât să iasă, 
oricât i-ar fi costat asta, așa că Și-au ascuțit lingurile de fier și au tăiat 
lemnul de la uși. 

Când încuietorile au cedat în sfârșit, au găsit palatul abandonat, armele 
gărzilor în rastele și zeci de șobolani morți; s-au aruncat asupra resturilor 
de mâncare rămase pe mese. Mendoza, pe care lunga-i captivitate îl 
obișnuise să se amestece cu ceilalți captivi, a pus mâna pe un copan de pui. 
Cervantes Și grecul, mai puțin experimentați, au ajuns prea târziu, 
nerăbdători cum erau să-și umple mai întâi pieptul cu aer curat. În fuga lor, 
au călcat pe șobolanii morţi, împrăștiați pe podelele de piatră. 

Odată ajunși afară, le-a pierit tot apetitul: spre cer se ridicau trâmbe de 
fum, un aer pestilenţial otrăvea întreg orașul, corbii se băteau pe stârvurile 
oamenilor, împrăștiate pe străzi. Niște siluete fantomatice cărau cu roabele 
muribunzi gemând ori încărcau cadavre într-un fel de șarete cu braţe. lar 
peste tot, șobolani morți. Cervantes a crezut la început că e într-o imensă 
tăbăcărie din infern. În realitate însă, nu încăpea nicio îndoială, era vorba de 
ciumă. Trebuiau să plece imediat din oraș, altfel erau condamnaţi la moarte. 
S-au dus pe chei, unde era o devălmășie cum nu s-a mai văzut: gărzile 
încercau să-i oprească pe cei care voiau să fugă pe mare. Mendoza, care li 
se alăturase Și el, i-a convins s-o apuce peste câmp. 

Au traversat orașul în agonie. Cei care nu fuseseră atinși de molimă își 
aruncau în Șarete catrafusele sau plecau cocoțaţi pe catâri. Cei mai 
norocoși aveau un cal cu care o Ștergeau în galop. Agitaţia era atât de mare 
încât sergenţii de stradă nici nu mai luau seama la evadaţii noștri. Calea 
spre vest era însă blocată: fortul Hâ, unde soldaţii își aveau garnizoana, 
stătea în continuare de veghe Și nimeni nu putea intra sau ieși pe acolo. 

Atunci au făcut cale întoarsă, încercând din nou să se strecoare pe chei. 
Grecul a pus la pământ două gărzi, sau poate chiar le-a ucis, istoria n-o 
spune clar. La căderea nopții, au trecut fluviul înot, lăsând în urma lor 
tânguielile muribunzilor Și duhoarea morților. 

A început atunci o lungă pribegie prin câmpiile bordeleze. Fiecare sat pe 
care îl întâlneau îi întâmpina cu furci aţintite înspre ei ameninţător, oamenii 
temându-se că le aduceau Și lor boala, ori cu gemete, când aceasta era deja 


acolo, așa încât îl ocoleau cu prudenţă. Zile în Șir au trăit doar cu struguri, 
astfel că în curând i-a apucat o pântecăraie căreia n-au mai avut cum să-l 
pună stavilă, nefiind greu, așadar, să li se ia urma. 

În cele din urmă, au ajuns la poalele unui castel care părea să fi fost 
abandonat de proprietarul său. Nu mai rămăseseră acolo decât o mână de 
servitori, care n-au vrut inițial să-i primească înăuntru. Unul dintre ei totuși, 
mai bun la inimă, a fost suficient de milostiv încât să le ofere adăpost peste 
noapte, cu condiția să plece imediat după aceea. Au reușit astfel să-și pună 
burta la cale și au băut în cinstea gazdelor lor. La sfârșitul mesei însă, 
Mendoza a început brusc să verse, ceea ce a stârnit panică printre servitori, 
făcându-i să-și ia picioarele la spinare Și s-o șteargă de la castel mâncând 
pământul, astfel că, în zori, Mendoza era mort, iar castelul pustiu de-a 
binelea. Cervantes și grecul au ars leșul în curte Și s-au făcut stăpâni peste 
tot locul. 

Erau acolo două turnulețe amenajate pentru a fi locuite Și legate între ele 
printr-o curtină, dintre care unul oferea toate facilităţile pentru a trăi ca într- 
o sihăstrie, căci avea un pat, o capelă micuță, dependinţe, câteva cufere de 
haine, iar în încăperea de sus, o bibliotecă frumoasă, cu multe lucrări Și cu 
grinzi în tavan, pe care erau gravate niște inscripții în latină Și greacă. Cum 
castelul conținea un hambar bine umplut, precum Și un grajd, unde au găsit 
o măgăreaţă ce dădea lapte, cei doi prieteni Și-au zis că nu le-ar prinde rău 
să rămână acolo și s-au instalat în turn. Grecul a descifrat una dintre 
inscripţii, care era în limba lui, de pe grinzile bibliotecii: „Dorinţa mea, să 
trăiesc cu puţin, dar fără chin”. Cervantes, care știa latină, a descifrat o alta: 
„Pe oriunde mă duce vântul, sunt un oaspete în trecere”. 


7. Cum Cervantes Și grecul au făcut cunoștință cu proprietarul turnului, cu care au petrecut o vreme 
de desfătare a minţii 


Au fost fericiţi în acea solitudine Și au citit multe cărți. Deși grecului nu- 
i prea plăcea Ecleziastul, a observat totuși o idee de acolo, gravată pe o altă 
grindă: „Bucură-te din plin de prezent, restul nu stă în puterea ta”?5. Și asta 
au făcut amândoi câtă vreme au fost lăsaţi în pace, adică tot timpul cât 
ciuma a răvășit acele ţinuturi, ţinând departe de ei orice musafiri, ca Și pe 
locuitorii satului din apropiere, care ori se zăvorâseră în case, ori fugiseră 
pe alte meleaguri. 


Săptămâni în şir, nimeni n-a îndrăznit să se aventureze la castel; 
singurele care le-au ţinut companie au fost măgăreaţa de la care luau lapte 
Și câteva găini care le dădeau ouă, până în ziua când s-au trezit cu un 
omule în bibliotecă. Pe Cervantes l-a surprins citind un volum din 
Cronicile lui Atahualpa, iar pe grec desenând portretul prietenului său cu un 
ciot de cărbune. 

Omuleţul se numea Michel de Montaigne Și se întorcea acasă. 

Grecul sărise imediat, gata să-l omoare, dar Cervantes a socotit mai 
înţelept să-i explice ce caută ei acolo, iar pentru aceasta, i-a povestit toate 
păţaniile prin care trecuseră Și care-i aduseseră în casa lui, fără a omite 
niciun detaliu. 

Domnul de Montaigne era foarte mărunt de statură, aproape complet 
chel, cu o mustață micuță, o ţăcălie cât unghia deasupra bărbiei, guler 
înfoiat Și cu veșminte din stofă scumpă, dar prăfuite ca după o lungă 
călătorie. Privirea însă îi era senină, iar purtarea, manierată. Vorbea o 
toscană cât se poate de accesibilă, împănată cu expresii latinești, astfel că 
reușea fără nicio dificultate să se facă înţeles de oaspeţii săi, dar Și să-i 
înţeleagă la rândul său, căci avea și cunoștințe de greacă și spaniolă. Era 
membru al Parlamentului Și consilier al regelui Franţei, Chimalpopoca. 
Când și-a declinat titlurile, grecul a dat să ia un cuţitaș de tăiat hârtia ca să 
l-l înfigă în gât, dar Cervantes l-a prins de braţ. 

Domnul de Montaigne, a cărui minte agilă cântărise toate neajunsurile 
acelei situații, le-a propus musafirilor să rămână în secret în turnul său, cât 
vor pofti ei, căci, deși apreciază singurătatea, găsește foarte plăcută 
compania lor. Nici soția sa, nici servitorii n-aveau să fie informați despre 
prezenţa lor. Avea să pună să se aducă perne și pături în cabinetul său de 
lucru, unde cei doi Și-ar putea face culcuș, Și avea să se asigure că Și coșul 
de fructe, și carafa de vin vor fi mereu pline. 

Neavând altă variantă, în afară de-a o zbughi ca niște iepuri urmăriţi de o 
haită de câini pe un teren ostil, ceea ce nu-i prea încânta, au acceptat. 

Cabinetul de lucru era înzestrat cu un Șemineu — domnul de Montaigne îl 
sigilase pe cel din bibliotecă, temându-se că focul i-ar putea mistui 
prețioasele cărți —, astfel că celor doi prieteni nu le lipsea nimic în privința 
confortului, ţinând cont că nu trecuseră nici două luni de când părăsiseră 
banca de pe galera barbarescă. Și-au petrecut, așadar, zilele citind, mâncând 
Și discutând cu gazda lor. Seara, cinau, apoi se duceau la culcare, neieșind 


decât uneori din turn, după căderea nopţii, pentru a respira puțin aer 
proaspăt și a-și dezmorţi picioarele în grădina castelului, sub privirile 
bufniţelor. 

Domnul de Montaigne era un spirit subtil, curios Și cu vaste cunoștințe, 
ceea ce făcea extrem de atrăgătoare conversaţia cu el, iar cum orice minte 
se întărește prin comunicarea cu alte minţi, robuste și șlefuite, tânărului 
Cervantes îi plăcea să discute cu el despre poezie, teatru și multe alte 
lucruri, pentru plăcerea de a-l auzi citând, întotdeauna foarte adecvat, din 
vechi autori, precum Virgiliu, Sofocle, Aristotel, Horaţiu, Sextus Empiricus 
sau Cicero. 

Ce îi plăcea însă și mai tare era s-o asculte pe gazdă contrazicându-se cu 
grecul, căci asta se solda întotdeauna cu niște conferințe a căror 
impetuozitate nu era egalată decât de inventivitatea lor. Desigur, adora să se 
consacre cititului lucrărilor pe care le lua din bibliotecă, dar studierea 
cărților este o activitate lâncedă Și monotonă, care nu te prea înfierbântă, în 
timp ce conferința expune și explică dintr-o mișcare. 

Ca soldat al lui Hristos, ca membru al Societăţii lui lisus, grecul îi 
reproşa cu mare vehemenţă domnului de Montaigne, fără niciun respect 
pentru situația care-l făcea să-i fie îndatorat acestuia, că se compromite cu 
păgânii Și că-Și trădează astfel coreligionarii. 

Tânărul Cervantes încerca să-și împiedice prietenul să mai insiste în acea 
direcţie, temându-se că gazda lor ar putea să se supere și să le retragă 
protecția sa, dar degeaba; grecul revenea întruna la acuzatiile lui: 

— Blestemaţi fie creștinii care pactizează cu necredincioșii! zicea el. 

Și totuși, în loc să dea semne de iritare, domnul de Montaigne părea, 
dimpotrivă, să pună și el umărul la acele beșteleli, ba chiar să savureze 
familiaritatea dură și virilă, cu care îl apostrofa grecul. 

— Nicio credinţă nu mă rănește, oricât de contrară ar fi credinței mele, 
zicea el pentru a domoli temerile tânărului Cervantes. Într-o bună zi, am să 
combat Și eu mai potolit, dacă dezbaterea se va duce în bună rânduială. 

Și adăuga râzând: 

— Adevărul e că mai mult îmi place să discut cu cei care mă stârnesc 
decât cu cei care se tem de mine. 

Cu alte cuvinte, dacă cineva îl contrazicea, îi trezea interesul, nu furia. 

Grecul, trebuie spus, nu ezita să-i dea satisfacţie, acuzându-l într-o zi de 
necredinţă, iar a doua zi de barbarie, pentru faptul că, slujindu-i pe 


uzurpatorul care-i luase locul preacreștinului rege al Franţei, rege care nu 
se înjosise să slujească niște adoratori ai Șarpelui cu pene, se făcea 
complice al acelei detestabile practici a sacrificiilor umane Și nu încăpea 
nicio îndoială că-și acceptase postul din lașitate și lăcomie, în loc să lupte 
alături de apărătorii adevăratei credinţe. 

În replică, Montaigne începea prin a-i aminti că preacreștinul rege 
Francisc I nu ezitase, odinioară, să încheie o alianţă cu turcii împotriva 
marelui său adversar, regele catolic Carol Quintul, și că i se părea prin 
urmare nedrept, sau cel puțin neserios, să i se reproșeze lui, Michel de 
Montaigne, umil magistrat, faptul că papa tolerase un așa mare rege, căci, 
nu trebuia uitat, dacă regele Angliei, Henric al VIII-lea și călugărul Luther 
fuseseră excomunicați, deși ei nu vruseseră decât să reformeze Biserica, 
prietenul lui, Soliman, n-ar fi primit niciodată o asemenea sancţiune. Așa 
cum n-o primiseră, adăuga el, nici Atahualpa și Cuauhtémoc, care fuseseră 
botezați, Și nici urmașii lor. lar acesta se dovedise a fi un lucru înţelept, 
până la urmă, din perspectiva noii coaliţii care-i unea acum pe Maximilian, 
Pius al V-lea și Selim. 

Luând act de acea obiecţie, grecul își schimba atunci tactica Și, văzând 
cât de pasionată era gazda sa de autorii greci, invoca dragostea de ţara care 
i-a dat cândva pe lacedemonienii de la Termopile și pe atenienii de la 
Maraton pentru a ţine piept năvălitorilor perși. 

Montaigne, încântat, i se adresa atunci lui Cervantes: 

— Tu ești din Castilia, nu-i așa? Ştii că, atunci când a preluat tronul 
Spaniei, Carol Quintul abia dacă îţi înțelegea limba? Nici nu se putea altfel, 
de vreme ce omul se născuse la Gand și era neamt. Și-atunci, cu ce era el 
mai spaniol decât cel care i-a urmat la tron, poți să-mi spui? 

lar cum Cervantes îi răspundea amintindu-i că măcar Carol Quintul 
avusese o mamă spamolă, Montaigne nu ezita să profite de ocazie, 
replicând: 

— Şi ce mamă! Ioana cea Nebună, căreia i-a luat chiar el coroana. Bun 
băiat! Bună mamă! 

Apoi, întorcându-se către grec: 

— Firește, Carol Quintul era creștin, dar asta nu l-a împiedicat să prade 
orașul sfânt în anul de grație 1527 al vechiu ere. Ce conta pentru papa 
Clement al VII-lea, care a tulit-o ca un iepure la castelul Sant'Angelo, că 
lanscheneţii care voiau să-i ia gâtul erau creștini sau nu? Ce contează 


pentru Pius al V-lea că galerele și oamenii lui Selim nu sunt creștini, câtă 
vreme acesta 1-1 pune la dispoziție? Ceea ce contează, pentru mine, este că 
acești oameni de peste mare au adus pacea religioasă în Spania Și în Franţa. 
Să ştii, Domenikos, că l-am sfătuit personal pe Cuauhtémoc, fie-i țărâna 
ușoară, Și că am participat nemijlocit la proclamarea Edictului de la 
Bordeaux, care a fost întocmit după modelul celui de la Sevilla, pentru ca 
oricine, pe teritoriul Franţei, să-și poată practica religia aleasă fără teama de 
a fi cotonogit, prigonit, spânzurat sau ars pe rug. Nu e asta, Domenikos, o 
faptă care mi se va trece în cont, în ziua Judecăţii de Apoi? 

— Vorbești de arsul pe rug, se aprindea atunci grecul, dar ce zici când 
prietenii tăi mexicani deschid pieptul celor pe care-i sacrifică în vârful 
piramidelor ălora ale lor? Nu te simți complice la crimele astea eretice? 

Montaigne nu avea încotro Și recunoștea că nu putea să accepte 
asemenea practici, dar spunea că făcea demersuri pe lângă tânărul rege 
Chimalpopoca pentru abolirea lor. 

— Norocul nostru, ricana atunci grecul, că ciuma a fost ceva mai 
convingătoare decât tine. 

Pentru a i-o reteza, Montaigne umplea atunci paharele cu vin de pe 
domeniul său, întinzându-li-le vesel: 

— La Roma faci precum romanii! 

Cervantes însă întrebă, subtil: 

— Şi când romanii vin la tine? 

Apoi fiecare se întorcea la cartea lui. 

Într-o zi în care domnul de Montaigne nu-și făcuse apariţia, Cervantes a 
văzut, da la o fereastră a turnului, o tânără în curtea castelului, care le dădea 
grăunţe găinilor. Deși nu-i distingea prea bine trăsăturile, aceasta 1-a făcut o 
frumoasă impresie, părându-i a fi o nobilă doamnă, prin port Și prin siluetă. 
Chiar Și în felul în care împrăștia grăunţele găsea că avea o graţie aparte. 

Ceva mai târziu, în cursul după-amiezii, Montaigne a apărut cu un dar 
pentru grec: un Șevalet și materiale pentru pictat, căci, observându-i 
desenele, îi apreciase înzestrarea deosebită. 

Așa că grecul a început să picteze portrete ale gazdei sale și ale 
prietenului său, dar și peisaje cu câmpia bordeleză, pe care o vedea de la 
fereastră. 

Montaigne și Cervantes își contemplau, cu un amestec de încântare și 
groază, chipurile ieșite parcă din pământ, tăvălite prin lut și așternute pe 


pânză. 

Pictorul însă nu înceta să se contreze cu cel pe care-l considera un renegat 
Și un complice al noilor erezii. 

— Trebuie să ai curaj ca să rămâi de partea învinșilor, îi spunea el. 

Montaigne îi răspundea atunci râzând: 

— Nu asta fac cu voi? 

După care i-a ţinut acest discurs: 

— Vezi tu, Domenikos, în curând vom fi cu toții urmașii învingătorilor Și 
învinșilor. Cei dintâi copii, roadele celor două lumi, sunt deja, astăzi, femei 
Și bărbați împliniţi: suveranul nostru, Chimalpopoca, fiul lui Cuauhtémoc 
Și al Margaretei de Franţa, este Adam al nostru. Margareta Duchicela, fiica 
lui Atahualpa și a Mariei de Austria, este Eva noastră. Regele Navarrei, 
Tupac Henri Amaru, fiul loanei de Albret și al lui Manco Inca, ducele de 
Romagna, Enrico Yupanqui, Și cei opt frați Și surori ai săi, fii Și fiice ai 
Caterinei de” Medici Și ai generalului Quizquiz, sunt tot atât de francezi sau 
italieni pe cât sunt de incași sau mexicani. Infantele Filip Viracocha, fiul lui 
Carol Capac și al Margaretei Duchicela, moștenitor al tronului Spaniei Și 
rege al romanilor, este Abelul vremurilor noastre. Atahualpa va fi fost Enea 
al nostru: era roman Enea? Poate că, în fond, noi suntem etruscii incașilor 
Și mexicanilor. 

În timp ce asculta, Cervantes a zărit-o prin fereastra ce dădea înspre 
grădină pe femeia pe care o văzuse mai devreme în curte. De data asta, 
inspecta vrejurile de tomate și tăia ramurile de avocado. Claustrarea Și 
lungul şir de păţanii care-l aduseseră în acel turn îi încinseseră probabil 
imaginația. Tinereţea lui a făcut restul. Junele s-a îndrăgostit. 

Într-o seară, când a ieșit în curte să fumeze o cohiba, a văzut-o apărând la 
o fereastră a celuilalt turn, la lumina unor lumânări care dezvăluiau privirii 
ceea ce, după toate aparențele, nu putea fi decât sălașul femeii. Cum junele 
era în întuneric Și știa că nu poate fi văzut — nici măcar capătul 
incandescent al cohibei sale, pe care avea grijă să-l ascundă în căușul 
palmei —, a stat atât de mult acolo, pândind trecerea tinerei doamne prin 
dreptul ferestrei, mult încă Și după ce turnul se cufundase în beznă Și totul 
dădea de înţeles că femeia se culcase, încât bietul de el a adormit sprijinit 
de un copac. 

Cu puţin înainte de ivirea zorilor, grecul, îngrijorat că s-a trezit singur, 
fără nicio urmă de-ale tovarășului său de cameră, a coborât să-l caute, 


pentru a se asigura că nu-l vedea vreun servitor sau vreun sătean, Și l-a găsit 
sprijinit de copac, cu ochii închiși, dormind buștean. L-a scuturat mai întâi 
ușor, dar cum Cervantes nu se trezea, l-a tras Și l-a zgâlţâit atât de tare încât 
acesta a prins să se întindă și, uitându-se în toate părțile, complet năuc, i-a 
ZIS: 

— Dumnezeu să te ierte, prietene, că m-ai smuls din cea mai plăcută 
priveliște pe care Ș1-o poate închipui vreodată cineva. 

Atunci grecul, pălmuindu-l ușor peste obraji, ca să-l scoată din năuceală, 
a găsit de cuviinţă să-l informeze: 

— Bănuiesc că e vorba de doamna de Montaigne, soaţa gazdei noastre. 
Numele ei este Françoise. 

S-au întors amândoi în cabinetul care le servea drept cameră Și s-au 
culcat la loc măcar până la cântatul cocoșilor, însă Cervantes n-a mai 
adormit, ci Și-a petrecut restul de timp până la răsăritul soarelui 
imaginându-Și-o pe doamna visurilor sale întinsă cu el în pat, doar cu o 
cămașă de noapte pe ea. 

A doua zi, visa din nou, postat la fereastra bibliotecii ce dădea spre curte, 
sperând s-o revadă pe doamna inimii sale, întâmplător nevasta gazdei lui, 
şi-l asculta pe domnul de Montaigne, care încerca să-l convingă pe grec că 
nu toate credințele mexicanilor erau de lepădat: 

— EFi socotesc, de pildă, la fel ca noi, că lumea e pe cale de-a se sfârși Și 
iau drept semn al acestui sfârșit durerea pe care oamenii o lasă pretutindeni 
în urma lor. Cum să nu vezi în asta o dovadă a marii lor înţelepciuni Și 
clarviziuni, Domenikos? 

După părerea lui Montaigne, la fel de tulburător era și faptul că 
mexicanii ȘI incașii credeau că existenţa lumii se împărțea în cinci ere Și în 
viaţa a cinci sori consecutivi, dintre care patru își oferiseră deja timpul pe 
care-l aveau de oferit, iar al cincilea era cel care-i lumina acum. Cum 
anume credeau ei că avea să piară ultimul soare, asta Montaigne nu aflase 
încă. 

— Dar, la urma urmelor, întreba el, cine suntem noi să spunem că 
credinţele lor sunt greșite, iar ale noastre nu? 

Auzind una ca asta, grecul, care-și fuma cohiba, s-a înecat brusc, a strigat 
că e o blasfemie și i-a replicat lui Montaigne că singurul și unicul 
Dumnezeu veritabil nu a vrut ca necredincioșii să învingă la Lepanto, 
dovedindu-și astfel cât se poate de clar superioritatea în faţa falșilor zei 


veniți de peste mare, și că, dacă vrerea Dumnezeului unic a fost să-și pună 
la încercare copiii, trimițându-le acea năpastă de dincolo de ocean, tot el îi 
va răsplăti, fără doar și poate, pe adevărați creștini, prin victoria finală. 

— Creștini veritabili nu se ascund în dosul simplei potrivnicii, ei asigură 
triumful adevăratei credinţe! Unde erai tu în timpul bătăliei de la Lepanto, 
Michel? Unde erai când ciuma s-a abătut asupra orașului tău? Dacă 
Dumnezeu, în marea Lui îndurare, ne ajută să învingem, așa cum sunt 
convins că se va întâmpla, tu nu vei avea niciun merit. 

Montaigne îi răspundea atunci, fără a renunţa la tonul său cumsecade, dar 
nu mai puțin răspicat: 

— Nu mi se pare în regulă acest obicei de a încerca să ne întărim Și să ne 
Justificăm religia prin fericirea și prosperitatea aduse de acțiunile noastre. 
Credinţa ta, Domenikos, are destule alte temeiuri ca să mai fie validată Și 
prin ceea ce se întâmplă. 

Grecul, care vedea peste tot numai blasfemii, n-a lăsat-o nici pe aceasta 
nesemnalată: 

— Michel, tu auzi ce spui? Ai zis credinţa ta. 

— Ce vreau să spun, a continuat Montaigne, este că victoria voas... 
victoria de care zici (Și care v-a costat destul de scump pe tine și pe 
Miguel) este, fără doar și poate, o frumoasă bătălie navală, câștigată lunile 
trecute, împotriva Imperiului incaș și a Franţei — sub conducerea lui 
capudan-pașa, în treacăt fie zis —, dar alte dăți lui Dumnezeu i-a plăcut să 
vă facă Și pocinoage. Lui Dumnezeu i-a plăcut să fie capturat Carol Quintul 
în bătălia de la Salamanca. I-a mai plăcut să fie înfrânt Francisc I de către 
Cuauhtémoc în alianță cu englezii. I-a mai plăcut lui Dumnezeu să ia 
Sfântul Imperiu din mâna casei de Austria, pentru a-l încredința stirpei lui 
Atahualpa. Dumnezeu, nevrând să înţeleagă că cei buni au Și altceva de 
sperat, iar cei răi, ȘI altceva de temut decât noroacele sau nenoroacele de pe 
această lume, le învârte și le aplică potrivit ocultei sale dispoziţii, 
nelăsându-ne posibilitatea de a profita de pe urma lor. 

Apoi, găsind că discursul său deviază înspre niște afirmaţii care le puteau 
suna cam ciudat unor urechi creștine, a preferat să schimbe subiectul. 

Cervantes l-a auzind citând din Horaţiu, pentru a-l avertiza pe grec: 

— Înțeleptul trebuie numit nesăbuit, iar dreptul, nedrept, dacă merg prea 
departe, chiar Și în strădania lor de a atinge virtutea. 


L-a auzit apoi condamnând lipsa de cumpătare în căutarea binelui și pe 
arcașul care-și ratează ţinta, trăgând prea departe. După aceea n-a mai 
ascultat. 

Cum tânărul nostru o zărise din nou pe doamna de Montaigne traversând 
curtea, a pierdut orice noțiune a timpului, având sentimentul că trecuseră 
câteva zile bune — și poate așa și era — atunci când mintea i s-a întors la 
discuţia celor doi, discuție ce se abătuse, habar n-avea cum, asupra 
căsătoriei. 

Grecul nu avea destule cuvinte dure pentru a condamna detestabilul 
obicei al suveranilor de peste mare de a avea mai multe neveste, iar 
Montaigne, de astă dată, era de acord cu el. Ce suveran, în afară de Carol 
Quintul, a fost atât de virtuos încât să nu aibă relații decât cu soaţa sa 
dinaintea lui Dumnezeu, fără amante Și fără copii nelegitimi, după prima 
tinerețe? Chiar Și papii, nu-i așa, aveau concubine Și bastarzi pe care-i 
creșteau, punându-i în posturi dintre cele mai însemnate. Dar era un mare 
păcat în faţa lui Dumnezeu, recunoștea și el, să te căsătorești cu amantele. 

În acel moment, atenţia lui Cervantes s-a trezit de-a binelea. 

Montaigne explica pericolele iubirii în viaţa maritală, viaţă care trebuie 
să înlăture, după părerea lui, orice exces de lascivitate și care necesită, 
dimpotrivă, cumpătare Și moderație, întrucât scopul căsătoriei este 
procrearea, iar o plăcere excesiv de fierbinte, de voluptuoasă Și de asiduă, 
susţinea el, ar altera sămânţa și ar împiedica zămislirea. 

El, unul, se lăuda că nu vizitează odaia nevestei sale decât o dată pe lună, 
cu scopul exclusiv de-a o lăsa grea. Dacă ar ceda dezlănțuirilor amoroase, 
nu are nicio îndoială că respectul pe care și-l poartă unul celuilalt și buna 
înţelegere care-i leagă ar fi inevitabil alterate. Căsătoria este un contract pe 
viaţă, iar jocul plăcerii, zicea el, nu valorează cât candela prieteniei. 

Apoi a mai zis ceva despre neveste, ceva care lui Cervantes i-a părut a-i fi 
adresat lui în mod direct Și care i-a deschis tânărului niște orizonturi 
primejdioase: 

— Dacă e ca o soţie să înveţe impudoarea, măcar s-o înveţe de la 
altcineva. 

Viaţa, în turn, a mers mai departe. Montaigne citea sau îi dicta scrisori 
secretarului său (Cervantes și grecul coborau atunci să se ascundă în 
capelă), ori lipsea pentru a se duce la Bordeaux ca să se ocupe de treburile 
publice de care răspundea. Grecul picta, iar ca să-și ocupe timpul, 


Cervantes, inspirat de lecturile din bibliotecă, a început să scrie mici piese 
de teatru, pe care li le citea seara, după cină. Când se înnopta, ieșea 
întotdeauna să-și fumeze cohiba sub ferestrele doamnei Françoise. Uneori, 
o auzea fredonând un cântec de leagăn Și, vrăjit parcă de vocea tinerei 
femei, ofta și suspina după ea încă mai abitir. Grecul, care se temea c-o să 
fie descoperit de oamenii de la castel, condamna acea nebunie și-l beștelea 
pentru imprudența sa. 

Într-o seară însă, nemairezistând, a traversat curtina care lega cele două 
turnuri. 

Grecul s-a perpelit toată noaptea așteptându-l. Când s-a întors, era în așa 
o stare de surescitare și de exaltare, cu hainele în neorânduială, cu părul 
vâlvoi, bâiguind niște vorbe fără Șir, că l-a Și speriat pe tovarășul său de 
cameră. Aici, autorul prezentei relatări trebuie să precizeze că nu poate 
certifica veridicitatea celor povestite de Cervantes grecului și că se 
limitează la a reproduce cât mai fidel vorbele acestuia. Într-adevăr, tânărul a 
susținut că, după ce a așteptat o oră pe curtină, nemaiștiind ce să facă, s-a 
hotărât să zgrepţene ușurel la ușa femeii. Aceasta, crezând că era soţul ei, 
fiindcă numai el folosea de obicei acel semnal, i-a deschis. Văzându-l pe 
tânăr, a lăsat să-i scape un mic țipăt de surprindere, dar ceva l-a făcut pe 
Cervantes să-și spună că poate nu-i era chiar necunoscut Și că-l văzuse de 
mai multă vreme prin curte sau la fereastră, când o privea. În orice caz, l-a 
rugat să nu facă zgomot pentru a nu-i trezi copilul, care dormea. Era o 
noapte cu lună plină, așa că se vedea ca ziua. Vrând, poate, să evite bârfele, 
ori temându-se să nu dea cineva alarma — Cervantes nu tranșa lucrurile în 
această privinţă —, l-a poftit înăuntru. 

Continuându-Șși povestea, tânărul a devenit atât de agitat, încât grecul l-a 
rugat să vorbească ceva mai încet, căci, oricât de incredibil ar părea, iată 
scena exact așa cum i-a relatat-o prietenului său: doamna de Montaigne nu 
mai zicea nimic, iar fiindcă el șovăia, zeița lui l-a cuprins cu braţele-i ca 
neaua ȘI l-a încălzit cu un dulce sărut. El, dintr-odată, s-a simțit năpădit de 
înflăcărarea obișnuită; o ardoare bine-cunoscută l-a pătruns până în măduva 
oaselor, fugindu-i apoi în mădularele fremătânde. Cam ca atunci când 
trăsnește și vezi căscându-se o despicătură de foc ce taie norii în zigzag. În 
final, i-a dat femeii îmbrățișările pe care le aștepta, apoi, cu capul culcat pe 
sânul ei, s-a lăsat în voia unui somn binefăcător. 


Grecul, neputând descâlci ce era adevărat de ce era fals în acea poveste 
extraordinară, a vrut să-l pună să jure că n-o să se mai întoarcă niciodată pe 
curtină. Cervantes însă, cu un zâmbet mulțumit pe buze, se băgase deja în 
pat Și adormise. 

A mai trecut o săptămână. Cinci luni se scurseseră de la instalarea lor în 
turnul domnului de Montaigne. Tânărul ar fi vrut să trăiască acolo tot restul 
vieţii sale, numai că, într-o bună zi, la poarta castelului au apărut niște 
poterași care aveau poruncă să-i prindă pe evadaţii ce răspundeau la numele 
de Miguel de Cervantes Saavedra și Domenikos Theotokopoulos. I-au găsit 
pe cei doi prieteni încă dormind în cabinetul de lucru Și i-au luat de guler. 
Cervantes, buimac, nu a opus nicio rezistență, dar grecul, văzându-se 
bruftuluit de ticăloșii ăia nenorociți, l-a înșfăcat de gât pe unul dintre ei Și 
atât de tare l-a strâns încât, dacă nu i-ar fi sărit în ajutor tovarășii săi, nici că 
i-ar mai fi dat drumul până ce nu l-ar fi lăsat fără suflare. 

Domnul de Montaigne, în halat de casă, a vrut să se bage între ei, dar fără 
niciun efect: cei doi fugari au fost prinși Și puși în lanţuri, pentru a fi duși 
la Bordeaux. Grecul a început a răcni ca o fiară, acuzându-Și gazda că i-a 
vândut mexicanilor, în vreme ce aceasta din urmă, cu ultimele puteri, 
încerca să-i potolească pe poterași, prevalându-se de calitatea sa de 
magistrat Și de consilier al principelui, dar fără succes. Cervantes, 
dimpreună cu prietenul lui, au ieșit din turn puși în fiare, sub privirile 
iubitei sale, neasemuita Françoise, care dăduse fuga, înnebunită, laolaltă cu 
toţi servitorii din castel, să vadă care era pricina acelei agitaţii. Atunci a fost 
prima dată când a putut-o privi de atât de aproape, la lumina zilei, ca pe un 
soare în plin soare. Prima Și singura dată. 


8. Despre cum a traversat până la urmă Cervantes Marea Ocean 


Întoarcerea la Bordeaux a fost lipsită de orice glorie, întrucât au fost 
aruncați din nou în temniţă și lăsaţi acolo o lună întreagă — în așteptarea 
execuției, după cum credeau ei. 

În dimineaţa când au venit după ei, s-au rugat la Dumnezeu să aibă milă 
de sufletele lor, convinși că le venise ceasul cel de pe urmă. Aveau să urce 
treptele până în vârful piramidei, unde călăul îi aștepta cu cuțitul lui 
ritualic, având pe mâner un chip sculptat, iar chipul acela avea să fie cel al 
morții Și avea să se termine cu ei, cu aventurile lor Și cu viața lor 
pământească, pentru totdeauna. 


Când colo, ce să vezi, au trecut prin fața piramidei, fără să se oprească, Și 
au fost duși la castelul Trompette, sediul puterii regale, un colosal 
promontoriu de piatră, împins înspre Garonne, unde au fost puși să aștepte 
pe un culoar tapetat cu scuturi din aur. 

Gărzile, niște mexicani înarmați cu lănci Și purtând niște căști cu pene 
pe cap, n-au vrut să le răspundă la nicio întrebare. 

După un timp cât o veșnicie, au fost introduși într-o încăpere imensă, 
decorată cu un uriaș candelabru din fier, atârnând ameninţător deasupra 
capetelor lor. 

În faţa lor se afla un bărbat întors cu spatele, cu o beretă neagră pe cap, 
ridicat în picioare în dosul unei mese grele, din lemn masiv, pe care erau 
împrăștiate mai multe hârtii, Și uitându-se pe fereastra ce dădea înspre port. 
În momentul acela (ca, de fapt, în toate celelalte momente ale zilei), 
activitatea hamalilor de pe chei era în toi. 

Cervantes i-a dat un cot grecului: înghesuite într-un colţ al încăperii, 
recunoscuse tablourile prietenului său. 

Fără a se întoarce spre ei, bărbatul a început să le vorbească: 

— Îi puteţi mulţumi protectorului vostru, care mi-a adus lucrările 
voastre, Și bunului Dumnezeu, care v-a înzestrat cu un oarece talent. 

După tonul imperativ, îți dădeai seama cu ușurință că trebuia să fie un 
personaj important — ȘI, într-adevăr, era amiralul de Coligny. 

Când acesta s-a întors în sfârșit, a adunat hârtiile de pe masă, agitându-le 
apoi sub nasul lui Cervantes: 

— O discuţie între câini vorbitori? Amuzant, pe legea mea. Și comedia 
aia cu icoanele făcătoare de minuni... Ţi-a citit-o, pictore? Nu? Lasă-mă să- 
ţi povestesc eu despre ce-i vorba: doi șarlatani abili le dau de înţeles unor 
săteni că există o catapeteasmă fermecată, care nu-și arată minunata-i față 
decât vechilor creștini cu sânge pur, a căror descendență nu are nicio 
influență evreiască sau maură. Bineînţeles, e doar o înșelătorie. Dar ce 
crezi că se întâmplă? Un miracol! Toţi sătenii se extaziază în gura mare în 
faţa așa-ziselor minuni ale catapetesmei.7? 

Prim-consilierul regelui Franţei râdea din toată inima. 

— Nu-i o poveste de toată pomina? 

Nici grecul, nici Cervantes nu îndrăzneau să răspundă. Amiralul mângâia 
între degete lanţul gros, de aur, care-i atârna la gât. 


— Marile naţiuni de peste mare, a continuat el, Imperiul mexican, sub a 
cărui protecție s-a plasat regatul Franţei, precum și Imperiul incaș din 
Apus, care e credinciosul său aliat, Imperiul Celui de-al Cincilea Sfert și al 
nostru, caută pictori Și oameni de litere, pentru că pictura Și scrisul sunt 
două domenii în care aceste extraordinare imperii, oricât de puternice ar fi 
ele, nu pot pretinde deocamdată că ne-ar fi superioare nouă, celor din 
Vechea Lume. Voi doi nu sunteţi chiar lipsiţi de talent, așa că o să plecați 
cu următoarea corabie, dimpreună cu tributul pe care Franţa 1-l datorează 
Mexicului. Acolo, veţi fi vânduți celui care oferă mai mult Și, cu voia lui 
Dumnezeu, vă veți putea răscumpăra libertatea. 

Apoi le-a făcut semn gărzilor să-i ia de acolo. A doua zi, erau la bordul 
unui galion plin cu vin Și cu oameni, care se îndrepta spre Cuba. 

Într-o bună zi, un bătrân marinar spaniol îi spusese lui Cervantes: „Dacă 
vrei să înveţi să te rogi, du-te pe mare”. Această traversare a mării însă, care 
a durat aproape două cicluri ale lunii, a fost ca un vis. 

Cei doi prieteni ai noștri au întâlnit, la bord, un pantofar genovez, un 
negustor mexican, un evreu din Salonic, un producător de tutun haitian Și o 
prințesă de Cholula, care călătorea împreună cu jaguarul ei. 

Toţi le-au lăudat frumuseţile meleagurilor de peste mare, întinderile lor 
nesfârșite, natura lor generoasă, bogățiile lor extraordinare Și șansele 
uriașe de a da acolo norocul peste tine, câtă vreme nu vii cu gânduri de 
răzvrătire. 

Apoi, într-o dimineaţă, silueta celebrei Baracoa, capitala cubaneză Și 
punctul de întâlnire al celor două lumi, s-a profilat la orizont. Era un oraș al 
palatelor, al palmierilor și al colibelor de pământ, unde câinii vorbeau cu 
papagalii, unde neguțătorii bogaţi veneau să-și vândă sclavii Și să-și 
împartă vinul, unde parfumul fructelor necunoscute înmiresma toate 
străzile, unde nobilii taino călăreau goi pe niște cai pursânge din Chile, 
arborându-și drept unice podoabe colierele de perle roșii, cu câte 
optsprezece rânduri, și brățările din piele de crocodil, unde până și 
cerșetorii păreau niște străvechi regi decăzuţi, cu măști Și cu oglinzi de 
cupru Și de aur pe cap, unde magaziile erau atât de pline de mărfuri încât 
seara nenumărate șopârle cu creastă se aventurau pe străzi în căutarea unor 
lăzi pe care să le golească. Acolo se vorbeau toate limbile, se iubeau toate 
femeile, se venerau toţi zeii. 


Grecul, orbit de acel torent de culori, zeândărit de fojgăiala aceea 
babiloniană, a început să râdă ca un nebun. 

Ridicând privirea spre cer, uitând de viitorul său nesigur, Cervantes s-a 
minunat de vulturii cu cap roșu care zburau deasupra creștetului său, 
convins că acele creaturi sunt niște fantome ale acelei insule fermecate, Și 
că, fără îndoială, tot o fantomă e Și el. 


Foto: Laurent Binet O JF PAGA 

Laurent Binet (n. 1972) s-a născut la Paris și a absolvit studiu de literatură 
modernă la universitatea unde acum predă (Paris VIII). Primul său roman, 
HHhH, roman istoric postmodern despre asasinarea lui Reinhard Heydrich, 
a câștigat Prix Goncourt du Premier Roman Și a devenit bestseller 
internațional. Cel de-al doilea său roman, La Septième Fonction du langage, 
roman metaficţional despre Roland Barthes, a câștigat Prix Interralie și 
Prix du roman Fnac în 2015. Laurent Binet este și muzician, fost membru 
al formației Stalingrad, pentru care Și compunea. 

Zaul Anansi a privit lumei din jurul său şi a văzut că eră plictisitoare si irtsti, 
pentru că din ea lipseau poveștile. Tatăl său, Nyame, le Inchisese intr-a cutie, 
În ceruri, aşa că zeul-păianțen s-a angaja! ză indeplinească toste muncile la 
care-l supunea stăpânul railor, în schimbul eliberării povestilor, Folosindu-şi 
istețimea, Anansi a obțiriut cutia și a dezlânţuit poveștile și Inţelepelunea 
În lume. ANANSI. WOHLD FICTION este acest univers al Hcțiunii libere: în el 
se regăsește literatura Întregului mapamond - proză contemporană, prară 
clasică, memorii şi jurnale, eseuri care cercetează misterele unei Lumi În plină 
schimbare și antolngii din poezia universală. 

Notes 


[=] 


Ambarcaţiune vikingă cu vele și vâsle. 


[<—2] 


Ambarcaţiune vikingă de dimensiuni mari, utilizată în activităţile comerciale sau în expedițiile militare. 


[<—3] 


Echivalentul contelui în cultura scandinavă. 


[<—4] 


Denumirea Oceanului Atlantic până in secolul al XV-lea. 


[«—5] 


Cunoscuţi astăzi ca porcușori de Guineea. 


[«—6] 


Cel mai vechi Și mai mare dintre zeii incași, cel care a creat lumea, oamenii, soarele Și luna. 


[=z] 


În vechea limbă quechua, huaca denumește un obiect sacru, reprezentând ceva destinat venerării. 


[8] 


Titlu dat profesorilor din Imperiul Inca, mai ales celor care-i educau pe copiii nobililor. 


[«—9] 


Echivalentul incaș al bardului. 


Ambele pasaje au fost preluate din: Niccolo Machiavelli, Principele traducere de Nina Façon, Editura Antet, București, 
2002, p. 38. 


[—11] 
Termen din limba quechua desemnând un conducător al unei regiuni sau comunități, care îndeplinea și funcția de 
magistrat. 


[—12] 


Echivalentul incaș pentru clan sau trib. 


Sistem incaș de înregistrare a datelor, constând de obicei din fâșii de piele ori fire împletite din lână de lamă sau alpaca, 
pe care informaţiile sunt codificate sub forma unor noduri dispuse în diferite grupări Și poziţii. 


[—14] 


Joc foarte popular in Scandinavia medievală, cu piese și câmp de joc ce il înrudesc întrucâtva cu șahul. 


[—15] 


Veche populaţie războinică din vestul actualei Bolivii, cu obiceiuri canibalice. 


Din Barbaria (sau Statele Barbarești) — vechea denumire a regiunii din Nordul Africii, locuite inițial de berberi. 


[—17] 


Vechi civilizaţii de pe teritoriul actualului Peru. 


Barbă Roșie — porecla piratului Baba Arnuj (-1474—1518), dar Și a fratelui său mai mic, Khair ad-Din (1478—1546), 
pirat Și amiral al Imperiului Otoman. 


Niccolo Machiavelli, Principele, Capitolul XXI — „Cum trebuie să se poarte un principe pentru a fi stimat”, ed. cit., p. 78. 


Loc. cit. 


[—21] 


Loc. cit. 


[—22] 


Loc. cit. 


Toate fragmentele din Epistola către Romani au fost preluate din Biblia romano-catolicâ, trad. de Alois Bulai și Eduard 
Pâtrașcu, 2017, sursă online. 


[—24] 


În traducere aproximativă: Portul Cruţării — vechea denumire a actualului oraș-port francez Le Havre. 


[—25] 
Din Clement Maroc (1496-1544), Colloque de la Vierge méprisant le mariage (Voroava fecioarei care dispreluia 
măriti Șul). 


Cuvânt nedescifrat (nota cronicarului). 


[—27] 


Garcilaso de la Vega (cca 1503-1536) — poet și militar din „Secolul de aur“ spaniol, considerat unul dintre cei mai 
importanţi scriitori de expresie spaniolă din toate timpurile. 


Trimitere la Ecleziastul (3:22) — văzut că nu este nimic mai bun pentru om decât să se bucure de ceea ce face: aceasta 
este partea lui. Cine-l va duce să vadă ceea ce va fi după el? " (Biblia, ed. cit.). 


Aluzie la El retablo de las maravillas (Catapeteasma minunilor), piesă de teatru burlescă într-un singur act, semnată de 
Miguel de Cervantes. 


